
Cami | Petrescu 


În noaptea de 14 mai, la orele 23,40, 
a încetat din viaţă după o grea sufe- 
rinţă, la locuinţa sa din București, 
academicianul Camil Petrescu, strălu- 
cit scriitor, om de teatru, personalitate 
multilaterală a vieţii noastre culturale 
şi artistice, 

Camil Petrescu s-a născut în 1894. 
El şi-a terminat studiile superioare la 
Universitatea din București, obţinînd 
titlul de doctor în 
litere şi filozofie. 

Debutiînd în lite- 
ratură încă din ado- 
lescenţă, s-a remar- 
cat ca dramaturg; 
prozator, poet şi pu- 
plicist în anii care au 
urmat primului răz- 
boi mondial. Înteme- 
ietor şi conducător al 
mai multor publicaţii 
periodice, eseist și 
ziarist, Camil Petres- 
cu a participat, de-a 
lungul unei întregi 
epoci, la dezbaterile 
de idei, distingîndu- 
se prin comentariul 
său pus în serviciul 
raţiunii şi al progre- 
sului social. Spirit pa- 
sionat, lucid şi original, Camil Petrescu 
a fost una din prezenţele culturale cele 
mai vii ale timpului său. El este crea- 
torul uneia din operele cele mai de 
seamă ale literaturii romîne, prin cali- 
tăţile de pătrundere psihologică şi so- 
cială, prin îndrăzneala ideilor şi prin 
perfecțiunea artei sale. În toate dome- 
niile în care s-a manifestat talentul său 
literar, Camil Petrescu a adus o contri- 
buţie excepţională. Teatrul, romanul, 
poezia au dobiîndit prin Camil Petrescu 
impulsuri atît de noi şi fecunde, încît 
numele şi contribuţia lui se leagă adînc 
de întreaga dezvoltare a literaturii şi 
culturii noastre în ultimele patru dece- 
nii. Operele sale, printre care roma- 
nele: Ultima noapte de dragoste, în- 
tiia noapte de război și Patul lui Pro- 
cust, piesele de teatru: Suflete tari, 
Jocul ielelor, Mitică Popescu, Danton, 
Act venețian, Mioara şi altele i-au adus 
prețuirea unui numeros public cititor 


WwWW.cimec.ro 


şi un binemeritat prestigiu, cu toată 
rezerva manifestată de cercurile oficiale 
ale vremii. Ca director al Teatrului Na- 
tional din Bucureşti, Camil Petrescu a 
dat o importantă contribuţie la promo- 
varea dramaturgiei originale şi la for- 
marea unor talentaţi actori ai teatrului 
nostru. 

Literatura lui Camil Petrescu a do- 
bindit, după eliberarea țării noastre, 
o nouă strălucire. În 
această perioadă Ca- 
mil Petrescu creează 
piesa de teatru Băl- 
cescu şi lucrează la 
piesa Caragiale, 

Activitatea sa de 
scriitor a fost încu- 
nunată de realizarea 
romanului Un om în- 
tre oameni, impresio- 
nantă frescă epică 
profund documentată 
şi de înaltă valoare 
artistică a epocii re- 
voluţiei din 1848 în 
ţara noastră, una din 
cele mai însemnate 
lucrări care îmbogă- 
tesc patrimoniul lite- 
raturii romîne. 

Camil Petrescu a 
îmbinat munca de creație literară cu 
o bogată activitate obştească. Cu con- 
vingerea că rolul intelectualului îna- 
intat este de a sluji cu devotament 
cauza poporului, Camil Petrescu s-a 
alăturat cu hotărîre luptei pentru con- 
struirea unei vieți noi în țara noastră. 
El a îmbrățişat cu căldură îndrumările 
Partidului Muncitoresc Romîn cu pri- 
vire la literatură şi la munca intelec- 
tuală şi a militat, prin operele sale 
literare, prin activitatea sa publicistică, 
în cadrul Uniunii Scriitorilor şi în con- 
ducerea revistelor „Contemporanul“ şi 
„Teatru“, pentru dezvoltarea literaturii 
noastre noi, realist-socialiste. 

Puțin timp înainte de a ne părăsi, 
pregătindu-se să scrie un articol pentru 
revista „Lupta de clasă“, Camil Petrescu 
a menţionat că intenţionează să trateze 
în mod special despre „Necesitatea de 
a întări îndrumarea partidului în lite- 
ratură : răspunderea scriitorului faţă de 

societate ; combaterea încercărilor de a 
înfunda opera literară în indiferență 
faţă de epoca actuală“. 

Diînd dovadă de o energie inepuiza- 
bilă, Camil Petrescu a participat activ 
la diferite acţiuni pe tărîm social-cul- 
tural, aducîndu-şi contribuţia sa valo- 
roasă în dezvoltarea culturii noastre, în 
opera de ridicare culturală a maselor 
populare. 

Camil Petrescu a fost membru titu- 
lar al Academiei R. P. Romîne, membru 
în Comitetul de conducere al Uniunii 
Scriitorilor şi membru în Comitetul 
naţional pentru apărarea păcii din 
R. P. Romiînă. 


Pentru creația sa literară și pentru 
activitatea sa cetățenească de mare 
prestigiu, Camil Petrescu a fost distins 
cu „Ordinul Muncii“ clasa I-a şi cu 
alte ordine şi medalii şi a primit de 
două ori titlul de Laureat al Premiului 
de Stat. 

Prin dispariția lui Camil Petrescu 
viața culturală şi artistică din țara 
noastră suferă o foarte grea pierdere, 

Datorită contribuției aduse la tezau- 
rul nostru spiritual, Camil Petrescu ră- 
mîne unul din cei mai mari scriitori ai 
literaturii romîne şi unul din cei mai 
de seamă reprezentați ai geniului artis- 
tic al poporului nostru. 


Academia Republicii Populare Romîne ; Ministerul Învățămîntului 
şi Culturii; Uniunea Scriitorilor din R. P. Romînă 

În casa noastră s-a deschis un gol adînc. Prea adînc și prea întins ca să-l 
putem măsura cu gîndul și cu durerea. Gîndul ne e încă înceţoșat, durerea fără 
puteri. 

Cu Camil Petrescu s-a stins și în noi o flacără. Înaltul lui zbor, retezat cu 
nemilă, a lăsat stingheră și bătaia noastră de aripi. Căci la marea și unanima 
plingere care, deopotrivă cu a noastră, însoțește în eternitate pe ginditor, pe crea- 
torul de frumos, pe cetăţean, noi alăturăm dogoarea unei lacrimi osebite: pentru 
dascăl, pentru animator, pentru prieten. 

Adăstăm și noi, îndelung, cu mintea și cu privirea, asupra moștenirii sale. 
O realizăm, parcă, abia acum, în marea ei diversitate și profunzime, în neistovit 
tinereasca ei curgere spre albia adevărului, a frumosului, a omenescului. Prin 
Gelu Ruscanu — care se mărturisise cîndva: „Nu știu dacă am să îndrept lumea, 
dar dacă n-aş abate omenirea din calea răului, decit atit cît abate un bob de 
nisip albia unui fluviu, și totuși datoria mea e limpede...“ — Camil Petrescu ni se 
tilmăcește, parcă, abia acum, niciodată ostenit, în tot ostenitorul său urcuş spre 
împlinirea acestei datorii: de la Jocul ielelor la Caragiale, de la Danton la Băl- 
cescu, de la Ultima noapte... la Un om între oameni. De la Săptămîna muncii 
intelectuale la Teatrul. 

„Cruzimea cumsecade a ordinii burgheze“ care i-a stat, de-a lungul acestui 
urcuş, neîncetat vrăjmașă, Camil Petrescu a putut în revoluţia zilelor noastre s-o 
vadă doborită de adevărul, de frumosul, de omul zilelor noastre, căutat şi cîntat 
de dinsul. 

Noi l-am văzut însă, aproape, întărit de luminile socialiste, păstrindu-și ca 
în anii începutului de luptă, mai departe ochii „mistuiţi lăuntric“ și „sufletul 
mărit“ de conștiința datoriei care, abia azi, își cerea obolul sporit al împlinirii. 
Aceşti ochi veșnic cercetători și lucizi, mereu avizi să descopere și să deslușească, 
s-au oblonit peste încrincenata-i voință de viață și de cunoaștere, peste credința 
în puterile lui. 

Încercăm anevoie să umplem adincul gol din casa noastră. Ne înseninează 
doar gindul că asistind la coborirea în mormiînt a lui Camil Petrescu, acest mor- 
mint, ca și acela în care el l-a așezat pe Bălcescu, va fi „un mormiînt mai durabil 
decit cel de piatră“, va fi „un mormint de litere, peste veacuri“. 


„TEATRUL“ 

COSTACHE ANTONIU 


P rimăvara teatrului nostru 


A venit primăvara şi noi, cu braţele deschise, vă aşteptăm. Cerul strălucește, pe 
sub norii călători ghicim ţipetele de bucurie ale păsărilor ce se întorc din pribegia iernii. 
Sînt un actor mai vîrstnic, anii pe care i-am lăsat în urmă — uriîţi, frumoşi — anii tine- 
reţii și ai speranţelor, anii luptei şi ai înfrîngerilor, străjuiesc lingă tîmpla amintirii, în 
orele tăcute ale acestei seri. Voi veniţi cu tot elanul, din toate zările fermecătoarei noastre 
patrii, veniţi ca aici, în inima ţării, să ne arătaţi ce ştiţi, ce vreţi şi ce puteţi. Iar noi, 
solii vremurilor de altădată, ne bucurăm că vă putem auzi, că vă putem aplauda, că 
avem norocul să fim martorii acestei parade a muncii, cuminţeniei şi artei noastre noi. 

lertaţi cuvintele mele prea duioase, iertaţi tonul acesta liric. La virsta noastră ne 
place să vorbim din inimă, ne place să mingiiem și să sfătuim. Ne plac bucuria curată, 
elanul direct şi sinceritatea totală. Mă gindesc că voi sînteţi speranţa artei noastre, că 
voi reprezentaţi gloria viitoare a scenei rominești. Și mă copleşesc amintirile... 

Am stat pe vremuri zece ani într-un oraș de provincie. 

Ehei, provincia de atunci: noroi și praf, mediocritate și plictis. După stingerea 
primelor elanuri îţi simţeai inima atinsă de un fel de somnolenţă care, asemenea unui 
cancer lent şi perfid, îţi copleşea întreaga fiinţă. Făceai eforturi să scapi de această 
toropeală. În faţa rampei te mai încălzeai, încercai să citeşti și să stai de vorbă cu 
oamenii. Degeaba ! Ca un tăvălug, mediocritatea fatală a mediului te turtea ! Un director 
„concesionar“ transforma sub ochii tăi teatrul visurilor şi speranţelor tale într-o oficină a 
venalităţii şi desfriului : dumnezeul dreptăţii era departe, Capitala şi mai departe — şi 
pînă acolo (dacă voiai să ajungi, ca să ţipi, să demonstrezi, să ceri) te mîncau sfinţii 
mărunți ai birocratismului, ai politicianismului, omizile mătăsoase ale alcovurilor şi 
relaţiilor de cabinet. Lumea artei îmi apărea ca acel mitologic cosmos babilonian: șapte 
ceruri separate şi între ele nici o scară, nici o posibilitate de urcare. M-am întrebat de 
multe ori care era cauza ce a determinat ratarea — uneori tragică, de multe ori grotescă — 
a atîtor talente. Există, fără îndoială, în meseria noastră un germene de sfintă vanitate : 
acea vanitate sui-generis, care nu vrea nimic (decît aplauze !), dar care e în stare de 
orice ca să poată da, ca să poată dărui. Un actor care nu joacă, un actor care nu poate 
să-și desăvirşească harul, care nu e înţeles și ajutat, care n-are parte de acea admiraţie 
sinceră și directă a bunului şi marelui public — pierde la un moment dat speranţa, 
speranţa care singura poate să țină trează în sufletul său entuziasmul, voinţa, flacăra 
curatei arte. Şi atunci, te aşteaptă caracuda, ceilalţi rataţi ai provinciei, te așteaptă birta 

şi şpriţurile, cabotinismul ieftin şi cinismul crud. Tristeţea, cu alte cuvinte, ratarea 
anonimă, tragică. 

Drumurile spre Capitală erau închise: pe noi ne sufocau grijile materiale, lipsa 
de decor, costume. Noi împingeam căruțele pe şoselele prăfuite ale satelor, ne certam cu 
primarii, cu restauratorii. Noi visam doar, visam şansa cea mare, regizorul fatal: acela 
care, venind pînă la noi, să ne recunoască, să ne salveze. Şi chiar dacă un asemenea comisar 
al Parnasului bucureştean sosea în urbea noastră, verificarea talentului o făcea, de cele 
mai multe ori, în camera sordidă a hotelului, la mesele grase ale restaurantului sau la 
soarelele domnului prefect. După ce pleca, simțeam ca un gol în suflet, se făcea frig 
în jur şi ceva, ca un fel de condamnare, rămînea suspendat în aerul acrit al sălilor de 
repetiţie. Și anii treceau, bătînd pe loc, noi îmbătrîneam şi culmea pe care o visasem în 
tinereţe se îndepărta tot mai mult, înecată în zarea tulbure a absurdului. 

Am avut odată o colegă, o actriţă excelentă, un mare talent. Dar numai noi am 
cunoscut-o, numai noi am știut ce comori se 'ascundeau în ea. Ar fi putut să ajungă o 
mîndrie a scenei romînești, dar... n-a avut „noroc“. Provincia, turneele au ucis-o. A murit 
foarte tînără. Ultimele ei cuvinte au fost: „O singură dorință am avut toată viața: 
să joc o dată pe o scenă în București. Numai de asta îmi pare rău că mor...” Am înțeles, 
atunci, ce înseamnă în cariera noastră egalitatea de șanse, ce înseamnă libera întrecere, 
ce înseamnă acel „noroc“ de care, în naivitatea lor, fac caz mulţi din lumea noastră... 

Dar vremurile acelea au trecut, cerul s-a luminat. 

S-au desfăcut drumurile, s-au egalizat șansele. Norocul a devenit realitate. În 
toate teatrele ţării noastre, actori şi regizori tineri, decoratori și tehnicieni se pregătesc 
pentru concurs. De astă dată nu există năpăstuiţi și favorizați; de astă dată în balanţa 
succesului atîrnă numai și numai talentul, pregătirea și conștiinciozitatea voastră 
artistică... 

Dragii mei, copiii mei, a venit primăvara şi noi, cu braţele deschise, vă așteptăm. 
Să sune cuvîntul vostru ca aurul, arta voastră să fie curată și cinstită ca speranţa. Noi vă 
vrem curajoşi și sinceri, liberi şi avîntaţi. În arta voastră vrem să citim freamătul zilelor 
noi de azi, nădejdea frumoasă a viitorului. Aplauzele miinilor noastre încercate vor fi 
aplauzele discrete ale istoriei, iar succesul vostru va fi cea mai frumoasă recompensă pe 
care o puteţi oferi bunului nostru popor, care, muncind şi pentru voi, vă caută şi vă admiră. 


aprilie, 1957 

DUMITRU MICU 

„Cel mai dramatic erou... 


Momentele istorice de încordare deosebită a contradicțiilor de clasă, perioadele 
de trecere de la o orînduire socială la alta favorizează, în special — constata Gorki — 
dezvoltarea dramei. Despre excepționalul dramatism al epocii imperialismului, revolu- 
tiilor proletare şi construirii societății socialiste, autorul Azilului de noapte a vorbit în 
nenumărate rînduri; el a atras atenția mai cu seamă asupra unui tip de eroi caracte- 
ristici prin excelență acestei epoci de cotitură istorică fără precedent, inaugurată prin 
apariția proletariatului pe scena istoriei ca o clasă pentru sine, asumindu-şi rolul de eli- 
beratoare a întregii societăți : 

„Cel mai dramatic erou al timpurilor noastre este însă omul înarmat cu înțelegerea 
lumii, omul care rîvneşte să cerceteze şi să înțeleagă lumea, ca să o valorifice ca pe o 
gospodărie a sa. Este omul lumii noi, un om plin de măreție, puternic, cutezător. De 
aceea îl și urăsc cu atîta înverșunare oamenii lumii vechi.“ (Despre piese, în „Gorki despre 
literatură“, Ed. Cartea Rusă, 1956, p. 503.) 

Astfel fiind, cum se face oare că dramaturgia nu reprezintă, pe cît se pare, în 
literatura noastră actuală sectorul fruntaş? E îndeobște recunoscut că, în dramaturgia 
<ontemporană, care a cucerit succese certe prin piese ca: Bălcescu, de Camil Petrescu, 
Minerii, Cetatea de foc, de M. Davidoglu, Mielul turbat, de Aurel Baranga, Cumpăna, 
Oameni de azi, de Lucia Demetrius, Citadela sfărimată, de Horia Lovinescu, Preludiu, 
de Ana Novac, Ziariştii, de Al. Mirodan etc., nu eroii figurind omul nou, reprezen- 
tativ în gradul cel mai înalt pentru epoca socialismului, se afirmă cu puterea artistică 
cea mai deplină, deşi — cum se va vedea îndată — realizările în acest sens nu pot fi 
nici ignorate, nici subevaluate. Nu e firesc dar explicabil, totuşi, faptul că tocmai virtuțile 
<lasei muncitoare, clasa care imprimă întregii societăţi contemporane fizionomia specifică, 
şi-au găsit o reflectare mai puţin pregnantă decit caracteristicile altor forţe sociale în 
dramaturgia orientată pe principiile realismului socialist. 

Judecînd lucid, fenomenul ne apare de înţeles în condiţiile dezvoltării istorice a 
<lramaturgiei romîneşti. 

Muncitorul a apărut rareori, în trecut, pe scenă, nu numai în ţara noastră, dar 
pretutindeni, iar glasul muncitorului revoluţionar, propagatorul unei noi etici, protago- 
nistul prefacerilor menite să inaugureze o nouă eră a vibrat, tulburător de măreț, abia 


în primii ani ai secolului nostru, cînd Gorki dădea cuvintul lui Nil din Micii burghezi 

spre a veşteji existența scabroasă din casa filistinului Bessemenov, existenţa unei întregă 
societăţi strivitoare de conștiințe şi idealuri. Un complex de condiţii obiective și subiec- 
tive explică lipsa unei tradiţii în oglindirea vieţii proletariatului în dramaturgia romî- 
nească din trecut, iar această situaţie nu putea rămîne fără consecinţe în creaţia autorilor 
dramatici de astăzi. 

Neajunsul de care vorbeam nu se datorește însă, evident, numai greutăților ine- 
rente începutului. O parte de vină — cu totul apreciabilă pentru stagnarea dramaturgiei 
cu tematică din actualitate — revine dogmatismului, ale cărui urmări dureroase se cuvin 
scoase în evidenţă sub toate aspectele lor, numai astfel fiind posibil avîntul continuu al 
creaţiei pe drumul realismului socialist. În dramaturgie, întocmai ca în alte sectoare ale 
literaturii, dogmatismul a determinat producerea unor avortoni recomandaţi, la un mo- 
ment dat, drept plăsmuiri tipice ale artei angajate în slujba construcţiei socialiste şi e 
o amară ironie a întimplării faptul că unul din dramaturgii cei mai talentaţi a debutat 
în 1953 cu o piesă ce caută a teoretiza dogmatismul opac, schematismul sociologic ceł 
mai vulgar. Influențat, se vede, de tezele frecvente în acea vreme, condamnate ulterior 
de partid, însușite fără discernămînt în ceea ce aveau mai vulnerabil, Horia Lovinescu 
oferea, în Lumina de la Ulmi, un exemplu-limită de înţelegere rudimentară a sarcinii 
operei artistice de a servi tendinţele fundamentale de înnoire a realităţii. Inconştient, 
fără doar și poate, piesa venea în contrazicere flagrantă cu indicaţia lui Lenin, mult 
citată, ce glăsuiește astfel: 

„Nu încape îndoială că problema literară se pretează cel mai puţin unei egalizări 
mecanice, unei nivelări, dominaţiei majorităţii asupra minorităţii. Nu încape îndoială că 
. în această chestiune este necesară asigurarea unui spaţiu cît mai larg iniţiativei personale, 
înclinațiilor individuale, mai mult spaţiu pentru gîndire și imaginaţie, formă și conţinut.“ 
(Lenin despre literatură, Ed. P.M.R., 1949, p. 7.) 

Lumina de la Ulmi prezintă ca o manifestare salutară constringerea eroului prin- 
cipal, Emil Comşa, scriitor de valoare, autorul unui roman apreciat de critică şi foarte 
citit, de a supune manuscrisul noii sale scrieri discuţiei colective și a ţine seama de 
obiecțiile unor confraţi diferiţi ca preocupări, structură individuală, talent, experienţă, 
vîrstă, inclusiv un elev al școlii de literatură, foarte plin și sigur de el, în ciuda modes- 
tiei de circumstanță, și extrem de zelos in afirmarea trogloditismului estetic. Să ne înţe- 
legem. Nu e vorba de o discuţie colegială, totdeauna utilă oricărui scriitor, o discuţie în 
care un grup de prieteni să-şi comunice impresiile asupra unei opere, să dea sugestii 
autorului, fără obligaţia acestuia de a și le însuşi fără replică; nu, este vorba de o șe- 
dință oficială, cu participarea directorului de editură ce nu va imprima romanul lui 
Comşa decît dacă va fi refăcut după prescripţiile nivelatoare, de o încălcare birocratică, 
deci, a iniţiativei unui autor, de siluirea inspiraţiei, a conştiinţei artistului. La refuzul 
lui Emil Comşa de a ceda pretențiilor formulate de criticii producţiei sale, un Paul 
Negulescu, „scriitor, 30 ani“, încheie discuţia consternat, stigmatizindu-l pe camaradul 
neconformist ca pe un individualist orgolios şi asociind într-un chip năstrușnic insuccesul 
acestuia în creaţie cu neglijarea sarcinilor obşteşti: „„...Dar atitudinea lui de astăzi, felul 
cum își apără cartea, refuzul de a se gîndi la cele ce i s-au spus aici... ne arată că tova- 
rășul Comşa e gata să alunece pe o linie primejdioasă. Atitudinea asta nu reprezintă 
decit culminarea unor lipsuri şi greșeli mai vechi dintre care o parte au fost arătate. 
Felul cum ai înțeles să-ţi scrii cartea, izolindu-te ca într-un turn de fildeș, nu ne sea- ' 
mănă nouă. Pe urmă, neglijarea sarcinilor de la Uniune şi îngiîmfarea care a ajuns pro- 


verbială sînt alte aspecte ale aceleiași alunecări...“ Pentru ca banalitatea schemei su- 

biectului să atingă desăvirșirea, dramaturgul îl aruncă pe eroul său în braţele dușmanu-— 
lui de clasă, încarnat într-o femeie fatală, Alice Coteanu, nărăvită a lovi în cuceririle 
oamenilor muncii prin împingerea artiștilor pe panta blestemată a formalismului. 

Ce e reprobabil, ridicol, în asemenea desfăşurare a intrigii ? Nu combaterea for- 
malismului, bineînţeles, şi nici chemarea la vigilenţă împotriva dușmanului. Formalismul e, 
realmente, incompatibil nu numai cu literatura realismului socialst, ci, îndeobşte, cu arta 
autentică ; lupta împotriva lui e o lege, lege obiectivă a dezvoltării artei. Pericolul duş- 
manului de clasă nu trebuie subapreciat nici o clipă, aceasta ducînd la consecințe irepa- 
rabile. Ar fi o greșeală de neiertat dacă din învăţătura partidului, ce ne arată că teza 
ascuţirii fără contenire a luptei de clasă, pretutindeni și în orice condiţii, este necores- 
punzătoare unei gîndiri științifice şi dăunătoare practic, am deduce că vigilenţa poate 
fi atenuată. Nu dezvăluirea unui fenomen de înăsprire a luptei de clasă într-un anumit 
moment al dezvoltării societăţii în direcţia socialismului, ci modul grosolan în care, în: 
această compunere, rătăcirile formaliste ale unui romancier talentat, condus de bune 
intenţii, devotat regimului democrat-popular, sînt puse nemijlocit în legătură cu acţiunea 
ostilă a forţelor clasei exploatatoare imprimă Luminii de la Ulmi o notă rizibilă. Nu 
încape îndoială că duşmanii socialismului speculează abaterile artiştilor de la realism, 
dar o fac într-un fel infinit mai rafinat decît în piesa despre care vorbim. 

Printre alte figuri ivite în prima scriere dramatică a lui Horia Lovinescu se dis- 
tinge muncitorul Preda, căruia autorul îi trasează sarcina de a discredita cartea lui Emil 
Comşa — în şedinţa de pomină de la Uniune —, confruntînd-o cu șantierul de la Ulmi, 
unde eroul-scriitor fusese în „documentare”. Cititorii, indiferent de formaţia lor, caută 
în literatura viabilă — în măsura în care aceasta le-a devenit accesibilă — generalizarea 
sensibilă a unor pasiuni, înfruntări de concepţii şi caractere, intuirea concretă a mişcă- 
rilor sufleteşti universale, etern omeneşti. Lui Preda însă, ticluitorul său îi dictează un 
discurs exprimînd o profesie de credinţă estetică străbătută de tendinţe naturaliste, o con- 
cepţie primitivă după care opera artistică ar avea rolul de înregistrare a unui mediu 
„aşa cum e“, producătorul ei putind fi tras la răspundere, în sens propriu, concret, de 
eroii săi. Să-l ascultăm pe Preda: „„...cartea tovarăşului Comşa se petrece la Ulmi şi ew 
sînt pe şantierul ăsta de cînd s-a dat prima lovitură de tirnăcop. Mă uit la carte, mă uit 
la şantier și nu înţeleg. Este parcă ceva care seamănă, dar nu-i ce ştiu eu, mi-e străin.“ 
Nu e cazul să apărăm romanul numitului Emil Comşa, „scriitor, 37 ani“, întrucit posi- 
bilitatea de a verifica spusele criticilor bietului autor este exclusă. Dacă lucrurile stau 
aşa cum zice Preda, adică romanul își propune descrierea unui șantier, numai a unui 
şantier și a unor muncitori, e indiscutabil că Emil Comşa a scrintit-o. Cartea sa nu ne 
mai interesează ca roman, poate ca reportaj. În acest caz însă, cusurul nu e cel denunțat 
de critici. Preda însă, adică Horia Lovinescy cel de prin 1952—53, e supărat nu fiindcă 
scrierea discutată se menţine la consemnări plate, fiindcă nu se ridică la generalizări, ci 
pentru că fotografiile luate la faţa locului nu seamănă mecanic cu originalul: „Nu-mi 
recunosc nici tovarăşii, nici munca noastră, nici frămintările noastre, doar, acolo, nişte 
nume... Unde sînt Ulmii noştri, tovarăşe Comşa, acolo? Și ce-ai să faci cînd au să vină 
la dumneata şi Gondin, și Panţiru, și Moldoveanu şi atiţia alţii şi au să te întrebe ce ai 
făcut cu faptele şi gîndurile lor?“ Muncitorul Preda declară, în concluzie, că ro- 
manul lui Comşa nu e o carte care „să ne fie de folos și s-o iubim”. lată originea tuturor 
obiecţiilor ! Încercarea de a proceda altfel decît Comşa, în sens diametral opus, de a 
produce adică lucrări despre care un Preda să poată declara că sint „de folos”, de utili- 
tate practică imediată, a determinat caducitatea nu numai a dramei Lumina de la Ulmi, 
ci a mai multor piese cu subiect din actualitate, din viața clasei muncitoare indeosebi. 

Încă o dată: formalismul ducînd la sterilizarea creaţiei, bine face Horia Lovinescu 
atunci cînd denunţă romanul eroului său — dacă într-adevăr acesta e formalist. Comite 
însă o eroare atunci cînd opune formalismului — ca pe o tendinţă cică valabilă — sche- 
satismul plat ce nu e, în ultima analiză, decît o varietate a naturalismului, un empirism 
strîmt, tirîtor. Realismul exclude în egală măsură căutarea de efecte gratuite şi comuni- 
<area datelor din realitate fără selecţie, interpretare, transfigurare. 

Adoptind cu bună credinţă, dar fără reflecţie, anumite concepţii estetice vulgari- 
zatoare, generate de dogmatism, unii dramaturgi au purces, în plăsmuirea operei lor, de la 
ideea necesităţii de a fi de folos acelui sector al socialismului pe care îl oglindeau în res- 
pectiva piesă. Cutare dramă din mediul industriei siderurgice era menită să insufle elan 
„oțelarilor, să-i mobilizeze pentru depăşirea planului cincinal. Tendinţă nobilă, nu încape 
îndoială, nu încape discuţie ! Numai că acea piesă nu era destinată doar muncitorilor din 
cutare ramură a producţiei, ci poporului întreg și nu numai oamenilor de azi, dar și celor 
de miine. Arta a îndeplinit un rol utilitar dintotdeauna şi, după Karl Büchner, apariţia 
<i s-ar datora tendinței primitivilor de a-şi uşura munca însoţind diferitele mişcări +de 
sunete cadenţate, de diverse „heei-rup !“-uri. Ei bine, cu cîţiva ani în urmă, în literatura 
noastră era frecvent zelul unor autori de a sări în ajutorul oamenilor muncii, dînd scrieri 
şi cîntece de îndemn la muncă, al căror mesaj putea fi rezumat printr-un ,„heei-rup !“ 
În societatea noastră însă, rolul utilitar al artei trebuie, de bună seamă, conceput întru- 
<îitva altfel, mai puţin concret decit în epocile preistorice. 

Realizarea unei opere dramatice care să zugrăvească în asemenea mod atmosfera 
specifică a combinatului din Hunedoara, să zicem, să pună în mișcare conflicte şi caractere 
ale muncitorilor de o anumită specialitate, astfel încît în acestea să se recunoască nu numai 
toţi muncitorii, dar omul — iată o sarcină ce nu poate fi dusă la îndeplinire pe calea 
proclamată în Lumina de la Ulmi. Pe acea cale au pornit, totuși, unii din dramaturgii 
noștri de frunte, între care Mihail Davidoglu, care însă — din fericire pentru literatura 
noastră ! —, a izbutit să creeze în Minerii, Cetatea de foc, unele episoade puternice, in- 
tuind, dacă nu întreg fondul psihic al muncitorului descătuşat, măcar cîteva pilpiiri ale 
umanităţii sublime, proprii în gradul suprem clasei muncitoare. Înflăcărarea lui Anton 
Nastai, minerul din Valea Jiului, ce-și face din mărirea producţiei o problemă de viaţă, 
un ţel al aspirațiilor celor mai înălţătoare, conştient şi mîndru de a ţine în miini, împreună 
<u ortacii săi din lumea toată, asemeni unui nou Atlas, însăși viaţa planetei, de a fi un 
demiurg al fericirii viitoare, înflăcărarea aceasta și abnegaţia cu care acesta muncește, 
<xpunîndu-se primejdiilor, gata să se încaiere cu întregul cosmos pentru împlinirea năzuin- 
telor măreţe, impun un reprezentant tipic, prin anumite manifestări ale sale, clasei căreia 
“societatea modernă îi datoreşte totul, inclusiv existența. Anton Nastai e un muncitor cu 
orizont larg, călăuzit în viaţă de luceafărul «unui ideal și conştiinţa utilității sale îl ajută 
să răzbească, să învingă încercările cărora le e supus, oricît ar fi acestea de crîncene. 
Acţiunea piesei se desfăşoară în primele momente după naţionalizare, cînd Valea Jiului nu 
încetase încă a fi o vale a plingerii. Sub apăsarea lipsurilor, o parte din mineri părăsesc 
aşezările lor îndătinate, pornind încotro văd cu ochii; chiar Maria, soţia lui Nastai, se 
lamentează, îndemnindu-l pe acesta să-și ia lumea în cap. Minerul însă îi răspunde în 
„cuvinte vădind nu numai hotărirea lui nestrămutată de a rămîne să înfrunte orice greutăţi, 
dar şi o capacitate de sezisare a frumuseţii și a sensului vieţii în împlinirea datoriei, în 
urmarea căilor spre desăvirşire : 

„Ştii, Marie, că niciodată nu m-am gîndit că s-ar putea să fiu și altceva decît 
subteran... locuri şi oameni sînt peste tot: de seamă e să ştii pentru ce trăieşti.“ 

Anton Nastai e împăcat cu viaţa ce o duce, oricite privaţiuni ar avea de îndurat 
momentan, deoarece trăiește în viitor : i 

„Măi, oameni buni, mă gindesc la anii care or să vină, fiindcă noi clădim în ziua 
de azi, dar cu ochii departe, dincolo de viață. Pentru şiruri întregi de vieţi...“ 

În entuziasmul şi nestrămutata sa încredere în zilele ce vor veni, minerul trăieşte 
aievea, cu o înfiorare parcă fizică, bucuria viitorului a cărui lumină țişneşte de pe acum 
din cărbunii pe care îi dăruie patriei: 

„Cărbunele nostru luminează. Din el îmi scot lumina, s-o dau și altora şi se în- 
toarce spre noi înmiită... Înţelegi, Marie, și tu, vecină, de ce mi-e drag cărbunele nostru ! 
Mi-e legătura cu oamenii, cu oamenii pe care n-am să-i cunosc poate niciodată și sînt 
bucuros, fiindcă prin munca noastră noi trăim mai departe în sute şi sute de mii de 
oameni... Trăim veşnic“. 

Anton Nastai e un erou romantic, replicile lui răsunînd asemeni unor stihuri înari- 
pate. Cuceritor prin căldura, prin patosul său de vizionar, personajul transformă în pasaje 
de poem o seamă de episoade ale piesei. Prin ceilalţi eroi însă, prin ansamblul situaţiilor, 
Minerii menţin spectatorul într-un cadru, totuși, îngust, familiarizindu-l cu problemele 
locale, tehnice, de producţie, probleme în care nu se concentrează un fond de idei, o 
bogăţie de sensuri inedite, de înţeles general. Problematica piesei e, în același timp, foarte 
concretă şi extraordinar de abstractă. Concretă, întrucît e vorba de frămintări proprii 
unor mineri numai ca mineri, legate de specificul unui anumit loc de muncă, de un mo- 
ment istoric strict delimitat. Abstractă, deoarece conflictul dramatic se confundă cu lupta 
de clasă în expresia ei netă, clasică, fără nimic inedit, atita doar că localizată într-o 
așezare minieră. Raporturile sociale, încleştarea dintre forţele opuse nu determină conflicte 
în conștiință, complicaţii în existența personală, nu ridică deci probleme de competența 
exclusiv a literaturii. 

În Addenda la „Falsul tratat“, publicată ca postfață la volumul III de Teatru, 
acad. Camil Petrescu demonstra cît se poate de convingător — chiar dacă terminologia 
utilizată este susceptibilă de unele corectări, în lumina concepţiei marxiste — necesitatea ca 
opera dramatică să lumineze conflictele din conştiinţa eroilor, depășind materialitatea 
faptului exterior. În marea dramă — scrie autorul Tezelor şi antitezelor : 

eterna nevoie de absolut, în loc să fie... orientată în afară, spre certitudini și 
explicaţii theomorphe, este întoarsă spre sferele cele mai adinci ale conştiinţei pure însăși, 
sprijinul absolutului fiind solicitat în interior şi imposibilitatea de a găsi certitudini aci 
provoacă drama“ (pag. 505). 

Literatura studiază realitatea raportată la om şi mesajul conţinut în desfășurarea 
unei drame constă în semnificaţia umană, preţul omenesc al rezolvării conflictelor. Dra- 
matismul feluritelor acte materiale săvirşite de eroi poate impresiona prin sine însuși, dar 
acesta e oferit de existenţa însăşi, spectatorul neavînd de ce să se ducă la teatru spre 
a asista la certuri, păruieli şi alte asemena. Faptul concret are rostul, în literatură, de a 
traduce vizual şi sonor o idee, o atitudine consecventă în faţa vieţii, de a afirma, nega 
sau verifica o anumită concepţie. Erou mai curînd liric decit dramatic, Anton Nastai nu-şi 
pune o problemă, nu se zbuciumă în căutarea unei certitudini, obstacolele de care se 
izbeşte fiind strict exterioare. În conştiinţa sa nu se dezlănţuie nici un conflict. De aci, 
caracterul nu tocmai convingător al conduitei sale. Molipsitor, optimismul său nu este 
deajuns motivat, rămînînd tăinuite resorturile intime ce mină eroul spre fapte magnifice. 
Vrednicul miner trăiește parcă într-un extaz permanent, săltat deasupra. tuturor celor de 

o seamă cu el, deasupra existenţei comune. Admirăm un asemenea ins, dar am dori să 
cunoaștem raportul dintre înflăcărările lui sublime şi necesităţile umane obişnuite, secretul 
triumfului înţelepciunii asupra slăbiciunii inerente naturii noastre. 

Problema aceasta o ridică următoarea dramă a lui M. Davidoglu, Cetatea de foc. 
al cărei erou central, Petru Arjoca, prim-maistru furnalist, e pus în situaţii ce hotărăsc 
declanșarea unui conflict între pornirile spontane şi conştiinţa muncitorească. Eroul, jignit 
de propriul fiu care cere o anchetă împotriva lui fiindcă refuză să adopte metode de 
muncă avansate, se decide să se pensioneze într-un moment cînd prezenţa lui la furnal era 
mai necesară ca oricind. Convins totuși, pînă la urmă, să reia lucrul, bătrînul Arjoca 
dezertează din nou cînd află că oameni cu greutate, între care secretarul organizaţiei de 
partid, au consimţit ca fiul său Dominic să întreprindă o foarte riscantă acţiune de dove- 
dire a unor bandiți ascunși în munte. Momentele ce urmează sînt de un dramatism cres- 
cînd. Absența lui Petru Arjoca poate provoca înghețarea furnalului, pusă la cale de un 
sabotor. Paralizat de îngrijorare pentru fiul său, bătrînul pare hotărît să persevereze în 
pasivitate. „Moare furnalul nostru !“ zice cu desperare un muncitor. lar Arjoca răspunde : 
„Să moară !* Iminenţa nenorocirii îl deşteaptă însă din starea abulică, mai ales după in- 
tervenţia secretarului de partid. Bătrinul îşi dă deodată seama că procedează laş, ruşinos, 
lăsîndu-și tovarășii fără sprijin la strimtoare şi nu mai stă la cumpănă dacă să meargă 
sau nu la datorie. Petru Arjoca va urca pe furnal nu numai pentru a salva fonta, dar şi 
pentru ca „să nu iasă vorba că eu, de patruzeci şi doi de ani la furnal şi i-am lăsat la 
greu...“ Înțelegerea umană pe care are impresia de a o fi găsit la Muntean, secretarul 
organizaţiei de partid, îi revelează faptul că astăzi, în societatea noastră, „mare-i preţul 
omului...“ Chiar dacă insuficient valorificată artistic, drama acestui erou conţine germenii 
unei drame în conştiinţă. Indignările, demoralizarea sa anterioară proveneau din senti- 
mentul că omul nu e prețuit, că în concepţia conducerii uzinei prevalează producţia. Acum 
descoperă fulgerător că se înșelase, că tocmai dimpotrivă, eforturile în sensul măririi 
producţiei nu constituie un scop în sine, ele ţintind fericirea obştească, descoperă că viaţa 
fiecărui individ e scumpă clasei muncitoare, a cărei invincibilitate izvorăşte din prețuirea 
omului, din faptul că acţionează în slujba aspirațiilor omeneşti esenţiale : 

„Înţelegi tu, Pavel, eu se cheamă că fac parte din clasa muncitoare. Şi cît e ea de 
mare, a pierdut un om; şi poate nu-i cel mai de seamă, dar nu-l lasă pierdut aşa ca 
frunza pe apă. Vezi, de aceea sintem tari noi ăștia, clasa muncitoare.“ 

Odată dobindită această certitudine, Petru Arjoca va urma drumul datoriei fără 
şovăire și nu va ceda presiunilor prin care dușmanul de clasă încearcă să-l determine 
a rămîne pasiv, nici cînd are de ales între furnal și viaţa copilului său ajuns ostatec al 
bandiţilor. În aceasta constă umanitatea eroului. Și dacă această umanitate nu e comu- 
nicată cu toată forţa dramatică pe care o puteau oferi situaţiile în care se găsește bătrînul, 
de vină e supraîncărcarea piesei de discuţii profesionale tehnice, lozinci de o însufleţire 
convenţională, în dauna preocupării pentru esenţa conflictului. Dramaturgul prea e soli- 
citat de chestiuni locale și tendinţa creării unei opere de utilitate socială, în sensul trans- 
miterii inarilor înțelesuri ale transformărilor efectuate azi în viaţa şi conștiința oamenilor, 
e subordonată practic tendinței mai restrinse de a mobiliza oamenii muncii pentru înfăp- 
tuirea sarcinilor de plan. În Cetatea de foc, ca şi în Minerii, abundă îndemnurile la muncă, 
vorbele mari, un optimism de paradă, ca în următoarele replici : 

„Aaron : ... Beau pentru sănătatea ta și a casei tale și ca să ne aduci de primul Mai 
Drapelul Roșu de la Hunedoara, să fluture şi peste furnalele noastre că destul a filfiit 
peste zidurile lor. Avem și noi mîndria noastră şi (ciocneşte) noroc bun !“ 

„Dominic : ... No, hai, frunzuliță, cîntă, dar să se vadă cum fierbe oţelul în cuptor. 
Macaralele trag fane de şaizeci de tone de oțel și-l toarnă în ligotiere... Să se audă cum 
pling laminoarele și gem. Să bată forjele !...* etc. etc. 

Continua, monocorda însufleţire e deajuns de superficială, trădind caractere factice, 
şi multe replici izbesc prin lipsa de naturaleţe. Dominic, mare iubitor de cîntece şi poezii, 
zice: «Trebuie un vers aşa: „Cine mă oprește să construiesc socialismul, dau cu el de 
pămînt, oricine ar fi !“» Aaron închină, la o masă intimă, „pentru toţi tovarășii din toată 
țara care sînt în întrecere socialistă pentru primul Mai !“ Marica, soţia lui Pavel Arjoca, 
strigă oțelarilor, cînd acesta apare cu ochii arşi: „Priviţi; tovarăși oțelari, la maistrul 
vostru, cum i-au ars dușmanii ochii și l-au schilodit. Şi dacă vi-i drag de ochii și de viaţa 
voastră, izbiţi în dușmani cu oţelul vostru. Daţi mereu oţel, să-i înecăm în oţel“. 

E posibil că în anumite ocazii festive, în cadrul unor serbări organizate într-o uzină 
metalurgică sau siderurgică, asemenea compuneri să obţină oarecare succes ; e posibil chiar 
să îndeplinească un rol mobilizator, trezind în spectatori elanul, dorința de a munci mai 
cu spor. Cum ziceam însă, o piesă cum e Cetatea de foc nu e destinată doar unei colecti- 
vităţi restrînse, ci miilor de spectatori. Prin drama lui Petru Arjoca, ea își atinge scopul, 
dar nenumăratele replici discursive, sărbătorești, lozincarde, multe dialoguri parazitare 
deservesc ideea fundamentală. Lozinci și cuvîntări cum sînt cele transcrise poate produce 
orice orator improvizat. Nu e necesar pentru aceasta 'un dramaturg de talia lui Davidoglu. 

Un conflict interior alcătuiește substanța dramatică a piesei Cumpăna de Lucia 
Demetrius. Drama e generată şi aci de efortul reprezentării clare a unui anume fenomen, 
e intensificată — în același sens ca în Cetatea de foc, dar într-un grad sporit — de necesi- 
tatea adoptării unei hotărîri opuse impulsiei sufletești. Anton Vadu, activist de partid, 
inspector într-un minister, descoperă treptat că fiul său Mircea, reîntilnit după ani grei 
de despărţire, evoluează pe un povirniș fatal, victimă calculelor diabolice ale patronului 
fabricii, unde el îndeplinește funcţia de secretar, și mai cu seamă, ale consoartei acestuia, 
Anton Vadu își iubeşte fiul cu toată înfocarea unei inimi în care au vibrat totdeauna sim- 
ţămintele cele mai profund omeneşti. La gîndul că lui Mircea i s-ar putea întîmpla o 
nenorocire, Anton capătă o paloare de cadavru. Fiecare convorbire între tată și fiu produce 
însă o nouă amăgire celui dintii, Anton Vadu e consternat de inconştiența tinărului şi 
caută a-i dovedi că generozitatea faţă de exploatatorii pe cale de a fi deposedaţi de mij- 
loacele lor de jăcmănire a celor mulţi sfidează adevărata morală : „Mila ta e o rușine, e 
imorală, pentru că adevărata morală e înlăturarea exploatării omului”. Din ce în ce, pă- 
rintele e chinuit de îndoială în privinţa onestităţii tînărului ce-i poartă numele. În cele 
din urmă, dovada degenerării morale a lui Mircea Vadu iese fără echivoc la lumină. 
Rana lăuntrică a tatălui e uşor de înţeles. În calitatea ce o are, el ar putea lesne feri de 
răspundere juridică pe secretarul fabricii, vinovat de a fi ascuns registrele de contabilitate 
în care patronul, de-acum doboriît, ţinea evidența reală a veniturilor. Chiar dacă lupta 
interioară a lui Anton nu e explicitată, zbuciumul său transpare în replicile ce veştejesc 
fapta nedemnă. Stoicismul, cu care învinge slăbiciunea paternă, relevă în erou o mare 
conștiință : g 

„Acum te ştiu. Şi ești copilul meu. Şi te iubeam ! Nu știu cui trebuie să-i dau palme, 
tie sau mie? Ce sînt eu, fiară, să te iubesc oricum ai fi? Fiindcă am făcut o jivină, 
trebuie să mă prăpădesc după ea, că e jivina mea?" 

Cu inima însîngerată, Anton Vadu îşi va trimite fiul prea iubit să ispăşească după 


dreptate actul imund pe care l-a săvirșit: „Du-te, băiete, du-te...“ 

Experienţa unor dramaturgi de valoarea lui M. Davidoglu şi Lucia Demetrius indică 
orientarea unei remarcabile părţi din dramaturgia contemporană spre acele sectoare ale 
realităţii socialiste de care depinde, în primul rînd, viaţa întregii societăţi, spre oamenii 
reprezentativi în cel mai înalt grad pentru epoca în care trăim. 

Fizionomia dramaturgiei și a întregii literaturi a viitorului va fi hotărită într-o 
foarte însemnată măsură, fără nici o îndoială, tocmai de modul în care va reflecta viața 
clasei muncitoare, ce a rămas pînă în zilele noastre un tărim aproape virgin, puţin explorat 
de artişti. Unii din dramaturgii romiîni s-au apropiat, ce-i drept, încă înainte de ultimul 
război, de mediul muncitorese şi Mihail Sorbul a creionat în Fericirea două profiluri lu- 
minoase de proletari ridicaţi întru apărarea drepturilor călcate în picioare de patron: 
Spartacus şi Damigeană. Asemenea siluete apar însă rareori în literatura din trecut, în 
dramaturgie cu deosebire. Încercările dramaturgilor din zilele noastre de a urca pe scenă 
oamenii de azi, făuritorii unei lumi noi, muncitorii înaintați, constituie un fenomen nou, 
revoluţionar, ale cărui manifestări, oricît de puţin impunătoare deocamdată, prevestesc 
v literatură dramatică fără termen de comparaţie în trecut. Începutul s-a făcut şi întiiele 
rezultate se arată cel puţin promițătoare. E însă destul de straniu că o seamă de drama- 
turgi de primă însemnătate, după dobindirea unor izbînzi menite a înscrie numele lor între 
acelea ale pionierilor, după dobiîndirea, implicit, a unei experienţe inestimabile, au slăbit 
preocuparea pentru zugrăvirea caracterelor celor mai impunătoare ale societăţii contem- 
porane, sau chiar au abandonat-o. Fireşte, spectatorii, cărora le e scumpă fiecare cucerire 
a noii dramaturgii, întimpină cu entuziasm și emoție orice creaţie a unor autori precum 
Camil Petrescu, Lucia Demetrius, M. Davidoglu, A. Baranga, Horia Lovinescu, Ana 
Novac. Autorii noștri dramatici ar putea aduce însă un mesaj şi mai înflăcărat, mai intere- 
sant prin noutatea lui, prin conținutul ideologic-emotiv fără termen de comparaţie în arta 
trecutului, dacă ar izbuti să ducă mai departe biruințele obţinute cu Cetatea de foc, Cum- 
pâna, Mielul turbat etc.; dacă ar urca pe scenă omul înaintat de azi, făuritorul fericirii, 
în toată splendoarea umanităţii sale. Acum, după ce frînele dogmatismului au fost rupte, 
ducîndu-se lupta penrtu ştergerea oricăror urme lăsate de ele, depinde de scriitori, în primul 
rînd, înflorirea nemaicunoscută a dramaturgiei pătrunse de marile idei umanitare ale erei 
socialiste. 

Cu ani în urmă, cînd scria consideraţiile din Addenda la „Falsul tratat“, acad. 
Camil Petrescu susținea că eroul dramatic, prin definiţie, este intelectualul, adică omul 
cu o conștiință scrutătoare, efervescentă, în continuă febră creatoare, omul deprins să 
problematizeze, să despice toate tainele existenței. În această accepţie a noţiunii, mun- 
citorul reprezentativ de astăzi e un intelectual, deoarece el este — cum zice Gorki — 
„omul care rivneşte să cerceteze și să înțeleagă lumea, ca să o valorifice ca pe o gospodărie 
a sa“. Muncitorul înaintat apare astfel — cum tot Gorki scria — ca „cel mai dramatic 
erou al timpurilor noastre“. E normal ca el să reprezinte figura centrală a noii dra- 
maturgii. 

PAUL LANGFELDER 


Despre „Dramaturgia de la Hamburg” 
a lui Lessing 


La începutul anului 1767 i se ivi lui Lessing prilejul unei foarte atrăgătoare activi- 
tăți. În bogatul oraș comercial Hamburg luase ființă, sub denumirea de „Teatru Naţional”, 
o întreprindere teatrală, care, după toate aparențele, dispunea de însemnate mijloace 
materiale, grupînd un număr de foarte buni actori şi urmărind obiective artistice. La acest 
teatru, Lessing fu angajat ca „dramaturg“, adică în calitate de consilier artistic. Pentru a 
urmări pas cu pas activitatea teatrului, a supune criticii piesele reprezentate și a îndruma 
jocul actorilor, Lessing a scos o revistă bisăptămînală, scrisă numai de el. 

Dar teatrul n-a îndreptăţit speranţele pe care și le pusese Lessing într-însul ; în anul 
următor şi-a închis porţile. Ceea ce a rămas ca rezultat valoros de pe urma încercării de 
a crea un teatru naţional la Hamburg sînt cele 104 numere din revista scrisă și publicată 
de Lessing: „Dramaturgia de la Hamburg”. 

În paginile ei, marele scriitor a depășit cu mult țelul iniţial al publicaţiei. Într-o 
contingență uneori foarte vagă cu critica pieselor reprezentate, el a dezbătut în cuprinsul 
revistei probleme fundamentale ale dramei și teatrului. Lessing considera că cea dintii 
premisă a unui teatru naţional era alcătuirea unui repertoriu de piese originale germane 
şi a urmărit deci ca, prin critica şi sfaturile sale, să indice căi noi și cu adevărat naţionale 
literaturii dramatice germane, incă foarte puţin dezvoltată pe vremea aceea. 

Datorită acestui fapt, „Dramaturgia de la Hamburg“ nu este un studiu sistematic. 
Lessing declară el însuși: „Amintesc aci cititorilor mei că paginile acestea nu tind nici- 
decum să cuprindă un sistem dramatic. Nu sînt deci obligat să soluţionez toate dificultăţile 
pe care le expun. S-ar putea ca ideile mele să pară uneori fără nici o legătură între ele, 
ba chiar să se găsească în contradicţie unele cu altele: esenţialul e însă să fie idei care 
să ofere un aluat bun pentru gîndiri proprii. Aici eu nu vreau să dau decit „fermenta 
cognilionis* 1. Totuşi, din ansamblul de idei cuprinse în „Dramaturgia de la Hamburg” se 
pot deduce cu toată claritatea principiile lui Lessing privitoare la estetica dramei. 


Drept punct de plecare, să luăm excelenta și atit de lapidara formulare cu care 
Herder ? caracterizează concepţia lui Lessing asupra dramei: 


1 Fermenia cognitionis, literal, „„plămada conştiinţei“, adică stimulul gîndirii. (Din articolu) 
95, apărut în „Dramaturgia de la Hamburg”) 
2 Johann Gottiried Herder, iilozoi şi poet german (1744—1803). 

„Ştiţi cît de mult ţinea Diderot ca pe scenă să fie aduse stările sociale (Stände) și 
<e a preconizat Lessing despre aceasta în „Dramaturgia“ lui. Se înţelege că, fără anumite 
<aractere, straturile sociale nu pot avea nici un efect în teatru ; dar caracterele oamenilor 
nu se formează oare în și după stările sociale ?... Lessing a avut deci aici un cîmp vast de 
a prelucra ca filozof şi poet generalitatea filozofică, prin care Aristotel disociază poezia de 
istoria pură. Lessing arată caracterul prinţului în starea sa socială, starea socială în ca- 
xacterul său şi pe amîndouă din mai multe unghiuri, în mai multe situaţii.“ 

Lessing porneşte în concepţiile sale de la Poetica lui Aristotel. În privinţa aceasta 
concordă cu clasicii francezi din secolul al XVII-lea ; numai că aceștia au înţeles cu totul 
altfel decît Lessing preceptele lui Aristotel și le-au aplicat cu totul altfel decît el. 

Faptul că a pornit de la Aristotel n-a fost nicidecum arbitrar. Lessing a pregătit 
„căi noi. Opera sa teoretică şi exemplul său s-au aflat la începuturile unei vaste evoluții 
literare. Ce putea fi mai îndreptăţit decît ca marele scriitor german să ia drept punct de 
plecare mintea cea mai universală din pleiada vechilor filozofi greci — cum îl definește 
Engels pe Aristotel —, adică pe acela care, în perioada de supremă înflorire a literaturii 
eline, a dedus în chip genial legi de valoare generală, desprinse din creaţii care — după 
expresia lui Marx — „pot fi considerate, într-o anumită privinţă, drept normă şi exemplu 
inimitabil“. ? 

Spre deosebire de francezii secolului al XVII-lea, Lessing n-a ţinut însă de fel ca 
anumite reguli învățate de la Aristotel să fie aplicate în drama modernă. Astfel, el era 
de părere că — de pildă — Corneille a vrut, ce e drept, să respecte legile lui Aristotel, 
dar în fapt a luat de la el numai „regulile mecanice ale artei“ 4, păcătuind însă perma- 
nent împotriva spiritului lui Aristotel; Shakespeare, în schimb, care nu l-a cunoscut pe 
Aristotel, a creat totuși mereu în spiritul lui. 

Dintre cele trei unităţi — de acţiune, de loc și de timp —, Lessing a considerat 
<lrept obligatorie numai unitatea de acţiune, celelalte două fiind dictate, după concepția 
lui, numai de condiţiile tehnice și tradiţionale ale dramei grecești. Îndeosebi corul, care 
a fost desființat în drama modernă, condiţiona la vechii greci unităţile de timp și de loc. 
„Anume, dat fiind că acţiunile lor trebuiau să aibă ca martori o mulţime din popor și că 
această mulţime răminea mereu aceeași * și nu putea să se îndepărteze de locuinţele proprii 
nici mai departe, nici pentru mai multă vreme decît se întimplă de obicei cînd ieşi din 
“simplă curiozitate, devenea inevitabil pentru cei vechi să limiteze locul acţiunii la una și 
aceeaşi piaţă indivizibilă, iar timpul la una şi aceeaşi zi“ 6, 

În contradicţie cu clasicii francezi din secolul al XVII-lea şi cu imitatorii lor ger- 
mani, Lessing — de acord cu Diderot — nu voia să admită nici versificarea și nici maniera 
de exprimare a tragediei grecești ca model pentru drama modernă, din pricina faptului 
<ă înseși condiţiile erau fundamental diferite. „Toate personajele vorbesc aici (în tragedia 
lină, P. L.) şi se întreţin pe o piaţă publică și neîmprejmuită, în prezenţa unei mulţimi 
curioase. Deci, aproape tot timpul trebuie să vorbească cu reţinere și consideraţie pentru 
„demnitatea lor. Ele nu-şi pot descărca gîndurile și simţurile cu orice vorbe le vin la gură; 
trebuie să și le cîntărească şi să le aleagă. Noi modernii însă, care am desfiinţat corul 
şi în marea majoritate a cazurilor ne punem personajele între patru pereţi, ce motive 
„am avea să le facem totuşi să grăiască tot timpul o limbă așa de cuviincioasă, de căutată, 
de retorică ? Nu le aude nimeni, afară de cei cărora ele vor să le îngăduie să le audă; 
cu ele nu vorbesc decit persoane realmente angajate în acţiune şi care, deci, ele însele 
stăpînite de un afect, nu au nici poftă, nici răgaz să-şi controleze expresiile” 7. 


Karl Marx, Contribuţii la critica economiei politice. Berlin, 1951, pag. 263. 
In articolul 75 din ‚Dramaturgia de la Hamburg“. 

Acesta era rolul corului în drama elină. 

În articolul 46 din „Dramaturgia de la Hamburg“. 

Idem, art. 59. 

Totuşi, Lessing consideră anumite principii ale Poeticii lui Aristotel tot atît de uni- 
versal valabile ca și elementele lui Euclid. 

E vorba, în primul rînd, de principiul generalității care, după concepţia lui Aristotel 
şi a lui Lessing, ar fi obiectul literaturii. Aristotel face distincţie între istoric și poet: 
istoricul studiază particularitatea, pe cînd poetul îmbrățișează generalitatea ê. Istoricul zu- 
grăveşte desfășurarea unui fapt, astfel cum s-a petrecut în realitate, chiar dacă a fost 
determinat de hazard ; în opera literară însă, la caractere date și în situaţii date, acţiunea 
trebuie să se desfăşoare dintr-o necesitate lăuntrică. „Particularitatea în sens aristotelic 
ar fi deci ceea ce cutare sau cutare om în 
parte a făcut efectiv la un moment dat, iar 
generalitatea ceea ce ar face oricare om cu 
un anumit caracter în anumite împrejurări 
date“ 9. După concepţia lui Aristotel şi a lui 
Lessing, generalitatea este deci o acţiune care, 
în anumite condiţii, trebuie să se desfășoare 
aşa și nu altfel, care deci nu s-a petrecut 
numai prin înlănţuirea unor împrejurări în- 
timplătoare. Datorită acestui fapt, Aristotel 
afirmă că poezia este mai filozofică și mai 
folositoare decît istoria. 


Pornind de la acest principiu al lui 
Aristotel, Lessing cere ca opera literară să 
redea fidel natura!.  Fidelitatea aceasta 
trebuie să meargă atît de departe, ca „ade- 
vărata capodoperă... să ne umple atît de 
deplin cu ea însăşi, încît să n-o privim 
drept produsul unei fiinţe izolate, ci al naturii 


întregi“ n. 


„Nu se cade însă ca arta să imite natura 

în infinita ei varietate, căci, în natură toate 
se leagă unele cu altele, toate se întretaie, toate se preschimbă dintr-una într-alta“ !*. Pentru 
a face natura inteligibilă sentimentelor şi resurselor sufletești ale omului, opera de artă 
trebuie să îngrădească, să desprindă și să ordoneze, să despartă esenţialul de ceea ce e 
neesenţial şi netrebuitor. Din marele complex, poetul poate alege deci numai cîteva verigi, 
pe care le leagă apoi între ele, ca să se imbine în chip unitar şi să devină un nou întreg, 
astfel ca în acţiune una să decurgă dintr-alta, ducînd în mod inevitabil la un deznodămiînt. 
„Geniul este interesat numai de evenimente care se motivează unul pe celălalt, numai de 
înlănțuiri de cauze și efecte. Să se urce de la efecte la cauze, să le cumpănească între ele, 
să excludă de peste tot hazardul, să facă așa ca toate cîte se întîmplă să fie imposibil ca 
să se fi întîmplat altfel: asta, asta este treaba lui... spre a transforma comorile nefolositoare 
ale memoriei în hrană a spiritului“ "©. „Fără a se mulțumi să le întemeieze posibilitatea 
numai pe veracitatea istoriei, el (poetul, P. L.) va căuta ca întimplările care pun în acţiune 
aceste caractere să purceadă în chip așa de necesar una dintr-alta ; va căuta să potrivească 
pasiunile așa de exact pe măsura fiecărui caracter ; va căuta să treacă aceste pasiuni prin 


8 Intrebuinţez cuvintele „particularitatea (das Besondere) şi „,generalitatea"* (das Allge- 
meine) în terminologia folosită de Lessing, mai ales în pasajele traduse de Lessing din Aristotel. 
Alţi traducători au înlocuit uneori cuvintul particularitatea" cu cuvîntul „individualul” (das Einzelne). 

9 In articolul 19 din ,,Dramaturgia de la Hamburg”. 

10 Cuvîntul „natură“ a fost folosit pe vremea lui Lessing în înțelesul de „realitate“. 


11! In articolul 36 din ‚Dramaturgia de la Hamburg”. 
12 Idem. art. 70. 
13 Idem, art. 30. 

faze astfel gradate : încît noi să nu băgăm de seamă decît mersul după rinduiala firească 
a lucrurilor, încît la fiecare pas făcut de un personaj al său să fim nevoiţi să recunoaștem 
că, ajunși la același grad al pasiunii și în aceeaşi situaţie, l-am fi făcut noi înșine...” ** 

După concepţiile lui Lessing, severa îmbinare dintre cauză şi efect nu trebuie să 
excludă neprevăzutul, dar cu condiţia ca elementul surpriză să atingă în primul rînd perso- 
najele piesei și mai puţin pe spectator. Lessing demonstrează că Euripid punea anticipat 
pe spectator în curent cu desfășurarea acţiunii, fără ca prin aceasta să diminueze interesul 
piesei. Noi mai putem adăuga că Shakespeare a procedat adesea în același fel. (Să ne gîndim 
bunăoară la Richard 111, unde personajul titular vestește cu anticipație toate intenţiile sale, 
astfel că spectatorul știe totdeauna ce va urma.) Încordarea spectatorului, acest important 
element al trăirii unei drame scenice, se naște deci din substraturi mai profunde decit din: 
necunoaşterea episoadelor ce vor urma. Lessing îl citează pe Diderot, care spune că „în 
raport cu o singură ocazie, cînd este necesar să tăinuim spectatorului un fapt important 
pînă cînd se produce, există zece și mai multe altele la care interesul cere tocmai contrariul. 
Prin tăinuirea sa, poetul realizează o scurtă supriză ; dar în ce prelungită neliniște ne-ar fi 
putut el cufunda dacă n-ar fi ţinut acest secret: — Pe acela care e lovit şi zdrobit într-o 
singură clipă nu-l pot compătimi nici eu decit o singură clipă. Dar în ce stare mă găsesc 
cînd aştept lovitura și văd norii furtunii îngrămădindu-se deasupra capului meu sau al 
altuia şi stăruind multă vreme acolo ?“ 15 

Cum este, în genere, posibilă o surpriză — fie pentru personajele piesei, fie pentru 
spectator — dacă înlănţuirea dintre cauză şi efect domină întreaga piesă, iar personajele 
acţionează, toate, în mod inevitabil, în conformitate cu caracterul lor ? „Dramaturgia de la 
Hamburg“ nu e un tratat sistematic și Lessing nu răspunde teoretic la această întrebare. 
Analiza făcută de el pieselor arată însă că Lessing n-a văzut o contradicţie în faptul acesta 
şi că nu e necesar să recurgi la irațional pentru a clarifica problema. Căci chiar dacă fiecare 
personaj acţionează în felul în care trebuie să acţioneze după caracterul său, ciocnirea între 
voințe nu va da totdeauna rezultatul dorit de personaje, ci adeseori tocmai unul diametral 
opus. Impletirea diferitelor manifestări necesare nu va exclude deci totdeauna surprizele, 
cı dimpotrivă le va provoca uneori. 


Lessing își însușește ideea lui Diderot de a aduce pe scenă stări sociale. dar n-o ur- 
măreşte pretutindeni şi consecvent. Ce sînt de fapt stările sociale, în concepţia lui Lessing ? 
Ocazional, el vorbeşte de starea socială a regelui, a soldatului, a judecătorului. Noţiunea 
s-ar acoperi deci, oarecum, cu aceea de profesie. E adevărat că Lessing întrebuinţează cu- 
vintele „stare socială“ şi într-un înţeles mai larg, efectiv social, atunci cînd spune că prin 
subita îmbogăţire a unui țăran se schimbă și starea lui, suindu-l pe o treaptă mai înaltă a 
societăţii. 

Lessing însă este de părere că stările sociale nu trebuie să fie reprezentate prin 
caractere desăvirșite, abstracte, ci că personajele scenice au doar menirea de a fi reale și 
veridice. El polemizează cu Diderot : „Personajele din stările sale n-ar face niciodată altceva 
decît ceea ce ar trebui să facă în conformitate cu conștiința şi datoria lor ; ar acţiona întot- 
deauna cum scrie la carte. Dar, oare asta așteptăm noi într-o comedie ?* 1% Lessing consideră 
că un caracter care se menţine pururea pe linia dreaptă a stării sale sociale nu poate exista , 
în viaţă şi că, de aceea, n-are ce căuta nici pe scenă. El cere variaţia, devierea de la normă. 
Caracterele care, în situaţiile calme, sint numai diferite, vor contrasta de la sine atunci cînd 
vor fi zguduite de un conflict. Or, în crearea unor asemenea contraste vede Lessing unul 
din mijloacele importante de care trebuie să se slujească teatrul. Tocmai ele au putinţa să 


14 Idem, art. 32. 
15 Idem, art. 48. 
16 Idem, art. 86. 

exprime esenţialul şi anume într-un chip mai veridic şi mai convingător decît ar putea-o 
face caracterele „„desăvîrşite“. 

Generalitatea, spre care tinde arta după părerea lui Lessing, se obţine prin repre- 
zehtarea individualului, dar nu a oricăruia, nu a excepţiei mediocre, căci „cine zugrăvește 
o excepţie zugrăvește incontestabil ceva care se îndepărtează de ceea ce e firesc“.!? Indi- 
vidualitatea care urmează a fi realizată, trebuie să fie deci importantă. Dar în ea, Lessing 
nu vede numai o simplă ilustrare a generalităţii. El combate ideea de a se înfățișa tipuri 
personificate, în loc de personaje tipice, făcînd din „oamenii vicioși sau virtuoşi niște des- 
cărnate schelete de vicii şi de virtuţi“ 15. Astfel, Lessing se identifică cu critica lui Hurd ™ 
despre Avarul lui Molière, „care corespunde mai mult ideii de avariție decit a unui om cu 
adevărat avar“ %. Lessing nu vrea să vadă pe scenă „nimic altceva decît pe om“ ?!, În 
schimb, cere „înălțarea individualului pînă la generalizare“ %. 


Lessing a urmărit totdeauna țeluri educative, preconizînd că fiecare operă literară 
trebuie să slujească luminării poporului, să-l înalțe pe om. „Toate genurile poetice se cuvine 
să ne facă mai buni; e trist dacă acest lucru mai trebuie încă dovedit, e şi mai trist dacă 
există poeţi care se îndoiesc de acest lucru“ 2. Scopul educativ — tendinţa — este o nece- 
sitate pe care, după părerea lui Lessing, trebuie s-o îndeplinească orice operă de artă. Numai 
ceea ce cultivă pe om are îndreptăţire în literatură. „Un caracter căruia îi lipseşte elementul 
instructiv este lipsit de scop. Faptul că omul acţionează pentru un scop bine determinat 
este ceea ce-l înalţă mai presus de fiinţele inferioare ; a scrie în vederea unui scop, a imita 
într-un anumit scop, este ceea ce deosebeşte geniul de artiştii minori, care scriu numai 
pentru a scrie, care imită numai pentru a imita, care se mulțumesc cu plăcerea măruntă 
ce izvorăşte din folosirea mijloacelor lor, care fac din aceste mijloace unicul lor scop şi cer 
să ne mulțumim şi noi cu plăcerea tot atît de măruntă ce se naşte din contemplarea folo- 
sirii artistice, dar lipsită de scop, a mijloacelor lor“ 21. 

„Dramaturgia“ lui Lessing, care stă la baza literaturii clasice germane, dovedește nu 
numai că tendinţa este compatibilă cu arta cea mai înaltă, dar şi că arta cea mai înaltă 
nici nu este posibilă fără tendinţă. 

Adevăratul artist îmbină însă construirea și dezvoltarea caracterelor sale principale 
cu „alte scopuri, mai mari: scopul de a ne învăţa ce trebuie să facem sau să nu facem; 
scopul de a ne aduce la! cunoştinţă caracteristicile propriu-zise ale binelui și răului, ale 
vredniciei şi ridicolului ; scopul de a ne arăta că binele, în toate legăturile și consecinţele 
sale, este frumos şi dătător de fericire chiar și în restriște, iar răul e urit şi dătător de nefe- 
ricire chiar și în momentele fericite ; scopul ca și tratarea unor subiecte care nu ne prile- 
juiesc vreo emulaţie nemijlocita sau vreo repulsie nemijlocită, să stimuleze forţele noastre 
de emulaţie și repulsie cu ajutorul unor elemente vrednice de asemenea lucru, punînd aceste 
elemente în adevărata lor lumină, pentru a nu fi amăgiţi de un miraj şi să dispreţuim ceea 
ce ar trebui să dorim, sau să dorim ceea ce ar trebui să dispreţuim” %. 

Lessing combate arta care cearcă să învăluie imoralitatea sau crima într-un nimb de 
frumuseţe. El polemizează cu Corneille. care vrea să justifice aureola ce înconjoară nelegiui- 
rile Cleopatrei din piesa Rodoguna : „Cu adevărat, o idee mai nefastă nici că s-ar fi putut 
să aibă Corneille. Puneţi-o în aplicare, și s-a mîntuit cu orice adevăr, cu orice putere de a 
iluziona, cu orice utilitate morală a tragediei. Fiindcă virtutea, care e totdeauna modestă 


17 idem, art. 30. 

i8 Idem, art. 83. 

19 Critic englez, decedat în 1608. 

29 în articolul 92 din „Dramaturgia de la Hamburg“. 
21 Idem, art. £0. 

22 Idem, art. 9I. 

23 Idem, ar. 77. 

24 Idem, art. 34. 

25 Ibidem. 

şi simplă, devine, prin acel caracter strălucitor, vanitoasă, romanescă ; viciul însă, spoit cu 
un lustru care peste tot ne ia ochii, putem să-l considerăm din orice punct de vedere 
am vrea“. 2% 

Tocmai această atitudine a lui Lessing face ca el să fie atit de hulit de reacțiune, 
mai hulit decît oricare altul dintre marii poeţi germani. Căci, critica lui Lessing, indiferent 
dacă este sau nu îndreptăţită în privinţa lui Corneille, izbește de-a dreptul în înseși temeliile 
literaturii formaliste şi antiumaniste. 

Elementul educativ se bucură la Lessing de o asemenea prioritate, încît însăși teoria 
sa privitoare la genurile literare purcede de la considerentul, în ce măsură sînt ele capabile 
să-l înalte pe om. Toate genurile trebuie să-l îndrepte, însă fiecare în felul şi în limitele 
sale. „Dar nu toate genurile — scria Lessing — pot să producă toate ameliorările; cel 
puţin, nu oricare gen poate s-o facă la fel de perfect ca altul. Binele însă pe care un anumit 
gen îl face mai desăvîrșit decît ar putea să-l facă oricare altul acela formează menirea 
lui proprie. % i 

Pornind din punctul de vedere al scopului educativ, Lessing determină sarcinile genu- 
rilor literare. El stabileşte menirea lor în raport cu felul cum pot şi trebuie să-și exercite 
efectul educativ. De epopeea lui Homer, Lessing se ocupă îndeosebi în Laokoon, de fabulă 
în Studiul despre natura fabulei, de dramă în „Dramaturgia de la Hamburg“. Unele genuri 
au menirea să instruiască de-a dreptul, adică să acționeze direct asupra minții omului, ca de 
pildă fabulele în genul lui Esop şi povestirile în înţelesul de atunci al cuvîntului, adică cele 
scrise în maniera lui Diderot şi Voltaire și a discipolilor lor germani. (Citatul de mai jos 
e axat pe niște considerații privitoare la o povestire a lui Marmontel.) ° Acţiunea povestirii 
e subordonată exclusiv unui scop instructiv şi dezvoltată numai în limitele necesare atin- 
gerii acestui scop. Alta e însă poziția dramei. Drama urmărește de asemenea scopuri edu- 
cative, dar nu instruiește direct, ci acționează pe calea inimii asupra minții, datorită inte- 
resului sufletesc al spectatorului pentru personaje. Drama trebuie să aibă deci o acțiune 
completă și bine închegată. 

„Îmi amintesc că am mai subliniat în altă parte deosebirea dintre acțiunea fabulelor 
lui Esop și dramă. Ceca ce am spus acolo despre acțiunea acelor fabule e valabil pentru 
orice narațiune morală care are drept scop să apropie de atenția noastră un precept moral 
de valoare universală. Sîntem mulțumiți dacă acest scop a fost atins şi ne e indiferent dacă 
a fost realizat cu ajutorul unei acțiuni complete care formează în sine un întreg bine înche- 
gat; poetul poate întrerupe narațiunea sa oriunde vrea, deîndată ce se vede ajuns la ţintă ; 
el nu se sinchiseşte de interesul pe care ni-l stîrnesc personajele cu ajutorul cărora şi-a con- 
dus acţiunea ; n-a urmărit să ne captiveze, ci să ne instruiască ; îl preocupă exclusiv mintea 
și nu inima noastră; nu are importanță dacă inima e satisfăcută sau nu, principalul este ca 
mintea să fi fost luminată. Drama, dimpotrivă, nu urmărește o învăţătură unică, bine deter- 
minată, care să decurgă din subiectul ei; drama îmbrățișează sau pasiunile pe care le pot 
stirni și întreține desfăşurarea și avatarurile fabulei ei, sau plăcerea pe care o dă o descriere 
adevărată şi vie de moravuri și caractere ; și pentru ambele e nevoie de o anumită deplină- 
tate a acţiunii, de un anumit deznodămînt mulţumitor, căruia nu-i simţim lipsa în naraţiu- 
nea morală, deoarece întreaga noastră atenţie e subjugată acolo de preceptul general, 
pe care cazul specific dintr-însa îl ilustrează în chip atît de luminos“. * 


26 Idem, art. 83 


27 Ibidem, 
78 Jean-François Marmontel,* scriitor francez, 1723—1799 
29 In articolul 35 din „Dramaturgia de la Hamburg“. 

„Comedia vrea să îndrepte cu ajutorul rîsului“, şi după părerea lui Lessing morala 
nu are, în totalitatea ei, un mai bun mijloc de apărare decit ridicolul. Pe acesta, Lessing 
îl definește — în anumite condiţii — drept atitudinea necorespunzătoare a unui om faţă 
de realitate. Comedia nu vrea să-i îndrepte numai și, în primul rînd, pe aceia care au o 
asemenea deficiență. Lessing recunoaşte că Avarul lui Molière n-a lecuit, poate, niciodată 
pe un avar, ba nici n-ar fi în stare, poate, să lecuiască vreodată pe unul. Valoarea comediei 
rezidă însă în faptul că întărește sănătatea omului sănătos, că-l face mai apt să recunoască 
şi să combată ceea ce e bolnăvicios. „Adevăratul şi obştescul ei folos se află în faptul însuși 
că ridem, în exercitarea facultăţii noastre de a observa comicul, de a-l observa lesne şi de- 
grabă sub toate deghizările pasiunii și ale modei, în toate amestecurile cu însușiri mai rele 
sau cu unele bune, pînă şi în zbirciturile solemnei seriozități”. °? 

Dacă e vorba ca arta dramatică să atingă țelul ei educativ în primul rînd prin mij- 
loace indirecte, Lessing nu respinge defel ideea ca, de pe scenă, să se rostească maxime 
instructive de ordin general. Cere însă ca acestea să aibă „veracitate poetică“, adică să ser- 
vească la conturarea personajului care le rosteşte, să nu fie deci presărate în chip arbitrar 
în piesă, şi anume „astfel ca acest caracter să nu fi putut acţiona decît într-o asemenea 
situaţie și la o asemenea pasiune“. 3? 

Însemnătatea principiilor enunțate în „Dramaturgia de la Hamburg“ a fost recu- 
noscută pe de-a întregul de către Herder şi a exercitat apoi o influenţă covirşitoare asupra 
lui Goethe şi Schiller. Pentru vijeliosul avînt luat curînd după aceea de către drama ger- 
mană, „Dramaturgia de la Hamburg“ a fost de o importanţă hotăritoare, chiar și în cazurile 
în care apucase alte căi decît cele preconizate de Lessing. Ceea ce trebuie să subliniem însă 
cu deosebită tărie e că opera critică a lui Lessing a netezit drumul pentru o evoluţie proprie 
a teatrului german, corespunzătoare necesităţilor vremii. 

Estetica lui Lessing, fiind expresia ideilor celor mai înaintate ale timpului său, este 
valabilă în foarte mare parte şi astăzi, bineînţeles dacă e aplicată concret la problemele 
contemporane ; faţă de Lessing se cuvine să avem atitudinea pe care el a avut-o faţă de 
Aristotel, adică să ne însușim învăţătura lui în felul în care el însuși ar fi exprimat-o astăzi. 


30 Idem, art. 29, 
31 Ibidzm. 
32 Idem, art 

FLORIAN POTRA 


Un „Dialog in cabinetul magic “ 


Plăsmuită și difuzată în prelungirea unor fapte reale — existenţa unui doctor Johan- 
nes Faust, născut în jurul anului 1480, a fost definitiv stabilită de istoriografia literară —, 
legenda faustică a ilustrat încă de la origine aspiraţia omului de a-şi depăşi condiţia 
prin efortul raţiunii, prin spiritul de cercetare şi de cunoaștere dincolo de limitele unui 
anumit stadiu de dezvoltare a societăţii şi, implicit, a ştiinţei. Și chiar dacă mărturiile 
timpului văd în Faust numai o „turpissima bestia et cloaca multorum diabolorum“ (Melan- 
chton), chiar dacă în prima versiune populară, editată în 1587 de librarul Johann Spies 
sub titlul Historia von D. Johann Fausteas dem weitbeschreyten Zauberer und Schwartz- 
künstler (Povestea lui J. F., prea renumitul vrăjitor și artist al magiei negre), se pune 
accentul mai mult pe efectele pactului cu diavolul, ale păcatului care face din Faust un 
damnat, în imediat ulterioara Tragical History of Doctor Faustus a lui Christopher Marlowe 
(1594) întîlnim poziţia unui filozof răzvrătit, însetat să știe mai mult decît îi impunea teo- 
logia, pe atunci „mama“ tuturor ştiinţelor. 

După un răstimp în care e perpetuat prin reprezentațiile dramatice populare și în 
cele de marionete, mitul faustic își recapătă strălucirea, de data aceasta nu ca naraţiune a 
damnaţiunii, ci a mîntuirii. Sintem în epoca „Aufklărung“-ului german (sec. al XVIII-lea) 
şi Lessing — într-o dramă rămasă doar în schiță — face din Faust un nobil reprezentant al 
raţiunii umane, al iluminării prin puterea gîndirii. Momentul imediat următor e al mișcării 
„Sturm und Drang“, și fragmentele lui Miller, cum și Urfaust-ul lui Goethe prezintă un 
erou în plină aspirație spre atingerea fericirii prin acţiune, prin viaţa trăită febril. 

Depășind faza „Sturm und Drang”, Goethe va ridica mitul lui Faust, în partea a 
doua a poemului său, pe culmile sublime ale unei viziuni care atinge beatitudinea, fericirea 
supremă, în imaginea omenirii laborioase şi libere. Faust e definitiv răscumpărat de efortul 
lui constant de a se ridica, de a merge înainte: 


Salvat de rău e duhul 
Ce-a străbătut văzduhul. 
Cine cu zel s-a străduit 
Poate să fie mîntuit. 


În fine, motivul doctorului medieval e reluat de Lenau în poemul Faust (1836), dar 
ca expresie a caracteristicului „mal du siècle“ al vremii: Faust se sinucide după ce a pro- 
fesat răul şi Mefisto îi ia sufletul. 

După poemul lui Lenau, în literatura europeană n-au mai apărut tratări demne de 
luat în seamă. După cum nu au apărut în întreaga noastră istorie a literaturii. 

Și iată că acum, cînd legenda faustică părea să-și fi epuizat vigoarea şi semnificaţia, 
Victor Eftimiu o readuce în actualitate cu ultima sa piesă, Doctor Faust, vrăjitorul. Prin 
însăși temeritatea problematicii, lucrarea lui Eftimiu merita toată atenţia suscitind o în- 
dreptăţită curiozitate, atît în privinţa modului de tratare — poetic și teatral — cit mai 
ales în raport cu răspunsul filozofic, cu soluţia propusă de un contemporan, de un ginditor 
al zilelor noastre. 

Fiindcă, un asemenea răspuns se cerea dat. Fiecare epocă şi-a impus propria viziune 
în materie, şi-a angajat datele de bază ale mișcărilor şi dezbaterilor ei spirituale. Evul 
mediu s-a pronunţat : Faust nu e decît un șarlatan, un „turpissimus nebulo“, demn de chi- 
nurile infernului; Renașterea, prin Marlowe, deşi l-a socotit damnat, îi recunoaşte forța 
cugetării ce vrea să spargă jaloanele dogmatice ; cei din „Sturm und Drang“, preroman- 
ticii, l-au vrut simbolul omului în acţiune; iar clasicismul german i-a acordat definitiva 
redempţiune, făcindu-l să întrevadă chipul unei omeniri biruitoare prin muncă 


Sculaţi voi slugi şi salahori, cu toții ! 
Faceţi să văd, ce îndrăzneț am conceput ! 
Luaţi unealta, tirnăcopul şi lopata ! 

Să izbutească planul chiar de la început ! 


în timp ce secolul al XIX-lea a preferat un Faust învins, fără putere. 

Ce interpretare va da, ar putea da, secolul nostru mitului faustic? Aceasta era 
intrebarea plină de anxietate, pe care o ridica Faustul lui Victor Eftimiu. E însăși problema 
actualei orientări a omenirii. Ce resurse filozofice şi poetice mai oferă legenda aceasta 
astăzi, cînd jumătate din omenire și-a obţinut „redempţiunea“, libertatea de a-şi gîndi şi 
făuri fericirea ? Astăzi, cînd istoria se află 
la răscrucea unor mari şi decisive soluţii re- Toma Dimitriu (Faust) 
voluționare, cînd socialismul indică drumul 
luminos al progresului integral, în timp ce 
capitalul îşi macină ultimele puteri, istovit. 
În aceşti termeni aşteptam să ne vorbească 
Faustul contemporan al lui Victor Eftimiu. 
Sau, măcar, în perimetrul acestor idei fun- 
damentale, dacă e adevărat că Faust întru- 
chipează, simbolic, drama omenirii între so- 
licitările binelui şi ale răului, ale progresu- 
lui și ale stagnării. 


Chiar dacă n-a avut niciodată în ve- 
dere de-a dreptul mitul faustic, Victor Efti- 
miu, dramaturgul și poetul, a fost preocupat 
de la începuturile activităţii sale literare de 
permanentul dialog dintre principiul binelui 
şi al răului. În opera lui pot fi găsite mult 
mai puţine nuanţe intermediare, decît crista- 
lizări în alb şi negru. Problema angrenajului 
ce susţine universul, universul viu al oameni- 
lor, problema impulsului de dat omenirii spre 


progres, spre triumful binelui şi spre fericire, 


ca şi problema elementelor care frinează 

un asemenea proces au stat mereu în centrul atenţiei lui Eftimiu. Interpretarea se baza, 
îndeobşte, pe viziunea evanghelică în alegerea şi simbolizarea principiilor filozofice și 
morale, indiferent dacă motivul dramatic, fabula erau împrumutate din mitologia elină, 
cum e Prometeu, sau din tradiţiile noastre populare, cum e Cocoșul negru. 

Atit Cocoșul negru (1915), cît și Prometeu (1919), ca să ne limităm la cele mai 
semnificative pentru discuţia ce ne interesează, pot furniza elemente de apropiere cu mitul 
faustic, deși această apropiere e mai mult de ordinul datelor exterioare. E adevărat că 
şi într-un caz şi într-altul, revin, de pildă, motivul tentaţiei răului, al diavolului, în opo- 
ziţie cu aspiraţia spre bine, cum și motivul asprei lupte pentru mîntuire. Ca şi în Faust. 
contrastul se naște între oferta concretă, imediat posibilă, a aparentei fericiri individuale, 
şi binele ideal, de obţinut prin acţiune și proiectat în viziunea unei fericiri generale, în 
viitor, Dar concluziile sînt sensibil diferite. 

În Cocoșul negru, unde predestinarea a avut de jucat un rol însemnat, încheierea se 
produce pe o idee sceptică, pasivă, conservatoare. Lupta dintre bine şi rău rămîne o con- 
diţie organică a omenirii, perpetuă şi insolubilă, lumea va continua să ducă mereu, la fel 
ca în trecut 


Aceeaşi viață plină de ris şi de dureri, 

Și firea o să [ie în veci neschimbătoare, 

Pe cer o să lucească mereu acelaşi soare, 
Arhanghelul şi dracul lupta-vor de desubt 

Şi ura lor va ține războiul ne-ntrerupt. 

Ua vrea o pradă unul — celalt va vrea o pradă. 
Spre cer urca-vor unii — iar alții or să cadă — 
Și raiu se va umple, şi iadul fi-va plin, 
Niciunuia nu-i pasă de-un suflet mai puţin ! 


Sintem departe de viziunea finală din Faustul lui Goethe. Şi chiar în Prometeu, unde 
— e drept — autorul îşi depășește concepţia anterioară, concluzia rămîne doar la prima 
fază goetheană, limitindu-se la dobindirea redempțiunii : 


O, cîtă fericire să ştiu că jertfa mea 

N-a fost deşertăciune !... Şi-n veacul ce-o să vie 
Nu va părea visarea-mi o tristă nebunie ! 

Un spirit rău s-ascunde în om și l-a-nrăil. 

Să smulg din el pe diavol, şi omu-i mîntuit ! 


Din toate acestea, la care ar fi interesant de adăugat studiul sonetelor sale, rezultă 
clar că Eftimiu a fost mereu solicitat să exprime idei de mare anvergură, sensibil la dez- 
baterile și frămîntările care au tins să dea un răspuns şi un înţeles existenței umane. 

Astfel, piesa despre care vorbim s-a născut la confluenţa acestor vechi preocupări 
cu însuși mitul faustic. Doctor Faust, vrăjitorul trebuia să constituie o încheiere, o sinteză 
a acestei problematici frămiîntate de-a lungul unei vieți. Pasionantă confruntare a drama- 
turgului contemporan cu mitul consacrat în literatura universală de scriitori de geniu! 


st 
>>= 


Lectura lui Doctor Faust, vrăjitorul, în schimb, trezeşte nedumeriri. Şi nu atît 
pentru că, spărgind datele istoriei, autorul construieşte o acțiune liberă, mai mult sau mai 
puţin arbitrară, ci mai ales pentru că, la capătul efortului de a desprinde un mesaj lim- 
pede, cititorul rămîne în vag, contrariat de cîteva întîmplări și pledoarii confuze. 

Considerind mitul ca valoare autonomă, încărcată cu semnificaţii definitive și plu- 
tind într-o zonă pură a ideilor, dramaturgul a operat o sumă de mișcări de translație, si. 
de rotire a unor figuri mitice, introducîndu-le apoi — totuşi — în plasma timpului, pu- 
nîndu-le în legătură cu personaje ce pot fi recunoscute istoricește. Jocul acesta e licit în 
planul unei literaturi de fantezie și chiar de idei. Cu o condiţie însă: perfecta fuziune a 
elementului mitic (sau fantastic) cu elementul real, istoric, o fuziune expreşivă a semnifi- 
cațiilor, care să îngăduie punerea în valoare a unei concepţii, a unei atitudini filozofice 
şi care să evite simpla volută a exerciţiului gratuit. 

Fiindcă nu trebuie să se piardă din vedere faptul că însuşi mitul, legenda — oricît 
le-am socoti produse exclusive ale fanteziei, populare sau artistice — își au întotdeauna 
o precisă determinare istorică. Mitul lui Faust e un produs al secolului al XV-lea şi își 
trage seva din acest secol, pe toate planurile (fără să fie neapărat nevoie de a reaminti 
corespondenţa lui cu vreun personaj existent în istorie). Don Juan, care nu a fost niciodată 
o fiinţă reală (deşi numele Tenorio sau Ulloa sînt ale unor familii renumite în Spania), 
este și el un produs al istoriei, al secolelor XVI—XVII spaniole ; el se naşte într-o anu- 
mită conjunctură socială și morală și ar fi fost imposibil să-l întîlnim în mitologia ante- 
rioară. Vrem să spunem, prin acestea, că miturile, împreună cu personajele ce le însoțesc, 
au o anumită matcă istorică, o anumită amprentă de stil și de gust, sint condiţionate de o 
anumită epocă şi de o anumită realitate socială, care le pun apoi într-o circulație de mai 
lungă sau mai scurtă durată. Ele au vitalitate în viitor și deloc în trecut. Îşi trăiesc istoria, 
parcurg o evoluţie, ca orice fenomen social sau natural. 

Şi-atunci, cu greu putem accepta anticiparea mitului faustic, aducerea lui din se- 
colul al XV-lea în secolul al XIII-lea, în condiţii destul de deosebite de cele ale apariţiei 
lui. Victor Eftimiu face din doctor Faust un contemporan al lui Dante și îl pune în dialog 
cu acesta, la Florenţa. Pe Don Juan îl mută din secolul al XVI-lea tot în Florenţa pre- 
umanistă. În acest joc de fantezie, autorul 
încearcă să atribuie valori precise — deși 
ciudate — personajelor: Faust, cu toate că 
şi-a consumat povestea cu Mefisto şi cu 
„biata ţărăncuţă”, a rămas totuşi originarul 
amestec de şarlatan, de vrăjitor şi om de 
ştiinţă ; e doar puţin obosit de insistenţele 
şi manevrele diavolului şi-şi caută odihna în 
Toscana înverzită şi plină de soare. Don Juan 
nu e altcineva decit Mefisto, care, obosit şi 
el de atitea tribulaţii, vrea să se miîntuiască. 
Dante e însuși poetul, venit clandestin în ce- 
tatea de unde fusese alungat, la rindul lui 
plictisit de cicălelile soţiei, Gemma Donati. 

Ce-a intenţionat să spună autorul adu- 
cînd aceste personaje în scenă? Pentru noi, 
contemporanii, prea puţin. Faust e aici lipsit 
de măreţia cu care ne-a obişnuit lectura lui 
Goethe. E un aspirant, în vorbe, la piatra 
filozofală, la fabricaţia sintetică a aurului, 


Scenă din actul I 


şi-şi argumentează poziţia cu idei relativ cu- 
rente: „Află de la mine, fiule, că șarlatania 
e începutul tuturor religiilor și al tuturor şti- 
ințelor. Fără aparatul ei miraculos, nici omni- 
ştiinţa preoţilor egipteni, nici arta medicală a 
lui Asclepios din Epidaur, nici verbul divin 


al Nazariteanului n-ar putea străbate mintea 
opacă a muritorilor de rînd !* Îi arată, apoi, 
lui Mefisto — rolurile s-au inversat! — ca- 
lea mîntuirii prin iubire: ,„...Te vei purifica, 
prin iubire!“ În sfîrșit, își oferă serviciile 
Gemmei Donati, tristă pentru că e ignorată 
poeticește de soţul ei, dar cînd află că e vorba 
de Dante Alighieri, refuză și face elogiul aces- 
tuia, oferindu-se să-i traducă opera în nem- 
ţeşte : „Socotesc Divina comedie şi pe au- 
torul ei mai presus de toţi podestaţii, ducii, 
principii. cardinalii, papii, regii şi împărații 
lumii. Cînd amintirea lor va fi de mult un 
fir de cenușă în cartea unui istoriograf, nu- 
mele lui Dante Alighieri va străluci, în eter- 
nitate, alături de al lui Homer, Horaţiu, Vir- 
giliu și Ovidiu...” 

Ce-am reţinut din toate acestea? Că 
Dante e una din cele mai strălucite minți ale 
omenirii ? Ştiam foarte bine lucrul acesta. 
Ceea ce nu ştiam — dar nici nu ne interesa 
să aflăm la modul acesta — e că Dante a fost 


ros de ambiţii politice, că s-a considerat mai 
mult un „geniu diplomatic“ și, mai ales, că 
a fost nefericit în căsnicie: „A, da !... soția 
mea... Nu-ţi doresc, doctore, asemenea soţie !... Viaţa mea alături de ea n-o doresc ni- 


N. Brancomir (Don Juan) 


mănui... Exilurile mele poate că le-am căutat eu însumi, dinadins, ca să scap de prezenţa 
ei, mai apăsătoare decît un exil... Să fie mulțumită că n-am trecut-o în Infern.“ 

Mergiînd mai departe, înţelegem din capul locului că, luînd înfăţişarea lui Don 
Juan, diavolul nu va avea nici un fel de șansă de a se mîntui. De fapt, el o seduce pe 
Antonia, fiica lui Dante şi a Gemmei Donati, și încă vreo două-trei fecioare din aristo- 
craţia florentină. Efortul lui Mefisto e zadarnic: el e predestinat să rămînă un osîndit, 
încă de pe vremea cînd, arhanghel rebel, a fost azvirlit în infern. 

Cam asta rezultă din primele trei acte ale piesei. În următoarele două, personajele 
își schimbă înfăţişarea, păstrindu-şi esenţa, adică presupusa semnificaţie, iar acţiunea își 
schimbă timpul. Faust devine Leonardo da Vinci, Mefisto apare sub haina lui Savonarola, 
iar figura Gemmei Donati e reluată de o descendentă a ei, Lucrezia Strozzi. Leonardo 
pictează portretul Lucreziei şi face o ciudată, metempsihotică teorie a artei: ,.... faptul că 
această imagine vă aminteşte pe mama voastră, signora, însemnează că meşterul zugrav a 
reușit să prindă chipul transcendental, prototipul uman care călătoreşte din generaţie în 
generaţie... Și aceasta mi se pare arta supremă...” Colocviul celor doi e întrerupt de apa- 
riția lui Savonarola, în pielea căruia diavolul încearcă din nou să-şi dobindească mîn- 
tuirea, de data aceasta prin fanatism religios și intransigenţă ascetică, fireşte fără să izbu- 
tească. Lucrezia îl demască pe „călugărul acesta ipocrit (care) ascunde-n el numai dorinți 
nepotolite, ambiţii, doruri de mărire, chemările cele mai pămîntești“. Tot Lucrezia poves- 
teşte, în final, moartea pe rug a fanaticului Fra Girolamo. Piesa se termină pe o vagă 
perspectivă întrevăzută de Leonardo: „Să plecăm la Milano şi să-ncepem o viaţă nouă !“ ! 


1 Mărturisim că, deşi recunoscînd scriitorului putinţa de a-şi construi cu fantezie liberă 
acțiunea dramatică, nu ne putem arăta de acord cu toate licențele istorice din Doctor Faust, vrăjitorul. 
Un profesor n-ar trebui să recomande elevilor săi, cu o instruire încă imperiectă, lectura piesei 


pentru că dezinformează, alterînd date fundamentale ale istoriei. In afară de anticiparea celor 

Menită să pună în circulaţie idei uni- 
versale, piesa lui Eftimiu nu ajunge, totuși, să 
exprime o concepţie limpede. Străvechiul con- 
fiict dintre bine și rău, dintre Faust şi diavol, 
e golit aici de conţinut prin inversarea rapor- 
turilor : ideea de bine, de frumos — întru- 
chipată de Faust — a fost acceptată din capul 
locului, e o cucerire definitivă, în timp ce 
diavolul e acela care cerşeşte un suflet pentru 
sine, pentru mîntuirea lui. De aceea, Faust 
nici nu constituie un factor determinant în 
acţiunea dramatică. Se mulţumeşte să observe, 
să arbitreze situaţii și, în cel mai bun caz, să 


emită idei generale, intrate de mult — pentru 
noi, contemporanii — în fondul locurilor co- 


mune ale „culturii generale“. De altfel, piesa 
e plină de aforisme, reamintind volumul Vor- 
be... vorbe... al autorului şi exprimînd mai 
„degrabă o viziune epigonică. Transcriem. ca 
prototip, butada lui Mefisto în legătură cu 
capodopera lui Dante și discuţia imediat ur- 


mătoare, la care participă și Faust: „O admi- 


rabilă, o genială polemică, maestre, dar numai Dem. Savu (Homunculus) 

atît! Aţi umplut infernul cu italieni, ca și 

cum italienii i-ar deține monopolul. Dar mai sînt şi alte națiuni, vrednice să figureze în 
acest muzeu al infamiei ! Procentul cel mai mare cred că-l dau bizantinii. Francezii s-au 
aranjat cu antipapa de la Avignon, iar germanii au tulburat apele cu derogaţiunea Walhalei. 
Oamenii negri au făcut pe diavol cu pielea albă, replică ironică dată albilor, care văd pe 
demon negru. Încă o dată, percepem toate cu ochii sentimentelor şi resentimentelor noastre ! 
Faust : Infernul sînt duşmanii noştri... Dante : Infernul e exilul... Mefisto : Uneori, e însăși 
patria, care te prigoneşte... Dante : Infernul e căminul! Cel mai cumplit dintre exiluri, 
fiindcă ţine pîn-la moarte ! Faust: Infernul e goana după o piine... etc. etc.“ 

Cu un ton precumpănitor discursiv, Doctor Faust, vrăjitorul e lipsită de drama- 
tism. Conflictul, atît cît e, angajează mai mult idei generale, decît personaje, decit oameni. 
Fiindcă nu putem acorda valoare de conflict dramatic idilei vinovate dintre Mefisto şi 
Antonia (unde Faust are aproape rolul unui mijlocitor), şi nici apostrofării lui Homunculus 
de către Faust, sau tiradelor neputincioase ale lui Savonarola. 

Iniţial, Victor Eftimiu şi-a subintitulat lucrarea: Dialog în cabinetul magic, poate 
pentru a-i scuza lipsa de substanţă dramatică (adică teatrală), poate pentru a o destina 
mai mult lecturii. Oricum ar fi, Doctor Faust, vrăjitorul ne-a fost prezentată ca piesă de 
teatru. Judecată ca atare, nu satisface. Ea rămîne un pretext pentru colocvii în două sau 


două figuri legendare, Faust şi Don Juan, trebuie să precizăm că Dante nu s-a reintors 
niciodată în Florenţa, fiind condamnat la moarte, şi nici familia lui. Fiij — şi ei condamnați 
la moarte prin lege — au luat de asemenea calea exilului, reintrind în Florenţa abia după moartea 
tatălui lor (1321). Tot aici e necesar să precizăm că marele poem al lui Dante avea drept titlu La 
Commedia ; abia posteritatea a adăugat, din admiraţie, adjectivul Divina. 

La rîndul lui, Leonardo era la Milano la data execuţiei lui Savonarola (1498), care a fost 
întîi spinzurat şi pe urmă ars pe rug. Pe de altă parte, Leonardo nu pictase încă portretul Monnei 
Lisa, fapt ce urma să se întimple în 1505: totuşi, celebrul portret atirnă în atelierul pictorului 
(actul IV). In siîrşit, e adevărat că între Savonarola şi Lorenzo de Medici raporturile nu erau din 

ar de 


cele mai bune. dar în momentul invocării lor, Magnificul murise de şase ani, împărtăşit 
întunecatul călugăr dominican. 

mai multe personaje, faimoase prin mit sau prin istorie. lar ceea ce se spune are un interes 
relativ, fiindcă nu face decît să compendieze lucruri îndeobşte cunoscute şi, desigur, bune 
intenţii. Acolo unde autorul a încercat să fie original, să dea expresie propriei gîndiri, 
rezultatul n-a fost deajuns de relevant: paradoxul — menit, în general, să dea relief unui 
adevăr — se revarsă aici în dezbateri fără perspectivă. 

Aşteptat de noi ca o viziune actuală a celebrului mit, de fapt mijloc de a intra 
în miezul ideilor şi problemelor celor mai acute ale contemporaneităţii, Doctor Faust, vră- 
jitorul a evitat- o asemenea angajare, păstrîndu-se în limitele unui joc intim, într-adevăr 
„de cabinet“. Victor Eftimiu ar fi putut atinge, cu prilejul acesta, o mare altitudine poetică, 
dar n-a atins-o. Aşa că Prometeu rămîne, totuşi, pe spirala creaţiei sale scriitoriceşti, punc- 
tul maxim. Spre părerea noastră de rău. 


y 
> 


În asemenea condiții, spectacolul n-a putut să salveze nici lipsa de mesaj, nici lipsa 
de conflict. Regia Mariettei Sadova a fost nevoită să se refugieze în zona gustului, a miş- 
cării armonioase, a rostirii elegante și exacte, a creării de atmosferă, în tot ce constituie meş- 
teşugul teatral de bună calitate. În direcţia aceasta, decorurile lui Liviu Ciulei (în special, 
din prima jumătate) au adus o reală contribuţie, reconstituind o ambianţă de mister stilizat. 

Conturarea personajelor s-a făcut urmărind fidel linia textului, ceea ce a prilejuit 
unele surprize. În primul rînd, Toma Dimitriu nu şi-a putut fructifica din plin resursele --- 
bazate pe forţă dramatică și pe dinamism — fiindcă Faust fusese, din capul locului, redus 
la pasivitate, la rol de spectator. Faust nu mai are probleme, ele au fost rezolvate dinainte, 
în legendă, aşa că interpretul n-a putut să se mulţumească decît cu plasticitatea gestului și 
cu precizia frazării. Viceversa, Mefisto e încărcat cu mai mult potenţial dramatic: el vrea 
să se miîntuiască și chiar acţionează în acest sens, deşi rolul e dominat, și el, de verbiaj. 
Acţiunea limitată și dramatismul exterior al personajului, ca şi mănoasa întindere a tira- 
delor au convenit de minune lui N. Brancomir şi strălucitoarei sale dicţiuni. Marietta 
Sadova a intuit această potrivire, a potenţat-o cu discreţie și expresivitate, şi așa se face că 
N. Brancomir a recoltat cel mai mare succes în spectacol. Tiradele lui Don Juan, din finalul 
actului III, şi a lui Savonarola, din actul IV, au dobindit aplauze la scenă deschisă, răs- 
plătind mai mult adevăratul tur de forţă, bravura actorului, decît stearpa pledoarie a per- 
sonajelor. În ceea ce-l privește pe Emil Botta, acesta s-a apropiat cu timiditate de figura 
copleșitoare a lui Dante și în interpretarea lui s-a resimţit sfiala sacrilegă de-a incarna pe 
marele poet în sensul datelor oferite de text. I s-a cerut un Dante întristat de vicisitudinile 
vieţii conjugale, şi Botta l-a dat, dar fără convingerea ce topește actorul în personaj, con- 
vingere pe care nici nu i-o puteam cere. Într-un personaj ale cărui semnificaţii ultime nu 
le-am putut desluși (Homunculus), Dem. Savu a recurs la bunele lui mijloace de comedie — 
împlinite de atenta conducere regizorală — fiind probabil ceea ce a imaginat autorul. 

Agepsina Macri-Eftimiu, în Gemma Donati și în respectiva-i descendentă, s-a străduit 
să dea timbru tragic unor roluri care nu-l conțineau. Într-un personaj episodic, dar cu un 
loc mai clar în țesătura piesei, Valeria Gagialov a fost o Antonie fermecătoare în nevino- 
văţia ei, conştiincios preocupată de toate elementele ţinutei scenice. Remarcabila comportare 
a acestei tinere actriţe — ca şi a lui N. Brancomir — e în acelaşi timp şi un succes al regiei. 

Nu putem încheia aceste observaţii decit despărţind apele: de o parte textul, de 
cealaltă, spectacolul. Primul nu convinge, fiind lipsit de o idee clară, de un mesaj pe care 
să-l simţim al nostru, ca și de valoare dramatică. Prin forţa lucrurilor, spectacolul reflectă 
toate acestea. Nu convinge nici el, fiindcă e creat pe o piesă insuficientă pentru reprezen- 
tarea scenică. Dar, considerat în sine, sub raportul stilistic, spectacolul e realizat cu eleganţă 
şi rigoare artistică, expresie a unei echipe omogene şi mature, capabile de realizări din 
cele mai bune. 

Un mare animator 


MARCEL BRESLAŞU 


A anima... A însufleți... Nicicind nu mi s-a părut mai potrivit acest epitet de „ani- 


mator“, dat unui conducător de ansamblu artistic, decît văzindu-l și ascultindu-l pe Serghei 


Obrazţov... L-am văzut şi l-am ascultat la repetiţie sau în spectacol, ascuns dedesubtul 


scenei sau ieșind la rampă, jucînd el însuşi sau urmărind jocul celorlalți artiști, ameste- 


cîndu-se în colectiv, intervenind în fiece clipă, avînd parcă darul ubicuităţii, încurajînd 


sau dojenind din ochi, fremătind de emoția „premierei“ la a cincisutea reprezentaţie... 


Acest freamăt, această încordare, această emoție se transmit pînă la urmă — că o mînuiește 


el sau un altul — ghemotocului de cîrpe care este păpuşa, însufleţind-o, făcînd-o să tră- 


iască, să sufere, să se înduioşeze, să ridă şi să plingă, să urască sau să iubească, să creadă 


și să convingă... 

Arta păpuşarului, veche de cind lumea 
şi împrăștiată cîtă-i lumea, devine în mîinile 
lui şi ale ansamblului pe care-l conduce, o 
artă majoră. În mîinile acestea — la propriu 
şi la figurat — „iluzia“ şi „convenţia“ scenică 
dispar, sînt uitate, ca la oricare adevărată 
realizare teatrală. E de-a dreptul uluitor sim- 
tămîntul care te cuprinde, că personajele din 
faţa ta sînt vii, că se mișcă autonom, că sforile 
şi pîrghiile sînt ele iluzorii şi convenţionale... 

Taina acestei măiestrii nu stă numai în 
munca migăloasă și îndelungată, în experiența 
şi rutina mînuitorului, în sudura dintre toţi 
cei care participă la jocul complex al unci 
păpuşi — uneori pînă la şase oameni —, 
nici în omogenitatea întregului ansamblu. ci 
mai ales în dragostea, în pasiunea celor care 
trăiesc ei înșiși, nevăzuţi. „viața“ eroilor de 
pe scenă. O exigenţă artistică împinsă pînă 
la o treaptă incredibilă îl obligă pe fiecare 
actor să spună, să cînte, să danseze rolul pe 
care „îl* şi joacă... Eram în spatele scenei şi 

am putut observa pe cei doi actori care purtau la capătul braţelor ridicate doi tigri fioroşi. 
care se pindeau şi se încăierau, nu numai răgind sinistru, în locul jivinelor (ceea ce era 
firesc, căci se auzea din sală), dar şi privindu-se cu ochi injectaţi, literalmente „de fiară“, 
deşi nimeni nu putea să-i vadă... Textul, anecdota, ritmul şi mişcarea își găsesc și își re- 
găsesc de fiecare dată prospeţimea şi spontaneitatea lor integrală, ca într-un soi de com- 
media dell'arte, lăsînd fanteziei „joc“ între punctele de reper care marchează canavaua... 
Odată pus la punct — aproape că aş scrie: odată pus la cale — eroul care evoluează sub 
privirile noastre, poate improviza... Partenerul, replicantul său se conformează, se mlă- 
diază, prinde „din zbor“ sugestia sau impulsul, răspunde cu un capriciu — o, într-o frac- 
țiune de secundă! —, dar aceasta e suficient pentru ca mecanizarea să nu se producă, 
pentru ca impresia noastră de veridic, de real să se păstreze. Cărui fenomen i se datorează 
toate acestea ? Simplului fapt că glasurile şi zgomotele nu sînt înregistrate, odată pentru 
totdeauna, pe o bandă de magnetofon, ci sînt „create“ din nou, fiecare spectacol fiind — 
în limitele în care lucrul se produce și în teatrul cu actori adevăraţi — o creaţie! 

Am verificat, întîmplător, această capacitate de a... reacţiona a păpușşii, atunci cînd 
la reprezentaţia cu Concertul neobişnuit, textul comperului a fost interpretat de un actor 
romin, Horia Șerbănescu. Era în prima seară a turneului și păpuşa de pe scenă avea de 
„rostit“ şi de subliniat cu gesturi prezentarea programului acestui mic teatru în teatru. În 
romiînește, accentele cad altfel decit în rusa pe care o ştiau păpuşa și mînuitorul ei, şi 
topica frazei şi inflexiunile glasului sînt altele. Totuși, adaptarea s-a produs imediat și, cu 
foarte rare și scurte nepotriviri, unitatea s-a păstrat pînă la urmă. Mai mult decît atit. 
La un moment dat, Șerbănescu s-a adresat unui alt personaj de pe scenă cu cîteva cuvinte 
improvizate, străine de acţiune. „Celălalt“ a replicat prompt, cu gestul și cuvintele cu- 
venite... 

Gama repertoriului trupei lui Obrazţov nu este numai completă, dar și cromatică, 
în sensul marii diferențieri și al dozării nuanţate a „dramaturgiei“ aduse pe scenă, a ge- 
nurilor și stilurilor practicate. Teatru pentru copii mici, pentru pionieri, pentru adolescenţi; 
basm și feerie, operetă, vodevil cu text de proză şi cuplete, teatru de satiră şi umor, pentru 
adulţi, spectacole de estradă. Păpușile joacă nu numai piese scrise pentru ele, ci inter- 


Tango din ,„,Concertul neobişnuit“ 

pretează şi texte clasice (firește, într-o transcripție scenică adecvată), ca tragicomedia lui 
Gozzi, Regele Cerb, sau comedia lui Gogol, Pantofiorii țarinei. În afară de spectacolele pe 
care le-am văzut la Bucureşti, am avut bucuria să mai asist la altele, în toamna trecută 
la Moscova — în propriul teatru al trupei —, ca și la festivalurile tineretului, acolo unde 
acestea s-au desfășurat. „Revederea“ nu numai că nu teșește emoția şi interesul spectato- 
rului fidel, ci dimpotrivă, le îmbogăţeşte de fiecare dată. 

Bucureştenii au avut prilejul să vadă trei reprezentații deosebite : Concertul neobiş- 
nuit (o „parodie“ în două acte) pentru „oameni mari“ ; comedia sportivă Doi la zero pentru 
noi, de Poliakov, pentru tineret, și Lampa fermecată a lui Aladin, un basm din „O-mie- 
şi-una de nopţi“, pentru copii. În afară de acestea, Serghei Obrazţov ne-a înfățișat, sub. 
forma unui recital susținut de el singur, o suită de „romanțe cu păpuşi”, iniţiindu-ne în 
același timp — cu convingătoare pasiune — nu numai în mijloacele de expresie specifice 
ale îndeletnicirii sale, ci și teoretic, în mesajul deosebit pe care arta sa îl are de adus, 
de transmis. 

Presa literară și cotidianele au consacrat articole și studii, cronici teatrale şi im- 
presii reportericeşti din culise, interviuri, declaraţii asupra fiecărui spectacol și asupra 
turneului în întregul său. 

Cred că cel mai desăvîrşit ni se face sensibil caracterul aparte al teatrului de păpuși 
în fermecătorul, irezistibilul Concert neobișnuit. Într-adevăr, am putea imagina celelalte 
spectacole — comedia și basmul — în versiuni jucate de actori-oameni. Concertul însă ne 
oferă o suculentă satiră a cusururilor și năravurilor „artiştilor“ din lumea spectacolului, 
de la podiumul estradei la acela al sălii de concert, de la scena operetei la arena circului ! 
Mijloacele de a practica satira sînt felurite, începînd cu zeflemeaua indulgentă pentru 
micile cusururi şi culminind cu caricatura voit îngroșată a marilor năravuri. Infatua- 
rea profesională, amatorismul prezumţios, „virtuozitatea“ care devine formalism sadea, 
falsa valorificare a folclorului, copiii „minune“ şi cîte altele se perindă în fața noa- 
stră, întruchipate de păpuși care sînt veritabile „tipuri“, exemplare rezumative ale unei 
întregi categorii din... fauna și flora estradei ! 


Corul din „Concertul neobișnuit“ 

O mare fantezie, plină de umor şi de 
pitoresc, un bun gust și o ţinută discretă, o 
nesfîrşită varietate în alternarea personajelor 
care ne apar, o dozare atentă a efectelor, o 
gradaţie a întregului spectacol se însumează și 
duc... în afara satirizării celor vizaţi, la o sub- 
stanţială, deși indirectă, lecţie făcută publicu- 
lui asupra comportării sale adesea vinovate : 
încurajarea vedetelor favorite în găunoşenia 
răsfăţată a exhibiţiilor lor, panta de minimă 
rezistență pe care se lasă antrenat spectatorul, 
concesiile pe care le face în exigenţa lui, în- 
tr-un cuvînt, complicitatea şi... emulaţia care 
există între scenă şi sală. Fiecare dintre 
scurtele tablouri ar merita o analiză amănun- 
tită. Voi da un singur exemplu, tot în ordinea 
de idei a imposibilității, cu alte mijloace decit 
cele ale păpușarului, de a atinge obiectivul pro- 
pus. Geniul precoce (concurenţa descoperă din 
ce în ce mai precoci !) ne este adus pe scenă 
într-un cărucior. E o fetiţă cam de un an, 
care, tot din căruciorul ei își plimbă mînu- 
tele pe claviatura pianului uriaș. Hazul e sub- 
liniat de faptul că bucata executată nu 
numai că prezintă mari dificultăţi tehnice pen- 
tru un maestru consacrat... dar mîinile trebuie 
să cuprindă toate octavele instrumentului și să „ia“ acordurile largi, specifice muzicii lui 
Liszt. Ţincul, bineînţeles, nu poate face nimic din toate acestea, ele rămînînd în sarcina 
(o fi vreo insinuare ?) altui pianist, din culise. 

Întregul ansamblu, actori, decoratori, orchestra sînt excelente... Ei au creat un stil 
şi o tradiţie, spectacolele lor au încîntat pînă acum milioane de spectatori (pe unii i-au şi 
educat, pe măsură ce creşteau...), ne-au încîntat și pe noi şi-i așteptăm să-i revedem în 
mijlocul nostru... 


Comperul din „Concertul neobişnuit“ 


Dar recitalul lui Obrazţov este astăzi un lucru unic pe lume. Marele artist — pe 
care sintem îndreptăţiți să-l comparăm cu Charlot — a dus, la fel ca acesta, măiestria sa 
la cea mai înaltă treaptă a simplităţii. Sub ochii noştri, sau de după un paravan, Obrazţov 
miînuiește păpușile, cîntă sau recită. Olga Obrazţova îl acompaniază la pian. Între o ro- 
manţă şi cea următoare, se adresează publicului, explică, aproape că se justifică pentru 
minunile pe care le face. Firesc, dar foarte demn, a refuzat, cu politeţe şi fermitate, să 
biseze ceva la cererea publicului : într-adevăr, ceea ce creează el nu poate fi repetat, nici 
artistul, nici păpuşa n-ar fi în stare să o facă... 

Pe măsură ce recitalul se desfășoară, elementul material al păpușii se sublimează, 
ca devine o simplă bilă pe degetul vrăjitorului, apoi dispare cu totul pentru a lăsa locul 
miîinilor goale, care însufleţesc, invizibile și prezente, alte păpuşi, cu pasiunile, dramele 
şi ridicolul lor... 


În seara întîiului spectacol i-am mulţumit lui Obrazţov şi tovarășilor săi de artă, cu 


cuvintele : Noi, oamenii în toată firea — la aceste teatru care pe vremuri era destinat 
numai copiilor — ne-am bucurat ca nişte copii, am ris și am plins ca nişte copii, sintem 


recunoscători şi vom păstra amintirea minunatei, feericei întilniri, aşa cum numai copiii 


ştiu să fie recunoscători şi să își amintească... 

„+. despre dosmatism în critica 
dramatică 


Teorie, practică şi... sensul noțiunilor 


Ar putea părea ciudat dacă am susţine că nici discuţia noastră antidogmatică nu a 
fost scutită de manifestări dogmatice. Din păcate, nu e un joc de cuvinte. E purul adevăr, 
şi, totuși, admiţind că aşa stau lucrurile, oare ea nu devine cu atit mai necesară? 

Citindu-i pe cei care m-au precedat * întru răfuiala cu dogmatismul şi dogmato- 
fobismul, am rămas uimit că, fie şi din necesităţi pur analitice, nimeni nu a simţit nevoia 
să formuleze corect, simplu, clar, ce înțelegem prin dogmatism în critica dramatică. La 
urma urmei, măcar să fi parafrazat definiţia din dicţionarul filozofic de M. Rosenthal şi 
P. ludin. Poate nu era nevoie? O să vedem. Cred, totuşi, că ar fi fost mai folositor decit 
să continuăm răfuieli vechi, să încheiem socoteli, pentru a deschide altele și să invocăm, 
din paragraf în paragraf, spiritele lui Victor Ion Popa și Mihail Sebastian, de parcă 
întreaga dramaturgie romînească a veacului al XX-lea s-ar reduce numai la ei. S-au 
rostit, e drept, şi numele a cinci dramaturgi în viață: Mirodan, Lovinescu, Ana Novac, 
Davidoglu, Baranga. Dar prea multe nu s-au spus despre ei. Probabil ca să mai rămînă 
şi după... 

În fine, ne-am lămurit unii pe alţii, cam ce provizii noi de cunoştinţe am dobindit 
pe tărimul filozofiei, literelor sau „exprimării personale“. Practic însă, cum am procedat : 
ca dogmatici, dogmatofobi sau antidogmatofobi ? 

Nu voi încerca în cele ce urmează „o judecată de valoare“, ca să mă exprim în 
limbajul unor critici atît de insistenţi în a o decreta „factor esenţial“ în critica dramatică, 
de parcă omenirea n-ar folosi de atita amar de vreme, în toate domeniile activităţii ce- 
rebrale, judecăţi de valoare. Îmi propun un scop mult mai modest: de a mă limita la 
semnalarea cîtorva forme de dogmatism, a căror persistență alarmantă în critica noastră 
se afirmă pînă și în articolele participanţilor la discuţie. 

Dar mai întîi, felul de a pune problema: ce este dogmatismul? Circulă destul de 
frecvent expresia „concepţiile dogmatice ale tov. X*. Ei bine, mi se pare că ne aflăm în 
faţa unei confuzii : între metodă și concepţie. Dacă ar fi numai atit, şi încă ar fi bine. 
Confuzia, însă, îşi poate avea drept sursă ignoranța, lipsa de grijă pentru exprimarea 
corect ştiinţifică, dar — cum s-a vădit în alte părţi — şi tendinţa ascunsă de a compromite 
concepţii scumpe tuturor, numai pentru că au fost aplicate greșit, dogmatizate. Aici mi 
se pare mie că stă nodul problemei. Aici cred că trebuie să intervenim cu toată tăria, 


* Din păcate, sfera exemplelor pe care le voi aduce mai departe, cu privire la manifes- 
tările dogmatice din articolele lor de critică dramatică, se vor reduce numai la cele publicate 
în cadrul discuţiei, întrucît majoritatea participanţilor de pină acum nu sînt în activitatea lor cu- 
rentă critici dramatici. 

şi atunci vom putea lupta în acelaşi timp — şi cu succes — împotriva dogmatismului, cît 
şi a înlocuirii unor dogme cu alte dogme. Mai precis: împotriva înlocuirii unor principii 
estetice marxiste, dogmatizate de către unii, cu principii estetice idealiste, oferite de alţii 
ca dogme salvatoare din această situaţie. Nu vreau să insinuez că participanţii anteriori 
la discuţia de față au urmărit așa ceva. Dar semnalul de alarmă trebuie tras și de pe 
această tribună a luptei de opinii, pentru că nu o dată am văzut lansindu-se asemenea 
„formule salvatoare“, care deschid calea incertitudinii și lipsei de criterii obiective. Să 
luăm, de pildă, formula „judecății de valoare“. Nu știu dacă cititorul îşi mai aminteşte, 
această formulă s-a născut sub înrîurirea unor lecturi recente din operele unor critici. 
de demult. „Descoperitorul“ ei a fost L. Raicu în articolul Judecata de valoare în critică, 
publicat cu aproape doi ani în urmă în „Gazeta literară“. 

El a lansat pe atunci părerea că „în înţelesul cel mai strict al cuvîntului, critica 
literară înseamnă judecata de valoare“ şi, totodată, că „specificitatea maximă a criticii 
o exprimă judecata de valoare“. lată că Horia Bratu și H. Zalis reiau formula cu aceeași 
accepţie, în discuţia de faţă, senini, ca și cum s-ar întemeia pe un adevăr axiomatic. Nu 
cumva — fără a face proces de intenţie nimănui, nici chiar descoperitorului acestei taine 
publice ! — părăsim astfel arme eficace în lupta contra dogmatismului ? Eu cred că da. 
A defini astăzi esenţa criticii și rolul ei specific în frontul nostru literar, exclusiv ca o 
judecată de valoare, este mai mult decît a afirma un loc comun în sfera tuturor creaţiilor 
gîndirii omenești. Înseamnă, de fapt, a goli critica de conţinutul ei combativ, a trece 
cu vederea faptul că acţiunea criticii este una dintre cele mai importane forme de îndru- 
mare partinică a dramaturgiei. Aceasta, chiar dacă, potrivit -unei proaspete dogme, toate 
formulele „înnoitoare“ trebuie subînţelese ca fiind susţinute de pe poziţii marxiste. Atenţie, 
deci, la anumite manifestări de dogmatofobie : este prea puţin să vedem în ele simple 
manifestări de „snobism intelectual“ (Eugen Luca). Indiferent de poziţia subiectivă a celor 
dornici să facă paradă cu propria lor erudiție, abordind pe ton academic probleme de 
mult descurcate și, între timp, depășite, este necesar să ţinem seamă de tendința ce o 
acreditează asemenea teoretizări. Tocmai de aceea, cred că trebuie să le înlăturăm din 
rîndul adevăratei lupte antidogmatice. Să fim deci partizanii dogmatofobiei în stare să 
elimine crusta așezată de unii pe suprafaţa acelor principii ce ne îndrumează la cercetări 
cu adevărat creatoare ! | 

De la un asemenea punct să pornim lupta împotriva propriilor noastre interpretări 
şi manilestări dogmatice. lar în această privinţă, nu putem spune că discuţia noastră duce 
lipsă de ţinte. În fond, ea a pornit de la o justă punere la punct a viziunii farmaceutice 
pe care Ion D. Sîrbu încerca să o impună spectatorului piesei Ziariștii. Horia Bratu a 
socotit însă că nu e destul. Adică, cum, nu poate exista și după A. Băleanu un „dar...“ ? 
Şi, iată-ne angrenaţi pe calea... judecății de valoare, pentru că A. Băleanu, cînd și-a scris 
articolul, n-a avut şi prevederea de a-i anexa o cronică personală la aceeași piesă. Dar 
de unde această regulă ? Cine a născocit că este obligator să te ocupi într-un articol de 
ceea ce nu ţi-ai propus? lată-ne, chiar la începutul discuţiei pe tărîmul celui mai autentic 
dogmatism. În numele cerinţei juste de a ne situa pe baza de neclintit a unităţii dintre 
conţinut şi formă, H. Bratu dogmatizează — nu-i nimic: au mai făcut-o și alţii înaintea 
lui ! — necesitatea ca A. Băleanu să fi scris neapărat, în cadrul aceluiaşi articol, cronica 
piesei Ziariștii. Iar drept răzbunare că n-a scris-o, H. Bratu ne oferă... mostre proprii de 
dogmatism. El susţine că în piesă „există momente de veritabilă tensiune dramatică“, deși 
„ciocnirea de concepţii... este numai aparentă“, adică „rămîne în piesa lui Mirodan la 
nivelul frazelor“. După cum se vede, n-a trebuit să căutăm mult ca să găsim ceea ce 
semnalase A. Băleanu la cronica lui Ion D. Sîrbu : entuziasmul care urcă şi coboară verti- 
ginos. Mai departe, pe aceleași coordonate de „logică dogmatică“, H. Bratu descoperă 
drept o „inadvertenţă psihologică” faptul că Mirodan n-a înţeles evidenta și elementara 
necesitate, potrivit căreia directorul fabricii din Bacău trebuia mai întîi să încerce a cîştiga 

adeziunea lui Ion Gheorghe și abia pe urmă (dacă nu dă rezultat sfatul lui Horia Bratu) 
să-l persecute. Stau şi mă întreb: de unde 'să ghicească Mirodan preferinţele în materie de 
evoluţie psihologică, pe care le-ar fi avut Horia Bratu, dacă ar fi scris el piesa Ziariştii ? 
Deh, tovarășe Bratu, or fi acestea judecăţi, dar nu de valoare (cel puţin logică) şi, tocmai 
de aceea, nu e bine să le formulezi pe tonul sentenţios: „e tipic“, „nu e tipic“! Căci uite, 
aşa ajungem, pe urmă, la dogmatizarea noţiunii de tipic și mai deschidem încă o discuţie... 

Mă declar întru totul de acord cu partea valoroasă a intervenţiei lui Eugen Luca. 
El a adus o contribuţie substanţială la demascarea metodei dogmatice în ceea ce are ea 
esenţial : „crede și nu cerceta !* Din păcate, însă, articolul m-a convins atît de mult, încît 
mă gîndesc și acum dacă nu este cazul să aliniez după aprecierile sale despre „spiritul 
mediocru și preţiozitatea supărătoare“ a cronicarului „Informaţiei Bucureştiului“, între- 
barea aflată în același articol, cîteva rînduri mai sus. Iat-o: „De unde atunci suficiența 
catedratică, ușurința cu care H. Zalis (citește acum: Eugen Luca) lipește astfel de etichete 
care discreditează un om și o activitate?“ Merge de minune. Nu-i așa, tovarășe Luca? 

„„ Lată-ne, deci, de unde am pornit. Temelia dogmatismului rămîne, şi în manifes- 
tările din discuţiile noastre, ruptura dintre teorie și practică, dintre principiile pe care le 
urmărim și felul cum le aplicăm. Ne-am legănat în iluzia că îndreptind focul judecății de 
valoare împotriva dogmatismului, cu toată cohorta lui de însoțitori (etichete, sentenţio- 
zitate, ton ultimativ etc.), vom ieși din impas. Dar nu. Dogmatismul știe încă să se lurișeze 
abil şi iată-l căutîndu-și loc la masa de lucru a fiecăruia. El speculează tentaţia existentă 
în fiecare dintre noi de a spune lucruri definitive cel puţin pentru o jumătate de veac. 
El sare — diabolic ajutor! — în sprijinul nostru, ori de cîte ori argumentele ne sînt pe 
sfîrşite. La adăpostul lui, nici o judecată — de sau fără valoare — nu mai poate fi con- 
testată. Îndemnul său răsună ispititor : „Tot ce este evident pentru tine trebuie să fie şi 
pentru cei care îţi ascultă glasul“. 

Astfel, chiar şi principiile juste devin dogme, atunci cînd sînt fetişizate și declarate 
obligatorii într-o singură interpretare. Chiar dacă interpretarea o asimilăm unei judecăți 
de valoare. 

Eugen ATANASIU 


la loc de incheiere 


Cînd am lăsat porţile deschise spre o dezbatere în jurul dogmatismului în critica 
noastră teatrală, am fost animați de o întreită nădejde şi preocupare. Ne gindeam să vedem 
realizîndu-se — poate pentru întîia oară în presa noastră teatrală — un contact colocvial 
şi colegial, cît mai larg și cît mai substanţial, între criticii de teatru; să determinăm, în 
acest chip, pe unii dintre ei să se urnească din placiditatea ce demonstrează faţă de propriile 
lor probleme și chemări. Ne gîndeam apoi, să descifrăm astfel — cum s-ar zice, prin noi 
înşine — virtuțile și păcatele cîte colorează azi o activitate atit de însemnată cum este 
aceea de slujitor al creșterii şi îmbunătăţirii artistice a mișcării noastre teatrale ; să găsim, 
aşadar, solidari, căile și mijloacele de lichidare a păcatelor — măcar a celor capitale — 
cite umbresc încă, ba uneori anulează bunele intenţii ce însoțesc judecăţile şi atitudinile 
noastre critice. În al treilea rind, ne gindeam să tăiem criticii dramatice pîrtia unei pre- 
zenţe mai puţin conjuncturale în viaţa teatrului nostru, decît ne-a obișnuit pînă azi criticul 
de teatru care, cu unele excepţii, se complace în această viaţă, în funcţia simplă şi calmă 
de observator acrit — de la premieră la premieră — şi de registrator — mai totdeauna grăbit 
dacă nu pripit, dar nu întotdeauna egal în vervă şi în simpatii — al acestor premiere... 

Mărturisim însă spre marele nostru regret că nădejdile ce nutream au rămas nesatis- 

făcute. Gîndul nostru de a contribui la o apropiere între cronicarii de teatru, la o confrun- 
tare a convingerilor lor, a criteriilor lor de judecată, la un schimb îndeobşte fructuos de 
opinii, a trebuit să cedeze abătut în faţa nepăsării. În afara lui A. Băleanu — care a pri- 
lejuit-o — şi a lui E. Atanasiu — care constata că participanţii la ea „nu sînt în activitatea 
lor curentă critici dramatici” — nici un critic dramatic în dezbatere. Discuţia pe care am 
fi dorit-o specifică, a trebuit de aceea să se deplaseze de pe tărimul teatrului, pe tărîmul 
literar al dramei şi de aici în generalitate. Aceasta, deși atît H. Bratu, H. Zalis, E. Luca 
s-au străduit să se păstreze la gen, să dea expresie vie, nervoasă, uneori personal polemică 
intervențiilor şi susținerilor lor. În aceste intervenţii, e drept, au fost pomeniţi și doi critici 
de teatru: Vicu Mîndra şi Radu Popescu. Dar au fost pomeniţi mai puţin în calitatea lor 
de judecători ai actului teatral, cît ai creaţiei literare — ai creaţiei lui M. Sebastian, ai 
creaţiei lui V. I. Popa. Așa fiind, ei s-au simţit la fel de puţin solicitaţi în dezbatere, cît 
şi ceilalți, mulţi și nepomeniţi, cronicari și critici teatrali, cîţi, sîntem încredinţaţi, urmă- 
resc cu pasiune căile şi perspectivele teatrului nostru. Era însă neapărat nevoie să fi fost 
direct, personal, solicitaţi să participe la o discuţie care privea resorturile ideologice ale 
scrisului lor ? Ni se pare că nu. Să fi pus, poate, revista noastră, în dezbatere, o falsă pro- 
blemă și această împrejurare să-i fi îndrituit a se păstra indiferenți la necesitatea dezle- 
gării ei? Ne îndoim. Ar fi prezumţios să socotim critica teatrală că a fost ocolită, scutită 
de filtrul otrăvitor al dogmatismului. Intervenţia lui Andrei Băleanu, de altfel, încerca, pe 
un caz concret (cronica la Ziariștii de I. D. Sîrbu) să demonstreze că dimpotrivă, boarea 
dogmatică se insinuiază — şi nu singură, ci însoţită de o seamă de alte, aparent mărunte, 
dar nu mai puţin nocive, arome: confuzii, contradicții — în gîndirea şi judecata noastră 
estetică. Era un semnal de alarmă util, necesar — chiar dacă, sau tocmai pentru că, faţă de 
cazul concret incriminat, consideraţiile şi concluziile lui Băleanu erau discutabile. Căci ceea 
ce apărea discutabil în intervenţia lui Băleanu, dacă nu-și afla — şi, după părerea noastră, 
nu-şi află — cu prisosință putere de aplicaţie la obiectul intervenţiei, putea foarte rodnic 
să îndemne la cercetare sfera larg cuprinzătoare a însăşi criticii artistice în general şi a 
celei de teatru îndeosebi. 

În adevăr, ce principiu apăra Andrei Băleanu? Principiul unităţii dintre fondul 
ideologic conţinut de o operă şi expresia artistică cu care acest fond se dezvăluie. O jude- 
cată critică, indiferentă la acest principiu, pornită a cumpăni valoarea unei creaţii artistice 
de o parte, după ponderea fondului ei — tematic, ideologic, politic — de altă parte, după 
însușirile ei formale, e o judecată primejduită de echivoc, de contradicții, de confuzii ; e 
minată deopotrivă de morbul sclerozei dogmatice şi de supuraţia subiectiv impresionistă ; 
este așadar, prin excelenţă o judecată primejdioasă în raţionamentele cu care operează şi 
în concluziile la care se opreşte. Este un atare sistem de judecată propriu cronicii atacate 
— şi doar cronicii atacate de A. Băleanu? Nu cumva îl aflăm generalizat — ba, ca să 
anticipăm, dogmatizat — în cronica și critica noastră teatrală ? Această întrebare, chinui- 
toare prin implicaţiile ei, ne-a frămîntat. Și pentru a-i da răspuns şi dezlegare, am nădăj- 
duit și am așteptat, din păcate, zadarnic, părerile competente, autorizate și cu autoritate ale 
slujitorilor cronicii noastre teatrale. 

Dezbaterea, cum s-a văzut s-a desfăşurat în lipsa lor. În lipsa lor, dezbaterea s-a 
desfăşurat mai mult pe făgaşul criticii literare — al criticii textului dramatic, sau, mai eterat, 
pe făgașul arguţiilor teoretice, foarte labile şi circumstanţiale. Aşa fiind, pînă la urmă, unele 
observaţii ale lui Băleanu (de o justeţe principială pe care nimeni nu i-a tăgăduit-o) au 
fost practic, privite în aplicarea lor la cronica dezbătută, răsturnate de Horia Bratu (acesta 
sprijinindu-se pe aceleaşi juste temeiuri principiale) ; apoi. dezminţind pe Bratu, au fost 
reconfirmate de Zalis și Atanasiu și au sfirșit prin a năclăi obiectivul discuţiei la un. simplu 
joc polemic în care dogmatismul şi lupta împotriva resturilor gîndirii dogmatice în scrisul 
criticilor noștri s-au pierdut parcă din cercul preocupărilor, pentru a dezbate un fenomen 

adiacent: eticheta dogmatică, pusă de unii pe seama altora şi prezumția, ostentaţia dog- 
matofobă, fluturată deopotrivă de unii și de ceilalţi. În acest sens, constatarea iniţială a lui 
Bratu : „este dogmatic acela care nu este de părerea ta“, lărgită apoi de E. Luca — anti- 
dogmatismul e un „snobism intelectual“ de ultimă oră şi un paravan al spiritului exclusivist 
în îndeletnicirea criticii — a fost întărită de Eugen Atanasiu, nu fără a sublinia caracterul 
ei subiectiv, pîndit de confuzii, antimarxist şi deci primejdia infiltrării insidioase a crite- 
riilor idealist-burgheze în această înfruntare a aparenţelor antidogmatice, a atitudinilor 
exclusiviste din critica noastră, 

Sint desigur, constatări valabile, preţioase ; deşi, iarăşi, general, nu specific vala- 
bile, ele găsindu-şi confirmare în sfera largă a criticii artistice ca atare, nu numai în cea 
restrînsă teatrală. Dar deşi fondul estetic de la care purced se lasă, în aceste constatări, 
trecut în umbră pentru a scoate în relief latura etică nu atît a problemei dezbătute, cît a 
felului în care problema se pune și se încearcă a fi dezlegată, nu trecem cu ușurătate peste 
acest aspect relevat indirect de discuţia noastră. (Este şi acesta un rod util.) Dimpotrivă, 
îl reținem — şi subliniem amărăciunea care ne cuprinde văzînd cum în locul argumentelor 
reale au fost serviţi cu reciprocă largheţă termeni grei de substraturi şi sensuri întunecoase, 
nu pentru determinarea și alungarea acestor substraturi și sensuri, ci pentru pecetluirea și, 
poate, izolarea preopinenţilor. Această practică — de loc nouă — a peceţilor izolatoare 
ține, e drept, de dogmatism. Dar ea se aplică prea ca un panaceu universal în problemele 
de estetică în ultima vreme ridicate, pentru a le rezolva ; dar ea nu rezolvă nici pe departe 
problema tarelor şi tezelor dogmatice existente în gindirea noastră critică ; nu e de natură 
să descopere dacă şi de ce unele teze — taxate dogmatice — sînt efectiv teze dogmatice ; 
nu e în măsură să-l convingă, bunăoară, pe I. D. Sîrbu, dacă în rîndurile criticii care i-au 
fost osindite ca dogmatice, el a luat realmente în deşert principiul unităţii dintre fond și 
formă, atunci cînd a privit o operă dramatică, în procesul analizei ei critice, în raport cu 
fondul ei ideologic şi cu realizarea ei artistică şi atunci cînd a privit opera dramatică, cu 
valorile ei literare în raport cu valenţele şi cu realizarea ei pe scenă. 


Această practică a peceţilor nu e în măsură să ne lămurească dacă în judecarea unei 
opere dramatice e cazul sau nu să se ţină seamă de legile specifice, structurale, ale dramei : 
dacă judecata de valoare pe care eşti ţinut s-o emiţi în calitate de critic dramatic, în legă- 
tură cu o piesă şi un spectacol, trebuie să fie absolută — aşa ori altfel, laie ori bălaie — 
sau dimpotrivă e datoare să cumpănească virtuțile operei analizate şi să se păstreze modest, 
dincoace de orice exclusivism, în relativ ; dacă o asemenea judecată de valoare care aşează 
relativul la temelia ei, naşte echivocul sau dimpotrivă valorifică umbrele şi luminile des- 
coperite -într-o operă de artă ca pe nişte date dialectice ale adevăratelor ei însușiri ; etc. etc. 

Aceste întrebări — şi altele asemănătoare — și-au aflat un răspuns cu totul nesatis- 
făcător în discuţia noastră. Atit pe planul general al principiilor estetice, apărate în numele 
antidogmatismului, cit mai ales pe planul problemelor specifice ale criticii teatrale. În ade- 
văr, fără a căuta să dăm aci răspunsul ultim pe care nu l-au dat alţii și oprindu-ne doar la 
teza de frunte pusă în discuţie, socotim cel puţin pripit a se declara „artificială“ despărţirea 
calităţilor ideologice de cele artistice ale unei piese, cînd această despărţire se încearcă 
de-a lungul unui proces de analiză critică. La o adică, însăşi ideea sintezei fond-formă 
presupune un proces prealabil de determinare și limitare funcţională a acestora. Apoi, e 
cel puţin peste mînă să nu ţii seama — în momentul judecății critice — de cîteva împre- 
jurări ştiinţifice elementare : că într-o imagine artistică, ca în orice fenomen din realitate, 
forma şi fondul se condiţionează unul pe celălalt; că dacă forma exprimă conţinutul și-l 
realizează (cum, pe bună dreptate, ne aminteşte Băleanu), conţinutul determină totuşi forma, 
după cum forma, la rîndul ei, nu este totdeauna pasivă în raport cu conţinutul ; că între 
formă şi fond există relaţii contradictorii și că asemenea relaţii contradictorii, asemenea 
acţiuni de reciprocă interferare şi determinare nu pot şi nici n-ar trebui să scape unei in- 

vestigaţii critice şi unei judecăţi de valoare, chiar sau tocmai cînd se află chemate să se 
pronunţe asupra însuşirilor unei creaţii artistice. Aşadar, socotim noi, despărţirea fondului 
ideologic de realizarea lui formală este presupusă şi necesară în elaborarea unei judecăţi de 
valoare. Ceea ce este eretic, primejdios, mai precis — ca să ne păstrăm la datele discuţiei 
— dogmatic, este să oprim investigația critică la hotarul care, teoretic, în procesul analizei, 
desparte conţinutul de forma lui, fie emiţind pentru conţinut o judecată și pentru formă 
o altă judecată de valoare, fie stabilind judecata de valoare prin ignorarea sau anularea 
unuia din aspectele, de conţinut sau de formă, ale imaginei artistice date. Aceasta ar duce 
efectiv la confuzie și echivoc. 


A făcut aşa ceva Ion D. Sîrbu cu Ziariştii ? Ori V. Mîndra sau R. Popescu, S. Da- 
mian, ori Elvin cu opera lui Sebastian şi a lui V. I. Popa ? Răspunsul nu reiese limpede din 
cele cîteva opinii, în general, apodictice în ton și atitudine cîte s-au înfruntat în discuţia 
noastră. Aceasta, cît priveşte unul din principiile puse în discuţie și cît priveşte problemele 
textului dramatic. Răspunsul e însă dezamăgitor și vrednic de serioase meditații cînd îl 
căutăm în problemele spectacolului, în care textul dramatic — o primă sinteză a unui con- 
ținut şi a unei expresii artistice — se constituie el însuși conţinut al altei sinteze, în care 
expresia artistică ce-l realizează este întruparea, imaginea scenică. Aci, am asistat din 
partea participanţilor fie la o totală eschivare de a urmări aplicarea principiului, fie de-a 
dreptul la ignorarea lui. Ceea ce, şi într-un caz și în celălalt, s-ar solda întorcîndu-se, 
bumerang, împotriva apărătorilor lui atît de fervenţi. Căci, a taxa o cronică de teatru drept 
dogmatică (cum face Andrei Băleanu) pe considerentul că aceasta vede însușirile textului 
dramatic valorificîndu-se în spectacol — respectiv ceea ce cronicarului i se părea deficitar 
în text — „estompîndu-se“ (firește, nu fără contribuţia creatorilor spectacolului) pe scenă : 
a desconsidera obligaţia cronicarului de teatru de a urmări un text dramatic după laten- 
tele lui scenice — nu numai după virtuțile lui literare — este a cădea, cu voie sau fără 
voie, în groapa dogmatică, săpată respectivului cronicar. Este, adică, a desconsidera, cu 
ştiinţă sau fără ştiinţă, teza unităţii indestructibile dar dialectice a fondului şi formei, teza 
fondului care se realizează prin formă ; este, de data aceasta, efectiv a despărţi artificial 
însuşirile conţinutului ideologic de însușirile artistice, nu ale piesei dar ale spectacolului. 
Cu ştiinţă sau fără știință... 

Cu excepţia lui Băleanu şi Atanasiu, nu avem de ce să certăm participanţii la dez- 
batere. Ei sînt critici literari. Ei citesc un text dramatic ca pe un text de literatură şi îl 
judecă ca atare. Pentru ei spectacolul este un produs ulterior, de importanţă secundară. 
în orice caz de natură să depășească sfera preocupărilor și investigaţiilor lor critice. De 
aceea ei — ne prinde mirarea că și Andrei Băleanu — n-au fost prea atenţi și n-au pus 
prea mare preţ pe sublinierile repetate din cronica lui Sîrbu în jurul modalităţilor scenice 
(regizorale și actoricești) în care s-a făcut lectura operei dramatice criticate de dînsul, în 
jurul raportării însușirilor scenice descoperite în această operă, la realizarea lor efectivă 
pe scenă. 

Condiţionează însuşirile teatrale ale unei opere dramatice un spectacol? Fireşte că 
da. Pot făuritorii unui spectacol să lumineze ori să întunece valorile unui text dramatic ? 
Iarăşi, arhielementar că da. Poate fi ruptă judecata critică a unui spectacol în două — de 
o parte aprecierea textului în sine, de cealaltă, aprecierea spectacolului în sine — fără ca 
judecata să poarte povara riscului de a fi confuză, echivocă, eretică şi potrivnică faţă de 
realism ? Ni se pare că în principiu, nici această întrebare nu are de ce să fie pusă sub 
semnul dubiului. Practic însă... Practic, această rupere între conţinut și formă se... practică. 
Şi nu numai că, în lumea criticilor noştri de teatru ea nu e sezisată și combătută, dar pare, 
cum anticipam cu cîteva rînduri mai sus, canonizată, ca să nu etichetăm, dogmatizată. 

Forma stereotipă cu care se expediază îndeobște, la coada cronicilor, datele referi- 
toare la valorile scenice creatoare dintr-un spectacol (regie, interpretare, scenografie), este 

pe atit de needificatoare, deci sterilă, deci, pînă la urmă, inutilă din punctul de vedere al 
rolului activ, constructiv al cronicii, pe cît de enervantă și dăunătoare, din punctul de 
vedere al rolului ei direct critic şi informativ. 

Critica textului dramatic — şi exclusiv critica acestui text — golită de veleitatea lui 
îndreptăţită de a se vedea oglindit pe scenă — nu mai vorbim de virtuțile lui funciar 
scenice — nu numai că nu ajută la înţelegerea și valorificarea și, eventual, îndrumarea 
spectacolului, dar — prin dezinteres, neglijenţă, dispreţ, ori ignorare — favorizează pur și 
simplu rătăcirea prin meandrele empiricului, ale arbitrarului și întîmplătorului. Asemenea 
rătăciri, fără doar și poate, sînt pîndite de toate păcatele excentricităţilor formaliste și nu 
pot decît periclita dezlegarea justă a problemelor ce se pun astăzi teatrului şi celor chemaţi 
să contribuie la înscăunarea realismului socialist în incinta lui. 

Actul teatral și valoarea lui artistică nu pot fi desprinse — fie prin minimalizare, 
fie prin ignorare — de textul dramatic care le stă la bază, dar nici textul dramatic de 
felul în care sensurile şi semnificaţiile lui se cer tălmăcite și urmărite pe scenă. Nu poţi 
concepe textul dramatic ca un copac retezat de coroana lui... 

E păcat că discuţia noastră n-a ajuns să abordeze și această particulară dar impor- 
tantă problemă a relaţiilor dintre text și scenă. Ar fi fost desigur nu doar o discuţie mai 
animată ; ar fi deschis, poate, și calea spre o împrospătare măcar metodologică a criticii 
noastre dramatice. Ceea ce n-ar fi fost puţin. 

REDACȚIA 

PA despre repertoriiz 


Spre sfirşit de stagiune 


... Şi colocviul nostru continuă ! Stagiunea se apropie de sfîrșit, ca şi reportajul nostru. 
Vom încerca să aflăm, de astă dată, problemele repertoriului care preocupă colectivele : 
Teatrului Evreiesc de Stat din București, al Teatrului Maghiar din Satu Mare și al celui 
din Oraşul Stalin. 

— Sîntem în pline repetiţii... Vom prezenta piesa lui Ostrovski: Furtuna (traducere 
de prof. Baras) și apoi Jurnalul Annei Frank de Hackett şi Goodrich, drama unei familii 
de evrei refugiaţi în timpul războiului din Germania în Olanda. Și cum trebuie să ţinem 
seama de perspective, pregătim pentru stagiunea de vară: Raiul pe pămînt de „clasicii“ 
noștri autori de estradă, Stolper şi Bălan, ne spune tov. Auerbach, directorul Teatrului 
Evreiesc de Stat. 

— După-premiera cu Mascarada, la Oraşul Stalin repetăm Copacii mor în picioare, 
apoi vom prezenta în premieră pe ţară comedia originală de Nicuşor Constantinescu şi 
George Voinescu: De luni pînă luni; în.stagiunea aceasta vor urma în ordine, încă două 
piese romîneşti : Reţeta fericirii de Aurel Baranga şi Domnișoara Nastasia de G. M. Zam- 
firescu 

— La Satu Mare, am depus eforturi în vederea realizării spectacolului cu Romeo 
şi Julieta. Repertoriul nostru mai cuprinde Căsuţa de la marginea orașului de A. Arbuzov 
şi Ziariştii de Al. Mirodan. Vom monta, în continuare (pentru că în această privință am 
rămas în urmă) o piesă de un autor clasic maghiar şi una de un clasic romîn. 

— Avem greutăţi în ce priveşte dramaturgia originală ; datorită specificului tea- 
trului nostru (în limba idiș), puţini autori se încumetă să scrie pentru noi, poate și datorită: 
faptului că cercul nostru de spectatori este mai restrîns. Și totuşi, vom deschide stagiunea 
cu o piesă originală: Generaţia din pustiu de L. Bruckstein. Autorul a ţinut legătura cw 
teatrul nostru în timpul procesului de creaţie. 

Eroul principal al piesei este un om în vîrstă, care-și schimbă mentalitatea, con- 
cepţia despre viaţă, în contact direct cu viaţa nouă. Din proiectele noastre mai fac parte: 
Uriel Acosta de Gutzcov, o piesă sovietică despre Spinoza (de Sternberg și Belinski), apoi 
Manasse de Ronetti Roman, Dumnezeu, om şi diavol de Gordin, precum şi alt spectacol de 
satiră şi umor... 

În profilul teatrului nostru urmărim abordarea acelor teme care privesc populaţia 
evreiască, încadrarea ei în opera de muncă socialistă. Apoi, vrem să jucăm mai multe piese 
din clasicii teatrului evreiesc, sector care a fost vitregit la noi în trecut. Și această acţiune 
ne este cu atit mai apropiată, cu cit aceşti clasici au fost pe o poziţie înaintată, îm 
creaţia lor. 

— Publicul din Satu Mare se afla sub influența aproape exclusivă a spectacolelor 
de operetă, care aici aveau o bogată tradiţie fiind foarte apreciate. Tocmai, de aceea, vom 
juca numai... spectacole în proză. Trebuie să formăm, să educăm gustul unui public care 
ne devine tot mai prieten, mai credincios. 

Pentru acest nou public lucrăm cu tinăra autoare Földess Maria la definitivarea 
unei noi piese, inspirată din viaţa unei brigăzi de constructori ; tot pentru noi mai scriu şi 
Kiss Jenö şi Lorincz Laszlo. Din planul nostru de perspectivă, mai fac parte: Din încăpă- 
ținare se naşte dragostea de Lope de Vega, O tragedie americană după Th. Dreiser, Iubire 
de Barto... 

— Publicul din Orașul Stalin, care a devenit un spectator constant al teatrului 
nostru, capătă o tot mai mare exigenţă artistică. De aceea, ne îndreptăm eforturile spre 
realizarea unui repertoriu valoros. Viitoarea stagiune va prezenta debutul unui localnic, 
M. Severin, cu piesa Ultimul hop, lucrată și discutată cu secretariatul nostru. literar și cu 
consiliul artistic. Vom mai juca Trei generații de Lucia Demetrius, Liceenii şi o piesă din 
dramaturgia clasică universală. 

— Pentru Teatrul Evreiesc de Stat, am dori un mai mare sprijin din partea Uniunii 
Scriitorilor, care ar trebui să stimuleze crearea unor piese de care avem multă nevoie. De 
altfel, aceste piese vor putea fi audiate... în traducere şi de spectatorii care nu pricep limba 
idiș, datorită sistemului de retransmisie cu căști, pe care le-am instalat în teatru. Munca 
noastră privind repertoriul e mult ajutată de efortul unui entuziast secretar literar și de 
către consiliul artistic. Viitoarele cadre de actori sînt pregătite cu grijă și dragoste la stu- 
dioul teatral ce l-am înființat de curînd... 


ET 
Dă 


„„Este destul de greu de tras concluzii. Călătoria aceasta reportericească ne-a înfă- 
țişat aspecte diverse, care variază de la Capitală la provincie, de la oraş la oraş, de la 
teatru la teatru. 

Mai mult decît altădată, teatrele se bucură de unele forme concrete de sprijin în 
această direcţie : caietele de repertoriu „editate“ de direcţia teatrelor, piesele tipărite de 
către Fondul Literar al Uniunii Scriitorilor invitînd prin forma lor la alcătuiri de caiete de 
regie —, dezbaterile de cenaclu ori în presă, în jurul unor lucrări dramatice, etc... 

„.. Şi totuşi, repertoriul nu 'se alcătuiește încă după un criteriu cert, care să privească 
valorile artistice în măsura în care ele răspund cerințelor vitale ale vieții noastre noi. Ici, 
la un teatru se anunță parcă — sau poate — o piesă originală, dincolo alta... ; se resimte 
lipsa de perspectivă pe care ţi-ar putea-o prilejui un şantier de creaţie iniţiat şi dus 
la bun sfîrşit în însăși incinta teatrelor, lipsa unei viziuni clare şi unitare a rosturilor 
şi capacităţilor specifice ale teatrelor. Directorii de teatre, secretarii literari, consiliile nu 
se străduiesc peste tot îndeajuns să găsească piese noi, în care să palpite viu şi puternic 
viaţa ; să stimuleze, mai ales, scrierea unei dramaturgii orginiale, îndrăzneţe, în stare să 
aducă îndreptare multor neajunsuri din activitatea teatrelor semnalate de atitea ori pînă 
acum, nu numai în reportajele noastre. 

Ciclul nostru de reportaje nu a avut intenţii teoretice, nici de cercetare exhuastivă. 
El s-ar mulţumi să constituie punctul de pornire al unui amplu schimb de experienţe între 
teatre. o invitaţie la activitate rodnică, chiar dacă... vacanţa bate la ușă. 

AL P. 

PUNCTE. DE VEDERE 


ŞERBAN CIOCULESCU 


„Conul Leonida față cu reacţiunea “ 
într=o interpretare nouă 


Modest intitulată de către marele ei autor: farsă, comedia lui Caragiale nu e întru 
mimic inferioară celor două creaţii între care se intercalează cronologic: O noapte furtunoasă 
şi O scrisoare pierdută. Ea propune meditaţiei noastre o savuroasă pereche conjugală de 
bătrîni din mica burghezie bucureșteană de pe la 1880. Soţul e un pensionar cumsecade, 
am spune chiar un tip de cumsecădenie, dacă ni se trece cuvintul, ba chiar de bonomie 
cuceritoare. Cum însă cele două noţiuni nu se suprapun exact, credem că nu e de prisos 
să încercăm a stabili un distinguo între ele. Cumsecădenia caracterizează cinstea sufle- 
tească, în raporturile dintre individ și societate. Este conul Leonida un om cinstit, sau 
ca să afectăm limbajul caragialian, un om onorabil? Dificilă „problemă“, dacă ne-am 
asuma, cu încruntare profesională, un rol de justițiar. Nu-i cunoaștem trecutul, nici nu 
sintem în măsură să ştim ce cred despre el concetăţenii săi, de ce „consideraţie“ se bucură. 
Un dramaturg de ascuţimea lui Caragiale, dacă ar fi vrut să configureze în conul Leo- 
nida un individ de dubioasă comportare morală, ar fi găsit desigur mijloacele să stre- 
coare* în replicile lui sau ale partenerei sale, elementele unei judecăţi edificatoare. N-a 
făcut-o însă, pentru că nu a văzut în admiratorul lui „Galibardi“ pe un ticălos sau măcar 
un șmecher. Dimpotrivă, ca pe un mare naiv, un om de bună credinţă, ireproșabil din 
punctul de vedere al comportării lui în societate. Bonomia e altceva decit cumsecădenia. 
Este timbrul sufletesc specific, de perfectă rotunjime, al omului simplu. bun, încrezător, 
cu o viziune optimistă a vieţii şi a oamenilor, deschis numai impresiilor plăcute și, prin 
aceasta, el însuși emiţător al unor unde de simpatie. Bonomul este un dezarmat, un ins 
neprevăzut cu nici una din armele pe care experienţa vieţii ni le pune la îndemînă ca să 
ne apărăm împotriva capcanelor întinse de pretutindeni, arme defensive dar și de atac, 
unele făţişe, altele ascunse, din complicatul arsenal al bătăliei pentru existenţă. Viaţa 
socială înfăţișindu-se din vechime și pînă astăzi ca o luptă, puţin este numărul acelora 
imunizaţi împotriva vicisitudinilor mari şi mici ale traiului în comun, iar alcătuirea lor 
morală îi dispensează de încordarea permanentă a treziei. Bonomul e prin definiţie un 
om destins, un om care nu receptează decît imaginile senine ale cosmosului și ale seme- 
nilor săi, un optimist sumar, de bună seamă, dar în felul său un înţelept prin beneficiu 
biologic şi psihic, dacă nu şi reflexiv. Într-însul se reflectă un anumit soi de sănătate, 


* Sică Alexandrescu, Maestru emerit al artei din R.P.R., laureat al Premiului de Stat: Caiete 


de regie pentru O noapte furtunoasă, D-ale Carnavalului, Conul Leonida faţă cu reacţiunea, 
E.S.P.L.A., 1957. 


42 


WwWW.cimec.ro 


poate, în definitiv, suprema sănătate. Există, fireşte, și categoria primejdioasă a acelora 
pe care francezii îi numesc „des faux bonshommes“, şireţii redutabili care se ascund sub 
masca bonomiei, ca să capteze mai ușor încrederea lumii și să abuzeze de dinsa. Este 
conul Leonida un fals bonom ? Dacă ar fi așa, un dramaturg de talia lui Caragiale n-ar 
întîrzia să-l demaște, fie chiar în ultimele replici, ca atare. 

Dar coana 'Efimiţa, „consoarta“ lui? Este ea la „înălţimea“ lui conu Leonida? 
Nimeni nu i-o cere. E suficient, în concepţia pe care şi-o făceau și și-o mai fac micii 
burghezi despre căsătorie, ca o bună soţie, o soție „ideală“ să „consune“ cu tovarășul ei 
de viaţă, să-l respecte, să-l admire, să se lase condusă sau chiar să-și rezerve conducerea 
efectivă în gospodărie, lăsînd soţului impresia confortabilă că el este capul. De altfel, 
coana Efimița e a doua soţie a lui Leonida, văduv prin deces, a cărui soţie dintii era, 
ca şi el, republicană, prin alte cuvinte, soţia docilă în toate. Efimița e şi ea o soție 
desăvirşită, o femeie care ştie să se pună, așa cum se cuvine, în umbra soțului, ca să nu-i 
știrbească sentimentul legitim de cîrmaci. Numai că, printr-un artificiu scenic cu totul 
legitim, Caragiale nu i-a permis să se iniţieze din vreme în sistemul politic al conului 
Leonida, rezervîndu-şi dreptul, spre delectarea noastră, să-i desăvîrşească educaţia politică 
sub ochii noștri, cel puţin în ceea ce priveşte republicanismul „dumnealui“. Așadar, 
vom asculta, în prima scenă a actului, luminoasa expunere făcută de conul Leonida asu- 
pra avantajelor sistemei republicane, așa cum și le-a putut însuși bunul pensionar din 
lectura gazetei sale preferate. Gazeta se cheamă Aurora democrată. În timpul expozeului 
politic făcut de conul Leonida, coana Efimiţa se descoperă total neiniţiată în rosturile 
vieţii publice de pe la noi şi din „Evropa, semn că nu simţise pînă atunci tragere de 
inimă faţă de treburile prea grele pentru un „cap de femee“. Cam pe vremea aceea se 
iveau primele sufragete în continentul nostru. Să nu fim prea severi cu coana Efimiţa, 
rămasă în urmă cu politica! În schimb, consoarta conului Leonida are acea ideală con- 
formaţie a sexului pînă deunăzi zis slab, de a se subordona soțului fără nici un efort, de 
a-i cînta în strună, ca o excelentă vioară secundă, și de a-i împărtăși în convorbire acele 
extaze ale admiraţiei integrale pe care soțiile tinere le rezervă uneori intimităţilor 
nescenice. 

Să vedem cum apare conul Leonida în caietul de regie semnat de Sică Alexan- 
drescu. Afară de luminile pe care ni le aduc „subtextele“ de școală stanislavskiană şi 
celelalte indicaţii de regie, la fiecare replică, în mod copios analitic, mai dispunem şi de 
o prezentare caracterologică expresă, în „Introducere“. Autorul ne face atenţi că drama- 
turgul, cu privire la conul Leonida „....s-a decis să biciuiască un tip mai răspîndit din 
fauna politică a vremii sale, mai actual, rezultat al noilor aspecte pe care le luase viaţa 
publică : micul burghez care se deprinde să îmbrace măruntele chiverniseli personale în 
sforăitoare şi găunoase slogane pseudodemocratice, pseudoprogresiste” (pag. 295). Din 
primele cuvinte desprindem clișeul verbal al fustigaţiei satirice: înarmat cu biciul, Cara- 
giale aplică o corecție unui tip ş.a.m.d. Așa să fie? Am crede mai curînd că metoda lui 
Caragiale a fost alta. Avind să ne înfăţișeze un tip simpatic de bonom, neasemuit de 
mlădiosul Caragiale a adoptat o metodă pe care realiştii secolului trecut au numit-o 
„subordonarea la obiect“ și care constă în prezentarea pură și simplă a personajului, cu 
limbajul, gesturile și tabieturile lui, fără ca el, autorul, să pară a lua nici un fel de 
atitudine în faţa modelului. Personajul se caracterizează prin dialog și în acţiune: un 
erou verbal şi un poltron aievea, în fazele succesive ale celor patru scene, pînă la lămu- 
rirea situaţiei. Deznodămîntul, departe de a-l umili, îl confirmă în poziţia de observator 
competent peste întregul cîmp al vieţii noastre politice. Leonida începe și sfirșeşte en 
beauté, după ce ni se arată „fleşcăit“, ca urmare a panicii stîrnite de petrecerea, cu mu- 
zică și pocnete de armă, de lăsata secului. Cadrul intim familial, cu timbrul dragostei şi 
al bunăvoinţei reciproce, asigură veselului erou al mezaventurii un reviriment tonic, 
<ircumscriind păţania lăudărosului republican într-un neuitat medalion afectuos. Cortina 

cade fără să ştim dacă bunul conu Leonida s-a simţit o clipă măcar zdruncinat în securi- 
tatea judecății de sine, dacă a luat act de lecţia faptelor, dacă în viitor va fi mai cir- 
cumspect în judecarea lucrurilor și, mai ales, dacă va fi umbrit de gîndul că nu are 
vocaţia eroismului și a muceniciei politice, ca eroul său „Galibardi“. 

Unde sînt însă „„măruntele chiverniseli personale“ ale conului Leonida, asupra 
cărora ne face atent Sică Alexandrescu, în alcătuirea „indicelui de clasă“ al persona- 
jului ? Comentatorul afirmă peremptoriu: „Conul Leonida este un reprezentat tipic al 
clientelei așa-ziselor partide politice din trecut.“ Nimic din textul comediei nu îndrep- 
tățeşte această aserţiune. Nici o replică. Nici o aluzie. „Ai noştri, pentru el, sînt cei ce 
alcătuiesc fauna politică a zilei, sint ambele partide de guvernămiînt, pe care e dispus 
să le servească pe rînd.“ E un proces de intenţie, specific Inchiziției. Să fie autorul caie- 
tului de regie un atît de sumbru Torquemada? „A ajuns pensionar pentru că probabit 
a ştiut să-și valorifice cu înţelepciune calitatea de alegător și pentru că a fost gata oricînd 
să ia parte — după cerere — la mișcări ca cea de la 11 februarie.“ Probabil și reprobabil, 
nu e așa? Probabil, în bună logică, e numai ceea ce poate fi dovedit, celelalte rămi- 
nind de ordinea posibilităţii. lată-l dar pe conul Leonida suspect de a-și fi dobindit 
pensia prin mijloace frauduloase, prezentindu-şi, în locul statelor de serviciu funcţionă- 
riceşti, cartea de alegător și certificatul de a fi manifestat la 11 februarie! 

Autorul caietului de regie caută să descifreze cu aceeași perspicacitate mobilul 
pasiunii politice a conului Leonida. ' 

«Ideea lui centrală este așadar: „Să mergem înainte stind pe loc, că ne e bine 
aşa cum sintem." » 

Aşadar, un progresism conservator, o contradictio in adjecto. În realitate, idealuł 
conului Leonida, ca şi acela al naivului socialist utopic Piţurcă, de la sfîrşitul veacului 
trecut, cel cu tarapanaua, care preconiza nivelarea în bogăție prin mijlocul inflației mo- 
netare, este întronarea unui regim politic care să asigure fiecărui cetățean scutirea de 
impozite, şi o leafă, iar pensionarilor, leafa pe lingă pensie. Un ideal cumulard ! Repu- 
blica e pentru el o noțiune nebuloasă, care se precizează însă prin îndoirea venitului 
personal. 

Trecînd la coana Efimița, Sică Alexandrescu îi descifrează mica personalitate în 
modul cel mai contradictoriu: Pe de o parte „... este și ea pătrunsă de spiritul care-l animă 
pe Leonida“. Cu o adevărată imaginaţie de romancier, comentatorul afirmă că Efimiţa 
„ar fi foarte mulțumită să i se ia de pe cap grija datoriilor“ (pag. 296), deși nicăieri în 
piesă nu răzbate o asemenea supărare care ar preocupa-o. Pe de altă parte, deși animată 
de același spirit ca şi Leonida, ideea centrală a ei este alta: „Galibardi, ne-Galibardi. 
revoluție sau reacțiune, numai de pensioara noastră să nu se atingă nimeni.“ 

Are cineva de obiectat împotriva legitimei pretenţii modeste, astfel formulată ? 

Nici Safta, slujnica, simplu instrument scenic, necesar lămuririi misterioaselor îm- 
pușcături trase de lăsata secului, nu scapă de stigmatul indicelui de clasă: „a mușcat-o 
şi pe ea dorinţa de a parveni“. Altfel, nu s-ar fi băgat slugă! Dovada arivismului ei e 
disprețul cu care califică drept obicei mitocănesc, chiuiturile și împușcăturile la petrecere. 
Dovadă de aceeaşi putere probantă ca și „chiverniselile“* conului Leonida și identitatea 
spirituală dintre cei doi soţi. Dar unde «este „ideea centrală“ a Saftei ? 


Un om de teatru ar fi mai calificat decît noi să urmărească argumentarea lui Sică 
Alexandrescu, relativă la justa sau injusta așezare a ferestrei, de către autor, pe același 
perete cu ușa de intrare. Mărturisim că, deşi e vorba de o fereastră, noua indicație de 
decor propusă nu ni se pare prea luminoasă. Trecem dar la reflectoarele interpretărilor 
regizorale, proiectate asupra textului. 

Caragiale e primul nostru autor dramatic care a acordat cuvenita atenţie jocului 
de scenă. În textele tipărite ale pieselor lui, actorii găsesc indicaţii regizorale substanţiale : 
unele, într-un singur cuvînt, sugerînd tonul verbal: (afirmativ), altele, în aceeaşi ordine 
de idei, variaţia (schimbiînd tonul), unele de natură psihologică: (curioasă), (satisfăcută), 
(mirată), (cu ironie), pe toată scara de expresie a simţirii, altele, în sfîrșit, de orientare 
pe scenă. Caragiale n-a lăsat în grija directorului de scenă nici simpla orientare a mişcă- 
rilor pe planul întîi sau al doilea. În această privinţă, este semnificativ exemplarul edi- 
ţiei princeps (1889), în păstrarea lui Sică Alexandrescu, care conţine numai patru mici 
modificări în text, de care autorul nu s-a mai folosit în urmă, dar foarte numeroase 
indicaţii cu privire la evoluţia actorilor pe scenă. Norocosul deţinător al exemplarului, 
astfel adnotat numai la Conul Leonida față cu reacţiunea, integrează textului său acele 
cîteva modificări, fără să ne spună dacă s-a folosit și de numeroasele sugestii de evoluţie 
scenică. Omisiunea nu este esenţială, dar ne stîrneşte o nedumerire. În scena a 3-a, după 
cum se știe, se trezeşte și Leonida la zgomotul salvelor şi al chiotelor, pe care dintii le 
auzise numai Efimiţa. De la sfîrşitul scenei precedente, Efimița sărise jos din pat şi în 
cădere se împiedecase, căzînd peste patul lui Leonida. Ce face Leonida în cursul scenei 
a 3-a, cînd iarăși contenesc zgomotele? Rămîne în pat sau se dă jos? Din indicaţiile 
scenice ale lui Caragiale, nu reiese de nicăieri că ar cobori şi el din pat. La Sică Alexan- 
drescu (care dă în coloana din stinga, textul original, iar în coloana din dreapta, un su- 
pliment de indicaţii scenice şi comentariile sale), de la a doua replică Leonida, auzind 
„că-i foc“, cum spune Efimiţa, „se dă jos, parcă ar vrea să puie mîna pe o găleată”. După 
un nou îndemn al Efimiţei, Leonida „renunţă la găleată, renunţă să mai fie pompier de 
ocazie şi se uită la Efimiţa neîncrezător și plin de reproșuri“. Pînă la sfîrşitul scenei, 
evoluează şi el pe scenă, ba chiar, plin de solicitudine delicată, „o sărută părintește şi o 
conduce la patul ei“, iar Efimiţa trebuie să se arate „recunoscătoare ca o convalescentă”, 
înainte de a se sui în pat. Nu dăm o exagerată importanţă respectării textelor, acolo unde, 
prin omisiune, se lasă regizorului libertatea de a conduce paşii personajelor, în spiritul 
textului. Cum gesturile lui Leonida, în această scenă, concordă cu comportările lui con- 
jugale obișnuite, adausurile lui Sică Alexandrescu sînt o contribuţie regizorală pozitivă, 
dacă nu i-au fost direct sugerate de însemnările marginale ale autorului. Avem însă de 
făcut o remarcă asupra tonului pe care i-l împrumută regizorul, cu ocazia expunerilor 
politice ale lui Leonida. 

Ca un presupus încercat interpret al fenomenelor politice, Leonida are, firește, 
un ton de siguranţă în tot ce afirmă. Nu şovăie. Nu se îndoiește. Se mișcă numai printre 
certitudini. Cînd o întreabă pe Efimiţa cît a ţinut „toiul revoluţiei” la 11 februarie şi 
ea răspunde: „pînă seara“, Leonida îi replică „cu seriozitate” (indicaţia autorului) : 
„Trei săptămîni de zile, domnule.” Comentatorul adnotează marginal: „pe un ton 
cumplit“. Să fi fost bonomul Leonida atît de cumplit, într-adevăr? Mai departe, cînd 
Leonida obţine de la Efimiţa, cu privire la „volintirii“ lui „Galibardi“, răspunsul viguros : 
„Ceva tot unul și unul“, iar el o confirmă cu savurosul superlativ: „Ăi mai prima“, co- 
mentatorul, în același spirit. sugerează tonul : „mai aprig ca Vlad Ţepeş". Nu realizăm modul 
în care actorul ar putea obţine nuanţa timbrului cerută de Sică Alexandrescu. Nu cumva 
regizorul care, în „Introducere“, îl forţa pe Leonida să „se apropie de concepţiile social- 
politice ale lui jupîn Dumitrache din O noapte furtunoasă“, îi forţează și caracterul lui 
Leonida după tiparul lui Titircă Inimă-Rea, violent şi brutal cu Spiridon, dar delicat faţă 
de Veta? Şi mai departe, în naivele lui prolegomene politico-sociale, Leonida se afirmă 
categoric, dar nicidecum brutal, însă comentatorul o prezintă pe Efimiţa tresărind „cu 
spaimă“, în timp ce «Leonida continuă să se rățoiască la ea. parcă Efimiţa ar fi vinovată 
de toată situaţia asta care „nu mai merge !"» Şi tot aşa mereu, într-un dialog în care ezi- 
tările Efimiţei nu mai sint dictate de conștiința ignoranței absolute în ale politicii, ci de 
intimidarea ei: ,(135) parcă nu-i vine să întrebe: îi e frică.” Aşadar stilul interpretării 

cerute de Sică Alexandrescu, în cursul lecţiilor politice pe care Leonida le administrează 
Efimiţei, să fie acela al terorii şi al intimidării ? Nu cumva se complică stilul de farsă 
al comediei şi se denaturează gîndirea autorului ? 

Mai sînt şi alte neconcordanţe de semnalat, mai flagrante decît aceasta. Jocul liber 
al interpretării lăsat regizorului e foarte larg, cînd autorul nu și-a exprimat categoric in- 
tenţiile. Să revenim la durata revoluţiei de la 11 februarie. Leonida o lungise la trei săp- 
tămini, iar paranteza autorului fixa variaţia jocului fizionomistic al acestuia, la răspunsul 
Efimiţei : „Pînă seara“. LEONIDA (zimbind de aşa naivitate, apoi cu seriozitate). La Sică 
Alexandrescu, citim un rinforzando : (37) ride cu superioritate, apoi spune „pe un ton cum- 
plit“. E o traducere sau o trădare a intenţiilor autorului? 

Cînd Leonida vine cu argumentul că e ordin de la poliţie să nu se tragă, chiar dacă 
ar fi revoluţie, Efimiţa, la Caragiale, răspunde : „(aproape răsconvinsă)“. Sică Alexandrescu 
pune iarăşi un rinforzando : (184) „dezarmată complet, cedează“. 

Ce este stilul șarjei, în regie, decît apăsarea indiscretă peste indicaţiile exprese ale 
autorului ? 

Cind „zavragiii“ reacţiunii ameninţă securitatea republicanului Leonida, autorul o 
prezintă : „„(îndoindu-se de genunchi şi înnecîndu-se)“, iar pe Leonida, mai poltron decît 
femeia, îl arată cum „cade-n genunchi“. Dacă această diferenţă în treapta psihologică a 
comportării nu e întimplătoare, ci reflectă o voită ierarhie în favoarea femeii, mai bărbată 
decit soţul ei, de ce se distrează Sică Alexandrescu cu gaguri ca acesta, la o replică ante- 
rioară a Efimiţei : „(235) cade cu nasul în boarfele adunate, parcă ar vrea să intre şi ea 
în legătură“ ? Prin urmare, înainte de a i se îndoi genunchii de frică, ea cade cu nasul în 
boarfe numai de dragul galeriei. 

Sică Alexandrescu notează altminteri fidel stilul admiraţiei totale a Efimiţei faţă de 
Leonida și chiar cu justă intuiţie psihologică, plăcerea ei de a se lăsa învinsă în discuţie. 
Dacă este așa, nu mai are nici un rost să adnoteze, ca un gînd ascuns, la vorbele ei: „să 
tot stai s-asculţi“, (91). Subtext : „Și să moţăi !* Mai sus, în aceeași frază: „Ei! cum le spui 
dumneata“, subtextul era corect: „N-ai pereche în lume !“ Să fie Efimiţa atît de complexă. 
sau de perversă, ca să admire oral superlativ și să facă rezerve mintale maliţioase ? Sub- 
textul e o prescripţie stanislavskiană de mare folos actorului, ca să pătrundă pînă în tai- 
niţele gîndului unui personaj. El nu poate fi o simplă glumă a regizorului, fără un real 
temei psihologic. Dovadă că Efimiţa n-a gîndit acest lucru e invitaţia pe care i-o adre- 
sează lui Leonida, după alte două replici ale lui, ca să povestească mai departe: EFIMIŢA 
(din aşternul) : „Şi zi aşa cu Galibardi, ai ?* Regizorul adnotează : „96 fiindcă i-au plăcut 
subiectele din seara asta, ar mai vrea un adaus“. Atunci ce valoare mai are „97. Subtext: 
„Și să moţăi !* 

Asemenea abateri glumeţe de la linia strictă a interpretării sînt cel puţin derutante 
pentru actor. Regizorul nu se cade să fie numai un îndrumător scenic al actorilor, dar și 
un dibaci călăuz al lor în labirintul sufletesc al personajelor, un tovarăș prevăzut cu un 
simţ psihologic mai încercat. Efimiţa l-a tot auzit pe Leonida exaltînd meritele republicii, 
fără să-i fi dat însă o idee clară despre obiect. Atunci vrea să fie lămurită : „Adică zău, 
bobocule, (104) dè! eu, cu mintea ca de femee, pardon să te-ntreb şi eu un lucru: (195) 
ce procopseală ar fi şi cu republica ? (106)* Adnotările caietului de regie : „104 îi vorbeşte 
cu duhul blindeţii“. (Adică să nu-l supere pe... nebunul !) „705 cele două ezitări: „dè, și 
„pardon“ ne arată cîtă grijă are Efimiţa să nu-i scape vreo vorbă care să dezlănţuie un 
răspuns vijelios.* „106 a pus întrebarea cu destulă prudenţă, totuși neîncrederea, scepti- 
cismul ei au ieșit la suprafaţă“. Din perspectiva psihologică în care s-a așezat autorul 
caietului de regie, convorbirea decurge, așadar, cu accente colerice din partea lui Leonida 
și cu o surdină împăciuitoare din partea Efimiţei. Se vede însă clar că Efimiţa se codeşte 
să-şi trădeze, prin întrebarea ei, absoluta ei necunoaştere a lucrurilor politice, iar Leonida 
îi răspunde, cum înseamnă autorul în paranteză „(minunat de aşa întrebare): Ei! bravo ! 

ş-asta-i bună ! (107). Cum, ce procopseală ? (108) Vezi asta-i vorbă: (109) cap ai, minte 
ce-ţi mai trebuie ? (110)“ şi urmează explicaţiile lui. Caietul de regie comentează: 107. 
Subtext : „Să fii nevasta mea şi să pui asemenea întrebare! Mai mare ruşinea! (108) in- 
dignarea lui este atît de adîncă, încît renunţă să o mai exprime. 109 cu -un dispreț blind, 
dar cu atît mai zdrobitor. 110. Efimița a băgat-o rău pe mînecă ! Regretă că a mai deschis 
gura ; dacă ar putea, şi-ar lua vorba înapoi“ etc. Leonida al lui Caragiale e minunat de 
așa întrebare, dar nu și cuprins de o indignare adincă, nu e chiar atît de fioros cum îl 
vede autorul caietului de regie. Ne întrebăm dacă aceste complicate interpretări, abătute 
de la simplicitatea clasică a concepţiei autorului, înlesnesc interpretarea actoricească. Ac- 
trita care ar deţine rolul Efimiţei ar trebui să împrumute de la o tragediană toate resursele 
pentru a parcurge gama întreagă a sentimentului terorii în convieţuirea cu... bonomul ei 
de soț! 

Complicaţia îl însoțește: la tot pasul pe regizor, care explică perfect sensul indicaţiei 
la preambulul scenei a 2-a: «În orchestră melodramă „„misterioso“». Teatrul Naţional 
avea, într-adevăr, în acea vreme, o orchestră care delecta publicul în antracte şi intervenea, 
la nevoie, şi în timpul spectacolului. Aceasta nu-i e de ajuns autorului caietului de regie, 
care mai adaugă prepuelnic : „Dar ar mai putea fi și o ironie la adresa unor ieftine efecte 
melodramatice obţinute prin folosirea cu și fără rost a orchestrei, în unele spectacole de 
atunci“. Nici vorbă de ironie! E o simplă indicație de meloman, bine orientat asupra 
„atmosferei“ care trebuia să pregătească declanșarea obiceiurilor zgomotoase de lăsata 
secului. Autorul caietului de regie vede însă la Caragiale intenţii de satiră, chiar cînd 
muzica e un simplu auxiliar al artei teatrale. 

La stilul șarjei, în interpretare şi al complicaţiilor psihologice, se mai adaugă o 
pretențioasă preocupare filologică sau chiar lingvistică, în locul simplei tălmăciri a terme- 
nilor străini sau a stilcirilor verbale. Rezultatele nu concordă cu efortul. Cind Leonida 
spune „lege de murături“ în loc de moratoriu, el nu o „botează“ cum crede Sică Alexan- 
drescu, ci întrebuințează ceea ce se numește o „etimologie populară”. Am mai relevat că 
forma populară fandacsie nu derivă „de la franţuzescul „fantaisie“, ca fantezie, ci din neo- 
greacă : fandasia. Expresia „Zavragiii vin încoace !” nu ajunsese pe vremea lui Caragiale 
sinonim cu scandalagiii şi derbedeiii, ci-şi păstrase sensul de răzvrătiți, revoluționari, tul- 
burători ai ordinii publice. 

Utilă ar fi fost o notă pentru a se citi comedie (pag. 326) în replica Saftei: „Dar 
asta, comèdie !“ Comedie cu sensul drăcie. Cînd Leonida aminteşte ce i-a strigat primei 
sale soţii, la 11 februarie: „Scoală, cocoană, şi te bucură... scoală, c-a venit libertatea 
la putere ! (nota 14)“. Ca şi cum libertatea ar fi fost un partid politic „putea fi mai just 
înlocuită cu însemnărea: libertatea e personificată aci, ca şi reacţiunea mai tirziu, ca 
un mit popular. Şi în 1907, ţăranii din Rimnicu-Sărat, încă nerăsculaţi, duceau din gură 
in gură zvonul electrizant, cristalizat în personificarea: „Revoluția a ajuns la Focşani!“ 
La fel în expresia „acu, unde eşti tu republican, ţii parte națiunii“, autorul a pus în 
gura lui Leonida o personificare. 

A se lua cu politica pe lîngă cineva prilejuieşte autorului caietului de regie două lungi 
note (62 și 63), ca să-i atribuie lui Leonida, în același stil inchizitorial, toate turpitudinile. 
E vorba pur şi simplu de politică = diplomaţie, artă a disimulării, a abilității, a eufe- 
mismului. 

Leonida i se adresează uneori Efimiţei cu domnule, deprins cum este de a nu 
vorbi politică decît cu bărbaţii, iar însăși Efimiţa îi spune soro, ca una care stă de vorbă 
mai mult cu prietenele ei decit cu soţul. Dacă ar fi fost obişnuit să se grozăvească con- 
jugal în fiecare seară cu faptele lui — cum afirmă autorul caietului de regie —, Leonida 
ar fi făcut de mult educaţia politică a Efimiţei. Convorbirea la care asistăm în comedia 
lui Caragiale e cu totul excepţională. Asta nu vrea să zică însă, cum afirmă o notă din 
caietul de regie, că Efimiţa vorbeşte peste gard cu vecinele, ca o mahalagioaică. Efimiţa 

e o mică burgheză, cu un dezvoltat simţ de demnitate personală, după cum Leonida e 
un om care se respectă. Ea nu își tutuiește soţul, îi spune dumneata, iar el aminteşte cu 
respect de „răposata dumneaei — nevastă-mea a dintii“. 

O singură auditoare ca Efimiţa nu poate constitui „auditoriul captivat !*. 

Ca să lichidăm cu excursiunile filologice, adăugăm că vorba „i-a tras un tighel* 
mu e „o expresie argotică a timpului, astăzi aproape ieşită din uz“; se aude încă frecvent, 
cu varianta: a tigheli. Sensul este ocară şi ocărire, iar nu: „l-a sucit cum a vrut, l-a 
jucat pe degete“. 

Caietul de regie e pentru autorul lui, un pot-pourri de motive social-politice, 
filologico-lingvistice și umoristice, în care se deslușește plăcerea de a comenta cu abun- 
<ență, de a stărui într-o direcţie greşită sau justă; verva uşoară a regizorului este trans- 
pusă direct de pe scenă în carte, fără simţul precis al măsurii, atît de indicat în marginea 
textului unui mare clasic. Oralitatea familiară trădează deprinderea regizorului de a 
manevra oamenii mai lesne decit ideile, de a face mai bine decît de a exprima. Artă de 
atitea ori empirică, regia noastră n-a reușit îndeajuns cu acest caiet o inovaţie bine- 
venită, prin publicitatea sa mai largă, să se diferenţieze de practica scenei, printr-o 
vigoare și o concizie vrednice de textul literar. Prolixitatea e o capcană de contradicții 
şi inconsecvenţe, pe care o mai atentă circumspecţie, în viitor, ar putea-o ocoli. 


Nota Red. Date fiind părerile cu totul deosebite susținute, pe de o parte, de Sică 
Alexandrescu în caietul său de regie şi, de cealaltă, de Șerban Cioculescu în rîndurile de 
mai sus, revista noastră este gata să găzduiască şi alte puncte de vedere în legătură cu inter- 
pretarea piesei Conul Leonida față cu reacţiunea. 

GEORGE DEM. LOGHIN 


Ulcenicia actoricească şi Stanislavski 


Apariția sistemului lui Stanislavski a însemnat în istoria universală a teatrului 
promovarea celei mai cuprinzătoare teorii științifice asupra procesului de creație al acto- 
rului. Generalizînd şi sintetizînd experiența cea mai rodnică pe care a făcut-o teatrul 
pînă astăzi și anume: arta scenică realistă, Stanislavski, în operele sale, a formulat o 
serie de teze teoretice și a preconizat metode de creaţie ce-au căpătat în decursul timpu- 
lui o circulaţie mondială. Pretutindeni unde se poartă lupta pentru un teatru realist, învă- 
țătura lui Stanislavski se află la loc de cinste. Ea și-a cîștigat adepţi de nădejde nu 
numai în ţările unde realismul scenic a biruit devierile formaliste, dar și în disputa 
aprigă cu elucubraţiile decadente încurajate cîteodată de oficialitate. Aşa de pildă, în 
Anglia sau în Franţa activează actori și regizori al căror crez artistic se întemeiază pe 
principiile fundamentale ale sistemului lui Stanislavski. Cartea actorului englez Michael 
Redgrave, Căile şi mijloacele de realizare actoricească, nu este decît unul din numeroasele 
exemple ce ar putea fi citate în acest sens. 


S-a scurs mai bine de un deceniu de cînd teatrul romînesc a declarat în mod ca- 
tegoric război curentelor antirealiste și a preluat tradiţiile sănătoase ale lui Millo și 
Caragiale pentru a le dezvolta și consolida. Într-o asemenea epocă era firesc ca slujitorii 
scenei noastre să se apropie cu un interes mereu sporit de opera lui Stanislavski. 

În condiţiile sus-amintite contactul cu sistemul lui Stanislavski a devenit o nece- 
sitate organică pentru cei ce se îndeletniceau, în cadrul Institutului de teatru, cu educaţia 
viitoarelor generaţii de actori. Însuşirea teoriei teatrale a lui Stanislavski de către peda- 
gogii şcolii a dus la îmbunătăţiri remarcabile în activitatea lor didactică. 

Vechiul sistem de educaţie, practicat în școala noastră teatrală, punea pe tînărul 
ucenic în arta actorului în fața unor sarcini didactice atît de dificile, încît o interpretare 
realistă devenea aproape imposibilă. Din prima lună de curs studentului i se propunea 
să interpreteze o scenă dintr-o piesă de teatru. El nu avea nici cele mai elementare noțiuni 
despre măiestria actorului, nu știa ce înseamnă și cum se obține o comportare organică 
pe scenă și trebuia să înțeleagă caracterul personajului interpretat, să descopere felul 
specific în care acţionează respectivul personaj în imprejurările propuse de autor, să 
justifice mobilurile fiecărei acţiuni, să găsească mijloacele de exprimare cele mai sincere 
şi mai convingătoare. În faţa atitor probleme majore, greu de soluţionat, era posibilă 
abdicarea de la sinceritate şi adevăr. Studentul începea să se prefacă, minciuna se stre- 
cura pe încetul în jocul său, realizarea artistică purta pecetea improvizaţiei şi a ama- 
torismului. 

Stanislavski ne învaţă să luptăm împotriva acestor racile. Cel ce doreşte să devină 
actor trebuie deprins de la primele sale încercări să tindă spre o muncă temeinică şi cît 

mai apropiată de o realizare finită. De aceea actorul nu trebuie să înveţe știința acţiunii 
scenice þe baza unui text dramatic. Pentru a putea interpreta caracterul zugrăvit de 
autor, actorul trebuie să obţină o comportare firească, pornind de la datele lui iniţiale. 
Din această cauză, Stanislavski recomandă să începem educaţia viitorului actor prin: 
studii simple, în care cel care le execută să fie el însuși, în diferite condiţii bine preci- 
zate. Apelind la experienţa sa de viaţă tînărul interpret îşi va putea da seama de strinsa 
legătură care există între viaţa psihică a omului şi activitatea sa. Adevărul vieţii îl va 
ajuta să găsească măsura necesară în exprimarea gindurilor și sentimentelor ce-l stăpînesc, 
folosind acţiuni corespunzătoare și sugestive. Prin astfel de studii, viitorul actor începe 
să-şi dea seama cîtă importanţă prezintă pentru arta scenică capacitatea de a memoriza 
sentimentele trăite și acţiunile săvirşite în viaţă, precum și dezvoltarea spiritului de 
observaţie, toate acestea ajutindu-l să deprindă știința de a acţiona organic pe scenă. 

Un asemenea “sistem de educaţie a dat roade minunate în munca pedagogilor noş- 
tri de la Institutul de Artă Teatrală și Cinematografică „I. L. Caragiale“. Trebuie să ob- 
servăm însă că a existat tendința de a transforma studiile în scop în sine. Această tendinţă 
s-a făcut simțită prin însăși alcătuirea programei analitice atunci cînd din cei patru ani 
de curs la măiestria actorului, unul era rezervat în exclusivitate studiilor. Începînd din 
acest an şcolar se încearcă unele corective, astfel ca în cel de al doilea semestru al anu- 
lui I să se treacă la interpretarea anumitor texte. Nu trebuie uitat însă că studiile re- 
prezintă însăși metoda cu ajutorul căreia actorul izbutește să se apropie de text. De aceea 
ele trebuie continuate în strinsă legătură cu textul asupra căruia lucrează studentul. Por- 
nind de la experienţa de viaţă personală a interpretului, se poate ajunge la caracterul 
rolului. Punînd la îndemîna actorului mijloacele ştiinţifice cu ajutorul cărora să se poată 
trauspune în situaţia personajului, Stanislavski îl învaţă pe interpret să trăiască pe scenă 
sentimentele sale proprii, analoage cu cele ale personajului. În acest 'sens el scria: „Nu 
poate fi vorba de o creaţie adevărată, acolo unde nu există senzaţia propriului tău sen- 
timent viu, analog cu personajul interpretat“. În legătură cu acest principiu, deosebit de 
însemnat, al sistemului, Moskvin povestește în amintirile sale că atunci cînd interpreta 
rolul țarului Feodor loanovici, Stanislavski i-a propus ca, pentru a putea reda forţa emo- 
tivă a personajului, în momentele de cumpănă ale rolului, să-și amintească de clipele 
grele prin care a trecut el însuşi în viaţă. „Am înţeles foarte bine aceasta — scrie Mosk- 
vin — asta-i viaţa, iar eu am cunoscut viaţa încă de pe cînd aveam 24 de ani. Clipe grele 
am avut destule... Datorită emotivităţii mele nu-mi era de loc anevoie să provoc trăirea, 
căci îmi erau foarte vii în amintire clipele grele prin care trecusem. Toate acestea staw 
la temelia stării de spirit a rolului lui Feodor, care se compune aproape în întregime 
din episoade dificile pentru el. Aceasta a fost treapta principală care m-a apropiat de 
crearea rolului lui Feodor.“ 

Din păcate, în sistemul nostru de educaţie nu e suficient încetăţenită tocmai această 
necesitate de a transforma studiile nu numai într-un îndreptar, în abecedarul măiestriei 
actoricești, dar și într-o metodă de creaţie, folosită în chip permanent, în rezolvarea ca- 
racterului personajului. 

Compunerea caracterului scenic nu este posibilă — remarcă Stanislavski — fără a 
îndrepta întreaga muncă creatoare spre un scop bine definit. Acest scop constituie supra- 
tema rolului. Cu ajutorul supratemei se stabilește legătura organică — absolut indispen- 
sabilă — între textul dramaturgului și creaţia scenică a actorului. Supratema defineşte 
ideea pe care o slujește actorul în rol și hotărăște alegerea mijloacelor de expresie cw 
ajutorul cărora se obţine o maximă valorificare a ideii. În acest mod rezolvă Stanislavski 
problema unităţii dintre conţinut și formă în arta actorului. El notează undeva, în cartea 
sa Viaţa mea în artă, cîteva amintiri din vara anului 1906, cînd au apărut primele pro- 
iecte ale sistemului: „Revizuiam pas cu pas trecutul şi-mi dădeam seama din ce în ce 
mai limpede că acel conţinut lăuntric, pe care-l puneam în roluri, cu prilejul primei lor 

creări, și acea formă exterioară, în care degenerau aceste roluri cu timpul, sint departe 
unul de altul ca cerul de pămînt. La început totul pornea de la un adevăr lăuntric, fru- 
mos și emoţionant, apoi, din acesta nu mai rămineau decit o coajă uscată, un gunoi, un 
putregai, aciuindu-se în suflet şi în trup din diferite pricini întimplătoare, care nu au 
nimic comun cu arta adevărată”. 

În însemnările citate, Stanislavski dezbătea una din problemele fundamentale ale 
artei realiste: corespondența dintre formă și conţinut. Spre înţelegerea și rezolvarea 
acestei probleme se îndreaptă în permanenţă eforturile pedagogilor de la Institutul de 
Artă Teatrală şi Cinematografică „I. L. Caragiale“. Roadele acestei munci n-au încetat 
să se arate. În anul școlar trecut, spectacolul cu piesa lui Viîşnevski Tragedia optimistă 
a constituit, în această direcţie, un exemplu edificator. Imaginile scenice create de interpret 
exprimau conţinutul piesei într-o formă artistică originală și sugestivă, învestite cu o 
capacitate emoţională deosebită. Jocul tinerilor actori era parcă călăuzit în permanență 
de îndemnul pe care Stanislavski îl adresează slujitorilor scenei, în capitolul final al 
cărţii sale, Munca actorului cu sine însuşi: „Pe scenă dependența vieţii trupești a artis- 
tului de viaţa lui spirituală este deosebit de importantă, mai ales în ramura artei pe care 
o profesăm noi. lată pentru ce un artist din ramura noastră trebuie să aibă mai multă 
grijă decît în toate celelalte genuri de artă nu numai de aparatul intern, care creează 
procesul trăirii, ci și de aparatul extern, trupesc, care redă în mod adecvat rezultatele 
activităţii creatoare a sentimentului — forma exterioară de întruchipare a acestui sen- 
timent“. 

Importanța acestui principiu al sistemului e cu atît mai mare cu cît în munca in- 
stitutului nostru s-au manifestat tendințe de exagerare a locului pe care-l ocupă, în pro- 
cesul de creație al actorului, analiza psihologică a rolului. Supraaprecierea importanţei 
analizei psihologice a rolului s-a făcut în dauna întruchipării exterioare a sentimentului. 
Asemenea tendințe apar în condițiile așa-numitei „atmosferizări“ a vieții scenice, în care 
îşi face loc psihologismul ce zugrăvește sentimente „în genere“, fără a găsi expresia artis- 
tică, care să le concretizeze și să le caracterizeze. Scenele din Caleaşca de aur a lui Leonid 
Leonov, interpretate anul trecut de absolvenții Institutului de Artă Teatrală și Cinemato- 
grafică „I. L. Caragiale“, constituie un exemplu edificator despre pericolul psihologis- 
mului în arta scenică. 

Aplicarea sistemului lui Stanislavski, în învățămîntul nostru de teatru de grad 
universitar a dus la elaborarea unor noi criterii în susținerea examenului de absolvență 
a studenților actori. În trecut, acest examen consta din interpretarea unor fragmente din 
piese prezentate o singură dată în producție în fața publicului. Astăzi, la absolvența 
secției de actorie, studenții joacă rolul într-o piesă prezentată în întregime. Avantajul 
acestei metode constă în faptul că studentul se deprinde a avea viziunea întregului şi 
învață cum să slujească cu forțele sale artistice cerințele rolului. Stanislavski numeşte 
această operație artistică „perspectiva actorului“. El o socotește indispensabilă procesului 
de formare a actorului: „pentru ca în fiecare moment dat, petrecut pe scenă, să te gîn- 
deşti la viitor, pentru a-ți măsura forțele creatoare lăuntrice şi posibilităţile exterioare 
de expresie, pentru a le repartiza în mod just și a folosi în mod raţional materialul 
adunat pentru rol... Ea (această „perspectivă a actorului” n.n.) deschide un orizont larg 
şi dă avînt şi forţă... trăirilor noastre lăuntrice şi acţiunilor exterioare”. 

În strînsă corelaţie cu principiul enunțat se află și cel referitor la perspectiva ro- 
lului. Acest principiu vorbeşte despre obligativitatea actorului de a cunoaște viitorul per- 
sonajului pe care-l interpretează: „Deși personajul ca atare nu trebuie să-și cunoască 
viitorul, totuşi perspectiva rolului este necesară pentru ca, în fiecare moment, să putem 
aprecia mai bine şi mai deplin prezentul imediat şi să ne dăruim pe de-a-ntregul... 
Numai după ce ai cuprins, într-o privire de o clipă, trecutul și viitorul rolului, poţi aprecia 
cum trebuie interpretat fragmentul respectiv”. 

Trebuie notat de asemenea că în ultimul an de studiu, viitorul absolvent joacă 
roluri variate ca gen, pentru a educa în el putinţa de a caracteriza tipuri umane cît mai 
diverse, pentru a învăţa să studieze cît mai multe aspecte din viaţă, pentru a-i solicita 
în permanenţă imaginaţia creatoare. Rolurile interpretate diferă ca întindere pentru a-l 
învăţa să confirme încă de pe băncile şcolii teza lui Stanislavski referitoare la faptul că 
valoarea creaţiei actoricești nu se măsoară prin numărul replicilor ci prin calitatea ei 
artistică. 

În munca asupra spectacolului studenţii își definitivează, în practica scenică, cu- 
noștinţele lor despre arta ansamblului, artă pentru care a militat cu atîta ardoare înteme- 
ietorul M.H.A.T.-ului. 

Ca o realizare a noului sistem de învăţămînt aplicat în școala noastră superioară 
de teatru, sub influenţa sistemului lui Stanislavski, trebuie subliniat faptul că spectacolele 
de absolvență ale studenţilor actori se desfăşoară într-o sală anume destinată acestui 
scop, unde măiestria lor se formează în permanent contact cu publicul spectator. 

Trecînd în revistă cîteva aspecte ale aplicării sistemului lui Stanislavski în Insti- 
tutul de Artă Teatrală și Cinematografică „I. L. Caragiale“, am încercat să arătăm că el 
constituie una din pîrghiile principale în creşterea calitativă a metodelor de predare 
folosite în învățămîntul nostru superior de teatru. 

OLGA TUDORACHE 


Ginduri despre actorii tineri 


Citind cronica lui Ion D. Sîrbu la Bunbury (Craiova), am încercat două sentimente 
cu totul diferite, în ceea ce-l priveşte pe regizorul Vlad Mugur. 

Unul, de afectuoasă, sinceră și cinstită bucurie că, în sfîrșit, a apărut o cronică 
pe drept meritată, care să numească pe numele lor cel adevărat, calităţile acestui tînăr 
şi talentat regizor ; celălalt, de furie — da, de furie — tot în ceea ce-l priveşte pe 
Vlad Mugur. 

Îmi venea să-l caut, să-l găsesc și să-l scutur — să-l scutur pînă aș fi obţinut, prin 
violentare corecțională, un rezultat incompatibil cu procedeul (sau, mai ştii?) —, pînă 
aș fi reușit să scutur din el acea placidă boemie trubadurescă, cu care vrăjeşte în fiecare 
an altă generaţie, o face să strălucească efemer, după care o uită risipită pe undeva. Așa 
s-a întîmplat pînă la episodul Craiova. Așa s-a întîmplat și cu seria mea. 

Mi-a venit să pling cînd am citit articolul lui Sîrbu. Acum șase ani, absolveam, 
fiind socotiți o serie de aur a conservatorului. 

Şi azi, Moni Ghelerter (profesorul nostru de atunci — asistat de Vlad Mugur) 
tot ce apreciază ca valoare nouă raportează prin comparaţie la valoarea seriei de atunci, 
stabilind-o pe aceea drept unitate de măsură. 

Am rămas unitate de măsură și pentru noi. Nu mai ajungem să fim egali cu cei 
de atunci. Vorbeam de curînd cu Beatrice Biega, care promitea, sub direcţia lui Vlad 
Mugur, să scînteieze în ingenue — și am găsit la aceasta aceeaşi frămîntare, aceeași teamă 
ca succesul să fi fost un foc de paie. Vorbeam cu Ina Don, câre nu consideră să fi jucat 
decît două roluri în cariera ei de actriță: și acelea au fost Tatiana din Duşmanii şi Elena 
din Unchiul Vanea, lucrate cu Vlad Mugur la conservator. 

Astea i-au rămas, pentru că în astea a reușit; pentru că în astea au vibrat la 
maximum : forţa, pasiunea, tinereţea, iubirea de meserie și încrederea în propriul talent. 

A mai făcut vreunul dintre noi, în aceşti șase ani, ceva care să întreacă produc- 
tiile noastre de atunci? Am făcut eu ceva mai bun decît Veta? A făcut Codrescu ceva 
mai bun decît Unchiul Vanea? A făcut Ileana Predescu ceva mai bun decît Sonia? 
A făcut Liliana Tomescu ceva mai fermecător, mai plin de bucurie și seva talentului ei, 
ca Pygmalionul unui examen de conservator? Tot ce a jucat de atunci și pînă acum 
Florin Vasiliu l-a mai mulțumit, în măsura în care l-a mulțumit acel Iacov din producţia 
cu Dușmanii ? Ce-a mai rămas din Valy Cios, decît faima de speranţă, de revelaţie a 
producţiei cu A douăsprezecea noapte, unde — intrată într-o săptămînă — uimise prin 
umorul savuros, siguranța şi inteligența replicii comice, farmecul şi spontaneitatea inten- 

Unde sînt toate aceste valori, care au existat, care au fost niște adevăruri? Cine 
poartă răspunderea evoluţiei lor ? 

Acum şase ani eram mult prea îmbătați de primul succes, ca să realizăm cit eram 
încă de plăpînzi pentru a ne putea ţine singuri pe picioare pe o scenă de teatru, luaţi în 
primire de regizori de teatru, care să ne trateze în actori (că doar așa eram încadraţi). 
Eram și mult prea tineri ca să înţelegem, atunci, că aveam încă indiscutabilă nevoie de 
ochiul dinafară, de ochiul de profesor, de mîna de pedagog; că talentul nu ajunge — că 
acest talent trebuie călit, că acestui talent îi trebuie o îndelungă șlefuire. 

Eram mult prea tineri ca s-o ştim şi, dacă ne căzneam s-o înţelegem, n-o credeam. 

Acum e mai dificil s-o recunoaștem. Aparentele sau trecătoarele succese ale acestor 
şase ani au operat mult prea mult asupra unora dintre noi. 

Dar dacă am face un efort şi am da la o parte tot ce s-a depus în noi în acest timp 
(tot ce s-a depus rău, tot ce se poate chema: cabotinism, rutină, orgoliu obtuz, care 
păcătuiește dînd mîna cu reaua-credinţă, cu răutatea și invidia); dacă am face un efort 
şi ne-am întoarce la elanul de atunci, la autenticul entuziasm care ne stăpînea pe toți, 
la ascuţita, curata şi făţişa spontaneitate cu care spuneam ce gindeam (și gîndeam ce 
spuneam), la adevărata și profunda prietenie, care ne ţinea la arlechin şi ne făcea să 
tremurăm, pentru replica fiecăruia dintre noi, ca pentru replica noastră; dacă ne-am 
putea întoarce la noi, cei de atunci, şi am privi drept, cinstit, așa cum se prezintă, de 
fapt, problema noastră, problema viitorului nostru, nu se poate să nu înţelegem cît de 
grabnic „este nevoie să terminăm cu tot ce n-am făcut pînă acum, cît de grabnic este 
nevoie să începem să facem ceva; nu se poate să nu înţelegem că problema viitorului 
nostru este o datorie a noastră, în primul rînd, și că dacă prea puţini luptă pentru ea, 
cu atit mai mult trebuie să luptăm noi. 

Nu se poate ca realizarea promoţiei plecată la Craiova să nu ne pună pe gînduri 
şi să nu ne ducă, fatal, la concluzia care se impune. Alta ar fi fost soarta acestor tineri 
plini de talent, dacă ar fi fost împrăștiați în colective diferite, și alta va fi acum, cînd 
lucrează în continuare, închegaţi în același colectiv, în spiritul aceleiași metode, cu 
același dascăl. 

Considerînd rezultatele, soluţia pare a fi dintre cele mai fericite. De fapt, primul 
impuls odată trecut, trebuie să recunosc că nu-i pot imputa lui Vlad Mugur, decît că a 
căutat prea mult și că n-a găsit această soluţie acum şase ani. 

Sperăm că nu e prea tirziu nici acum, în măsura în care ne-a pus pe gînduri, ne-a 
determinat să punem, la rindul nostru, pe gînduri forurile competente, să trecem la 
acţiune şi să propunem (eu încerc o soluţie — aştept de la colegii mei altele, mai inspirate): 

Înfiinţarea — în una din sălile noi — a unui teatru cu caracter de studio experi- 
mental de perfecţionare a tînărului actor (să-i zicem așa), format dintr-un colectiv restrins 
(maximum 30) de actori tineri, regizori, scenografi, dintre cei mai buni, stăpîndind meto- 
dele moderne de lucru (un exemplu: regie Vlad Mugur, L. Ciulei, S. Coroamă; sceno- 
grafie: Mircea Marosin, Toni Gheorghiu, Tody Constantinescu), lucrind altminteri decit 
în teatru — făcînd şcoală la repetiţii, și neapărat artă în spectacol —, încercînd cu toţii 
50 de variante, pentru a o găsi pe cea mai bună; supervizaţi şi controlaţi de o comisie 
de cîțiva regizori și actori încercaţi, valoroși și capabili să poarte această responsabilitate 
(cum ar fi, de exemplu: Marietta Sadova, Aura Buzescu, W. Siegfried, Radu Beligan — 
sau Sică Alexandrescu, Moni Ghelerter, Ion Finteșteanu). 

Ar fi o soluţie — nu ştiu dacă cea mai bună! Nu mă îndoiesc însă de rezultate, 
pentru că ceea ce ştiu cu siguranţă este că visul multora dintre noi este să ne strîngem cit 
mai repede într-un teatru, căruia să i se spună experimental, de tineret, sau mai știu cu 
cum, și să muncim pe brinci, ca la şcoală. 

ŞTEFAN CIOBOTĂRAŞU 


lba 140 de aniis 


Despre laşii uceniciei noastre; despre dascăli, regizori, directori, 
actori; despre alții şi despre noi înşine 


Tinerețea mea a prins aripi la răspîntia dintre cele 
două războaie mondiale. Aşa i-a hărăzit soarta. Ea s-a 
luptat cu împrejurări nespus de grele, răzbind pînă azi 
lîngă generația altor tineri într-o orînduire socială nouă. 
De tineretul de azi mă despart (sau mai bine zis mă lea- 
gă) o neînsemnată sumă de 20—30 de ani. Dar cît de mult 
s-a schimbat lumea în acest timp! Şi cît de mult ne-am 
schimbat noi înşine ! 

.. Noi ne-am plimbat în tramvaiul cu cai, am văzut 
lampagiii pe străzile Bucureştilor, am frecventat cinema- 
tografele de pe bulevard cu sonerii permanente, unde se 
juca film mut cu Edie Pollo, Luciano Albertini și Ma- 
ciste... Printre bastoane de cauciuc apăreau ghetele lui 
Charlot, dar ca vedete populare rămîneau numai Zavaidoc 
şi Terente... Fenomene demne de reținut ? Traversarea Atlanticului cu avionul sau desco- 
perirea radioului (cu cască). Dar peste toate, cel mai mare fenomen era de fapt criza... criza 
de după primul război mondial care gîtuia viața tineretului, aruncîndu-l în ghiarele despe- 
rării şi dezorientării. 


Copilăria mea, pornind şi ea cu piciorul gol din țarină, a gustat cîțiva ani fier- 
binţeala pietrelor bucureştene, pînă ce pe-o toamnă cu brumă s-a întors în Moldova de 
unde plecase. De-aici încolo tinereţea mea va dospi laolaltă cu-a multora, în tihna pro- 
vinciei. 

Aţi văzut cum se nasc bulbucii în apele stătute? Parc-ar spune că dedesupt sint 
fiinţe vii care respiră sau care se îneacă. Aşa şi oamenii prin tirgurile moldovenești. Se 
bîhleau ca murăturile puse la borcan. Așa şi Vasluiul, tirgul tinereţii mele, născut din 
smircurile Birladului cu muzică militară şi iarmaroc anual. Amintirea acestui tirg capătă 
imaginea unui fund de eleșteu în care soarele se ghicește abia undeva deasupra. Uneori 
însă, printre vestigiile bătăliei de la Podul Înalt scufundate aici. cobora în incinta tulbure 


a tirgului cite un scafandru. Fie el Jean Bart, ţinind o conferi: despre apele altor 


meridiane, fie Mihail Negru, un scriitor romin cu accent iancheu, vorbindu-ne despre 

romînii din Detroit. Alteori, pe la hramuri culturale poposeau: Mihail Sadoveanu, Gh. 
Topirceanu, Mihai Codreanu, citind din operele lor, iar de vreo două ori, însuşi George 
Enescu cu scripca sub bărbie ne-a povestit că există acolo sus, de unde descinde, spaţii 
mari şi frumuseți inaccesibile. 

Atunci, la ușa teatrului judeţean se posta vestitul Leiba, tirguindu-se cu noi elevii 
de la un pol în jos. Cei care nu-și puteau plăti dreptul la respiraţie luau cu asalt para- 
peţii din spatele teatrului. Aşa am făcut cunoștință cu mari actori veniţi în turneu. Aşa 
am făcut cunoştinţă pentru prima oară cu Teatrul Naţional din laşi. Primul mesager a 
fost Radu Demetrescu (frate cu poetul craiovean Traian Demetrescu). În Nataşa (autorul 
nu-l ţin minte) juca pe un general rus abrutizat care bătea cu cravaşa. Părăsindu-l soţia, 
are o criză de sufocaţie. De prisos să vă mai spun că în timpul acestei scene se oprea şi 
respiraţia micii săli din Vaslui. Ce rău îmi pare că nu l-am revăzut jucînd decît mult 
mai tîrziu, şi atunci s-a întîmplat să fie pentru ultima oară, în Heidelbergul de altădată, 
la lași. Juca pe D-rul Jutner — un bătrîn bonom aciuat la curtea lui Karl Heinz —, care 
pînă la urmă moare de inimă din cauza cuforiei lui juvenile pentru chefurile studențești 
din Grienzig. La spectacolul la care am asistat, actorul a murit realmente de inimă în 
acest rol. Tot la Vaslui îmi mai amintesc și de Gelozia de Arţibaşev. N-am să uit jocul 
Soranei 'Ţopa, în rolul unei soţii cochete ce provoca gelozia soţului, întruchipat de maes- 
trul Aurel Ghiţescu, care, săvirşind la modul modern actul funest al maurului, mi-a 
stăruit în minte multă vreme, pînă ce l-am văzut în Othello, rol pentru care era croit. 
Mai juca în această piesă adolescentul Aurel Munteanu, de-o mare candoare atunci ca și 
acum — minus virsta —, Ramadan, Miron Popovici, tineri și ei. Trebuie să spun cu 


regret că teatrul s-a despărţit (nu-mi vine 
să cred că definitiv, dar oricum prea cu- 
rînd) de-o mare actriță ca Sorana Țopa, 
care numai pînă acum cîţiva ani a jucat pe 
prima noastră scenă. Pe talentatul creator 
de tipuri Miron Popovici îl mai întîlnesc 
şi azi prin Bucureşti, poate bolnav, poate 
numai trist. De asemenea, pe C. Calmuschi 
— vasluian şi el — neîntrecut interpret al 
lui Guliţă. Tot de la Vaslui plecase pe vre- 
muri una din cele mai mari actriţe ale 
țării — Aglae Pruteanu, pe care admira- 
torii o pun cu cinste alături de Agatha 
Bîrsescu. Vasluiancă e și Any Braeschi și... 
C. Tănase, căruia ani de zile îi plăcea 
să petreacă revelionul aici, cu întreaga 
trupă. Așadar, niște vizite ca acestea sau 
ca ale teatrului ieșan au avut darul să 
scormonească și în noi, plozii, nevoia su- 
perioară a evadării. 


„.Întîi a plecat din Vaslui Lizica 
Petrăchescu, o fată mică cît o sălămizdră. 
Cine bănuia pe-atunci că ea va fi bobul 
de mei al talentului ascuns într-un sac cu fasole ? Se întîmplase să învăţăm împreună la un 
preparator dintr-o mahala. Ba o dată, mi-amintesc că a aruncat în mine cu un pisoi... Fără 
alt preambul, și fără să ne fi gîndit măcar la cine știe ce carieră artistică, ne-am pomenit 
la conservator, apoi la Teatrul din lași şi acum la Bucureşti, jucînd de multe ori împreună, 
încît sentimentul acestei coincidenţe ne duce cu gîndul la aceiași oameni cu care am muncit 


Victor lon Popa, văzut de el însuși 

alături. La fel s-a intimplat și cu Sandina Stan, cu care la laşi am făcut cuplu romanţios 
în Neamul Şoimăreştilor sau în Androcles şi leul, evoluînd apoi consecvent la București în 
soţii Cotoroiu din Oameni de azi. Sînt căsnicii care s-au dovedit durabile... Cînd şi unde au 
dispărut oamenii atit de vii care au mişunat în preajma noastră ? Aşteptăm mereu ca Ion 
Sava să vină la repetiţie. Maican cu privirea înlăcrimată de emoția rolului explicat, de asc- 
menea. Ne sună în urechi verbul exuberant al 
lui Ionel Teodoreanu, poetul zarzărilor înflo- 
riţi, răpit parcă în ironie de ielele unui groaz- 
nic viscol. De asemenea figura palidă a lui 
„Gemi“ Zamfirescu... Tot așa ochiul altui pa- 
sager candid, trecut scurtă vreme prin viaţă 
ca și pe la Teatrul Naţional din lași, ne țin- 
tește de sub borul pălăriei, ca un mic „Flau- 


bert“ de salon — Gheorghe Topîrceanu. Pe 
străzile Iaşilor vedem abia mișcindu-se de 
podagră, silueta Agathei Birsescu — din ce 


glorie scoborită ! Numai silueta elegantă a 
maestrului Mihai Codreanu, profesorul meu, 
îşi sărbătoreşte pe un Olimp de onix, 80 de 
ani de viaţă. Oare mulţi ştiu că personalitatea 
maestrului a pus cu grijă în balanţa teatrului 
romiînesc valori de seamă? Fie și numai pe 
Victor lon Popa, fără să mai vorbesc de mulţi 
elevi risipiţi azi pe la cîte teatre din ţară. 

.. Aşadar, în Iaşi, în acest leagăn al 
culturii, s-a născut cu 140 de ani în urmă, 
pruncul teatrului moldovenesc, ţinut în braţe 
de Gh. Asachi și crescut apoi cu grijă de toţi 
naşii care l-au dădăcit, printre care Vasile lon Aurel Maican 
Alecsandri rămîne cel care va da în curînd 
numele său clădirii din strada Cuza Vodă. Acum vre-o 20 de ani — cînd au trecut așa 
de repede? — am jucat aici pastorala lui Asåchì Mirtil şi Hloe, cu Nella Stroescu şi 
Sergiu Dumitrescu, pusă în scenă de Ion Sava. O evocare mitică, în care sunetul tălăngii 
venea de departe — de demult... lar primul dialog în grai romînesc suna atît de naiv, 
chiar ca un gîngurit. 

Acum 140 de ani... tîrgul Iaşilor, așezat la räspîntia turneelor străine, trecea prin sita 
lui toate limbile modei. Se vorbise mai de mult slavoneşte, grecește, turcește, apoi nem- 
ţeşte, italieneşte şi mai apoi, franţuzește. Pe dedesupt însă, firul de iarbă împingea voi- 
niceşte lespedea, cu puterea graiului național. Firea poporului nostru se trezea la con- 
ştiinţa de sine. 


Iată-ne ieşiţi din tunelul de la Bîrnova... Tirgul colinelor îți apare, privit de-aici, 
de sus, ca zugrăvit pe pînza unui sfînt aer. Mahalalele însă îţi aduc aminte că şi acest 
tîrg s-a poticnit în smîrcul unei ape rău famate: Bahluiul. 

În inima orașului s-a clădit unul din cele mai frumoase teatre din ţară, care poate 
fi invidiat azi pentru spaţiul util și confortabil pe care-l oferă actorilor şi spectatorilor. 
Decorația sălii, picturile murale, alegoria cortinei arată parcă gustul lui Alecsandri, Ne- 
gruzzi sau Gane, puniînd alături de prestanța de marmoră a zeităților vechi, mustaţa răsu- 
cită a lui Pepelea... Pe sub aceste arcade fabuloase au răsunat timp de aproape un veac 
glasurile atitor și atitor actori. 

Primul spectacol pe care l-am văzut aici de sus, de la „cucurigu“ a fost, cum era 
şi firesc, Chiriţa la lași, cu actorul Vasile Boldescu, în regia lui Aurel Ion Maican. Acest 

regizor modern a ținut să înnoade spiritul său extravagant de puternica tradiţie a Iașilor. 
lată că se stinge candelabrul cel mare și înainte de ridicarea cortinei cîțiva flăcăi pletoşi, 
ca de pe vremea lui Alecsandri, vin în faţa perdelei cu niște lumînări aprinse înfipte în 
străchini cu nisip și le aşază pe marginea rampei. Maican evoca astfel în chip solemn 
trecerea de la opaiţ la flacăra luminării de seu şi mai departe la lumina caldă a becului 
modern. 

„Străchini de moşi” miriiau bătrînii care, stăpîniţi de mentalități vechi, nu vedeau 
cu ochi buni nici un fel de inovaţie. Maican însă a marcat o cotitură importantă în viața 
tihnită de pină atunci a bătrinului teatru ieșan. Fire de ardelean tenace născut la Avrig, 
umblat mult prin străinătăţi, cu o intuiţie uimitoare şi o fantezie la fel, a găsit printre moldo- 
veni teren bun de lucru, El a venit la lași cam prin 1929, nu știu dacă din capul lui sau 
chemat anume de I. Teodoreanu. Intre timp dispărea vechiul sistem de organizare al 
teatrelor naționale: „Societatea dramatică“ bună în felul ei pentru domnia a cîtorva 
actori fruntaşi numiţi „societari“ — actori cu mare platformă — un fel de stat în stat, 
sau o castă dacă vreţi, căci societarii erau de fapt niște asociaţi, avînd în frunte un 
comitet-fantomă de direcţie. Aceşti actori jucau cîteva luni un repertoriu compus din 
melodrame sau comedii cu priză la public, neîngăduind montări prea costisitoare, apoi, 
la urmă, cîteva spectacole în beneficiu și după ce se împărțea cîștigul, pleca fiecare în 
treaba lui, la bă;. sav prin străinătăţi. Nu era rău de loc să fii societar, dar într-o ase- 
menea castă novicii erau supuși de cele mai multe ori la examene umilitoare. Este de ase- 
menea drept că această societate, procedind prin selecţiune, a dat țării actori de mare 
prestigiu, al căror ecou mai dăinuie în amintirea noastră. Dar teatrul nu putea rămîne 
multă vreme o problemă a cîtorva. Postul de director era de fapt un post politic și nu-l 
durea capul pe directorul sinecurist de grija teatrului. Cei care au manifestat iniţiativă 
şi spirit de independenţă, ca unii scriitori, n-au avut zile multe în acest post. Pe de altă 
parte nici spectacolele nu mai corespundeau cerinţelor moderne. Unii actori încrezători 
mai mult în harul lor natural nu prea învățau rolurile, iar punerea în scenă consta de 


Cortina Teatrului Naţional din laşi 

multe ori dintr-o masă și două scaune, aşezate totdeauna cu grijă, în faţa suflerului. De 
fapt dispariţia „Societăţii dramatice“ ce-a însemnat? Slăbirea autorităţii actoricești față 
de primatul regiei. Teatrul își căuta alt făgaș mai corespunzător cu vremea, concretizind 
parcă lupta dintre vechi și (mai) nou. Primatul regiei, bineînţeles că nu avea să fie soluţia cea 
mai bună, dar era un pas înainte. Teatrul își deschidea porţile unui repertoriu cu totul 
nou — care dădea ghes mulțimilor pe scenă ca și montărilor de mare amploare. Calea 
de la vedetismul încuiat spre echilibrul spectacolului de ansamblu era deschisă. Regizorul- 
idee era nuai o fringhie aruncată spre viitor. Este drept că în acest duh înnoitor s-au 
amestecat și influenţe nefaste, forme ale curentelor decadente. În montările lui Maican 
au apărut unele interpretări suprarealiste, dar bunul simţ al regizorului a fost mai tare 
și după aceea, piese ca Mireasa din Tărăscău încununau munca actorilor ieșeni cu rodul 
unor mari biruinţe, aducînd teatrul pe făgașul sănătos al tradiţiei sale realiste. Excelenţi 
au fost: Sandu Teleajen, într-un „notăraș” ardelean, Jeny Argeşanu, Elena Chiosa, Eliza 
Nicolau, Niculae Meicu, C. Sava, N. Veniaș, C. Protopopescu, Niculae Șubă şi M. Grosa- 
riu — dar C. Ramadan a atins petiţa de sus a artei cu un umor atit de omenesc încit 
directorul I. Teodoreanu, în pledoariile sale de la tribunal, era imposibil să nu pome- 
nească şi de „părul de cațaveică” al artistului. De fapt, Teodoreanu, Maican şi pictorul 
scenograf Th. Kiriacoff (una din cele mai interesante și subtile pensule ale țării) au con- 
tribuit direct la cotitura teatrului ieşan. Dar cu cite lacrimi din partea unora şi cu cîtă 
revoltă din partea mai bătrinilor ! S-a demonstrat și aici suficient că schimbările mari 
se fac cu suferinţe. Cind pictorul scenograf a pus foarfeca în decorurile care erau ace- 
leași de la înfiinţarea teatrului a fost un val de proteste, de demisii și de pensionări, 

Au fost totuşi şi dintre cei vechi unii care s-au acomodat în mod inteligent la noua 
stare de lucruri. 

Pomenesc de „bunicul“ Vernescu Vilcea (citat în criticile lui Ibrăileanu, ca cel 
mai bun interpret al lui jupin Dumitrache). Acesta a făcut în Burghezul gentilom un 
succes vrednic şi de Comedia Franceză. Erau mulţi actori, care oftau cu ochii la trecut — 

căci şi asta e în firea lucrurilor. Aceștia alunecau la vale, în umbră, odată cu cîntecul 
lui Barbu... Ba mi-aduc aminte şi de un recuziter al teatrului — Ghiţă Carnaru — un 
fel de Esop pe cît de urit pe-atit de deștept, cum ofta aducîndu-şi aminte: „He, ce vre- 
muri şi ce artiști mai erau altădată. Cînd venea premiera, mă așezam la intrarea în scenă, 
să fiu la taman cînd se pregătea conu actor cutare... Şi nu intra pînă nu mă suduia bine 
şi-mi trăgea şi cîteva perechi de palme — ca să se înfierbînte și să intre în nerv — iar 
la ieșire, după ce se împăca toată lumea, mă „desmierda“ cu 20 de lei!“ Și Ghiţă po- 
vestea cum căuta să se nimerească mereu „la taman“ contribuind și el, după putere, la 
propășirea teatrului. Ce vreți? Unii din bătrînii noştri îl aplicau pe Stanislavski în felul 
lor... Şi totuşi, ce mari actori erau: Vlad Cuzinschi, V. Boldescu, lancu Profir, Didina 
Castriș, Natalia Profir şi, mai ales, Aglae Pruteanu și Verona Cuzinschi. Pe State Dra- 
gomir şi Petre Sturza nu i-am apucat. Pe 
alţii i-am apucat pensionari: Penel, Petro- 
ne, Manoliu... Noi cei mai tineri aveam să 
venim odată cu schimbul al treilea, însă la 
timp potrivit, căci teatrul ieșan avea să cu- 
noască cotitura unor însemnate prefaceri. 
Eram un tînăr timid și înclinat spre interio- 
rizări, dar Maican mi-a aruncat unul cîte 
unul ouăle din poală, îndemnîndu-mă să mă 
manifest la vedere şi cu îndrăzneală. Înce- 
pea practica grea — care în teatru înseamnă 
aproape totul — iar podul scîndurii de la 
Naţional mă purta cu dragoste către primele 
tatonări. 


Odată cu plecarea lui Maican de la 


laşi pleca de la direcţia teatrului și Ionel 
Schiță de Th. Kiriacoff la „Burghezul gentilom“ Teodoreanu, care consfinţise transformările 
de Molière acestui teatru pe linia cea nouă. La direcţie 

va veni Gheorghe Topîrceanu. Multe s-au 

spus despre harul acestui om atit de sensitiv. Ne vizita deseori la conservator și tare se mai 
amuza de felul cum interpretam noi elevii maestrului Codreanu, D'ale carnavalului. Nu ştiu 
dacă acest mare umorist se amuza de spectacol sau rîdea „în felul lui“ de stingăcia noastră ; 
pentru noi era spectatorul ideal. Cind schiţa vreo sugestie de felul cum trebuie interpretate 
versurile sale, maestrul glumea : „lasă-i, Jorjică, în pace, că tu ştii să scrii, dar ei ştiu să 
spună...“ Cunoşteam poetul, acum aveam să cunosc omul și directorul care a schițat asupra 
tinărului neînsemnat care eram o aripă discret ocrotitoare. lată un caz de felul cum ştia To- 
pîrceanu să ocolească rigidităţile cînd era vorba de făcut un bine. Noi tinerii cu speranţe 
mari, dar cu salarii mici, trăiam mai mult din aconturi. Colegul Jean Matache — un foarte 
harnic regizor de culise, acum decedat — se depășise cu cîteva luni. Ca să curme această 
situaţie, Topirceanu a dat o decizie prin care oprea aconturile. Matache, împins de mare nevoie, 
își luă inima-n dinţi şi intră la director cu chitanța de 100 lei în mînă. Topîrceanu sări ars : 

— Domnule, dumneata eşti bolnav ? 

— ? 

— Domnule, dumneata ești bolnav, sau n-ai văzut decizia mea ? Şi luînd tocul scrise 
apăsat: „Se acordă d-lui Matache un ajutor de boală de 500 lei“ — şi să știi că aconturi 
nu se dau! 

Tot cam pe-acum poposise în laşi ca director de scenă scriitorul G. M. Zamfirescu. 
O faţă palidă şi gînditoare dominată (sau umbrită ?) de niște ochi mari, trişti exprimînd 
o suferință fizică? una morală? Trupul său era măcinat de-o boală gravă. „Gemi“ a 
pus în scenă Domnișoara Nastasia în care Aurel Ghiţescu (Vulpașin), Angela Luncescu 

(Nastasia) și C. Ramadan (Ion Sorcovă) au trăit cu mare patos drama aceasta a maha- 
lalei bucureştene. Amintesc din nou pe Ramadan, atît de autentic prin ce „făcea“, nu numai 
prin ce „spunea“. Cusea la niște hamuri. Cusutul acesta, ţinerea aţei în gură, împunsul 
curelei cu sula, descurcatul hamurilor erau atît de veridice! Piesa însă suferea la pune- 
rea în scenă de însuşi autorul ei, prin alunecarea într-o atmosferă morbidă, deprimantă 
— dincolo de marginile realismului preconizat de această capodoperă a literaturii noastre 
dramatice. Era o notă nouă — cam sumbră în atmosfera senină, uşor mucalită a clima- 
tului ieșan. 


În acest timp se ridica vehement o altă personalitate regizorală: Ion Sava, care 
făcuse pînă atunci muncă de culise. Teatrul 
Naţional s-a uitat întîi foarte curios la a- 
ceastă excrescenţă apărută pe trupul lui. Un 
fel de nap cu ochi verzi, drăceşti și cu zim- 
bet sarcastic — așa cum s-a autocaricaturizat. 

După Maican, teatrul din lași avea 
să primească încă un vaccin tare. Pe mulţi 


i-a usturat ca o bubă altoiul-Sava. Dar pen- 
tru noi, îndrăznelile acestui mare artist au 


fost ca nişte scuturări din somn. Fire contra- 
dictorie, spirit negativist, se așeza totdeauna 
la antipodul părerilor comune. Deviza lui a 
fost totdeauna : nou cu orice preţ, chiar cu 
al celor mai mari greșeli — încît au rămas 
celebre exagerările sale din Androcles şi leul 
şi chiar din Hamlet. Dar ce om interesant 


i A i Schiță de Th. Kiriacoff la piesa „,Cartotorii“ 
Sava ! În optica lui convex-concavă, lucru- de Gogol 


rile fireşti în aparenţă se strimbau deodată 
şi făceau cocoaşă. Inteligența lui pătrundea dincolo de așezarea tihnită, burgheză, pînă în 


miezul lucrurilor, și refuza orice interpretare comodă, convenţională, căutînd mereu tot alte 
și alte căi de răstălmăcire. 


Uneori părea că face concesii neînțelegerii din jurul lui, servind reţete medii, la 
preţ redus, dar asta era numai o momeală, un fel de-a atrage în plasă, un armistițiu. 
Cînd te aşteptai mai puţin, revolta lui spărgea tiparele conformismului ieftin și evada la 
cîmp deschis, în plină şarjă. Noi tinerii l-am urmat unii total, alţii cu prudenţă, căci el 
de fapt era un cerebral, nu un afectiv. Cînd spunea că trebuie să te-arunci în apă tre- 
buia s-o faci, chiar dacă nu știai să-noţi. Dacă nu te ţinea apa, era treaba ta... 

Sava era magicianul care comanda materiei să se miște și ea trebuia să ia forma 
dorită de maestru. Un Michel Angelo al pînzei, cleiului şi mucavalei. Un om al renașterii 
care, nimerind printre epigoni, şi-a modificat sensurile majore în burlesc şi caricatural. 
Trebuie culese odată machetele sale și caricaturile — adevărate portrete contemporane 
— şi făcute cunoscut printr-un vernisaj Sava. Dar cîţi se pot lăuda că l-au cunoscut 
pe „copilul“ Sava? Căci, de fapt, sub masca lui impenetrabilă la care a sculptat cu 
migală se ascundea un copil care nu-și arăta gingășiile nimănui. Un copil ca în cele 
13 Canţonete de Alecsandri, pe care le-a montat jucîndu-se genial. Ca-n Scene din 
stradă unde a simfonizat inima unei metropole cu mijloace realiste de neuitat. Ca-n 
Otrava de Zola ; ca-n Revoluția în minăstire ? ; ca-n Rataţii de Lenormand unde impro- 
vizase o scenă rulantă; ca-n caruselul din Madame sans-gene de Sardou; ca-n 
Zizania, unde fantezia lui transformase niște rogojini în tapet ultramodern. Nu prea 


6l 
www.cimec.ro 


avea mult timp de lucru cu actorii, dar ce ascuţit diagnostician al distribuţiilor, punînd 
omul potrivit la locul potrivit! Şi lasă că şi avea de unde alege, căci în excelentul corp 
de actori ieşeni se simțea ca hultanul între pui. 

E important, cred, să pomenesc de viziunea acestui artist atît de frămîntat în mon- 
tarea spectacolului Hamlet. Înţeleg acum că fiind de fapt un vizual, pe artistul Sava îl 
preocupa foarte mult haina sărbătorească în care se putea îmbrăca textul lui Shakespeare. 
Grija aceasta l-a copleșit, ducind la slăbirea omogenităţii spectacolului. El a epuizat în 
acest spectacol tot ce era în legătură cu castelul de la Elsenor. Vuietul mării, norii, lu- 
mina lunii, Ofelia jucîndu-se cu porumbeii, apariţia umbrei în felurite chipuri şi în plus, 
şi o orchestră simfonică în culise, cu o partitură compusă de Mircea Bîrsan, care acom- 
pania spectacolul ca o obsesie. Era ceva într-adevăr măreț, dar era prea mult... Tudor 
Călin juca pe Hamlet și era exasperat, mai cu seamă că distinsul actor nu putea concura 
cu glasul său la atita vacarm. Este drept că lumea venea grămadă să vadă spectacolul, 
dar escamotarea sensului dramatic de dragul numai al montării era ceva cam dincolo 
de cal. Întrucit maestrul Călin dădea semne de oboseală (nici nu-i plăcea și avea multă 
dreptate), Sava m-a pus să învăţ eu rolul pentru stagiunea viitoare... Asta mi-a dat foarte 
mult de gindit — chiar prea mult (de aceea poate nici nu l-am jucat). Dar cum nu era 
să mă măgulească atita încredere ? Odată ce m-a mușcat șarpele de inimă, am început 
să studiez, nu pentru a-l juca neapărat, îmi ziceam eu, dar pentru că textul m-a dus cu el. 
Un text clasic te-nvaţă să gîndeşti şi să capeţi gustul plecării în larg. Ce perfectă legă- 
tură între monoloage şi acţiune ca într-o suită clară dusă către scop. 

Tradiţia considera monoloagele de sine stătătoare, ca nişte aforisme filozofice, mat 
ştiu şi cu... Nefiind de felul meu om de acţiune, poate de aceea m-a pasionat „acţiunea“ 
personajului care urmăreşte un scop precis, calculat cu toate mijloacele unui rafinat de- 
tectiv, pînă la demascarea și pedepsirea criminalului. Însă actorul care trebuie să găsească 
mijloacele trecerii prin cele 8 sau 9 tablouri trebuie să aibe repetiţii — așa că Hamletul 
meu s-a consumat numai între cei 4 pereţi — din lipsă de curaj şi din prea multe: 
scrupule, căci decit „a fi” cum nu trebuie, mai bine „a nu fi“ de loc. 

Azi îmi pare bine că n-am fost totdeauna suficient de cuminte şi bine am făcut; 
dar ca să urmezi un om ca Sava îţi trebuia forţă și mai ales... şi un dram de nebunie. 
În sufletul acestui creator se ascuţeau multe cuțite gata să sfişie. Conștiinţa sa, hăr- 
ţuită de tendinţe atît de contrarii, nu admitea pansamente moi ci mai degrabă raclajul 
unei nemiloase exegeze. L-am vizitat pe patul suferinţei sale, cu colegul George Sion, 
cînd conștiința sa lucidă ne-a dat o ultimă lecţie de curaj în faţa inevitabilului. Sub po- 
clada chinurilor sub care sta întins ca un mucenic, ne-a povestit o întîmplare de la lași 
care voia să pară hazoasă. Cică din teatru dispăreau zilnic îngerii de bronz aurit care 
luminau capetele de scări din hol şi cu toate cercetările n-au putut fi găsiţi decit la 
moartea recuziterului Ghiţă Carnaru. Bietul om, fiind grav bolnav şi neavînd pe nimeni 
în jur, furase îngerii și și-i așezase în preajma patului ca să nu moară chiar de tot singur... 
Pe pereţii camerei lui Sava erau operele sale. Surisul Giocondei — o caricatură după cele- 
brul tablou — l-a asistat pînă la urmă. Asta era de fapt tiîlcul ultimei sale anecdote... 


>> 
“ 


N-am fost totdeauna un copil docil şi cuminte. Şi ceea ce n-am putut cuteza în 
Hamlet am îndrăznit mai tîrziu în Hoţii de Schiller, la îndemnul altui regizor, care şi el, 
a dat o bună parte din activitatea sa Teatrului Naţional din laşi — Niculae Massim. 
Acesta mi-a sugerat c-aş putea duce pe umeri ambele roluri: pe Karl și pe Franz. De 
data asta, gindind mai puţin şi acţionind mai mult, mi-am zis că viaţa actorului e scurtă 
şi că rolurile sînt asemenea cometelor: trec o singură dată pe lingă tine şi dacă nu le 
prinzi de coadă, se duc fără întoarcere. Am făcut această încercare temerară, foarte inte- 
resantă pentru un actor. Am învățat atunci ce-nseamnă pentru alergătorul de cursă lungă 

dozarea efortului, spunînd paragrafele în fugă pe dealul Repedea. Pentru parcurgerea 
celor 12 tablouri îmi trebuia plămîn antrenat, dar și un dram de concepţie mai altminteri, 
în interpretarea celor doi frați. „Franz“-ul meu era bun ca pîinea şi de compătimit. Un şarpe 
domestic. Un copil cuminte şi lipit de casă. Răutatea, colţul răzvrătirii i le-am infuzat 
celuilalt frate, lui Karl. Şi s-a întîmplat că tocmai dezbrăcînd interpretarea mea de balastul 
reţetelor vechi — am ajuns cam aproape de ceea ce trebuia... Ce interesante mi se par azi 
problemele realismului aplicate la reconsiderarea vastei opere romantice a clasicilor. Ne 
trebuie bineînțeles o altă regie, o altă interpretare care să prindă în raza ei esenţa umană 
a valorilor, dezbrăcată de „retorisme“ sau mai bine zis de „actorisme“. Trecerea prin 
strecurătoare a artei actorului o poate face și mai vie şi mai aproape de înţelegerea omu- 
lui de azi, care iubește poezia trecutului, participă la pasiunile lui, dar numai cu voia 
vegheată a ochiului critic. 
%* 


Printre directorii apucați de mine, se numără și profesorii universitari Iorgu Ior- 
dan, Andrei Oțetea și Grigore Scorpan, și nu știu să fi fost vreunul care să nu vină cu 
drag în mijlocul actorilor şi să nu plece cu și mai mare drag... Spiritul de autoritate 
profesoral nu s-a împăcat niciodată cu spiritul de independență al actorului. Ce păcat că 
universitarii plecau tocmai atunci cînd începeau să-nvețe meseria de director. 


>% 


Tare multe mai sînt de spus despre colegii mei din laşi și tare puține pot cuprinde 
aceste cîteva rînduri scrise în fugă. Să mă scuze Tudor Călin, de exemplu, că mi-am luat 
dificila sarcină de-a vorbi despre el, în loc de a-l mai putea admira la lumina rampei. 
Aţi fi cunoscut un foarte original actor. Tudor Călin venea la laşi dintr-un colectiv redu- 
tabil — trupa lui Victor lon Popa. M-a captivat de la început mimotehnica sa cu totul 
personală, expresivitatea ochilor și-a miinilor. Juca de manieră romantică și cine l-a 
văzut în Henric al IU-lea de Pirandello, în Hamlet sau în Cancelarul din Țarina îi păs- 
trează o neștearsă amintire și simpatie. M-am bucurat, tînăr fiind, de atenţia acestui om 
deosebit de delicat, cult, știutor a citorva limbi străine. E primul om care mi-a vorbit 
de Stanislavski, de Cehov, de Gorki mai altfel de cum ştiam — sau, mai bine=zis, de cum 
nu știam. Multe mi-a mai spus despre actorii M.H.A.T.-ului — Pavlov, Moskvin, Kacialov. 
Pomenesc întîi de Tudor Călin pentru că natura s-a dovedit atit de nedreaptă cu talentul 
său, făcîndu-l indisponibil tocmai azi. 

Mă mai gindesc cu drag la Margareta Baciu și la Miluţă Gheorghiu, o pereche care 
a evoluat mînă în mînă pe scenă ca și în viaţă. Visul lui a fost să fie înalt ca Hans 
Albers și pe la cîte babe n-o fi umblat să afle vreo buruiană fermecată. S-a resemnat însă 
cu gîndul că la cei mici de statură gindul aleargă mai repede (teoria dumisale), jucînd 
pe Napoleon din Madame sans-gene, rol în care era într-adevăr „sans rival“. Dar Chiriţa, 
care l-a făcut legendar al „Iaşilor“? Dar Frocharda din Două orfeline ? Dar teribilul 
Ober din Cafeneaua cea mică? Dar cite şi cîte încă... 

Duduia Margareta, de asemenea — o veritabilă margaretă — şi-a înscris pe petale 
cele mai variate succese, de la Ciufulici pînă la Madame sans-gene. Dar „Luluţa” cu-a 
sa „mititică miţişoară“ ? Dar tipurile sale atît de savuroase (ex. luzia fericirii)? Dar 
operetele Iaşului, în care toţi împărțeau succesul cu Any Braeschi — „prima voce” a pie- 
selor cu muzică? Căci actorii ieşeni, credincioşi tradiţiei, erau siliţi să umble și la glas. 
Așa de pildă, Sandu Teleajen, venit la laşi de pe valea apei cu acelaşi nume, zicea ca 
nimeni altul haiduceşte. Parcă îl aud în „Barbu“ şi în „Don Basilio” (scriitor, a redactat 
cîtva timp un periodic al Teatrului împreună cu A. Pascu). Cinta şi Aurel Ghiţescu în 
„Celestin“ şi C. Sava în „Birzu“ şi N. Veniaş în „Haimanaua” și N. Şubă în „Paraponi- 
situl“ şi N. Meicu în „Sandu Napoilă* şi subsemnatul în „Ion Păpuşarul”. 

Decor la „Cercul de cretă“ de Klabund 


Ce să mai spun de admirabilul actor Gică Popovici care, în Cenușăreasa de An- 
drieu, l-a luat o dată pe „la“ de sus — înspăimîntind orchestra, pe dirijorul Nosek şi pe 
noi toţi care abia rămăsesem pe la „fa“. Registrul său la proză era însă şi mai întins. 
Sărea de la Ştefăniță-Vodă la Caţavencu, de la Raskolnikov la Profesorul din Vinzătorul 
de păsări, sau de la Smerdiakov la Moş Mihu din Neamul Şoimăreştilor, cu o agilitate rar 
cunoscută. Şi cu cîţi incă n-am mai cîntat în minunatul cor al ansamblului ieşan. Cu George 
Sion şi Athena Marcopol (azi amindoi la Teatrul Armatei), cu D. Hagiac (Teatrul de Ope- 
retă) etc. Cu Ion Lascăr am gustat împreună răbdările prăjite ale studenţiei. Cu N. Botez 
zăboveam acasă la masa lui, la care bunii săi părinţi mă adoptaseră de-a binelea. 

Cu St. Dăncinescu aşteptam sorocul pensiei lui tătucă-său la „Doi-cocoși“... Cu 
C. Sava (Nică Oșlobanu) m-am hiîrjonit în Catiheţii de la Humulești şi m-am bătut pen- 
tru crîșmăriţa Elena Foca... Cu N. Veniaș am învăţat farmecele Tătărașului și cu „tataia“ 
N. Şubă pe la multe „gări“ din laşi ne-am oprit şi multe șezători am ţinut. 

Cu soţii lonaşcu și cu minunatul om care era Gina Sandry plecam haiducește în 
cîte un turneu din care ne întorceam mai adesea lefteri, dar totdeauna cu voie bună. 

Dar „polonezii“ Radvanschi, Cadeschi, Schimbinschi, cărora aud că le-au crescut 
copiii și sînt pe cale să le crească și nepoţii? Dar croitorii, soţii Ginju, care la porunca 
atitor baghete pretenţioase, potriveau pe noi mătasa epocilor, ca nişte adevăraţi scama- 
tori? Dar bădiţa Ene de la recuzită? Dar Matache regizorul, odihnească-se în pace? 
Dar... dar... 

Dintre toţi însă cea mai „răsărițică“ mi se pare tot coana Mărioara Davidoglu ale 
cărei roluri s-au copt de-a dreptul pe talpa vetrei moldovenești chiar ca nişte plăcinte 
poale-n brîu... Cu multă emoție salut această familie, prin multe încercări trecută — un 
colectiv sudat şi „asudat“ — care, azi, sărbătorind 140 de ani de la înfiinţarea teatrului 


moldav, își împlinește cu adevărat rosturile sale de educator al poporului. 

Actorii ieșeni se pot mîndri că sînt executorii testamentari ai cohortelor de visători 
dezmoșteniţi care-au fost actorii de la Millo şi Costache Caragiale încoace. 

Preţioasele energii ale Naţionalului ieșan s-au amistuit laolaltă în furnalul revo- 
luţiei noastre culturale, din care perspectiva realismului socialist se deschide largă, cu- 
prinzătoare, şi în care energiile noastre ca şi ale trecutului se varsă ca apele ţării în Du- 
năre şi ca Dunărea în Mare... ` 


` 


„Cînd încerc să schițez portretul casei cu etaj din spatele bisericii Banu, cu © 
tablă mică pe care scria „Conservatorul de muzică și artă dramatică“ îmi tremură mîna. 
Parcă aud exerciţiile pianului alergînd pe ferestre. Instrumente mici și mari se chinuiesc 
să nască viitoarele simfonii, iar pe scena improvizată de la etaj iată-ne și pe noi uce- 
nicii Thaliei, răstindu-ne la cîte o hîrtie... Frecventam de două ori pe săptămînă cursu- 
rile maestrului Mihai Codreanu, iar de restul timpului mă mustra cugetul. La mulți neis- 
prăviți le plăcea să care apă cu ciurul, înscriindu-se la conservator de mîntuială. Pe-aceştia 
maestrul îi îndepărta fără milă ; cam pe-aproape de Crăciun, era şi ignatul lor și tare 
puţini rămîneau după aceea. Cam 15 de toate clasele și bineînţeles că viaţa avea-va grijă 
să cearnă și dintre aceştia. Ne adunam cu toţii sus, în „luteţia“ cu maestrul în mijloc 
şi-odată lecţia începută, pereţii dispăreau, dînd aripi gîndului, pînă îţi venea rîndul să 
spui ceva și atunci... „cît de frumoasă te-ai gătit, natură, tu, ca o virgină“... sau „Stă 
castelul singuratic oglindindu-se în lacuri“... sau „Teodot, îţi temi domnia !“... sau „De 
din vale de Rovine grăim, Doamnă, către tine“... lată-l pe maestru, distins, sobru, așa 
cum de obicei apărea pe str. Lăpuşneanu. Capul puţin înclinat a meditaţie, pălăria cu 
borul mare, culoarea hainelor închisă. Fuma pipă, de-aceea lecţiile sale miroseau tot- 
deauna a tutun cu miere şi levănţică. Cînd recita din Eminescu, pipa desena prin aer o 
dîră de fum sacerdotal. Maestrul era mai totdeauna glumeţ, jovial sau caustic — după 
oameni şi împrejurări. Era omul esenţelor spirituale, şi nu i-am ghicit decit tirziu drama 
pe care o ascundea: deficiența vederii. Cind spunea însă că vede prin noi ca prin sticlă, 
trebuia să-l credem, cum de fapt și era. Odată, pe stradă, două cucoane șuşoteau de la 
distanță: ,„, — Ăsta e Mihai Codreanu? — Am auzit că nu vede, săracul. — Dar aude, 
doamnă“, fu răspunsul său prompt. Altă dată, spune colegul nostru Jules Cazaban, mer- 
gînd în goană pe bicicletă, la o cotitură, dă peste maestrul Codreanu și-l trînteşte la pă- 
mâînt. Primul cuvînt al său după ce s-a ridicat a fost: „Te-ai lovit, drăguță ?* Pentru 
mulți din noi, maestrul Codreanu a fost un fel de ioga. Tineri entuziaști, eram la început 
ca niște lămpi cu prea mult gaz, care făceau fum. Maestrul ne-a ajustat mucurile să 
luminăm cît de cît frumos. Ne cultiva gustul pentru frumos în general. Ne clădea viaţa 
interioară ca să avem de unde risipi. Ne îndrepta spre studii universitare (pe mine m-a 
sfătuit să urmez istoria). Ni l-a descoperit încă o dată pe Eminescu, conducîndu-ne în 
universul lumii sale pe porţi numai de el ştiute. A recita versuri, însă, era altceva decit a 
le scrie. Pentru maestru „scripta“ era lucru fixat în tipar — iar „verba“ era scoaterea din 
tipar şi traducerea în viaţă. Ne sfătuia să nu ne ţinem de punctualitatea moartă, ci să 
găsim neapărat alt soi de punctualitate, de „viabilitate“, ţinind seama de economia 
funcţională a naturii noastre — respiraţia, circulaţia sîngelui — nu numai de cea a com- 
punerii logice. El ne explica anume cum viaţa își creează în permanenţă logica ei — şi 
că nu logica creează viaţa, dar că amindouă trebuie să se înţeleagă ca struna cu arcușul. 

„Nu te asculta cînd vorbeşti, parc-ai spune: Ce glas frumos am! Ce mare actor 
sînt! Nu te înjumătăţi, improvizindu-te în propriul tău spectator”. Elementul de bază 
de la care pornea maestrul în munca sa cu noi era „sinceritatea“ — lucru foarte puţin 
comod pentru actorul care recurge numai la meșteșug. Înarmat cu acest sistem pedagogic, 
maestrul cunoştea repede dacă elevul său intră în sfera aleşilor sau dacă e un simplu 
imchipuit, sau dacă din sincer şi modest devine încrezut și îmgimfat. Vă spun acestea 

toate, înţelegind ce greu este să fii tînăr, să începi să ai succes și totuși să rămiîi nealterat. 
Cum simţea cumva c-ai scrintit-o, maestrul Codreanu intervenea imediat: „,Ciobotărașu, 
ai elefanţi !* 

El ne vorbea de „intuiţia dozei exacte“, înţelegînd prin asta a păstra măsura lu- 
crului simplu, a nu ingroșa — aplicînd în chip practic principiile sale. Toţi dramaturgii 
romiîni și străini erau prezenţi în micul nostru laborator, fără să mai vorbesc de poeţi. 
Dintre străini ne recomanda pe François Coppée pentru poeziile sale kilometrice: Greva 
fierarilor, Matelotul, Medalionul, în traduceri cam desuete, dar maestrul ne forţa să cu- 
prindem cele 200—300 de versuri, pentru a ne obişnui stomacul şi cu mîncări care nu ne 
plac şi a ne exercita plămînul. 

Maestrul ne explica raportul dintre actor şi spectatori cam în felul ăsta: „Drăguţă,. 
cînd ai să ieşi pe scenă, să nu-ţi închipui că are să te primească publicul cu colaci calzi: 
în fiecare din spectatori e sădită ideea că el poate juca mai bine decit tine — pentru că 
între actor și sală, nu e chiar un raport de prietenie... ci de luptă... Deci, cum ai să lupţi? 
Crezînd de-a binelea în cele ce spui. Să nu-ţi închipui că-nșeli pe cineva cu mijloace ne- 
cinstite, că-ţi furi căciula. Dacă vrei să-l faci să plingă pe spectator, plingi tu întîi“. 
3 

În faţa maestrului, tînărul trebuia să aibă, pentru că e tînăr, o anumită neliniște 
a lui, o febră, mai ales tinărul care vrea să-şi închine toate zilele vieții lui artei. Și cît 
de bine înțelegem azi că rostul artistului este tocmai această tendință de a sluji fun 
scop nobil ! 

În primul rînd, de a trăi cu toate fibrele inimii adevărul și a-l exprima cu glas 
tare în modul cel mai convingător. Este drept că viața actorului vine de departe, din 
adînc, din multe generații trecute. Aducem cu noi dorul părinților și al bunicilor noștri 
şi căutăm să întrezărim un viitor luminos copiilor și nepoților noștri. Aşa fiind, sîntem- 
rude ru toții, tineri și bătrîni, câţi urmărim acest scop. Nu sîntem niște utopică, 'cînd. 
prevedem patriei noastre un mare viitor; poporul nostru, ridicat pe coturnii istoriei, a 
intrat pe-o uriaşă scenă, din care va ieși glorificat și răsplătit de multele-i suferinţe. 
Datoria noastră e de a ţine trează voinţa de luptă a poporului pînă-i va rodi şi lui 
plinul atitor eforturi. Este imposibil să fii actor și să nu fi democrat. Nu pot concepe 
actor care să nu se afle înlăuntrul năzuinţelor poporului din care face parte. Încredere 
deplină în viitorul clasei muncitoare, în biruinţa ei deplină, împotriva celor care, din 
interese de castă, vor s-o împingă în aventuri și cataclisme. A apăra pacea şi libertatea. 
cu orice preţ, ăsta e romantismul nostru. 

Ie eatrul ȘI autorii dramatici 


Materialele documentare care se publică în numărul de fată exprimă două atitudini 
diferite faţă de autorii dramatici autohtoni din partea a doi directori ai Teatrului Național. 
Costache Demetriade l-a tratat cu superficialitate pe autorul Bogdan Petriceicu Hajdeu, 
(fapt cu atit mai grav, cu cit C. Demetriade fusese puternic sprijinit de Hajdeu, cu prilejul 
vacanței ce se deschisese, în conducerea Teatrului) — după cum, se pare, i-a tratat cu uşu- 
rință pe actori şi, de altfel, toate problemele instituției (un dosar voluminos cuprinde numai 
şi numai reclamaţii la adresa sa); lon Ghica îşi expune în răspunsul dat unui ziar atitu- 
dinea față de cauza sprijinirii dramaturgiei originale şi demonstrează cu fapte, cărora me- 
vită să li se acorde credit, poziția princibială, de servire a instituției, pe care se situa di- 
recția teatrului în raporturile cu scriitorii. 

De vreme ce aceste două vechi documente sint contradictorii, atunci ce anume a in- 
demnat la alcătuirea lor, sub același titlu ? 

După părerea mea, ele au o trăsătură comună. Şi în 1867, şi în 1879, ca şi în foarte 
mulți alți ani din istoria Teatrului Naţional, problema reprezentării dramaturgiei originale 
pe scena teatrului era problema cea mai importantă, de care răspundea în primul rînd con- 
ducerea, adică directorul ajutat de comitetul teatral (acestuia din urmă i se adresa Hajdeu 
cu plingerea împotriva directorului). Directorul teatrului avea legături cu autorii, trata 
direct cu ei. chema comitetul să le citească piesele şi să refere asupra lor, uneori îi invita 
pe autori să facă prima lectură a piesei în fața personalului teatrului. Într-unul din dosa- 
rele cuprinzînd acte ale directoratului lui Ghica, sînt numeroase referate făcute de el însuşi 
asupra unor lucrări originale şi a unor traduceri. Referatele denotă mai totdeauna o lectură 
serioasă a textului respectiv şi grija de a-l analiza minuțios. 

Aşadar, putem considera, fie şi în lumina acestor două acte, că în problema rela- 
țiilor teatrului cu autorii există o veche tradiție : a socotirii problemei repertoriului ori- 
ginal drept problema de căpetenie a conducerii unui teatru, sau, cum am spune astăzi, cea 
mai însemnată chestiune a politicii teatrale — de care directorul teatrului răspunde direct 
şi în primul rînd. 

Valentin SILVESTRU 


Domnilor membri ai Comitetului Teatral! 


z 


Sînt acum două luni, isprăvind o drammă originală în 5 acte, întitulată „Domnița 
Roxanda“ fusei destul de norocit de a găsi pe ambii DD. Directori teatrali din Bucuresci, 
gata ca s-o iea de la mine cu acelleaşi condițiuni, dintre cari celle principale sint: 


1 Dosar 213/1867. Fondul Teatrului Naţional, Arhivele Statului nr. 40. 

1. O zeciuială din beneficiul brut al representaţiunilor ; şi 2. obligaţiunea de a da 
prima representaţie cel mult pînă la 29 decembre. 

Pus în faţă cu D. Pascaly şi D. Demetriad, avui fatalitatea de a preferi pe acest din 
urmă. Uitînd că D. Pascaly, deşi lipsit de mijloace şi de subvenţiuni, totuși a reuşit a con- 
duce în curs de patru ani o trupă excelentă, eu avusei nefericita naivitate de a crede, că 
D. Demetriad intrarmat cu pompoasele sale programe și promisiuni, subvenţionat de guvern, 
jucînd pe o scenă mare și gratuită și adjutat chiar din pungele particulare, presinta mai 
multe garanţie de essactitate. A fost o fatalitate, o nefericire, o naivitate din parte-mi, 
domnilor membri ! 

Stipulînd prin contract ca piesa mea să fie represintată cel mult pînă la 29 decem- 
bre, eu calculam că în cursul lui feuarie, cînd timpul este încă foarte favorabil pentru pu- 
blicul teatral, să se poată da mai multe representaţiuni succesive, și ast-fel să capăt o răs- 
plată materială pentru munca mea, avind tot de o dată satisfacțiunea de a fi appreţuit de 
un public mai ales şi mai numeros. Precum vedeţi, Domnilor Membri, clausele de a se da 
prima representaţie cel mult pînă la 29 decembre, este una din cele mai importante din 
contract. 

La 29 decembre expirat, piesa nu s-a representat. Primind reclamările mele, D. De- 
metriad îmi răspunse de-ntii că decorurile nu sînt gata, apoi că costumele sînt în lucru, de 
aci că se va represinta negreşit peste o săptămînă, mai încolo că piesa este deja affișată 
pentru duminica ; din duminică în joi, din joi în marţi, şi așa înainte, amăgind ast-fel și 
buna credinţă a autorului, și aşteptările publicului în modul cel mai necalificabil. Mulţu- 
mită acestui cinism al D-lui Demetriad, piesa mea adjunse a fi o fabulă, un proverb, în fine 
ce-va-și în felul calendelor grece ! 

Nu mai poci îngădui mai mult timp asemenea tergiversaţiuni, care mi-au pricinuit 
pagube materiale şi au aruncat un ridicol asupra operei melle. Așa dară constat că D. De- 
metriad a călcat contractul, că contractul nu mai essistă, și că, prin urmare, opresc cu de- 
severşire pe D. Demetriad de a mai represinta pe „Domnița Roxanda“. 

Primiţi Domnilor Membrii, încredințarea cellei mai distinse consideraţiuni ?. 

22 feuarie 1867. B. P. Hajdeu 


Domnule -Redactor ê 


În numărul de la 14 Noembre curent al ziarului ce redactați DI A. A. aduce Direc- 
țiunei și Comitetului Theatrelor o serie de acusări. 

Permiteți-mi Dle Redactor cîteva esplicațiuni asupra acelor inculpări. 

l. Sîntem acusați că piesele presentate la cercetarea Comitetului nu ar fi înregistrate. 
Eroare ! şi pentru edificarea D-tră nu aveţi decît a vă osteni pînă la Cancelaria Direcţiunii 
Generale a Theatrelor unde puteţi vedea registrele intrărilor și eșirilor și dacă din negli- 
jenţă sau din scăparea din vedere a ţiitorului de registre se va găsi vreo piesă neînregis- 
trată, făgăduesc a pedepsi acel impiegat. ` 

Se înțelege că vorbesc de piessele venite cu adresse în regulă către Direcţiune — 
pentru acellea ce se aduc într-un mod amical prin mijlocirea vreunuia din artişti sau a 
vreunuia din Membrii Comitetului, acelea firește intră şi es de la mînă la mînă; Direc- 
ţiunea de și s-a crezut totdeauna datoare de a le supune cercetărei Comitetului dar nu s-a 
crezut în drept nici a face formalitățile prescrise de regulament pentru respingerea lor nici 
a le înregistra. Astfel ași putea cita cîteva casuri pentru piessele D-lui X... intitulată „Ră- 
niții Romîni” pe care autorul singur a retras-o după povața mea personală ; aceasta mi-am 


2 Scrisoarea şi semnătura sînt originale. Pe un colţ e scrisă următoarea apostilă: ,Primjt 
la 23 ianuarie. La dosar, fiindcă s-au regulat pretenţiunile Dlui reclamant cu D. Demetriad“. 

3 Dosar 527/1879 — Fondul Teatrului Național, Arhivele Statului. Manuscrisul, ciornă scrisă 
de Ion Ghica sau poate după dictarea lui, este rectificat ulterior. Mi s-au părut interesante rectifi- 
cările, drept care am notat cele mai multe dintre ele în subsolurile paginilor de faţă. 

permis-o în puterea relaţiunilor de amicie care există între mine şi autor, și i-am înapoiat-o, 
nu însă fără a o supune aprecierei Comitetului care nu a crezut-o că ar putea fi pusă în 
studiu. 

Tot astfel s-a urmat și cu piessa D-lui Y intitulată Jubirea și Trădarea, care autorul 
a cetit-o însuși în Comitet și care s-a înapoiat autorului după cererea sa cînd a văzut că Co- 
mitetul era decis a o repinge. 


Piessele care au venit cu cereri formale fie cu nume deschis, fie cu nume sigilat s-au 
dat tot de a una la unul din Membrii Comitetului, care, conform art. 89 din* Regulamentul 
Theatrelor după ce a cetit-o ë impreună cu directorul de scenă şi-au dat părerea sa în scris, 
părere supusă în urmă Comitetului. Aceste piesse, de multe ori au fost citite din scoarță în 
scoarță şi comitetul s-a pronunciat în cunoştiință de causă 7, Hotărîrea Comitetului s-a co- 
municat autorilor: astfel s-a urmat cu piessa „Iosif şi fraţii lui sau virtutea prigonită“, 
„Fauariștii“, „„Cosmopolitul“, „Contele Iulian sau castelul blestemat“, „Moartea lui (2)5, 
„Tăerea boerilor la Tirgovisce“ etc. pe care Comitetul în aprecierea sa, necrezind că poate 
oferi publicului destul interes le-a respins”. 


Credeţi, Domnule Redactor, că este foarte meritoriu din partea Comitetului de a ceti 
toate piesele cite se presintă şi a le cerceta așa de conştiincios precum a face şi credeţi că 
acele de respins sînt mai numeroase decit acellea care s-ar putea pune în scenă cu succes 
aceasta este natural fiindcă este mult mai lesne a se crede cineva autor dramatic decit a fi. 

O altă acusaţiune ce ne aduceţi este că Theatrul ar fi pus la disposiţiunea amicilor 
și favoriţilor noștri. 

Într-adevăr, Domnule Redactor, aici aveţi dreptate căci acei care aduc piese care pot 
fi jucate devin pe drept amicii şi favoriţii direcţiuniei, ai Comitetului și Societarilor, ai 
tuturor artiștilor și chiar ai publicului. 

Dar să vedem care sînt astăzi acei amici şi favoriţi ? De cînd s-a înfiinţat prin lege 
Societatea- Dramatică s-a admis a se juca pe scena Theatrului piesse ca: Ruy Blas tradu- 
cere în versuri, operă care s-a cetit de Dnu Dtrie Ollănescu în presenţa tutulor Membrilor 
Comitetului care a admis-o in unanimitate în toată forma, adresînd Dlui Ollănescu comple- 
mente foarte meritate 19. 


S-a presentat de DI I. L. Caragiale traducţiunea unui act din piessa Roma Învinsă 
propunînd de a traduce şi pe celle alte patru acte dacă Comitetul va găssi meritoriu tra- 
ducțiunea actului I. DI. I. L. Caragialy a cetit în plena Comitetului care pronunciindu-se 
într-un mod foarte! favorabil cum a merita Dl. Caragiali a continuat traducţiunea citin- 
du-se de comitet act cu act, după cum înainta lucrarea. S-a admis drama originală „Curcani“ 
al Dlui G. Ventura. Aprobarea ce publicul a dat acestei piesse dovedeşte destul că nu a fost 
o cestiune de favoare sau de amicie *?, 


S-a admis piessa originală în versuri a Dlui Ollănescu intitulată „Pe malul gîrlei“ 
după ce a fost cetită în comitet în pleno aprobarea şi aplausele nu au fost date în consi- 
deraţiunea simpatiei persoanei autorului ci fiindcă după aprecierea noastră le-am crezut 
meritate ; am admis-o tot cu acea imparţialitate cu care am respins pe altele deşi autorii 
ne erau amici și poate şi mai mult "°. Nu pentru consideraţiuni de amicie şi favor am admis, 


4 Era decis a o — adăugat ulterior. 

5 Ulterior, s-a tăiat art. 89 din 

6 Ulterior s-a adăugat după ce a cetit-o. 

7 S-au tăiat apoi cuvintele pre cit l-a tăiat capul. 

8 Trecînd pe pagina următoare, scriitorul (sau copistul) a uitat să precizeze a cui moarte era. 

9 S-au tăiat vorbele: Poate că Dumniavoastră aţi ji judecat altfel dur aceasta este o ches- 
jiune de apreciere. 

10 Aici, s-au tăiat cuvintele Ce le cred eu meritorii. 

11 Foarte şi cum o merita DI. Caragiali cuvinte adăugate textului iniţial. 

12 Intregul pasaj a fost adăugat ulterior. 

13 Aici au fost şterse cuvintele tot atît de simpatici. 

după cetire în pleno spirtoasa comedie a Dlui Hiîjdău „Trei crai dela răssărit” şi delicata 
şi fina comedie „Rara avis“ a Dlui V. A. Urechia. 

Nu fără cetire nici de favor s-a admis piessa mult iubitului poet! G. Sion Candidat 
şi Deputat. Nu fără cetire nici pentru amicie s-a admis piessa Amor şi patriotism a laborio- 
sului căpitan Ciupagea !5. Tot consideraţiuni de adevărat merit literar ! ne-a făcut să ad» 
mitem piessa în versuri a Dlui Ollănescu „„Pribeagul“. Mai toate numele ce am citat !? sînt 
nume cunoscute în litteratura romînă și nu au trebuinţă de favor nici de amicie pentru 
a și vedea operile lor la lumină. 3 

Opera Despot Vodă a fost cetită de autor în foaerul Theatrului cu facie cu toți 
membrii Comitetului, afară de Dl. I. Calenderu absent din Bucureşti 15, faţă cu toţi artiştii 
“Theatrului Naţional și cu mai multe persoane capabile de a aprecia o asemenea lucrare ; 
s-a dat acestei cetiri un fel de solemnitate pentru că marele nume al autorului îi da acest 
drept şi fiindcă toţi acei care avusese ocasiunea a o cunoaște în parte sau în întregul ei o 
considerau ca un eveniment litterar ; pînă acum nu avem decît un singur Alecsandri și ori 
care ar fi aprecierile diferite numele său ne impune *. 

Numele ce v-am citat, sînt tot nume de acellea care și-a făcut dovezile pe arena lit- 
terară iar nu în aceia a intrigilor și favorurilor și sînt încredinţat că de a și cere să ne 
arătaţi un nume de favor nu aţi ști unde să-l luaţi în repertoriul de care vă ocupați, după 
cum nu aţi ști să citați numele unei piesse meritorii respinse de comitet. În adevăr s-a citat 
de mai multe ori și chiar în ziarul Dumneavoastră respingerea unei serii de traducţii și 
anume traducţiunea frumoasei comedii a lui Molière Amphytrion. 

Acea comedie este tradusă încă % din anul 1834 de răposatul Eliade și dacă s-ar juca 
vreodată °! pe scena Theatrului Naţional cred că dreptatea ar cere să se joace după tra- 
ducţiunea lui Eliade. 

Sînt bătrîn şi vechi pe scena criticelor*? de tot felul şi din lunga mea experienţă 
m-am putut convinge că acel ce-și face datoria sa în consecință nu are a se teme nici de 
amenințările Dlui A. A. nici de epigramele Dlui Cicală oricît de mari ar fi meritele și titlu- 
rile lor de stima și la considerațiunea naţiunei. 

Scusaţi Dle Redactor lungimea epistolei mele și binevoiţi a primi încredințarea deose- 
bitei mele consideraţiuni ”. 

Ion Ghica 


14 În acest loc s-a adăugat mult şi s-a tăiat nostru. 

15 Autorul şi titlul piesei adăugate ulterior. 

16 Adevărat şi literar, cuvinte adăugate. 

17 Mai toate adăugat ulterior. 

18 Şterse cuvintele nu a jost cetită în cabinetul Direcțiunii. zu 

19 Adăugat marele nume al autorului îi da acest drept şi tăiat aprecierea noastră poate diferă 
de a ziarului ce redactați. 

2 Tăiat şi tipărită. 

21 Sub direcțiunea mea tăiat; de asemeni mai jos nu aş admite altă traducțiune decit aceea 
veche, deşi stilul poate fi cam archaic. 

22 Tăiat: şi a luptelor şi am convingerea că acel ce-și face datoria în consecință nu trebuie 
să se teamă nici de ameninţări ca acele ce-mi faceți. Voi ceti criticile Dustră cu toată atenția şi voi 
căuta a face îndreptare orideciteori veţi cita o nedreptate sau o greşală bine indicată care să poată 
ji supusă correcțiunii. De asemeni, s-au adăugat cu creionul, apoi s-au şters cuvintele: precum nu voi 
putea da nici o atenţie acusărilor în vînt, care nu poartă nici nume de autor nici nume de piesă și 
care prin urmare nu pot fi pipăite. 

23 Unele greşeli de punctuație, gramaticale şi de sens din aceste documente aparțin manus- 
criselor din arhivă. (Nota redacției). 

Orlin Vasilev: p Vom continua căutările noastre 


în cîmpul roditor al realismului social Tii 


Pe Orlin Uasilev l-am întîlnit la Constanța, în ziua 
premierei piesei sale Cei ce caută fericirea, pe scena tea- 
trului constănţean. O primă încercare de a lega cu el o dis- 
cuție pe marginea actualelor probleme ale dramaturgiei 
bulgare a eşuat. Orlin Vasilev încerca, alături de regizorul 
Boris Tafkov şi de întreg ansamblul artistic constănţean, 
emoțiile premierei. Abia după spectacol, proiectata discuție 
a putut avea loc. 

— Nu e deloc uşor să zugrăveşti în puţine cuvinte 
un tablou în care liniile şi culorile se întretaie și se îm- 
bină la tot pasul. Am să încerc o referire la căutările noas- 
tre în domeniul literaturii dramatice ca şi al teatrului. 
Consider că n-am folosit cum trebuie multiplele posibili- 
tăţi pe care ni le oferă realismul socialist. Apariţia lucrări- 
lor mediocre a fost fără îndoială o consecință a acestei 
greşeli. Ciudat e faptul că artiştii în culpă, în loc să pri- 
vească critic propria lor operă, au început să acuze realismul socialist de eșecurile încercate. 
Recunosc că întruparea vieţii în formele pe care le pot îmbrăca diversele specii literare 
nu este o treabă uşoară. Dar nici nu ne putem spăla pe miini, de păcatele noastre, dînd 
vina pe metodă și negînd drumul ales. Negarea realismului socialist ca unica metodă via- 
bilă ce permite crearea unor opere pătrunse de adevărul vieţii s-a îmbinat, la acești creatori, 
cu un ciudat proces de dezgropare a morţilor. Unii dintre dramaturgi şi-au adus aminte de 
“căutările în domeniul dramaturgiei și teatrului, care au avut loc într-o serie de ţări din 
„apusul și răsăritul Europei, şi care, prin esenţa lor, erau curat formaliste. Din aceste căutări 
perimate unii şi-au făcut stindard de luptă pentru crearea unui așa-zis teatru revoluţionar. 
“Consider că aceste stindarde nu ne aparţin. Da, vom continua căutările noastre, dar în 
«cîmpul roditor al realismului socialist. Vom căuta adevărul vieţii, adevărul vieţii noi în clipa 
genezei sale, sfărîmînd canoanele și schemele fixe. Teatrul trebuie să caute cu îndrăzneală 
„adevăratele căi de întruchipare a materialului dramatic. lar fiecare creator în parte trebuie 
să aibă un orizont larg, pentru ca folosind mijloacele sale specifice, să redea, veridic şi bogat, 
adevărul vieţii. În sfera cuprinzătoare a realismului socialist. gama variată a mijloacelor de 
expresie este obligatorie. Un singur lucru nu trebuie să uităm : adevărul trebuie să ajunsă 
nemijlocit la înţelegerea oamenilor. 

— Cum vedeți aplicată această varietate a mijloacelor de expresie în teatru ? 

— În primul rînd, teatrul trebuie să fie bogat ca însăşi viaţa. Am să mă refer la 
partea scenografică. Dacă artistul simte nevoia folosirii unor decoruri grele, încărcate de 
detalii, pentru a reda complex adevărul vieţii, e liber s-o facă, după cum liber trebuie să 
fie, în numele aceluiaşi adevăr, să renunţe la orice decoruri. Cerem în primul rînd tea- 
trului să transmită un mesaj social şi uman. De aceea, trebuie să-i conferim un orizont 
cît mai larg. În ce mă privește, şi ca mine sînt mulţi, consider că am suficientă dispo- 
nibilitate pentru a înţelege şi pe Repin și pe Picasso. Dogma şi norma trebuie să dispară. 
În ultima vreme, vorbim foarte mult. În presa noastră curg torente de gînduri și cuvinte. 
Îmi pare că pe plan teoretic s-au spus multe, foarte multe. Dar justeţea formulelor teore- 
tice se verifică în practică. E timpul să punem accentul pe fapte. Nouă, creatorilor, ne 
incumbă să făurim cît mai multe opere, variate ca temă şi modalităţi de expresie, ca 
stil și limbaj artistic. Pe temeiul lor, vom verifica justeţea căilor noastre, a potecilor 
pe care ne-am angajat spre a străbate minunata grădină care este realismul socialist. 

— Nu sînteți pentru prima oară oaspetele țării noastre. Aţi avut prilejul să cu- 
noașteți teatrul rominesc și pe creatorii săi. Ce impresie v-a lăsat întîlnirea cu arta sce- 
nică rominească ? 

— Cunosc și... nu cunosc teatrul romînesc. În general, ne cunoaștem prea puţin. 
Nu acuz pe nimeni de asta, decit pe noi înșine, creatorii din diversele domenii ale artei. 
În domeniul cunoașterii reciproce cred că sportivii au realizat mult mai multe succese. 
Cel puţin, pe ei i-am văzut în număr masiv și mult mai des trecînd Dunărea. Totuşi, 
scurtele popasuri în Romînia mi-au întărit convingerea că teatrul romînesc are fericirea 
să numere, printre slujitorii săi, excelenți maeștri ai scenei. Şi, ceea ce-mi pare cu ade- 
vărat remarcabil este faptul că aceşti virtuozi pot fi întilniţi și în generaţia de mijloc. 
Graţie actorilor romini, tradiţia artei scenice romiîneşti a fost purtată cu cinste. Actorii: 
romini pot rezolva cu succes orice problemă scenică. Pe măsura talentului lor, drama- 
turgii romini trebuie să creeze o dramaturgie plină de sevă, axată pe conflicte puternice: 
şi profund umane. Ceea ce sînt convins că se întîmplă. În fine, spre teatrul romînesc îmi 
rezerv o revenire mai detaliată, se înţelege, după ce voi avea putinţa să-l cunosc mai 
îndeaproape. 

vV. D. 

; HORIA DELEANU 


De la Kkist la Obraztov 


Să tot fie vreun veac şi jumătate de cînd Kleist însemna : „Uitați-vă la doamna P... 
cînd interpretează pe Daphne şi, urmărită de Apollo, se uită, ferindu-se, împrejur ; tot 
sufletul îi e în vertrebrele lombare, se apleacă de parcă ar vrea să se fringă, ca o naiadă 
din şcoala lui Bernini. Uitaţi-vă la tînărul F. cînd, interpretînd pe Paris între cele trei 
zeițe, îi întinde Afroditei mărul : sufletul îi trece — şi e groaznic de văzul — în cot“. 
Nemulțumit din cale afară de eterica gingäşie lombară a doamnei P. şi de poezia rafinată 
a cotului, manifestă în interpretarea tînărului F., autorul Ulciorului slărimat adăuga în 
acelaşi loc: „omului îi e de-a dreptul cu neputintă să se apropie măcar, în ce priveşte 
grația, de marionetă“. 


Observațiile de demult ale marelui scriitor german par cu atit mai semnificative, cu 
cît în vremea noastră, şi nu numai acum, s-a încetățenit la unii prejudecata caracterului 
minor al artei băpuşăreşti, justificarea ei exclusivă în raport cu înțelegerea şi exigența, 
presupus rudimentare, ale vîrstei copilăriei. Fiinţele de cîrbă şi cilti care au ris şi au 
plins pentru puii de oameni şi pentru cei în toată firea, înnobilind de-a lungul veacurilor 
istoria teatrului, şi-au găsit un plenipotențiar modern, în stare să le teoretizeze ingenios 
existența întru cea mai autentică artă (cîţi dintre noi n-au reluat în zilele acestea ferme- 
cătoarea şi instrucliva carte de căpălii a păbuşarilor : Prolesiunea mea !) și s-o demon- 
streze cu neobişnuită strălucire în practica atit de dificilă a spectacolului. 

Serghei Obrazţov nu s-a mulțumit să confirme teza kleistiană cu privire la grația, 
armonia, desăvirşirea artistică a păbușii ; el a împins demonstrația pînă la limita trans- 
miterii inteligenței, a capacității de generalizare filozofică pe care ştiu să le dovedească 
aceste jucării magice. De aceea, el ne-a apărut nu numai ca un virtuoz, ca un meşteşugar 
de geniu, ci în acelaşi timp ca un inspirat poet, ca un profund ginditor. 

Am privit cu o curiozitate puţin întrigată programul recitalului „romanțelor cu 
păpuşi”, pe muzică de Dargomijshi şi Bizet, Ceaikovski şi Mussorgski. pe texte de Heine 
şi Maiakovski; le-am bănuit pe toate înrădăcinate temeinic în solul parodiei, satirei, 
pregătindu-ne minuțios cascade de ris, hohote nestăpinite. Şi -ne-am verificat, în această 
perspectivă, sărăcia imaginaţiei, insuficient nutrită de nemărginita varietate şi de marile 
surprize ale artei: am ris copios. dar ne-am şi ascuns lacrimi atirnate în colț de geană ; 

am convenit, solidari cu ideile preconcepute, asupra unei direcții violent satirice şi a unor 
forme groteşti, dar am surprins cu o mare emoție vibrante intonaţii lirice. 

În pura convenție a păbuşii s-au strecurat, pe nesimţite, fără ostentaţia improprie 
artei, sentimente, ginduri, valori educative, care ne-au fost comunicate contagios. Am 
zrăit miracolul gestului, mişcării care se dispensează lesne de cuvint, făcîndu-ne să-i 
uităm cu desăvîrşire utilitatea. Am constatat, uimiţi, că există o magistrală ştiinţă de a 
vorbi, de pe scenă, despre oameni, despre Om, prin intermediul faunei pădurii, cu aju- 
orul simplităţii expresive a animalelor neînsufleţite (cît de suav umană a fost, de pildă, 
mingiierea drăgăstoasă a celor două maimuțe din romana, pe muzică de Vertinski, 
O clipă !). 

Şi am încercat una dintre marile emoții posibile, atunci cînd, dincolo de intuiție, 
am văzut cum capătă viață păpuşa într-un duios cîntec de leagăn, care plimba în scenă, 
descoperită, convenția sugarului de cîrpă mişcat evident de trei degete de la mina 
maestrului. 

Am identificat demiurgul nud, covîrşitor în grandioasa lui simplitate, într-o ro- 
manță de Ceaikovski (Am stat împreună), o poezie de Maiakovski (Cum te porți cu o' 
<omnișoară) şi o fabulă de Mihalkov (Miinile) : păpuşa devenea din ce în ce mai mult 
pretext — întii nişte bile sugerîind obrazul, apoi nişte sfere dezgolite de uman, fără nici 
un accident pe suprafața perfect netedă, şi apoi... nimic, doar degete, mîini — lăsind 
minuilorul să-și prezinte, nesulemenite, instrumentele. Am urmărit cu sufletul la gură 
poezia — uneori tragică, alteori la tonul ironiei lirice sau al glumei răutăcioase — a 
miinilor, a fiecărui deget, a falangelor, a inflexiunilor de dimensiuni aproape însezisabile 
ale epidermei, care filozofau, vibrau intens, solicitînd marea emoție spirituală, reflectia 
profundă, o supremă trăire artistică. 

Charles Dullin considera — pe bună dreptate — păpuşile, reprezentante ale unei 
forme superioare de artă dramatică. În mîinile lui Obrazțov — care şi-au descoperit, prin- 
ir-un paradox, şi autonomia artistică, desprinsă de imperiul păpușilor, însă descinzînd de 
acolo — actorii neînsuflețiți, dar cu atita suflet, şi-au dovedit genialitatea, motivata pu- 
dere de seductie. 

Sub impulsul entuziasmului proaspăt, sînt ispitit, parafrazîndu-l pe Edgar Pöe 
(„Cind mă străduiesc să dau definiția poeziei, îmi amintesc de Titania şi Oberon“), să 
cred, astăzi, că nu voi mai putea gîndi niciodată poezia, arta şi desluşirea lor în afara 
unui magician inspirat care se cheamă Serghei Obrazţov. 


P.S. Printr-o asociație poznaşă, pornind de la un artist care dă viață păpuşilor 
meînsuflețite, mi-a zburat gîndul la nişte... regizori capabili să mortifice uneori sufletele 
actorilor adevărați, să le taie craca artei de sub picioare. Am văzut, de curînd, la Cluj, 
în cadrul fazei regionale a Concursului tinerilor actori, mai multe spectacole. Erau, 
fără îndoială, şi unele bune. Dar... Teatrul din Oraşul Stalin a prezentat, în regia lui 
M. Pascal, un fragment din Gaiţele, în care bieții interpreți jucau, surprinzător... tra- 
gedie. Acelaşi regizor, distribuind vicios o actriță de talent, Geta Grapă, în Copacii mor 
în picioare, a privat-o de posibilitatea de a ajunge în finală. Şi mai rău au sunat Steaua 
fără nume (Teatrul din Arad, regia: S. Grunea), într-o bizară viziune grotescă, şi Întoar- 
cerea lui Cristofor Columb (Teatrul din Baia Mare, regia: P. Meglei), privită parcă 
intr-o oglindă, care arată, perseverentă, toate cu capul în jos. Să nu ne mire în această 
lumină, dacă unii actori — din fericire destul de puțini — se uită cu jind la păpuşile 
lui Obraztor. 

Revelaţie provincială 


Teatrul de Stat din Bacău : Apus de soare de Barbu Delavrancea 


Participind la vasta acţiune de sărbătorire 
a celor 500 ani de la urcarea pe tronul 
Moldovei a lui Ştefan cel Mare, Teatrul 
de Stat din Bacău a pus în scenă piesa 
care înfățișează ceasurile din urmă, de 
glorie şi dramă, ale marelui principe eu- 
ropean 

Nici că se putea alegere mai bună decit 
Apus de soare a lui Delavrancea; acea- 
stă piesă — prima din trilogie și cea mai 
izbutită — are calitatea de a aminti un 
Ştefan supraom și foarte om în acelaşi 
timp, erou legendar și tată pămintean, 
teribilă şi gingașă apariţie. Spunind că 
nici se putea o mai bună alegere, ne 
gindim la două motive deopotrivă de 
însemnate ; cel dintii, firește, este faptul 
că nicăieri în teatrul nostru nu apare mai 
impresionant chipul voievodului și că în 
nici un fel nu s-ar fi putut mai bine ce- 
lebra aniversarea: al doilea motiv — nu 
e o ironie căutată — îl constituie faptul 
că în aceleași zile primăvăratice cînd îl 
aniversăm pe domnitor, se împlinesc nu 
ştiu cîți ani, de cînd aşteptăm — cu şi 
fără răbdare —  reapariţia în dramaturgie 
şi literatură, a eroilor anilor noştri. A dat 
şi veacul nostru ființe excepționale, dar de 
la un timp încoace, parcă asemenea, carac- 
tere nu-şi găsesc locul în proză și drame; 
nu-şi găsesc locul nici în predilecţiile unor 
critici care vădesc destul scepticism la 
adresa eroului — această noțiune desuetă ; 
nu-şi prea găsesc locul așadar, şi iată pen- 
tru ce, piesa este binevenită nu numai 
pentru chipul făgistral în care-l evocă pe 
Ştefan cel Mare dar și pentru chipul deo- 
potrivă de magistral în care sugerează po- 
sibilitatea pentru urmașii din 1957, de a 
creiona sufletul eroilor contemporani. 

Reprezentarea pe o scenă provincială a 
lui Apus de soare — după ce Bucureștiul a 
fost cucerit de interpretarea, am zice cla- 
sică, a lui Calboreanu — este un act te- 
merar. Teatrul din Bacău şi-a asumat to- 
uşi acest risc, calculind cu exactitate am- 
ploarea nemaivăzută a sarcinii şi azvirlind 
în foc toate, dar absolut toate forțele co- 
lectivului. 

Vreme de luni și luni de zile, teatrul a 
trăit în febra Apusului de soare. S-au în- 
treprins severe studii istorice și pasionante 

călătorii prin locurile unde a trăit domni- 
torul. S-au încercat formule şi forme de 
interpretare. Au fost sacrificate piese din 
repertoriu, pentru ca actorii să fie liberi 
la repetiţii. Afișul festiv a fost comandat 
de astă dată la Bucureşti. In săptămîna 
dinaintea premierei nici nu s-a mai jucat 
teatru la Bacău. „Generalele” ocupau ele 
singure scena, dimineața, la prinz, după 
amiază, seara, noaptea. In fine, într-o vi- 
neri înnegurată de ploaie, s-a dat premiera. 
Nervii erau întinşi pină la tremur... După 
actul I, in cabină, Ştefan cel Mare avea 
lacrimi în priviri. După actul II. Oana 
hohotea. La sfîrşit, după ce cortina se lă- 
sase pentru ultima oară, teatrul învinsese. 

Spectacolul cu Apus de soare de la Tea- 
trul Naţional din București — deși discu- 
tabil sub anumite aspecte — putea consti- 
tui, firește, model pentru o copie mai mult 
sau mai puţin discretă; nu s-a întimplat 
aşa, atit directorul de scenă Val Mugur, 
cit şi interpretul principal, Niculescu Brună, 
alegind o soluţie destul de personală. In- 
tr-adevăr, dacă la Naţional piesa a fost 
concepută la modul legendar, la Bacău, 
Val Mugur ne-a oferit un Apus de soare 
ceva mai terestru. 

De la început, atmosfera e domestică; 
tabloul femeilor. torcind lină evocă acel 
timp patriarhal mult „cîntat de poeţi. Cind 
intră Ştefan în scenă, e] pare mai degrabă 
tatăl unei mari familii, decit vestitul răz- 
boinic, ştiut la toate curţile europene. Mo- 
ghilă i se adresează cu o sfătoșenie ce 
n-are nimic comun cu solemnul relațiilor 
princiare. Avem de-a face, așadar, cu o 
formulă mai puţin aureolică decit la Naţio- 
nal, poate însă mai lumească. 

Mergind consecvent pe această linie, 
Val Mugur a imprimat spectacolului un 
ritm arhaic, dar nu lent, o atmosferă de 
curte îmbelşugată, un colorit aprins, adică 
nu luminile și umbrele tragediei, ci plasti- 
citatea sadoveniană a Moldovei. O aseme- 
nea atmosferă, străină de urcușuri și pră- 
buşiri violente, cerea o armonie pe care 
direcţia de scenă a ştiut să o realizeze: 
spectacolul este omogen, neted, fără zgrun- 
turi; cu toată bunăvoința noastră n-am 
înregistrat stridenţe. 

O obiecție — legată de acel caracter 

patriarhal al spectacolului despre care vor- 
beam — s-ar referi la actul I. Aici, at- 
mosfera ni s-a părut totuși prea pașnică, 
aducind a idilic, atit de paşnică, încît nu 


vesteşte — cum s-ar fi cuvenit — dramele 
de mai încolo, ca și dramele de pînă 
atunci. Poate — la viitoarele spectacole — 


se va mai pune în pastă niţel roșu-aprins. 

Ceea ce spuneam mai sus despre carac- 
terul spectacolului ar trebui repetat atunci 
cînd vorbim despre interpretul lui Ştefan 
cel Mare, deoarece Apus de soare este una 
din acele piese, destul de frecvente în 
dramaturgie, axată în jurul unui personaj 
fundamental care determină, în fond, 
structura operei, după cum interpretul va 
determina, în mare măsură, sensul, succe- 
sul sau insuccesul spectacolului. I. Nicu- 
lescu-Brună, copleșit de spectrul creaţiei 
lui Calboreanu — a avut de purtat pe 
umeri o povară cumplită. Umerii actorului 
s-au dovedit însă a fi destul de puternici. 
Brună a fost „moș“ — evocîndu-l pe Mir- 
cea al lui Eminescu, tată chinuit de taina 
nașterii lui Rareş și a Oanei, politician de 
geniu, sfișiat la gindul zilelor ce vor veni 
pentru Moldova, stăpin absolut, impu- 
nindu-şi voința, prin singe, atunci cînd nu 
se poate altfel. In ultimele două acte — 
actele marii creşteri a spectacolului — 
actorul a izbutit să producă emoția, 
aceea mult rivnită și implorată de artist, 
emoție pe care o aştepţi ca pe un fapt 
firesc, dar care, în realitate, zvicneşte atît 
de rar şi în text și pe scenă și in culoare 
și în melodie. 


Din restul interpreţilor vom remarca pe 
Iolanda Copăceanu-Mugur — apariţie prin- 
ciară, pas de Doamnă, gest măsurat — în 
Doamna Maria, pe Costel Constantinescu, 
acest modest actor de calitate într-un doc- 
tor Şmil, plin de înţelepciune şi umor 
specific, şi pe confrații săi întru meserie : 
Eugen Antohi (doctorul Ieronimo) şi Mişu 
Rozeanu (doctorul Klingesporn), pe Kitty 
Stroescu excelentă într-o Oană pură şi 


„ vibrantă, pe Silvia  Stinculescu, luminos 


în Petru Rareș, și pe Ion Buleandră, un 
Bogdan interiorizat, pe Ion Giurgiuveanu 
intr-un Moghilă plia de vitalitate şi haz, 
sau pe Ion Veștea, evocind bravura lui 
Arbore, sau pe atiţia alții, dar nici o cro- 
nică din lume nu va putea aduce elogii 
nominale unui număr de aproape patruzeci 
de actori. (Cu una sau două excepții poate, 
de pildă, George Mitru, care nu a amintit 
inteligența diplomatică a logofătului Tăutu.) 

Am remarcat apoi, în mod deosebit, de- 
corurile lui Mircea Marosin (mai fine de- 
cît la București), costumele aceluiași și ale 
lui M. Bortnovschi, precum și plastica spec- 
tacolului, la care — desigur — decoratorul 
a avut o contribuţie hotăritoare. Sint de- 
coruri create în același gen nou, modern, 
stilizat, cum au mai apărut în spectacolele: 
din ultima vreme. 

Muzica, semnată de o debutantă, Letiţia 
Onceanu, evocă atmosfera veacului, deşi 
„uvertura“ e prea lungă. Instalaţia de me- 


gafoane —  sinistră. 
AL MIROD AN 


Patos romantic şi analiză realistă 


Teatrul de Stat Oraşul Stalin : Mascarada de M. Lermontov 


Cu momente de mare amplitudine dra- 
matică, susținute progresiv spre final, cu 
încercări de penetrantă analiză psihologică 
şi socială, Mascarada ţişnește dintr-o dure- 
roasă și revoltată experienţă personală. 
Lermontov scrie această dramă în versuri 
în 1835, la scurt interval după o perioadă 
de criză — e vorba de anii petrecuţi la 
Şcoala Militară din Petersburg — în care 

abandonase literele, aruncîndu-se cu avi- 
ditate, dar și cu deznădejde, în viaţa mon- 
denă a capitalei ruse. Sterilitatea, lipsa de 
orizont și de perspectivă a ambianţei aristo- 
cratice au un efect deprimant asupra poe- 
tului. Aventuri galante, adultere, dueluri, 
joc de cărți, nopți albe, discuţii de salon 
sau de alcov — toate acestea ard cu para 
unei clipe de voluptăţi, tinereţea unui om- 

Şi la capătul lor? Nimic. Sensul amar al 
deşertăciunii, al inutilității, al imensului 
gol sufletesc, răsfrint și in  mortificarea 
fizică. 

Lermontov a simţit necesitatea de a de- 
nunța acest mod de viață şi a făcut-o cu 
romantică avintare pasionată și cu realist 
simț de analiză a societății, demonstrind că 
— pentru a nu renunţa la condiția uma- 
nă — individul trebuie să-și aleagă o altă 
conduită şi mai ales să-și găsească un 
înţeles, să-şi vertebreze existența. Masca- 
rada, atit prin figura lui Arbenin, cît şi a 
prințului Zviezdici, e un avertisment în 
fața tinereții rău trăite. Intre Arbenin, 
virstnic și consumat, şi Zviezdici, tînăr şi 
însetat de plăceri, e un perfect paralelism. 
Cel dintii îşi reciteşte, reconstituind-o pas 
cu pas, cartea propriei tinereți în pagi- 
nile frămîntate pe care cel de al doilea le 
scrie cu ușuratică pasiune. Le recitește, su- 
ferind, toate consecințele dureroase, prici- 
nuite altora cu nepăsare, odinioară. 

Arbenin se recunoaşte în Zviezdici, cind 
acesta, desperat, îi cere o soluţie, după ce 
a pierdut la jocul de cărţi. Il ajută, dar 
nu înainte de a-i arăta cheia succesului 
în asemenea împrejurări, cod al cinismului 
şi al venalităţii : 


Părinţi, prieteni, şi onoare ; 
Va trebui să te desparţi de toate. 
Va trebui să ştii disprețui 
Şi legea firii şi legea socială etc. 


Salvat, Zviezdici își va răsplăti binefă- 
cătorul cu încercarea de a-i seduce soția. 
Printr-o coincidență, care se va dovedi 
dramatică, Zviezdici intră în posesia unei 
brățări a Ninei Arbenina. Angrenajul de 
intrigă şi ponegriri al mediului se declan- 
şează şi Arbenin află că e înșelat. Ros de 
gelozie, el o ucide pe nevinovata Nina, 
dar abia la sfirșit îşi dă seamă de tragica 
eroare și înnebuneşte. 

Desigur că dramatismul piesei se afirmă 
cu vigoare în aceste conjuncturi, menite 
să exacerbeze patimile şi zbuciumul sufle- 
tesc. Dar, semnificaţiile dramei trec dincolo 
de simpla înlănțuire a unor fapte și miş- 
cări psihice. Lecţia morală a dramei — 
pe lingă pictura de moravuri — e pedepsi- 
rea răului prin rău. Conștient sau nu. 
Arbenin a profesat răul şi viciul: va su- 


comba sub lovituri asemănătoare cu 


Emil Siritonovici (Arbenin) 


aplicate de el. Viaţa, societatea, ii va juca 
una din farsele pe care Arbenin le im- 
părțea cu singe rece pretutindeni. Masca- 
rada e titlul piesei, și tabloul 2 reproduce, 
într-adevăr, un bal mascat unde se urzesc 
primele ițe ale intrigii. Dar sensul farsei 
sinistre se extinde asupra intregii acţiuni: 


viața societății aristocratice — în care 
atit de puțin se pot deosebi binele de rău, 
cinstea de necinste — e, ea însăși, o 


mascaradă, angajată în virtejul unei fata- 
lități morale care o duce implacabil la 
pieire. E destinul clasei veștede, iar Ler- 
montov ii găseşte materializarea scenică, 
personificindu-l, după gustul romantic, în 
figura  Necunoscutului. Acesta, în pofida 
intervenţiei lui concrete (işi răzbună ve- 
chile suferințe pricinuite de Arbenin), ră- 
mine totuși simbolul ideii morale, pedepsi- 
toare. 

S-a observat — și pe drept cuvint — 
că opera lui Lermontov face, in literatura 
rusă, trecerea de la romantism la realism, 
anticipind marea proză a secolului al 


XIX-lea 


în vedere, in 


primul ou al timpu 
rilor ni 1 perioadă a 
vieții lu rămine valabilă 
şi in cet tr (| afară 
=> 
Ft 

Vally Voiculescu-Pepino (Nina) și Emil Siri- 
tinovici (Arbenin) 


de Mascarada şi inaintea ei, Lermontov 
a scris citeva drame, sub directa influență 
a lui Schiller: Oameni şi suferințe, Un 
om ciudat, Doi fraţi etc.) Pateticele avin- 
turi romantice alternează cu momentele de 
luciditate, de raţionalism ; tonurile întune- 
cate, aproape sumbre, sînt urmate de ati- 
tudini constructive; virtuozitatea în reda- 
rea clarobscurului ține de romantism, ana- 
liza incisivă a moravurilor și a sufletului 
uman e de amprentă realistă. Cu însăși 
personalitatea sa, împărţită în aceste zone, 
Lermontov exprimă omul epocii sale, văzut 
prin unghiul unei înaintate mișcări de idei, 
deschisă spre idealurile revoluţionare ale 
burgheziei în ascensiune. 

In lumina aceasta, Mascarada constituie 
un important document de istorie literară, 
dar în primul rind o valoroasă operă dra- 
matică, atit prin ideea ei morală, cit și 
prin structurarea caracterelor şi a conflic- 
tului. Şi dacă motivul exterior al geloziei 
recheamă Othello al lui Shakespeare sau 
schillereana Intrigă şi iubire, Mascarada 
e o dramă autonomă, originală, în care 
mediul nobiliar al Rusiei de la începutul 
secolului al XIX-lea își găseşte o expresie 
specifică și ireductibilă. 

Pentru transpunerea scenică, drama lui 
Lermontov cere experiența şi bravura unor 

virtuozi. E vorba de o construcţie masivă 
de zece tablouri în patru acte, in versuri. 
De aici, probleme de recitare, de decor. 
de mişcare amplă, indeosebi, de ritm. Spec- 
tacolul trebuie să se păstreze alert, proas- 
păt, de la primele tablouri expozitive şi de 
inchegare a conflictului pină la cele tra- 
pice ale deznodămintului. Pe linia ascen- 
dentă a acţiunii, scenele şi tablourile tre- 
buie să se inșire omogen, fără interstiţii 
sau rupturi şi reinnodări. Altfel, spectaco- 
lul se fringe şi riscă să plictisească, fie 
pe parcurs, în momentele de complicare a 
intrigii, fie chiar la final, în ciuda spo- 
rului de tensiune dramatică. Sub raport 
stilistic, trebuie avut în vedere tocmai 
amestecul de procedee romantice şi popa- 
suri de analiză sau zugrăvire realistă, 
expresiv puse în relief de traducerea ele- 
pantă şi scenică a lui Lascăr Sebastian. 

Echipa teatrului din Oraşul Stalin nu e 
făcută din virtuozi, începind chiar de ia 
regizorul Ion Simionescu, tînăr, lipsit de 
experiență. Cu toate acestea, dificilul exa- 
men a fost trecut, dacă nu cu bine, în 
orice caz cu onestitate artistică. E adevă- 
rat că marea problemă a ritmului nu era 
incă rezolvată la premieră : multe tablouri. 
în special din prima jumătate, trenau, şi 
odată cu ele, schimbările de decor. Pe de 
altă parte, am fost de acord cu fericita orien- 
tare a mișcării scenice (ne referim la actori 
şi figuraţie), cu întrebuințarea judicioasă a 
resurselor de lumină (reușite efecte de 
clarobscur, în armonie cu stilul piesei), 
ca și, în general, cu buna conducere a 
interpretării în funcţie de idei și de exi- 
genţele recitării. S-a respectat patosul ro- 
mantic şi s-au subliniat efectele analizei 
lucide, raţionale. 

Emil  Siritinovici a fost un  Arbenin 
peste aşteptări. Maniera sa teatrală a 
imprumutat personajului acea poză nece- 
sară de „bon viveur” consumat, de blaza- 
re, de înțelepciune prin viciu, în timp ce 
momentele de intensitate au extras. din 
această manieră accente patetice adecvate. 
Intr-un raport oarecum inversat, Marius 
Rolea a avut tinerețea și cruditatea prin- 
tului Zviezdici, mai puţin eleganța aristo- 
cratică a acestuia. Nina Arbenina a găsit 
în Vally Voiculescu o interpretă sincer pa- 
sionată de destinul dramatic al persona- 
jului. deși vocea i-a trădat uneori neta 
vocație de  comediană. Eugenia Eftimie- 
Petrescu a dat Baronesei prea multă pon- 

dere şi înțelepciune și prea puțină coches- 
tărie şi frivolitate. Aceasta, fiindcă a fost, 
poate, derutată de pledoaria pro-feministă 
de la începutul actului II. Altfel, o pre- 
zență scenică inteligentă și caldă. Dintre 
interpreții rolurilor secundare am notat 
caricatura, de o singură scenă, a ordo- 
nanței Ivan (E. Mihăilä-Braşoveanu), ten- 
tativa de compunere a lui Sprich (Boris 
Gavlițchi), parțial izbutită, fantomaticele 
şi expresivele apariții ale Necunoscutului 
(Aristotel Apostol), cum şi supărătorul, 
stereotipul, permanentul riset fals al lui 
Kazarin (C. Voinea-Delast). Oricît de 
neaşteptat ar părea, nu ne putem abține să 
nu remarcăm expresiva mască şi mişcare 
a figurantului H. Krauss (un jucător de 
cărți). 


Decorurile lui V. Stürmer au demonstrat 
o bună înţelegere a textului, dar mai mult 
cind au vrut să sugereze (tablourile 1, 3, 
6, 9), decit atunci cînd au tins să deta- 
lieze concret. Costumele, în stilul epocii, 
multe însă improvizate: al Baronesei im 
tabloul 2, al unui jucător de cărți (Gigi 
Brătățanu) ş. a. ` 

Coregrafia. Gerdei Salzer, elegant con- 
cepută şi — excepție! — bine executată 
de balerini, dar din păcate adeseori des- 
prinsă de acţiunea spectacolului. 

Am putea spune că Mascarada a fost, 
la Oraşul Stalin, nu numai o încercare 
de  împrospătare a repertoriului, ci și 
„onorarea acestei încercări; modestă, dar 
cinstită. 

FI. P. 


O discuție dramatizată 


Teatrul de Stat Sibiu : Casa inimilor sfărimate de G, B. Shaw 


Un spectacol care se desfăşoară conco- 
mitent pe mai multe planuri, o piesă care 
te obligă permanent să te gindești la auto- 
rul ei (atit de evidentă este prezenţa lui 
G.B.S. între personajele lui încît acestea 
îți par doar simple marionete) te face să 
te gindeşti la tezele ei, să pendulezi neîn- 
cetat între emoția artistică şi revelația unor 
ginduri de obicei cu grijă mascate, iată 
senzația pe care ţi-o lasă vizionarea piesei 
Casa inimilor sfărimate. Această discuţie 
dramatizată, cum am numit-o de altfel în 
titlu, împrumutind sugestia tot de la Shaw, 
este una din operele cele mai caracteristice 
în care dramaturgul se întilnește într-un 
lung şi frămîntat popas cu ginditorul. Casa 
inimilor sfărimate este deci o discuţie dra- 
matizată, dar ale cărei idei sînt cuprinse 
în prefaţă — într-una dintre cele mai 
substanțiale și mai elocvente pagini în ce 
priveşte gîndirea şi poziția ideologică a lui 
Shaw — în timp ce piesa însăși este o 
sintetizare artistică a acestor idei. 

Dar cine sînt personajele atit de stra- 
nii, care se întrec în a se destăinui cu 
cinism, în a se spovedi, cine sint apucaţii 
ce par că nu aşteaptă nimic, sint cuprinși 
de zvircoliri, dar fără să ştie pentru ce, 
se revarsă în porniri de crudă sinceritate 
cu ei înșiși şi cu cei din jur, se lasă sur- 
prinşi în sadismul sau masochismul lor, 
într-o sinceritate care frizează autoflagela- 


rea ? Şi, mai ales, cine este omul care, 
prin gura lor, exprimă atita deznădejde 
şi marasm ? 

Lumea este Europa întreagă din ajunul 
primului război mondial, iar omul care ne-o 
zugrăvește, simțindu-se sugrumat de socie- 
tatea aceasta, este Bernard Shaw ce-i pre- 
simte sfirşitul, urăște războiul şi pe cei ce-l 
pun la cale, poruncindu-le tinerilor să-l 
poarte, „ei răminind în grădinițele lor din 
Anglia după ce şi-au trimis tunurile ir 
Europa“. 

Piesa este un act de revoltă al lui Ber- 
nard Shaw împotriva lumii despre care ne 
vorbeşte în prefață, o lume care „inalță 
rapsodii dragostei dar crede în cruzime. Îi 
e teamă de cel crud, dar îşi dă seama că 
cruzimea este măcar eficientă. Ea e în stare 
de lucruri care aduc bani, pe cind dragostea 
nu e în stare de nimic...“ 

Lumea celor care populează piesa este 
simbolul unei întregi societăţi, care după 
cum spune Shaw, nu ştie cum să trăiască 
şi nici cum trebuie să moară. O lume 
ce-şi duce viața doar ca să-şi umple bu- 
zunarele şi nu ca să-și înzestreze mintea, 
în care toți se ocupă de bani şi de niste 
oameni cărora să le dea menirea de a 
păstra o stare de lucruri sau o afacere pe 
drumul obişnuit „fără să priceapă in mod 
necesar care-i e sensul, întocmai cum un 
negustor de pe Bond Street sau un ser- 

vitor al casei face figură onorabilă fără 
să aibă habar de sociologie”. Este o lume 
care merge la biserică ca să se achite de 
religie şi-i votează pe conservatori ca să 
se achite de obligaţia politică. 

Bernard Shaw a început să scrie această 
piesă în 1913, inspirată — după cum ne-o 
spune el însuşi — de Cehov. A lucrat la 
ea pină în 1919 cînd războiul luase sfirşit, 
cind  fabricanţii de tunuri  (Underschaft 
din Maior Barbara) devin căpitani ai fi- 
nanței (Mangan în această piesă, intru- 
chipîind  parazitismul accentuat al impe- 
rialismului, aşa cum remarcă criticul Sil- 
vian losifescu). Atmosfera piesei este în- 
tr-adevăr influențată de Cehov şi chiar de 
Tolstoi. Şi nici nu se putea ca spiritele 
acestor trei titani să nu se întilnească pe 
planul înalt al problemelor umanităţii. 

Shaw creează piesei o atmosferă lascivă, 
blazată, amorfă și parazitară, îi dă drept 
cadru o casă clădită în chip de corabie 
pentru ca acțiunea să-ți sugereze de îndată 
şi prezenţa valurilor și lipsa cirmei. Işi 
pune personajele să grăiască adevărul des- 
pre ele însele și despre soarta lumii lor, 
le obligă să se destăinuie, le dă unora din- 
tre ele (personajelor feminine) frumuseţe 
diavolească, forță de atracţie și seducţie, 


Scenă 


8) 


dar nu și suflet. Le ia altora și picul 
omenie care poate că il au în viața 
toate zilele (Mazzini Dunn), dar care 
nu este prin nimic folositor societății, 
pentru că, în cel mai bun caz, cei plămă- 
diți din acest aluat nu fac de obicei decit 
să se ascundă sau să se țină departe în 
clipele de cumpănă. Ii obligă să se carica- 
turizeze singuri: „De cite ori — mărturi- 
seşte Mangan —  întilnesc un om care 
ciştigă o sută de mii de lire pe an, îmi 
scot pălăria și-i dau mîna strigindu-i: 
frate |... Eu nu pornesc niciodată afaceri 
noi. Ii las pe proști să le înceapă. Ei își 
bagă toată averea lor și a prietenilor lor 
și o pornesc. Jşi scot sufletul şi-şi rui- 
nează sănătatea ca să izbutească. Sint ceea 
ce se numește: entuziaștii! Dar la prima 
poticneală sint dați peste cap... In mo- 
mentul ăsta apare adevăratul om de afaceri. 
Apar eu. Dar eu nu sint prost ca ei... 
Ştiu că cel mai sigur mijloc de a ruina 
un om care nu se pricepe la bani e să-i 

dai ceva bani. Şi atunci exprim părerea 
mea cîtorva prieteni din City, care găsesc 
acești bani, fiindcă în materie de idei, 
chiar cînd sint ale mele, eu las întotdeauna 
să se pirlească alții...“ 


din actul II 


WwWW.cimec.ro 


Lumea aceasta este dezumanizată, idolul 
ei e unul singur: „Persoanele demodate — 
afirmă Ellie — mai cred şi azi că poți 
avea suflet, fără bani; ba chiar pretind că 
cu cît ai mai puţini bani, cu atit ai mai 
mult suflet. Noi tinerii de azi ştim mai 
bine ! Sufletul e un lucru foarte scump de 
purtat: mult mai scump ca un automobil, 
de pildă...” De aceea căsătoria este — 
ne-o spune tot Ellie — singura afacere 
ce merită să o facă o femeie. 

lată deci schițate cadrul şi elementul 
uman pe care le foloseşte Bernard Shaw 
in Casa inimilor sfărimate. Este vorba în 
primul rînd de o piesă de atmosferă in 
care se dezbat idei, dar nu este o piesă 
de acţiune şi singurul ei dinamism este 
imprimat de însuși ritmul ideilor care se 
înfruntă, ceea ce impune o mare capacitate 
de interiorizare şi de exteriorizare din par- 
tea actorului, o nuanțare care să coloreze 
această atmosferă în spiritul dorit de au- 
torul piesei. 

Regizorul Radu Stanca a înţeles foarte 
bine specificul acestei piese și și-a formu- 
lat clar intenţiile în punerea sa în scenă. 
Impreună cu talentatul pictor Kuttler, el 
a asigurat piesei cadrul și atmosfera, a fo- 
losit ritmuri diferite și pauze, sugerind 
convulsia, lipsa de sens, lincezeala, ur- 
mată de izbucniri de desperare. A înţeles 
că trebuie să facă din aceste personaje 
nişte măști, nişte contururi care să păstre- 
ze înfăţişare omenească, singura lor apti- 
tudine fiind însă de a exprima gîndurile 
lui Bernard Shaw despre ele. Dar în 
această privință, Radu Stanca nu a fost 
înţeles de către toţi colaboratorii săi. Aşa, 
de pildă, trebuie făcută o netă diferen- 
țiere între felul cum şi-au înțeles și întru- 
chipat rolurile în special două din cele 
trei interprete feminine (Dorina Stanca în 
Lady Hushabye și Angela Albani în Ellie 
Dunn ; Julieta Mărculescu în Lady Utter- 
word a avut momente de realizare dar va 
trebui pe viitor să învețe ce să facă 
atunci cind nu are replică) — şi inter- 
preţii rolurilor masculine care nu au rea- 
lizat nici pe departe nivelul atins de cele 
două interprete. 

De aceea, regizorul Radu Stanca nu 
a avut, din păcate, satisfacția să-și vadă 
încununată de succes preocuparea sa de a 
da omogenitate distribuţiei. 

Ne-a impresionat cu totul defavorabil 

interpretarea pe care a dat-o actorul Vasile 
Brezeanu căpitanului Shotover. 

Shotover este desigur un personaj ciudat, 
complex, aproape singular în analele dra- 
maturgiei. El poartă ceva din autorul său, 
dar îţi amintește şi de Prospero al lui 
Shakespeare. Nu părăsește însă cadrele 
piesei şi concepției lui Shaw despre lumea 
în care trăiește el. E capabil să gindească 
adinc dar nu să şi lupte, să combată şi 
de multe ori părerile lui au ecoul unei 
căințe. El este personajul care declanșează 
în piesă ciocnirea de idei, dar în același 
timp, prin virsta şi lipsa de vigoare fizică, 
imprimă semnul deznădejdii. 

Vasile Brezeanu nu a înțeles toate acestea 
şi a întruchipat un Shotover bonom şi 
chiar boem, dar nimic mai mult. 

Nicolae Albani în rolul lui Hector Hu- 
shabye a fost depăşit de cadrul persona- 
jului, a fost timid acolo unde trebuia să fie 
cutezător, nesigur în ce priveşte propria 
lui concepție despre acest rol, și mai ales 
lipsit de  seducția, de marea seducţie 
pe care trebuia s-o exercite, dar și de acea 
slăbiciune care-l făcea să fie mereu legat 
de soția sa, lady Hushabye. Nicu Nicu- 
lescu în rolul lui Mazzini Dunn nu ne-a 
lăsat să intrevedem caracterul personajului. 
Cornel Girbea și-a caricaturizat fără expre- 
sivitate personajul, pe Mangan, l-a vădu- 
vit de trăsături esenţiale — cinism, egoism, 
urițenie sufletească, dăruindu-ne în schimb 
o neconvingătoare șovăială și slăbiciune. 
In sfirşit, în rolul Tilharului, Constantin 
Stănescu a făcut tot ce a putut ca să apară 
ca un număr de atracție, să fie o prezență 
episodică, fără să se încadreze în logica 
piesei. Apariţia şi dispariţia lui scenică nu 
credem că i-au lăsat spectatorului vreo 
semnificaţie. 

Cu totul altul este nivelul interpretării 
rolurilor feminine. Dorina Stanca a fost 
fără îndoială ceea ce impune personajul: 
o foarte atrăgătoare prezenţă, dezvoltind 
magnetism, dar dezvăluind totodată şi se- 
ceta lăuntrică, dezumanizarea. A știut să 
fie rece şi cerebrală, cinică. A evoluat in 
acest rol, cum spuneam mai sus, cu talent 
şi dezinvoltură, ferindu-se de şarje și de 
caricatura  neverosimilă. 

Angela Albani în Ellie Dunn, deși oare- 
cum ştearsă în primul act, și-a trăit apoi 
rolul cu convingere și ne-a dat putinţa 
să întrevedem personajul pe care l-a in- 
terpretat. 

Mircea ALEXANDRESCU 

Ca să porneşti o ploaie... 


Teatrul Municipal : Omul care aduce ploate de R. Nash 


Cine este acest observator care ştie să 
prindă sub lupă agitația sentimentelor ome- 
nești, unduirea dunelor, fragilitatea mimo- 
zelor ? Cine este poetul acesta romantic 
şi exaltat, romantic fără pelerină, exaltat 
fără să treacă pe un alt astru, gingaş 
fără  efeminare, plăsmuitor de oameni care 
aduc ploaie pe pămînturile dogorite și 
arse, plăsmuitor de „rainmaker“-i care dau 
hotărire  şovăielnicilor, temătorilor îndrăz- 
neală și frumuseţe fetelor bătrine ? Cine 
este acest Richard Nash ? 

I-am căutat numele în toate antologiile. 
In capitolul din fruntea căruia prezidează 
ca un patriarh O'Neill — nu există. Ulti- 
ma „Panoramă a literaturii contemporane 
din Statele Unite“, alcătuită de John 
Brown (1954), nu-l cuprinde  (deocam- 
dată). I l-am găsit însă într-un „Theatre- 
Arts” de anul trecut, alături de o foto- 
grafie. Este un băiat cu privire de inge- 
nuă, cu o mustață aproape transparentă 
à la Errol Flynn, cu un zîmbet mai mult 
sfios decit vesel, cu un colț pieptănat 
atent pe creștet —  frizură de licean în- 
drăgostit. De altfel, și el pare tot un elev, 
un elev la sfirșitul clasei a XI-a, care se 
fotografiază pentru „diplomă“. Chiar aşa 
de tinăr nu este totuși. A trecut de 30 de 
ani, a scris citeva scenarii pentru televi- 
ziune, pentru film şi două piese pentru 
teatrele de pe Broadway. Dar nici The 
Young and the Fair (Tinărul și frumoasa), 
nici Sec the Jaguar (Priveşte jaguarul) 
n-au făcut să se vorbească despre el ra 
despre un Tennessee Williams sau despre 
un Arthur Miller (pomenesc numai dra- 
maturgii cu faimă de după război). Ca să 
se intimple aceasta, a trebuit să vină The 
rainmaker, spectacolul, apoi filmul, căci ca 
şi piesa lui Miller: Moartea unui comis- 
voiajor, piesa lui Nash a inspirat un film, 
după cum se pare, excepțional, un film 
cu cea mai teribilă Lizzie de care dispune 
încă ecranul: Katherine Hepburn. 

Deşi autor de  „Broadway-plays”, Ri- 
chard Nash — precum se pare — este 
unul dintre puţinii dramaturgi americani 
care au reuşit să se ridice deasupra con- 
venționalismului comediei muzicale, care a 
invadat dramaturgia americană postbelică ; 

el este unul dintre foarte puţinii scriitori 
care nu au fugit de Broadway pe drumul. 
dramei stăpinite de forțe întunecate, stranii 
şi deprimante care-l întorc pe om la starea. 
de patruped. The rainmaker radiază dra- 
goste de viață și poezie. Este o piesă sin- 
ceră și înflăcărată, ca şi ideea ei funda- 
mentală : oamenii au nevoie de iubire şi. 
de speranţă. Ca să porneşti o ploaie cînd 
pămintul, cînd cerul este secătuit, este ne- 
voie de multă încredere: ca să devină 
femeie, ca să pară atrăgătoare, Lizzie tre- 
buie ca ea să creadă mai întii că este: 
femeie. Mai întii trebuie ca ea să izbu- 
tească să spună „sint frumoasă”. À 
După părerea mea, în piesă se disting. 
două laturi neopuse, necontradictorii, ci 
complementare şi armonioase: una stind 
sub semnul - neorealismului, mai ales al 
neorealismului cinematografic, cealaltă apar- 
ținînd aş spune, unui fel de neoroman- 
tism. Ce ţine de una, ce ţine de cealaltă ? 
Neorealismului îi aparţine interesul au- 
torului pentru nişte oameni obscuri, aten- 
ţia cu care este cercetată o familie de 
fermieri de undeva din Vest. Sint trei 
băieţi cu trei pălării cu boruri largi şi œ 
fată care știe să pregătească grozav budinca 
de lămîie. Sint trei bărbaţi care cultivă 
pămîntul, îngrijesc vitele, se încing din 
cind în cînd la o partidă de pocker, și o 
fată care ar fi putut să fie, la virsta ei, 
nevastă şi mamă. Dar ce este dincolo de 
aceste date exterioare? Ce ginduri trec 
sub pălăriile cu boruri largi, ce sentimenie- 
înfioară cămășile cadrilate ? Sint întrebări 
caracteristice  neorealiștilor (deşi, desigur, 
nu numai lor). Este apoi  „neorealistă“ 
această banalitate aparentă, care domină: 
mișcarea în scenă a personajelor. Totul 
pare că poartă pecetea vieții de toate zi- 
lele: Noah răsfoiește tot timpul registrele, 
insemnind pierderile și cîştigul; în lipsa. 
fetei, tata pregătește micul dejun; Jim 
mezinul, povesteşte cum s-a distrat miercuri 
seară la Club, şeriful îşi laudă ciinii, 
Lizzie pune masa și, cînd așteaptă un 
musafir, aleargă sus să-și îmbrace rochia 
cea nouă, Fiecare moment aduce aminte 
nu de un tablou aranjat artistic, ci de o 
fotografie instantaneu. Cotidianul este ară- 

Scenă 


tat cu o simplitate care aduce aminte de 
Zavattini şi de De Sica. De altfel, toată 
piesa — . purtind probabil ecourile expe- 
rienţei de scenarist a lui Nash — are în 
ea ceva cinematografic. Tablourile scurte 
au parcă nervozitatea secvențelor de peli- 
culă. Acțiunea  desfășurindu-se alternativ 
pe trei planuri, lumina care se stinge și 
se aprinde pentru ca jocul să se mute in 
altă porţiune a scenei, trecerea rapidă de 
la un grup la celălalt dau parcă senti- 
mentul că textul a fost „decupat“ și că 
aici a intervenit montajul. 

Interesant este că deși Nash are atitea 
puncte comune cu școala cineaştilor de la 
Roma, există o zonă în care nu-i intil- 
nește. Neorealiştii mimează o anumită de- 
taşare de fapte, ei vor tot timpul să aibă 
aerul unor autori de documentare care s-au 
întîmplat la faţa locului şi au filmat ce 
au găsit. Nash nu poate să ţină distanța. 
El este un temperament înfocat, impulsiv, 
este un imaginativ care nu vrea să înfăţi- 
şeze viața „pur şi simplu”, „fără comen- 
tariu“, ci simte nevoia s-o transfigureze. 
„Ca să pornești o ploaie e nevoie de o 
mare încredere”. Aceasta nu este numai o 
simplă replică. Fără să fi fost reluată 
aidoma, fraza aceasta este, în fond, leit- 


din actul I 


motivul intregului text, este motto-ul piesei. 
In funcţie de această idee sint caracterizați 
de altfel și eroii. In funcție de această 
idee sint fixate locurile lor in viață. Jos, 
pe sol, se află Noah. El este „singurul 
om cu picioarele pe pămint . Dar el ţine 
— vai! — pe pămint nu numai picioarele 
Registrele, cifrele, bilanțurile il fac să 
străbată viața pe burtă, ca reptilele, preo- 
cupat să găsească fiecărei bucurii un echi- 
valent în cifre, fără să-și poată ridica pri- 
virea de pe hirtii, fără să poată zări nici 
cerul, nici piscurile. Sus de tot, in stra- 
tosferă, este Starbuck. El trăiește intr-un 
univers al fanteziei, se hrănește cu născo- 
ciri, aleargă după  himere, îimbată cu 
vorbe şi cu istorisiri despre o Melisandă, 
„soție a regelui Hamlet", făgăduiește să 
alunge uraganul și să aducă ploaia, po- 
vesteşte cum a acoperit cerul cu nori ca 
o cireadă de bizoni albi, cum a înverzit 
pămintul şi cum a trecut călare chiar prin 
curcubeu. „Undeva la mijloc” intre. stele 
și cimpii, între Noah și Starbuck, este un 
băiat care tinjeşte după pălăriuța roşie a 
lui Snookie, un tată care înțelege câ a ve- 
nit vremea să stea de vorbă cu copiii lui 
„despre unele lucruri”, o fată care ar vrea 

Fory Etterle (Starbuck) şi Clody Bertola (Lizzie) 


un glas de om care întreabă: „Lizzie, 
costumul albastru e călcat?" „Undeva la 
mijloc” este viața, sînt oamenii. Şi oame- 
nii nu vor să fugă de pe planeta lor 
într-o constelație populată de  melisands, 
dar nici nu vor să se tirască printre ier- 
buri. Oamenii au nevoie de frumuseţe, de 
puritate, de vis. Fără poezie, viața se usu- 
că, se chirceşte, ca iarba preeriei în timpul 
secetei. Piesa lui Nash se termină cu stri- 
găte de bucurie: „Ploaie! O să plouă! 
Vine ploaia ! Fraţilor, o să plouă!“ De 
fapt, ploaia venise înaintea fulgerelor și 
a tunetelor. Jim avusese curajul să ia pă- 
lăriuţa roșie și să înceapă să judece cu 
capul său, iar Lizzie — iubea. Chiar dacă 
n-ar fi căzut din cer nici o picătură, Star- 
buck, plăsmuitorul, îşi făcuse datoria: 
adusese ploaie. 

Ca un văl, ca un abur, o pornire roman- 
tică. exaltată aproape, învăluie toată piesa. 
Dar romantismul nu are nimic desuet, iar 
exaltarea nu are nimic retoric. Totul este 
sincer, ca acel „yupi“ pe care-l strigă 
eroii cînd simt apropiindu-se fericirea. Ro- 
mantismul piesei este contemporan nu cu 
Lamartine. ci cu noi. De aceea, lirismul 
îndrăgostiților nu cunoaște exagerările din 
declaraţiile cavalerilor cu plete și cu cilin- 


84 


dru, nici artificialitate. De aceea, eroii 
pun între durerea lor și lumea înconju- 
rătoare un strat amortizor. De aceea, Liz- 
zie își compune în zilele obișnuite o 
mască voioasă. De aceea și elanurile senti- 
mentale se termină totdeauna nu cu o 
mină pusă pe inimă, ci cu o poantă 
ironică sau autoironică, printr-o coborire 
bruscă pe pămînt, printr-o frază voit pro- 
zaică, menită să salveze de ridicolul litera- 
turizării. De aceea, după ce Jim spune: „O 
noapte caldă are ceva... nu ştiu ce, dar 
parcă te  răscoleşte pe dinăuntru” — 
adaugă : „Bine, tată, dar de ce nu vine 
odată Lizzie să ne facă de mîncare?" 
A spune că Liviu Ciulei, de astă dată 
nici actor, nici scenograf, ci director de 
scenă, a înţeles foarte bine toate acestea — 
înseamnă a spune extrem de puţin, căci 
Omul care aduce ploaie, pe scena Munici- 
palului, înseamnă, pentru mine cel puțin, 
incontestabil, unul dintre cele mai bune 
spectacole din ultimul timp, un succes că- 
ruia nu-i este destinată numai o singură 
stagiune. Ceea ce surprinde la Ciulei în 
calitate de director de scenă este armonia, 
echilibrul. Direcţia de scenă este inteligen- 
tă, dar cerebralitatea nu sterilizează zona 
afectelor. Direcţia de scenă este plină de 

efuziuni, dar exploziile sentimentale nu au 
niciodată un aer anacronic (aşa cum — 
vai! — se întimplă atit de des cind regi- 
zorii vor să fie lirici). Direcţia de scenă 
este romantică, dar niciodată romanţioasă, 
respiră rafinament, dar rafinamentul nu 
are nimic ostentativ și nu înăbușă nici un 
moment cadrul. Ce curios! Un asemenea 
echilibru este în general un apanaj al 
maturității. Dar iată-l acum virtute supli- 
mentară a tinereţii. Ciulei trebuie elogiat 
pentru gingăşia cu care a dezvăluit portre- 
tul fiecărui erou, pentru gingăşia cu care 
a revelat relaţiile dintre personaje. Oamenii 
din casa fermierului Curry sint legaţi 
printr-o familiaritate voioasă, uneori acidă, 
alteori certăreaţă, brutală, totdeauna însă 
— chiar atunci cînd faptele contrazic — îm- 
bibată de tandreţe. Gesturile actorilor sint 
pline de intimitate: Jim intră pe fereastră, 
cînd trec pragul bărbaţii își aşază mașinal 
pălăriile în cuierul de după uşă, cind dis- 
cută tatăl şi fata, se aşază cu coatele pe 
masă ca doi copii, Curry și cei doi băieţi 
stau pe canapeaua șerifului cu stingăcia 
cu care se stă în fața fotografului. Un me- 
rit deosebit al regiei e de a nu fi autoh- 
tonizat atmosfera Far-West-ului, pentru că 
a dat spectacolului rotunjime, pentru pro- 
logul muzical cind Curry apare cu luleaua 
în gură și cu garniţa de lapte, privind ingri- 
jorat cerul și desfăcind fără pripă cortina 
cadrilată (într-adevăr, ca într-un film neo- 
realist care începe cu glasul comentato- 
rului prezentind locurile unde se petrece 
acţiunea). Tablourile sînt unite printr-un 
excelent motiv muzical (magnetofonul hi- 
riie însă ca un gramofon cu pilnie), un 
motiv în care răsună și se amplifică stă- 
rile sufletești ale eroilor, prelungind de 
exemplu, după ce s-a stins lumina, explo- 
zia de bucurie a lui Lizzie, care începe să 
pregătească masa pentru File. Bravo pen- 
tru sfîrşitul spectacolului, pentru chiotul 
final pe care-l dă distribuția toată cu faţa 
la public şi cu miinile întinse — „ploaie, 
ploaie, ploaie“ — pentru ploaia adevă- 
rată care începe în scenă (fără indicaţia 
dramaturgului și fără teamă de naturalism). 
Bravo, aș adăuga, tinerei generații de re- 
gizori care ne-a făcut în ultimul timp sur- 
prize atit de mari şi care ne dă astăzi 
atitea speranţe. 

Și trecind acum la discutarea distribuţiei, 
toată lauda pentru interpreta lui Lizzie, 
pentru Clody Bertola! Domnul Starbuck, 


mi-aş permite să spun, a adus ploaie nu 
numai în viaţa domnișoarei Curry, ci şi in 
cariera ei actoricească. In sfirșit, calapodul 
croit în ultimii ani prin contribuţia ze- 
loasă a regizorilor s-a rupt. Actriţa s-a 
inălțat cu brio deasupra ultimelor ei inter- 
pretări și Lizzie a sa amintește (nu exage- 
rez cu nimic) eroinele lui Bette Davis. 
Este o Lizzie fermecătoare, inteligentă, re- 
ținută şi desperată, copilăroasă și matură. 
O Lizzie băiețoasă, care vrea să discute 
„ca între bărbați”, o Lizzie frumoasă, 
caldă, feminină, cu părul pe spate, o Liz- 
zie mindră, care nu vrea să-şi prindă 
bărbatul cu arcanul, o Lizzie care-și pier- 
de capul din dragoste, o Lizzie gospodină, 
preocupată de budincă și friptură, o Lizzie 
caraghioasă şi vampă, o Lizzie care se 
schimbă de la o scenă la alta, de la o 
replică la alta, aşa cum se schimbă apa 
mării, mereu aceeaşi şi în fiecare clipă 
alta. Evoluţia personajului e fină și fie- 
care moment plin de subtilităţi. Dimineaţa, 
Lizzie apare, in capul scărilor ţopăind, 
strigind : „'neaţa“, ca un ştrengar, luin- 
du-l pe Jim de moț ca un băiat care își 
dă importanţă față de un puști. Seara, în 
fața ajutorului de șerif pare pierdută. Dă 
din colț în colţ să nu rămină singură cu 
el, vrea „s-o șteargă” de cite ori momentul 
se dovedește prielnic, tace stingherită, își 
frămintă nasturii de la bluză, se aşază 
din zăpăceală pe pălăria lui File, se scu- 
ză cu un suris chinuit, nu ştie ce să 
spună si întreabă stingherită, cu o voce 
în falset, dacă File nu vrea o cafea cu 
lapte, apoi dă în neștire amănunte despre 
prepararea vişinatei. Cind îşi dă seama 
cit e de caraghioasă, face un gest despe- 
rat şi comic. Cind File laudă frumuseţea 
brunelor, își atinge cu un gest necontro- 
lat părul bălai și îl aprobă cu cea mai 
hazlie lipsă de convingere. Egală pre» 
multă vreme cu ea însăși, Clody Bertola 
s-a depăşit de data aceasta pe sine însăși 
şi, în scenă, i-a depășit pe toți ceilalţi. 
Aceasta nu înseamnă că prezența dom- 
nului Starbuck poate fi ignorată. Fory 
Etterle îi cultivă mai ales latura de „Me- 
fisto pozitiv”. Este insinuant, sagace, au- 
toritar. Lazăr Vrabie insistă mai mult pe 
lirismul personajului. E] luminează mai 
puternic visătorul. De aceea, cînd ține 
mătura pe umăr, străbătind odaia ca un 
ostaş cu pușcă, are aerul unui copil, pier- 
dut în joc, iar în magazie, cu chitara, 

pare un adolescent fragil. Etterle face un 
Starbuck versat, puţin obosit, puţin blazat. 
Vrabie ne arată un Starbuck mai naiv. mai 
sentimental, mai duios, uneori stingaci, 
puţin infantil, dar un Starbuck entuziast 
şi sincer. Nici Etterle, nici Vrabie nu rea- 
lizează insă seducătorul. Farmecul învă- 
luitor al personajului nu se înfiripă, nici 
formidabila dezinvoltură a eroului și de 
aceea aureola de poezie și vrajă də pe 
creștetul omului care aduce ploaie nu se 
distinge în sală. 

Intre interpretările celuilalt rol di.tri- 
buit în dublu exemplar, rolul lui Jim, mi 
se pare că există un decalaj. Petrică Vasi- 
lescu este mai săltăreţ, mai dezinvolt. Jim 
al său e de-a dreptul delicios: e plin de 
naivităţi, dar nu-i neghiob, este intlăcărat, 
„stăpinit de o aspirație nedesluşită”, minta 
fără obișnuinţă, se preface ca un om care 
nu poate să fie ipocrit. Victor Rebenciuc 
este prea precipitat, prea certăreţ. Glasul 
său păstrează prea constant tonul de 
hartă. El dă portretului lui Jim o culoare 
compactă, unică, fără nuanţe. De aceea 
mişcările sufleteşti ale lui Jim, revenirila, 
supărările lui își pierd poezia, transfor- 
mindu-se in simple capricii de copil răz- 
piiat. 

Intrucitva invers se intimplă cu rolul lui 
File. Distribuţia a doua are un ascendent 
asupra celei dintii. Mircea Albulescu este 
mai maleabil decit Petre Gheorghiu. El 
folosește uneori, ca argument, privirea. Şi 
zimbetul. Un zimbet abia perceptibil. oblic 
Dar rolul lui File este inadmisibil de sche- 
matizat în spectacol. Ajutorul de șerif a 
fost redus la o singură dimensiune: la 
decepție. 

Privită la microscop interpretarea are. în 
unele zone. fisuri. Privită din stal. scena 
dă sentimentul că sprijină o echipă sudi- 
tă, care pune in acest spectacol cu mult 


mai mult decit conștiință profesională. 
Este excelent Ştefan Ciobotăraşu. cu masi- 
vitatea, cu ponderea, înțelepciunea plină 
de lirism pe care i le dă bătrinului Curry. 
Este foarte bun Dinu Dumitrescu în rolul 
lui Noah. Nici o trăsătură nu este acuzată 
excesiv. Bărbatul „cu picioarele pe pă- 
mint“ nu este detestabil, nici mărginirea sa 
nu este transformată în infamie, nici per- 
sonajul nu este redus la o singură dimen- 
siune. Interpretul i-a dat lui Noah com- 
plexitate, i-a dat chiar tandrete. O tan- 
drețe uscată, uneori crudă, alteori revol- 
tată, o tandrete plină de semitonuri. 

Este foarte bun decorul lui Paul Bort- 
novschi şi Mircea Bodianu. Ferma Curry 
are ceva care aduce aminte de filmele 
despre Vestul îndepărtat. Ficusul din față 
sugerează peisajul. Jumătatea de perete te 
lasă să bănuieşti cimpia fără sfirsit. Scara 
de lemn, scaunele cu spătar înalt, masa 
rotundă refac atmosfera rustică, și citeva 
detalii (nu multe ca să încarce. ci doar 
cîteva: o lampă, o sticlă cu cerneală, cì- 
teva farfurii de ceramică, o tingire de 
alamă de lingă cămin şi chiar perdzaua 
cadrilată) dau interiorului intimitate. căl- 
dură familială. Sint bune costumele Mariei 
Bortnovschi, pentru că nu urmăresc să 
exemplifice cu orice preț un jurnal de 
modă american, pentru că trădează ințe- 
legere psihologică. Este foarte bună tra- 
ducerea, stilul familiar, direct al lui Nash 
nu a fost trădat. Replica este spontană, 
fraza nervoasă, trecerile pline de fresc. 

Pe cine să mai laud? 

Ce final să fac pentru ca şi ultima frază 
să lase un gust dulce ? 

Voi termina mai bine fără încheiere. 
Ce am avut de spus, am spus, iar croni- 
carilor care folosesc entuziasmul numai la 
desert, nu vreau să le semăn. 

Ecaterina OPROIU 


Un rol clasic intr=o interpretare nouă 


Teatrul Evreiesc de Stat : Tevie lăptarul de Şulem Aleihem 


Se știe cit de rar reuşeşte dramatizarea 
unei opere în proză și mai ales a unei 
capodopere. Este, deci, cu atit mai mare 
meritul lui Beno Poppliker în reuşita dru- 
matizării capodoperei lui Șulem Aleihem 
după ciclul de povestiri Tevie lăptarul. 
Ciţiva ani de-a rindul, T.E.S. a jucat piesa 


86 


în regia lui Mauriciu Sekler, cu I. Havis 
în rolul titular. În stagiunea aceasta, Beno 
Poppliker semnează și regia,  alternind 
acum cu I. Havis întruparea lui Tevie. 
Citeva cuvinte despre piesă : 
In general — afară de cazurile de ne- 
pricepere a celui care face o dramatizare —, 

mereușitele se datoresc, credem, nu greutății 
de a concentra în cadrul limitat și cu 
legi fixe al unei lucrări dramatice ampla 
desfășurare pe întinderi vaste a romanului. 
(N-au fost scutite de eşecuri — chiar în 
miini pricepute — nici dramatizările după 
simple nuvele.) Şi apoi, in ultimă analiză, 
nici romanul — în ciuda spaţiului aparent 
nelimitat pe care ţi-l pune la dispoziţie şi 
a varietății formelor de care te poţi servi 
— nu e lipsit de constringeri. Să mai 
spunem oare că și piesa de teatru oferă 
posibilități de spargere a zăgazurilor, fără 
să inunzi totuşi condiția primă ca o piesă 
să devină spectacol ? 

Greutatea dramatizării constă — ni se 
pare — în necesitatea de a preschimba 
întreaga gamă de mijloace care stau la 
dispoziţia prozatorului, în limbajul unic, 
specific teatrului — dialogul, şi anume 
dialogul scenic — (spre a nu mai aminti 
şi deosebirea fundamentală a punctului 
de plecare în construcția fiecăruia din ge- 
nuri). Narațiunea din roman sau nuvelă 
nu poate fi decit avar utilizată în teatru 
şi nu fără riscuri. La fel, monologul in- 
terior — una din formele introspecției — 
nu poate fi pus la contribuție, afară de 
cazurile in care dramaturgul acceptà ar- 
bitrarul monolog în fața spectatorului, Dar 
şi atunci, cit loc îi poți da monologului, 
fără a expune piesa — chiar concepută 
ca piesă — unui plus de convențional, in 
cadrul și aşa convențional al teatrului ? 
Deci, în timp ce în proză se poate desfà- 
şura, cu ajutorul narațiunii şi al intro- 
specției, întregul univers sufletesc al eroi- 
lor, dramatizarea limitează şi, fatal, îl fal- 
sifică. Şi nici de contribuţia cu text de la 
el, a celui ce dramatizează, nu poate fi 
vorba, fără primejdia imixtiunii. Căci, spre 
deosebire de orice creație, în care trebuie 
să simți pecetea personalității autorului, 
autorul dramatizării nu trebuie să se lase 
simţit, el avind singurul rol de a ne face 


să luăm contact nemijlocit — în limbaj 
scenic — cu lucrarea pe care a dramati- 
zat-o. 

Acest lucru — deloc uşor — i-a reuşit 


lui Beno Poppliker. Meritul său nu e cu 
nimic mai mic prin faptul că există şi 
alte reuşite dramatizări (ca, de pildă, cele 
folosite în Uniunea Sovietică, la timpul 
său, de Mihoels sau Goldblatt, iar la noi, 
de ansamblul „Ikuf“). Ba am zice că 
meritul lui Beno Poppliker e cu atit mai 


Isac Havis (Tevie) şi Bella Blau (Beilke) 


mare. Căci, deși „je prends mon bien 
d'où je peux“ (topindu-l desigur la focul 
personalității tale), simţi că sursa de bază 
a dramatizării lui Beno Poppliker este Şu- 
lem Aleihem, cel mai autentic Șulem Alei- 
hem, iar dramatizarea Poppliker este una 
dintre cele mai bune ce cunoaștem. De 
asemenea, nu e mai mic meritul lui Beno 
Poppliker, dacă ciclul de povestiri după 
care a făcut dramatizarea este prin exce- 
lență scenic. La Şulem Aleihem, persona- 
jele se înfăţişează, de obicei, in actiune, 
singure, citeodată chiar de-a dreptul în 
dialog și aproape intotdeauna în monolog. 
Un monolog care te roagă parcă să-l pre- 
faci în dialog; un monolog care conține 
în sine forța motrice a unui conflict bine 
închegat și sever strins, sub aparentul „nan 
mus reid“ („nouă coți de vorbă lungă”) 
din acel atit de specific şulem-aleihemean 
„in legătură cu ceea ce zici dumneata” 
—  nezis de altfel, de nimeni —  daclan- 
şator de minunaţi afluenți, necesari albiei 
centrale a conflictului și conturării eroilor. 
Şi nu e mai mic meritul lui Beno Poppli- 
ker prin faptul că eroii din ciclul de po- 
vestiri „Tevie lăptarul” sint caractere atit 
de puternic dăltuite și reprezentind intregi 
categorii sociale și morale, incit conflictul 
pe plan individual și general este conţinut 
în confruntarea structurii acestor caractere 
intre ele. Atit de mare este forța lor da 

autocaracterizare prin acţiune şi monolog 
încît, dacă ai prinde între culise nu numai 
pe Tevie sau Goldă, ci un personaj care are 
două replici, el ţi-ar putea spune despre 
sine și despre ceilalţi, lucruri de dinainte 
de ridicarea cortinei şi, poate că, şi de 
după ce se lasă cortina. 

In teatrul lui Goldfaden — creatorul 
teatrului evreiesc — purtătorii mesajului 
său de satirizare a  „epitropilor” şi a 
obscurantiştilor religioși sint în realitate 
simple „roluri“, pretexte, de cele mai multe 
ori ingenios confecționate, pentru specta- 
col, dar de puţine ori oameni vii. La Ia- 
cob Gordin —  reformatorul teatrului evre- 
iesc — personajele sînt într-adevăr oameni 
vii, dar realizaţi mai mult din date cere- 
brale, pentru necesitățile conflictului ima- 
ginat, spre a pune în dezbatere anumite 
probleme ; oameni cu o existență limitată 
la cuprinsul celor trei sau patru acte. 
Spre deosebire de Goldfaden, la care la 
inceput a fost spectacolul, şi de Gordin, la 
care la început a fost problema. la 
Şulem Aleihem — chiar in piesele scrise 
de el, dar mai ales, în cele realizate după 
proza sa — la început a fost omul, la 
început au fost caracterele. 

Ce a realizat regizorul Beno Poppliker 
cu sine însuși în rolul titular și cu inter- 
preţii celorlalte roluri, din galeria de oa- 
meni puşi la dispoziţie de minunatul text 
atit de reușit dramatizat ? 

Pînă la Tevie, in regia dumisale, cu- 
noşteam doi Tevie: unul în direcţia de 
scenă a lui I. Mansdorf la teatrul „lkuf”, 
nu mult după 23 August — cu Mansdori 


în rolul titular —, și un Tevie, tot în dra- 
matizarea lui Beno Poppliker, în regia — 
cum am mai spus — a lui Mauriciu Sekler, 


jucat tot de Teatrul Evreiesc de Stat, 
pină în stagiunea aceasta, cu I. Havis în 
rolul titular. Tevie al lui Mansdorf era 
monumental, patetic, avind probabil ca 
punct de plecare monologul — de după 
pierderea celei de a doua fiice, fugită cu 
un neevreu —, monologul „șteit a boim...“ 
— „stă un copac în mijlocul pădurii și 
vine cineva și smulge o cracă şi încă o 
cracă și încă una şi lasă copacul despuiat 
de crăci şi ramuri şi frunze... Tevie al 
lui I. Havis, în direcția de scenă Sekler, 
deși tot statuar, era cu o claviatură mai 
variată, umanizat, bogat în nuanţări. 
Păstrind întreaga admiraţie pentru Tevie 
în viziunea regizorală a lui Sekler și în 

neuitata interpretare a lui I. Havis, ne-am 
bucurat să vedem îmbogăţită galeria Tevie, 
cu viziunea regizorală  Poppliker din 
propria dumisale interpretare. Se pare că, 
neignorind acel „stă un copac în mijlocul 
pădurii“, Tevie al lui Beno Poppliker — 
regizor şi interpret — este totuși şi acel 
„Tevie nu e muiere“ pe care nu ne amin- 
tim a-l fi auzit în piesă, dar prezent în 
ciclul de povestiri. Adică, spus mereu, 
tocmai pentru că ştie că are în sine unele 
moliciuni, şi duioșii, şi candori oarecum 
din Goldă, femeia lui atit de mamă și 
cloșcă. Desigur, dominanta personalității 
rămîne „stă un copac“. Dovadă că atunci 
cind el spunindu-i Havei: „așa a fost lu- 
mea orinduită de dumnezeu“ și ea îi răs- 
punde „şi de ce a împărțit dumnezeu oa- 
menii în evrei şi neevrei, în săraci și 
bogaţi...“ etc., el uită de duioşia lui de 
tată și, crescut uriaș, intratabil, replică: 
„titiii, ai pornit-o prea departe spre cer! 
Atunci cind o găină începe să cinte ca un 
cocoș, o trimiți repede-repede sub cuțitul 
hahamului !“ Şi o alungă pe Have. lar 
după fuga ei cu Hwetke, el are tăria să-i 
spună  Goldei ebraicul „Have loi huiu, 
loi huiu have“ — „Have e cașicum n-a 
existat“ — și îi cere Goldei să se descalțe 
şi să se așeze împreună cu el la pămînt, 
ca după un mort. Pe această dominantă 
se întrețes totuşi moliciunile, duioșiile amin- 
tite. 

Dar poate că toată bogăția simfonică, 
atit a lui Tevie cît şi a conflictului piesei, 
ba chiar punctele de plecare ale conflic- 
tului sînt cuprinse, ca într-un focar de 
lumină, în scena cu Hudl, care e îndră- 
gostită de studentul revoluționar Perc'k. 
Deşi cu citeva clipe mai înainte, se resem- 
nase să o vadă pe Hudl luată în căsă- 
torie de văduvul mitocan Leizer Wolf, 
măcelar bogat din apropiere, şi ştiind ce 
nefericită va fi Goldă că nu-și va vedea 
fata „fericită“ — aşa cum înţelege ea, 
Tevie se face complice cu sine însuşi, îm- 
potriva a ceea ce este „babac“ în el și 
născocește o stratagemă cu care s-o cîş- 
tige și pe Goldă pentru Percik, simplu fiu 
de „papirosnik” sărac. Totuși atunci cînd 
află de la Hudl că ea îl urmează pe Per- 
cik în deportare — se pare, în Siberia — 
el îi spune o parabolă cu puii de rață 
clociţi de o găină și porniţi să inoate pe 
întinsul apei. „Şi cloşca' stă pe malul apei 
şi cotcodăcește după pui, cotcodăcește...”. 

In schimb, la răspunsul — deși înţelegă- 
tor, totuși ferm al lui Hudl — „și pentru 
că biata cloșcă stă și cotcodăcește pe malul 
apei, puii de rață nu trebuie să înoate?', 
Tevie, o clipă surprins de „cutezanța“ fii- 
cei, se luminează deodată și, plin de 
mindrie și fericire paternă, spune, parcă 
adresindu-se lumii întregi: „Voi  auziţi 
vorbe? Nu sint cuvinte simple astea! 
Vorbesc fiicele lui Tevie ! Fiicele lui Tevie 
nu vorbesc așa în vint...“ Şi înhamă calul 
la căruţă s-o. însoțească pe Hudl la prima 
stație de drum de fier, pentru drumul ei 
spre o viață nouă, pentru un viitor nou 
al omenirii. à 

Beno Poppliker a realizat o scenă de 
neuitat în simplitatea, căldura și grandoa- 
rea ei, şi în același timp, una de punct 
nodal al conflictului și al creşterii lui Te- 
vie în înțelegerea — fie și intuitivă — a 
vremurilor noi, aduse în casă nu numai 
de Hudl, ci şi de Have. Se poate presu- 
pune că atunci cînd el, inţelegind nefe- 
ricirea celei mai mici dintre fiice — Beil- 
ke — măritată cu afaceristul odios Pedo- 
ter, îi opune fericirea lui Hudl — deși 
ea trăiește în sărăcie și primejdii —, Te- 
vie vizează și fericirea Havei. Şi, în 
conștiința lui Tevie, iși face tot mai mult 
loc înțelegerea pentru clocotul de-afară, adus 
de Hudl și Have în căminul atiția ani 
liniştit, înţelegere care culminează in impă- 
carea cu Have. Asa că atunci cind auto- 
rităţile ţariste pun la cale devastări și 
pogromuri şi. pină la urmă, îl alungă din 


satul în care a trăit și a muncit la fel 


cu părintii, bunicii. străbunicii si stră-stră- 
bunicii, îngropaţi aici, Tevie, cu toate că 
ar vrea să se arunce la pămînt, să-l sărute 
şi să sărute fiecare ungher al locuinței în 
care şi-a crescut copiii şi a murit Goldă, 
pleacă din sat liniștit și încrezător în ziua 
de miine (așa cum o vestește o scrisoare 
de la Hudl: „un mîine în care — cum re- 
petă după Hudl — lumea va fi răsturnată 
cu capul în jos și cu picioarele în sus”) 
şi încheie piesa extaziat: „va fi o lume, 
așa zile să avem noi!” 

Regia și interpretarea lui Beno Poppliker 
au reuşit, prin tonuri estompate, tonuri în 
surdină și prin nuanţe infinitisimale să 
evite un „happy end” și au realizat un 
moment de intens și grav și, în acelaşi 
timp, luminos dramatism. 


Regretăm că nu am putut vedea şi pe 
I. Havis în regia lui Beno Poppliker, spre 
a ne da seama dacă a mai putut crește 
după neuitata sa interpretare sub regia 
lui M. Sekler, deşi ne intrebăm cum ar 
mai fi putut creşte. Un lucru este sigur: 
avem doi Tevie, la fel de valoroşi, fiecare 
in felul său. 

In ce o priveşte pe Dina Kânig, ea a 
rămas aceeaşi magistrală, inegalabilă Gol- 
dă din regia lui M. Sekler. Este un merit 
al direcției de scenă, semnată de Beno 
Poppliker, că n-a încercat — de dragul 
unei eventuale noi viziuni — să schimbe 
ceva atit de finit, cum este Goldă în inter- 
pretarea inițială. Dar, dacă a incercat cum- 
va şi nu a reușit, nu se pune oare între- 
barea : care e, in general, contribuţia regiei 
la marile personalităţi artistice — și în: 
acest caz, oare e Golda Dinei König, Golda 
lui Sekler, sau Golda Dinei König însăşi ? 
Intrebarea se pune cu atit mai mult cu cit 
Tevie al lui Beno Poppliker și Golda Di- 
nei Kânig — care s-au completat atit dear- 
monios în toate momentele spectacolului — 
au rămas in bună măsură izolaţi de restul 
personajelor. Oamenii, caracterele din ex- 
celenta dramatizare a lui Beno Poppliker, 
au fost pe scenă simple roluri. Unele chiar 
șarjate, caricaturizate, iar altele simple 
scheme. 

Dacă, în Tevie, regia Poppliker a creat — 
cu ajutorul interpretului Poppliker — un 
Tevie antologic, iar pe Goldă ne-a lăsat-o: 
la fel de antologică, regizorul trebuie să 
reflecteze asupra  nereușitei cu cei mai 
mulţi din interpreţii celorlalte personaje. 
Să reflecteze cu atit mai mult, cu cit aproa- 
pe toţi interpreţii sint actori incercați care 
au dat, in cei aproape zece ani de exis- 
tență a Teawului Evreiesc de Stat, creaţii 
valoroase. 

In schimb, i-a reușit regiei să creeze 
cadrul şi atmosfera potrivită fiecărei scene, 
unele fiind cu totul remarcabile, cum e, 
intre altele, inserarea din actul intii, sau 
momentul dictării scrisorii, ca și cel care 
precedează moartea Goldei. 

La crearea cadrului și atmosferei au 
contribuit remarcabilele decoruri ale lui M. 
Rubingher și, citeodată, muzica sem- 

mată H. Schwartzman şi H. Reininger, că- 
reia avem să-i reproşăm aducerea în ca- 
«drul patriarhal al piesei a hibridităţii unor 
elemente muzicale ce se voiau, probabil, 
„moderniste “. 


Constatări 


In general, un spectacol care rămîne in 
amintirea acelora care au avut norocul să-l 
vadă și care trebuie să rămină în reperto- 


riul permanent al teatrului. 
Ury BENADOR 


Teatru la microfon : Văduva isteață, Fam/lta anticarului de C. Goldoni 


Am vrea ca odată cu analizarea celor 
două piese de Goldoni, pe care le-am 
audiat în cadrul emisiunilor de teatru la 
microfon, să ne oprim incidental asupra 
«condiţiilor înseși ale acestui gen. 

Departe de noi gindul ca, în cadrul unei 
cronici dramatice, să facem o cercetare 
aprofundată a acestor condiţii, precum şi 
a realizărilor teatrului radiofonic. Ne măr- 
ginim să dăm glas unei constatări la care 
am fost conduși de audierea pieselor la 
radio şi în special a acestor două de 
care am pomenit, ţinind în primul rind 
să ridicăm problema și s-o sugerăm pentru 
o eventuală dezvoltare ulterioară, mai pe 
larg decit o facem noi acum. 

Este o realitate: teatrul la microfon nu 
şi-a aflat încă formula liminară, soluția 
care să poată îngădui fără rezerve carac- 
terizarea manifestărilor lui, drept artistice 
Cunoaştem  handicapurile acestui gen de 
manifestare artistică, sintem de acord că 
ele nu pot fi depășite cu ușurință, dar 
avem impresia — şi-o spunem fără ocol — 
că nici nu se caută prea mult o expresie 
muuă. Aceleaşi efecte tehnice, mente să 
sugereze anumite situaţii, același stereotip 
tropot de cai sau vuiet de vint, amestecat 
poate și cu hiriitul unei impr:mări stră- 
vechi, îl fac pe auditor să se gindească 
mai degrabă, plin de curiozitate, cu aju- 
torul căror mijloace primitive se realizează 
acest efect decit asupra semnificației lui în 
acțiunea și atmosfera la care ar trebui să 
contribuie. Același, am spune, manierism 
în crearea atmosferei specifice teatrului ra- 
diofonic nu-l poate smulge pe auditor 
din mediul lui, care nu are ambianța unei 
săli de spectacol, ci prezintă doar obișnui- 
tul căminului său de fiecare zi, ce îi im- 
piedică poate intrarea în atmosfera cerută 
de piesă. Dacă senzaţia ce i se transmite 
auditorului nu izbutește să înlocuiască cu 

succes aceste lipsuri, zadarnic vom căuta 
să-l convingem prin conţinutul operei res- 
pective. Dar ce să mai spunem cind şi 
acesta este înecat într-o monotonă recitare, 
parcă a unui singur glas. Pentru că aici 
credem că trebuie căutată în primul rind 
pricina. Ştim că altele vor fi condiţiile 
teatrului radiofonic cind se va perfecționa 
emisiunea televizată. (Ne menţinem unele 
rezerve şi în privinţa acesteia.) Dar pînă 
atunci ne întrebăm ce e de făcut în actua- 
lul stadiu al teatrului la microfon. Nu ne 
grăbim cu răspunsul. Dar analizind două 
piese de Goldoni. vom izbuti poate să 
aflăm o orientare în depistarea adevărate: 
lor cauze. 

Goldoni folosea o paletă bogată, foarte 
bogată chiar, în “redarea caracterelor şi si- 
tuaţiilor, iar verva şi observaţia lui, deo- 
potrivă fine și categorice, simple și expre- 
sive au făcut ca dramaturgia lui — apă- 
rută la un moment de răscruce în evo- 
luţia spirituală a omenirii — să-şi aibă 
marca specifică. O lume întreagă, o lume 
reală, cu obiceiuri, sentimente, idei și pre- 
judecăţi trăieşte în piesele veneţianului care 
s-a născut acum două veacuri şi jumă- 
tate. Lumea aceasta trăiește și azi cu ace- 
eaşi intensitate şi vibrează pe aceleași corzi 
umane, pentru că tipurile lui Goldoni sînt 
şi universale și eterne. Ele se mişcă în 
cadrele unei epoci și ale unor locuri pr=- 
cis delimitate geografic, dar mesajul operei 
lui este al întregii omeniri. Este o lume 
pestriță, lumea aceasta pe care ne-o des- 
crie Goldoni și dacă radioului îi lipseşte 
paleta bogată a culorilor, posibilitatea de 
a ne înfățișa chipurile, de a reda mimica. 
îi rămîne în schimb larg deschis cimpul 
exploatării vocilor, cultivarea verbului şi 
magiei sale. 

lată, de pildă, ce constatăm  audiind 
două piese de Goldoni în cadrul emisiunii 
teatru la microfon : 

Văduva isteață, o comedie grațioasă din 
prima perioadă a creaţiei goldoniene, cu 
acţiunea desfășurată într-un tempo rapid. 
trepidant, risca să apară in emisiune ra- 
diofonică mai degrabă monocordă şi sără- 
cită. Scrisă într-o altă manieră Familia an- 
ticarului, o satiră de-un comic abundent cu 
implicații mai profunde și mult mai preta- 
bilă la cerințele unei audiții radiofonice, a 
apărut de-a dreptul ştearsă. Paradoxul este 
deci grăitor. Teatrul la microfon trebuie in 
primul rind... să se audă. 

Familia anticarului este o comedie axată 
de fapt pe un singur rol și care porneşte 
de la pretextul ridiculizării falselor preo- 
cupări şi a maniilor heraldice. Nu întilnim 
în această piesă nici unul din motivele 
frecvente epocii: căsătorie silită, dragoste 
prigonită de un tutore bătrin și avar, qui- 
proquo-uri sau travestiri. Piesa este o su- 
pestivă pictură de caractere, scrisă cu o 
aparentă bonomie. Goldoni își propune și 
izbutește să demonstreze aci, folosind o 
subtilă şi variată ironie, triumful bunului 
simt, al spiritului de ordine, asupra trufiei 
şi incapacității aristocratice, izbutește să 
ridiculizeze cu o artă captivantă fa'see 
aparenţe și preocupări. 

Dacă regia (Titi Acs) ar fi căutat să 
exploateze posibilităţile piesei, folosind şi 
optica noastră de azi, și să adincească 
ridicolul personajelor burgheze, al Doraliczi, 
susceptibilă deopotrivă de a fi car'caturi- 
zată cu multă ironie datorită ostentaţiei 
cu care-și afirmă superioritatea, invo- 
cînd zestrea respectabilă pe care o are, 
interpretarea s-ar fi imbogăţit în sensuri, 
valorificind mai profund toate semnif cațiile 
piesei. Dar comicul s-a menținut la un 
nivel de pretext hazliu, exploatind doar 
situaţiile  clasicului conflict  noră-soicră, 
fără aprofundarea sensurilor socale şi de- 
gajarea acestora. 

Asa, rămîne de-o parte soacra, cu trufia 
genealogiei ei, neputincioasă în fața ascen- 
siunii impetuoase a stării a treia, iar de 
cealaltă parte se situează ambiţioasa no+ă 
Doralice. Între acestea două evoluează 
nelipsiții Cavaler și Doctor, precum și per- 
sonajele aduse de Goldoni din commeda 
dell'arte, Brighella şi  Colombina. Perso- 


najul care aduce o imbogățire, o p'gmen- 
tare a acestei comedii este insă don An- 
selmo, colecționarul de antichități, aproape 
un obsedat al acestei preocupări, ridicol 
in manifestările lui și prin impostura can- 
didă in care ne apare. Premergind o in- 
treagă literatură destinată să descrie și să 
concretizeze pentru totdeauna maniil> și 
pasiunile false, Goldoni prinde sub lup: 
observației sale necruțătoare inut litatea 
socială a maniei aparent ino'ensive. Tre- 
cerea a două veacuri a atenuat poate vi- 
rulența polemică cu care Goldoni ţinea 
să demaşte cine ştie ce personalitate a 
vremii, impostoare in materie de artă, dar 
don Anselmo rămine ca una dn cele mai 
interesante figuri d> nobili decrepiți, senil 
şi ricicol. Grigore Vasiliu Birl'c, in inter- 
pretarea sa, ne-a sugerat pe deplin sem- 
nificațiile și amploarea rolului său. La el, 
cuvîntul a avut într-adevăr forți magică, 
captivind pe auditor şi spor ndu-i capaci- 
tatea receptivă pentru speztacol. In inter- 
pretarea sa, don Anselmo a depășit cadrul 
limită al senzației auditive, izbutind să 
transmită imaginea materializată, aproape 
vizibilă, a personajului. In scenele de ^ 
mare intensitate Anselmo — Brighella 
(Birlic — Radu Beligan), intreaga com- 
portare, ținuta, ambianța, pină şi mişcă- 
rile şi stările sufletești aproape impercep- 
tibile au căpătat relief. Regia din păcate 
s-a mulțumit să lase pe. cei doi excelenți 
actori să dea viață pe calea undelor, ce- 
lor două personaje, neglijind toate cele- 
lalte aspecte şi personaje ale piesei, care 
în felul acesta au fost cu totul puse in 
umbră. Ilustrația muzicală nu s-a preocu- 
pat, credem, de a alege ceea ce ar fi con- 
stituit specificul epocii. 

Nediferențierea planurilor, în fața mi- 
crofonului, a avut darul să facă s'mțită 
prezența acestui interpret tehnic și să ne 
sugereze defecte pe care in realtat> nu 
credem că le are. In restul rolurilor, p'esa 
s-a bucurat de aportul unor actori dintre 
cei mai înzestrați : Nataşa Alexandra (don+ 
Isabella), N.  Gărdescu (Doctorul). N. 
Brancomir (Cavalerul), Coca Andronescu 
(Doralice), răminind totuşi personaje sche- 
matice și nevalorate, subordonate cuplului 
Vasiliu Birlic-Beligan. Şi ca o concluzie, 
vom spune că existenta unui colectiv valo- 
ros de actori nu este suficientă pentru a 

asigura succesul unei prezentări radiofonice, 
atunci cînd regia nu caută și nu izbutește 
să folosească și să transmită întreaga com- 
plexitate, diversitate şi toate implicaţiile 
unui text artistic atit de valoros cum este 
acela al lui Goldoni. 

Tratată într-o manieră cu totul diferită, 
Văduva isteață apare în versiunea radio- 
fonică ca o excelentă și spumoasă comedie, 
într-o  Veneţie de carnaval. Cu ajutorul 
mijloacelor tehnice, regia (Sică Alexandre- 
scu) a rezolvat fericit necesităţile de expre- 
sie ale piesei, care pretinde o costumaţie 
bogată şi sugestivă, mişcare plastică şi 
decor. 

În cadrilul ipotetic pe care îl dansează 
fermecătoarea Rosaura, siluetă feminină 
din familia temperamentală a Mirandolinei, 
apar în prim plan citeva personaje repre- 
zentind unele tipuri de naționalități dife- 
rite. Concentrate în schema unor trăsături 
specifice de care literatura vremii a făcut 
mult caz, creîndu-se in acest domeniu o 
bibliografie extrem de bogată — italianul 
gelos, englezul rece și nestatornic, fran- 
cezul afectat și ușuratec, spaniolul înfumu- 
rat şi grandoman — figurile celor patru 
pretendenți la grațiile isteței văduve cer 
o gamă variată, bogată. Alegerea interpre- 
ților, respectiv Ion Lucian, Gr. Vasiliu 
Birlic, N. Brancomir și Marcel Enescu, a 
fost reuşită căci la tonalități diferite fie- 
care a imprimat personajului o linie con- 
secventă, nu lipsită de grotesc. 


Aparițiile lui Beligan în rolul lui Ar- 
lecchino și a lui N. Gărdescu în Doctor 
au fost fericite, evoluţia lor în aceste 
roluri, în piesele lui Goldoni, amin- 
tind într-un fel caracterul fix al acestor 
personaje-mäşti. Spre deosebire de Panta- 
lone, realizat de Dinu Vasilescu în Familia 
anticarului, Alex. lonescu-Ghibericon ne-a 
dat în Văduva isteață prototipul fidel con- 
cepției goldoniene, conturind cu multă fi- 
nețe viclenia bonomă a personajului, ascun- 
să sub masca aparenţei senile. Dacă ale- 
gerea interpreţilor masculini a prilejuit o 
fericită variaţie în roluri, Migri Avram 
Nicolau, în rolul Rosaurei, n-a reușit să-i 
dea suficient relief și strălucire, avind o 
voce metalică și mult prea asemănătoare 
cu cea a actriței Leny Caler (Pieretta). 
Este inexplicabil cum regia a trecut cu 
atita uşurinţă peste scenele de mare expre- 
sivitate a travestirilor eroinei, care au apă- 
rut secătuite de orice vervă și fantezie şi 
lipsite de fundal muzical — deşi în gene- 
ral ilustraţia muzicală a acestui spectacol 
denotă un anume bun gust. În general 
realizate la nivelul unor exigențe minime, 
audierea celor două piese ne sugerează 
impresia că satisfacția artistică oferită de 
teatrul la microfon ar depăși nivelul sim- 
plului divertisment dacă farmecul și magia 
pe care le poate exercita cuvintul ar fi 
exploatate la valorile lor totale. 

Mira IOSIF 


Scenografia 


Dintre ultimele montări pe care le-am 
urmărit la diferite teatre, cea mai elaborată, 
cerută de altfel de textul piesei, este aceea 
de la Teatrul Naţional „I. L. Caragiale“, 
sala Comedia, la spectacolul cu piesa Doc- 
tor Faust, vrăjitor, de Victor Eftimiu (re- 
gia: Marietta Sadova; decoruri: Liviu 
Ciulei ; autorul costumelor nu este men- 
ționat în program). 

Acţiunea primei părţi a piesei se petrece 
la Florenţa, în vremea lui Dante, cînd 
evul mediu își prelungea încă răsunetul, 
dar făcea loc Renașterii, iar partea a doua, 
în vremea lui Leonardo da Vinci. Deco- 
rurile concepute de Liviu Ciulei au su- 
bliniat această deosebire de timp şi, mai 

ales, cabinetul magic al doctorului Faust 
(primul decor) a fost deosebit de caracta- 
ristic atit din punctul de vedere al cons- 
trucţiei cît şi al atmosferei și coloritului. 
Scena sălii Comedia avind o deschidere 
destul de mică, decorul a fost construit in 
înălțime (soluție folosită de altfel şi la 
teatrul „C. Nottara“ la piesa Montserrat), 
cîştigîndu-se astfel mai mult spaţiu și fo- 
losindu-se cu iscusință planurile superioare 
ale scenei, de obicei neluate în seamă de 
scenografi. Este drept că însusi caracterul 
piesei invita la o asemenea construcție in 
înălțime, dar de cite ori nu s-a jucat sau 
cintat un Faust sau altul, în decoruri care 
nu foloseau verticalitatea spaţiului scenic ? 

Scenograful a adus în centrul scenei, mai 
spre fund, un cuptor înalt și circular, un 
adevărat furnal, cu ușă gotică, în care 
doctorul Faust ardea sau topea diferite 
substanțe,  sugerind deci preocupările de 
alchimist şi vrăjitor ale eroului piesei, 
atmosfera aceasta de alchimie și vrăji fiind 
subliniată și cu diferite retorte şi vase de 
sticlă, de forme neobișnuite şi ingenios 
colorate, precum și cu alte obiecte carac- 
teristice (o sferă, schelete de animale, cra- 
nii etc.), orinduite în diferite părți, ne- 
lipsind nici o bufniţă pretins vie, aceasta 
păriînd însă de-a dreptul împăiată, deși îi 
sticleau ochii, în momentele în care Faust 
făcea diferite operaţii demonstrative. 

Interesantă pentru ciștigarea spațiului 
scenic în înălțime este, mai ales, scara în 
spirală, fără balustradă, din jurul furna- 
ului, care produce nu numai un straniu 
efect decorativ (necesar atmosferei piesei), 
dat foloseşte actorilor pentru varietatea 
mişcării’ (scara duce la alte încăperi ale 
doctorului Faust) și împlineşte stilul gotic 
al epocii, stil care, după cum se știe, 
caută înălțimile și, în arhitectură, a dus 
la elansarea monumentelor și la acoperi- 
şurile țuguiate. Italia de nord a cunoscut 
înrîuririle goticului francez şi, prin urmare, 
încăperea sugera și pe această cale evul 
mediu, ca și prin practicile doctorului 
Faust. Uşa din dreapta avea de asemenea 
© deschidere ogivală. Pe aceste scări, ro- 
tindu-se în jurul furnalului, au jucat scena 
de dragoste Antonia și Don Juan, viziunea 
scenică dobindind astfel o varietate de miş- 
care şi expresivitate plastică, precum și o 
centrare cu totul în stilul epocii. Coloritul 
cenușiu-intunecat al pereţilor şi, în ge- 
nere, atmosfera sumbră, în care uneori apă- 
reau flăcări, lumini şi fum au izbutit să 
dea picturalitatea necesară scenei, în care 
totuși prima arhitectonica. 

Decorul de pe vremea lui Leonardo este, 
de fapt, același cabinet de odinioară al 
doctorului Faust — din care se vede in 
planul din fund furnalul — acum împlinit 
în primele planuri cu o arhiteetură de Re- 
naştere, în care predomină arcada și, în 
genere, linia curbă. Fereastra din stinga 
lasă să se vadă o priveliște a Florenței, 
care putea fi însă mai picturală. Insuși 
decorul de pe vremea lui Leonardo, fără 
să păcătuiască prin lipsă de stil, ne-a pă- 


Schiţă de decor de Liviu Ciulei la „Doctor 
Faust, vrăjitor“ de Victor Eftimiu 


rut sărăcăcios, mai ales că scena era, de 
data aceasta, puternic luminată. Lipsit de 
culoare și de amănunte sugestive, decorul 
al doilea s-ar fi cuvenit să cuprindă și el 
o seamă de obiecte care să sugereze acti- 
vitatea de om de știință a lui da Vinci 
(planuri, mașinării, aripi de păsări etc.). 
Penibilă a fost prezența pe peretele de 
lingă fereastră, în plină lumină. a unei 
stingace copii după capodopera lui da 
Vinci „Gioconda“. Tocmai pentru că o 
asemenea copie este greu de pictat (se 
putea face mai curind o copie fotografică 
în culori, de mărimea originalului), tabloul 
trebuia înfățișat în penumbră, mai mult 
sugerat decit arătat publicului, sau se pu- 
tea căuta o altă soluție regizorală. orice 
numai să nu fie prezentat într-o copie 
urită, neinrămată, agățată neglijent pe pe- 
rete. Și tot în penumbră trebuia arătat și 
portretul pe care l-a făcut Leonardo Gem- 
mei Donatti, pretinsa pinză a „Florentinei”. 
Astfel de lucrări autentice sau născocite, 
preamărite în text, nu trebuie niciodată 
înfăţişate direct publicului, ci mai mult 
sugerate, lăsînd pe spectator să-și închipuie 
măiestria lor. Altfel, efectul este contrar 
intențiilor dramaturgului. 

Costumele în genere reușite, lucrate pe 
baza unei serioase documentări stilistice, 
de la costumul lui Faust şi da Vinci lə 
acela al lui Don Juan și Savonarola, sau 
de la cel al Gemmei la acela al Antoniei. 
Măştile personajelor, istorice sau fictive, 
au fost în stil. 

Decorurile altor spectacole pe care le-am 

văzut folosesc, ca şi alte dăți, perdeaua 
de catifea drept fundal și numai în parte 
decorul construit. Desigur că pentru -multe 
piese procedeul este indicat şi scutește 
teatrele de cheltuieli prea mari. Dar deco- 
rul redus la porţiuni de construcţii sau la 
siluete colorate, poate fi folosit în fel și 
chip. Uneori, dacă scenograful este price- 
put, el poate sugera o atmosferă istorică 
sau un anumit mediu prin citeva siluete 
de decor — și aceasta mai expresiv decit 
ə fac alţii cu decoruri elaborate, umplind 
întreaga scenă. Condiţia esențială este ca, 
în cazul unei montări mai reduse, să nu 
se nesocotească tocmai elementele sugestive 
ale epocii, să nu se renunțe la detaliile 
arhitectonice sau picturale care tocmai ele 
caracterizează atmosfera respectivă. 

La spectacolul Teatrului Evreiesc de Stat 
cu piesa Tevie lăptarul, de Benno Poppli- 
ker, după romanul lui Șulem  Aleihem 
(regia: Benno Poppliker, decoruri și cos- 
tume: M. Rubingher), s-a folosit fundalul 
de catifea, dar casa din primul plan 
(dreapta) și grajdul (stinga) au fost rea- 
list construite, cu toate detaliile caracte- 
ristice, astfel că simplificarea decorativă a 
servit deplin textul. Nu au lipsit nici 
copacul, nici verdeața, nici nalbele, nici 
fintina, care sugerau atmosfera rurală a 


epocii respective, iar prispa casei, văzută 
din profil de către spectator, a fost folo- 
sită regizoral cu logica cuvenită. Am apre- 
ciat mai ales sobrietatea acestui decor, in 
care trăiesc oameni nevoiaşi, decorul su- 
gerind o sărăcie demnă, fără a cădea în 
detalii naturaliste. (Copacul a fost ușor 
stilizat, fiind astfel mai adecvat spiritului 
de simplificare al montării.) 

Şi al doilea decor al lui M. Rubingher, 
de data aceasta interiorul casei lui Tevie 
lăptarul, a folosit drept fundal perdeaua, 
dar cum pereţii încăperii erau continui, 
aproape că nu se observa prezența perde- 
lei-fundal. Prin citeva detalii arhitectonice 
“aracterizatoare (fereastra, cuptorul) și prin 
mobile, pinzeturi, olărie, ca şi prin obie-- 
tele de recuzită s-a putut sugera cu des- 
tulă precizie mediul respectiv. Desigur, mai 
multă culoare nu ar fi stricat, mai ales 
in decorul dintii, dar, aşa cum a fost 
conceput și lucrat, el și-a atins scopul. 
Costumele au oglindit riguros mediul și 
epoca, contribuind la corectitudinea acestei 
montări. 

Cu detalii mai puţin caracteristice și cu 
unele interpretări fanteziste, lipsite de te- 
mei, a fost montat spectacolul Teatrului 
Tineretului cu piesa lui Oscar Wilde 
Bunbury (Ce inseamnă să fii onest). 


Schiţă de decor de M., Rubingher la „,Tevie lăptarul“ de Şulem Aleihem 

Spectacolul (regia N. Massim, decoruri şi 
costume Natalia Bragalia) a folosit deco- 
rurile simplificate, mai ales siluete arhi- 
tectonice. Voind să sugereze gustul îndo- 
ielnic al lumii satirizate de Wilde, sceno- 
grafia a sugerat în actul I, care se petrece 
la Londra pe la 1895, o atmosferă de 
budoar parizian, în întirziatul stil rococo. 
Este drept că Wilde nu dă indicaţii pre- 
cise asupra decorului, așa cum face atit 
de amănunţit O'Neill de pildă, dar spune 
că interiorul lui Algernon este somptuos. 
Scenografia, după cum se precizează în pro- 
gram, s-a călăuzit de faptul că unii artişti 
englezi, luptind împotriva artei victoriene, 
ar fi împrumutat în decorația interioară 
unele elemente de rococo francez ; pornind 
de aici, ea a conceput interiorul holteiului 
Algernon. Dacă Algernon (in care se în- 
trupează, de fapt, Wilde însuși) ar fi fost 
un tradiționalist, interiorul acela ar fi avut 
o oarecare logică, dar Algernon, care cri- 
tică toate şi nu este un paseist, putea să-și 
facă un interior mai modern decit cele 
obișnuite în timpul reginei Victoria sau 
să-și fi introdus în casă stilul William 
Morris, la modă în lumea cu pretenţii a 
Angliei. In toate cazurile, un lucru nu 
trebuia să lipsească din decorurile piesei 
şi anume, mania de confort a englezilor, 


mobilele acelea comode, caracteristice mai 
ales bogătașilor. Şi tocmai acestea au lip- 
sit, avind in schimb, in cele trei acte, 
mobile greoaie şi fragmentare, adesea in- 
comode, unele așezate parcă pe postamente 
de cimitir, candelabre fanteziste, oglindă 
rococo etc., cu detalii inzorzonate, nere- 
prezentative pentru elita egleză, care, dacă 
nu are totdeauna gust, fuge de zorzoane şi 
caută o anumită simplitate. Lipsită de lo- 
gică şi de aderență cu textul și atmosfera 
lui, montarea a fost greşită, iar spaţiul 
scenic prea mare (mai ales în actul II), 
pentru puţinele elemente decorative, a avut 
goluri,  nerealizind n consistentă viziune 
picturală sau plastică. 

Mai izbutite au fost costumele Nataliei 
Bragalia, adică în stilul epocii, deşi şi aici 
era loc pentru mai multă imaginaţie rea- 
listă şi vervă în liniile, croiala și coloritul 
rochiilor și hainelor, calităţi pe care le-am 
găsit fie la spectacolul cu piesa, cam din 
aceeași epocă, a lui Shaw, Nu se ştie nici- 
odată, sau la spectacolul de la Bacău, cu 
aceeaşi piesă a lui Wilde. La Bacău, de- 
corurile lui Theodor Constantinescu, folo- 
sind simplificarea decorativă, au reuşit să 
sugereze din plin caracteristicile piesei și 
atmosfera din cele trei acte. De la cadrul 
fix de pinză albă cu găurele, dantele șk 


Schiţă de decor de Paul Bortnovschi și Mircea Bodianu la „Omul care aduce ploaie“ 
de. Richard Nash 

<anafuri, caracteristice epocii, şi pină la 
perdelele-ecrane, colorate în tonalități su- 
gestive pentru locul şi lumea respectivă, 
sau la mobilierul cu lucruri vechi, dar și 
<u unele noi, după „ultima modă“ victo- 
riană, montarea de la Bacău a însemnat 
o reușită deosebit de picturală. Regretăm 
că măcar pentru comparatie nu am văzut 
şi spectacolul Teatrului Naţional din Cra- 
iova cu aceeași comedie a lui Wilde. 
Cu detalii sugestive și bogate a fost 
montată la Teatrul Municipal piesa Omul 
care aduce ploaie, de N. Richard Nash 
(regia Liviu Ciulei, decoruri Paul Bort- 
novschi şi Mircea Bodianu, costume Maria 
Bortnovschi). Acţiunea acestei piese se pe- 
trece într-o fermă din vestul Statelor Unite 
ale Americii și scenografii au folosit cu 
ingeniozitate un decor fix — fațada fer- 
mei — la început avind o perdea în mii- 
loc și făcind loc pe măsura desfăşurării ac- 
țiunii în dreapta sau în stinga unor por- 
țiuni de încăperi, în care era biroul şeri- 
fului sau, mai tirziu, magazia unde Lizzie 
și Starbuck iși destăinuiesc visurile şi iși 
confruntă vieţile. Cea mai bună parte din 
acțiune se petrece insă în sufrageria sau 
camera de zi a familiei Curry și aici lo- 
cul şi epoca au fost indicate atit prin de- 
corul sobru al încăperii, în care era un 
telefon vetust, cît și prin cadrul fix din 
față, care sugera in partea de sus fațada 
etajului fermei, cu trei ferestre. De ase- 

UN MEDALION — O creație cu totul 
excepțională a realizat în acest spectacol 
actrița Clody Bertola. E greu de descris 
în cîteva cuvinte jocul său nuanțat in rolul 
Lizzie, redarea stărilor de deznădejde sau 
a sclipirilor de speranță, a căutărilor dis- 
perate sau a atitudinilor ostentative pentru 
a-şi ascunde năzuințele, la început; apoi, 
transformarea ei, cind curajul şi optimis- 
mul cresc vertiginos, cînd Lizzie devine 
femeie. Subliniem ca deosebit de reuşită 
scena din magazie, cînd uitindu-se in ochii 
lui Starbuck, Lizzie se descoperă frumoasă. 

menea, în tot timpul acțiunii, rămineau în 
fața spectatorului cele două aripi de lemn, 
care prelungeau deschiderea propriu-zisă a 
scenei şi sugerau pereţii de lemn ai con- 
strucţiei. Folosind cu inteligenţă unele re- 
ferințe din text, scenografii au adus și 
unele amănunte care completau atmosfera 
locală, de pildă cactuşii și pompa aflate 
în primul plan. Costumele au contribuit 
în mare măsură la individualizarea „perso- 
najelor și la precizarea atmosferei, fiind 
precise și totuși lucrate cu oarecare fantezie 
şi avînd detalii caracteristice (pălăriile de 
văcari, desenul cămășilor, rochia Lizziei, 
cismele de format învechit etc.). 

La  picturalitatea spectacolului au con- 
tribuit de asemenea luminaţia fericit fo- 
losită, precum și o seamă de grupări ale 
personajelor, care aduceau expresivitate şi 
plasticitate viziunii scenice. Astfel, scena în 
care Lizzie și tatăl ei vorbesc, sprijinin- 
du-se cu pieptul de masă și stind cu coa- 
tele apropiate unul de altul ca într-o pic- 
tură de gen, sau atitudinile plastice din 
scena dintre Lizzie şi „stelarul” Starbuck, 
scenă ce se petrece în magazia fermei, au 
constituit adevărate înnoiri de viziune și 
mişcare scenică, pe care regizorii noştri nu 
le aduc decit prea rar. Actorii, regia, sce- 
nografia și luminaţia au ţesut și pictural 
atmosfera necesară unei piese de fineţea și 
semnificațiile aceleia a lui Richard Nash. 

Petru COMARNESCU 


Transformarea actriței în aceste clipe este 
impresionantă. 
(Magdalena Focşa, în cronica la 
Omul care aduce ploaie — Teatrul 
Municipal. „Informația  Bucureştiu- 
lui“, Nr. 1142.) 

OTHELLO LA I.L.L.C. — În partea a 
doua, în afară de citeva melodii, autorii 
ne-au prezentat o  izbutită parodie după 
tragedia „Othello“. Textul folosind rit- 
mul poeziei lui Shakespeare reușește să 
biciuiască unele aspecte negative privind 
spațiul locativ, 

(D. Sandu, în cronica la Mărţişoare 
pe portativ — Echipa artistică a 
Armatei, Cluj. „Făclia“, nr. 3256.) 

Restituiri... 


Mărturisim astăzi, cu căință tirzie, un 
zimbet vinovat de sceptică îngăduință. El 
datează din vara anului trecut, cind prefa- 
tatorul și  antologistul volumului Primii 
noştri dramaturgi îşi încheia studiul său 
introductiv cu o legitimă mulțumire pen- 
tru „restituirea lor cititorului şi, poate, 
spectatorului”. Într-adevăr, ni se părea 
atunci că, deși îndreptățind pe deplin o 
ediţie care să le stringă laolaltă pentru 
desfătarea cititorului sau a cercetătorului, 
monumentele începuturilor scenice rominești 
n-ar mai putea rezista nicicum la o verifi- 
care a ceea ce se numește „focurile ram- 
pei“ și, cu atit mai puțin, la incandescenta 
exigență a spectatorului contemporan, tot 
aşa cum, dacă am încercat să îmbrăcăm 
astăzi cutare splendidă cabaniță purtată 
cindva de cutare glorios domnitor al unor 
vremi trecute şi căreia îi şade încă foarte 
bine îndărătul geamului unei vitrine de mu- 
zeu, ea s-ar preface, poate, instantaneu, 
ca într-o fantezie poescă, în pulbere. Spec- 
tacolele Teatrului Armatei ne-au demon- 
strat contrariul. 

Am avut, așadar, prilejul să vedem, după 
aproape o sută de ani de la premieră, 
citeva din producţiile primilor noştri dra- 
maturgi. Cocoana Elenca, cea care grozav 
voia „o pălărie cu blonduri și anvelur” 
(căci îi vine „a merveliu cu boaua dă 
samur“), şi-a mărturisit din nou „santima- 
nurile“ surorii ei, cocoana Luxandra, care 
avea neapărată nevoie de lornetă, altfel au 
mai putea să vadă cine trece „a pie“. 
Amîndouă Franțuzitele lui Facca s-au ales 
pină la urmă iarăși cu straşnica braftoriță 
a tatălui lor, sastisit că „Sfătuirile, blin- 
deţea cu care eu m-am purtat, / Dascali 

şi cheltuială, toate cite-am arătat, / Munc-a 
fost nimicnicită și niște bani geaba daţi;/ 
Parc-a fost bani de aramă și pă girlă arun- 
cați”. Costache Caragially, doamna Mase, 
simpaticul sufler I. Boian și toată trupa 
au făcut din nou, în faţa publicului, O 
repetiție moldovenească. Un poet romantic 
al lui Matei Millo a năvălit încă o dată 
în tihnita grădină unde Stan, boier bătrin, 
şi Marița, femeia lui, iși făceau dulci ta- 
chinării de dragoste tirzie. Şi, în sfirşit, 
prin graţia și credința lor, Domnica și 
Vochiţa au zădărnicit iarăși rămăşagul din 
Doi ţărani şi cinci cirlani al vodevilului 
lui C. Negruzzi. 

Lăsăm criticii şi istoriei literare plăcerea 
să drămuiască măiestria infăptuirii artis- 
tice, să analizeze ascuţișul satiric şi să 
fixeze importanța istorică, in lupta pentru 
un teatru național, a textului. Cronicarul 
dramatic va arăta, poate, cit de bine s-au 
achitat tinerii actori şi regizori de sarci- 
nile ce le-au revenit. Noi avem să în- 
semnăm aci numai excelenta imbinare rea- 
lizată între cerințele spectacolului modern 
şi respectul cuvenit unui text vechi, res- 
pect care, departe de a crea asperităti, a 
sporit, dimpotrivă, puterea de evocare a 
restituirii. Şi încă ceva. Anume că, tocmai 
în aceste condiții, matineele literare de- 
venite spectacole au fost un examen trecut 
cu strălucire nu numai de cei mai vechi 
ai noştri dramaturgi, dar şi de cei mai 
recenți spectatori. N-au lipsit din sala Tea- 
trului Armatei nici hohotele abundente de 
ris, ba nici aplauzele la scenă desch'să și 
nici chiar cererile de bis. Același public 
care, in librării, smulge. literalmente, cu 
cerneala incă proaspătă pe ele, tirajele vo- 
lumelor din colecțiile de „Clasici romini”, 
ce apar la editurile bucureştene, a dat o 
nouă dovadă de prețuirea ce o acordă in3- 

intașilor culturii noastre și, cituși de puțin 
stingherit de unele, abundente, „arhaisme“ 
sau „ciudățenii dialectale“, cituşi de puțin 
blazat de lipsa de complicații, de — de ce 
n-am spune-o? — naivitatea conflictului 
dramatic, a participat cu entuziasm la spec- 
tacol, spulberind încă o dată prejudecata 
despre  „inaccesibilitatea“ limbii și „peri- 
marea“ conținutului vechii literaturi ro- 
mineşti. 

Teatrul Armatei a simţit ca o datorie 
a lui să promoveze acești „primi drama- 
turgi” ai noștri ai matineului la spectacol 
sadea, pentru a cărui vizionare publicul 
a demonstrat că are gustul şi dreptul cu- 
venit. 


Radu ALBALA 


Sărbătorire craioveană 


Au înflorit a cincizecea oară caişii în 
grădinile din Cetatea Banilor, de cind tină- 
yul firav, care era pe atunci Remus Co- 
măneanu, iscălea cu mina tremurindă pri- 
mul său contract cu Naţionalul craiovean. 
Şi iată-l azi, pe artistul poporului Remus 
Comăneanu — în miezul acestei primăveri 
noi — iscălind, poate tot cu mina tremu- 
rindă, reinnoirea contractului de-atunci... Şi 
tot cu Teatrul Naţional din Craiova 

E în această statornicie o lecţie de dra- 
goste care uimește şi emoţionează. 

Scuturate de balastul amănuntelor ne- 
însemnate, vieţile oamenilor, privite de de- 
parte, în timp, rămin numai sensuri, numai 
împliniri. 

lată-l încă prin 1904—1905, elev al 
unei şcoli comerciale din Craiova, jucind 
alături de Arsene Popovici, Iancu Econo- 
mu, Titu Protopopescu şi alții — tineţi și 
ei — diferite piese ale lui Alecsandri sau 
Moliere, pe la periferiile oraşului sau prin 
sate. Iată-l. mai tirziu figurant şi copist 
de roluri la Teatrul Naţional din Craiova, 
sub directoratul lui Grigore Gabrielescu. ur- 
mărind cu emoție, dar și cu dorința fier- 
binte de a învăța minunatul meşteşug al 
actoriei, pe marii artişti de atunci ai Na- 
ționalului din Craiova : Ion Anestin. Petre 
Sturza, Nae Popescu. I. Creţu, Maria Pe- 
trescu, Clotilda Calfoglu ş.a. 

Şi iată-l, în fine, semnind primul său 
contract cu scena craioveană — 5 octombrie 

1907 : Remus Comăneanu, angajat sta- 
giar. 

De atunci încoace, drumul pare deschis. 
Dar urcușul este greu! 

1911. Primul mare succes. Rolul revizo- 
rului Brăseke, din piesa  Institutorii, în 
care marele artist N. Soreanu joacă rolul 
inspectorului Prell. 

Şirul biruinţelor abia începe. Jucînd re- 
marcabil în  Legatarul universal, creează 
roluri de mare succes în Frunză din piesa 
Manasse şi în Vulpoi din Răzvan şi Vidra. 

1913. Războiul balcanic. Mulţi dintre 
actori fiind plecaţi, Remus Comăneanu de- 
vine unul din stilpii de nădejde ai Teatrului 
Naţional din Craiova. 

Urmează apoi primul război mondial — 
1916 — şi apoi refugiul teatrului la Iaşi- 
Abia în 1917 se reia activitatea pe scena 
Naţionalului craiovean. În tot acest timp, 
omul şi artistul, legat cu toate fibrele fiinţei 
sale de plaiurile craiovene, nu-şi părăseşte 
urbea. 

Iar apoi, cînd în 1917 Naţionalul dim 
Craiova îşi reincepe activitatea şi, mai tir- 
ziu, în 1918, se reorganizează, Remus Co- 
măneanu se află printre fruntașii acestei 
scene şi ai teatrului rominesc, în general. 

Obţinind mari succese în operetele : M-lle 
Nitouche şi Chauflery, directorul trupei de 
la Teatrul Liric din Bucureşti — C. Gri- 
goriu — îi oferă un angajament cu un gaj 
de patru ori mai mare decit cel pe care-l 
avea la Craiova. 

Tentaţia e mare, dar mare și statornică e 
şi dragostea pe care acest artist o poartă 
scenei craiovene. Refuză. 

Din 1920 și pînă în 1926, Remus Co- 
măneanu urcă cu fiecare rol un pas mai 
departe spre culmile creaţiei. Intiiul actor 
din Hamlet, Beynski din Taifun, Planterose: 
din Cerşetori în haine negre, Kurt Enge- 
hart din Prostul, apoi Polonius din Ham- 
let, alături de Ion Manolescu, Învățătorul 
din Muşcata din fereastră, Mitric din Pu- 
terea întunericului, D-rul Juttner din Hei- 
delbergul de altădată, de Fernay din Pă- 
puşile, Mihelski din Onoarea şi multe alte 
roluri încă sînt fiecare tot atitea izbinzi 
artistice. 


Cind în 1927 Teatrul Naţional din Cra- 
iova arde și e obligat să se mute într-o 
sală de cinematograf, iar mai apoi, în 1935, 
este desfiinţat prin nepăsarea oficială, acest 
mare artist și mpeobosit luptător continuă 
să ducă, cu aceeași tinerețe înflăcărată, cù 

același elan şi entuziasm, bătălia grea 
pentru un teatru craiovean de înaltă cali- 
tate. Din această epocă datează marile suc- 
cese artistice obținute în Luca Arbore din 
Viforul, Pietreanu din Omul de zăpadă. 
Castriş din Patima roşie şi, mai ales, acel 
Trahanache din O scrisoare pierdută, care 
poate fi pe drept pus alături de cele mai 
reușite realizări ale acestui rol în teatrul 
româînesc. 

lată într-adevăr un strălucit bilanţ. 

Din 1942, de cind s-a reînființat Tea- 
trul Naţional din Craiova, și, mai ales, 
după 23 August 1944, maestrul Remus 
Comăneanu a oferit mai departe teatrului 
rominesc nenumărate biruințe artistice. Tot 
ceea ce a jucat în acest timp din urmă 
poartă amprenta creației adevărate. 

Piscurile au fost atinse și din înălţimea 
lor luminoasă actorul și omul Remus Co- 
măneanu, generos, liric, entuziast și neobo- 
sit, a împărtăşit sute de mii de spectatori 
cu harul artei sale. 

În Împăratul din Inşir-te mărgărite, în 
Banul Şagă din Trandafirii roşii, în Gluto 
din Fintina Blanduziei, în proprietarul ca- 
fenelei din Potopul, în rolul editorului din 
Chestiunea rusă, în jupin Dumitrache din 
O noapte furtunoasă, acest minunat actor 
a înscris tot atitea strălucite izbînzi. 

De cea din urmă realizare, jupin Dumi- 
trache, mă leagă amintiri personale. Am lu- 
crat cu maestrul Remus Comăneanu în 
această piesă. N-am să uit niciodată, pro- 
hitatea, disciplina, elanul, priceperea acto- 
ricească, talentul și modestia pe care le-a 
adus în munca acestui rol. Şi ce admira- 
bilă realizare a obținut! 

Un gind personal fierbinte pentru această 
scurtă întîlnire ! 

Nic. MOLDOVAN 


In sfirşit, un spectacol 
pentru copii 


Pentru a fi cu adevărat artistice, teatrul 
şi literatura adresate copiilor trebuie să 
răspundă în aceeaşi măsură cerințelor virs- 
tei acestora, ca și criteriilor estetice care 
determină existența operei de artă. Carac- 
terul educativ, satisfacerea gustului copiilor 
pentru fantastic şi impresionant, oglindi- 
rea felului lor de a gindi și de a vedea 
trebuie să fie transfigurate, să capete forța 
mesajului și a expresiei artistice, Marea 

literatură pentru copii, de la basmele 
populare pină la operele unor scriitori ca 
Andersen, frații Grimm sau Creangă, este 
literatură in adevăratul sens al cuvintului, 
place şi incintă, în aceeaşi măsură, pe cei 
mari ca şi pe cei mici. De altfel, prin asta 
nu spunem nimic nou; toate acestea sint 
cunoscute şi acceptate de mult. Dacă le-am 
repetat, am făcut-o numai pentru a sublinia 
cit de rămas in urmă este teatrul nostru 
pentru copii, atit în alcătuirea repertoriului, 
cit şi în alegerea mijloacelor artistice folo- 
site pentru realizarea spectacolelor. În pri- 
mul rind, spectacolele pentru copii sint 
mult prea rare; în al doilea rind, textele 
pe baza cărora sint puse în scenă aceste 
spectacole nu corespund, de foarte multe 
ori, cerințelor artei zilelor noastre și, în 
cele din urmă, nivelul la care sint reali- 
zate spectacolele se dovedeşte adeseori 
nesatisfăcător, avind aproape exclusiv un 
caracter distractiv, sau didactic-moralizator. 
Toate acestea ne îndreptățesc să credem că 
multe din direcţiile și secretariatele literare 
ale teatrelor consideră teatrul pentru copii 
o artă de mina a doua și, dacă pun în 
scenă spectacole pentru cei mici, o fac doar 
pentru a îndeplini o obligaţie plicticoasă, 
un punct din plan. 

Această stagiune ne-a oferit în sfirșit 
o lucrare originală pentru copii: Cocoşelul 
neascultător, piesă în două acte şi patru 
tablouri de Ion Lucian. Textul nu are o 
deosebită valoare artistică, el nedepăşind 
nici in expresie şi poate nici în intenție, 
nivelul mediu al lucrărilor scrise pentru 
copli. Este mai mult o înșiruire amuzantă 
de glume și de jocuri, pe canavaua destul 
de cunoscută a disputei cu Vulpoiul. Acţiu- 
nea principală este redusă —  Cocoşelul 
este prins de două ori de Vulpoi și prie- 
tenii săi îl salvează de fiecare dată — şi 
intre cele două părți ale piesei nu prea 
există legătură, fiecare dintre ele putind 
constitui, la nevoie, o piesă. Dar, aşa cum 
este, textul are două mari calități: acţiu- 
nea principală este redusă —  Cocoşelul 
clipă, fie că eroii se joacă, fie că fac cură- 
tenie sau caută să-l păcălească pe Vulpoi, 
şi comunicarea strinsă a personajelor cu 
spectatorii, atit prin împrumutarea de către 
personaje a felului de a gîndi și a privi al 
copiilor, cit şi prin replicile și cintecele 
adresate direct celor din sală. Pe baza zces- 
tor elemente, regia (Ion Lucian) a putut 
realiza un spectacol viu și interesant. S-a 
creat astfel atmosfera veselă, senină, a co- 
pilăriei. De fapt, meritul, valoarea artis- 
tică a spectacolului este tocmai crearea 
acestei lumi apropiate de mentalitatea co- 
piilor, o lume în care necazurile trec re- 
pede și totul este mereu nou și intere- 
sant. Şi actorii dau impresia că se amuză, 

jucînd cu toată convingerea roluri de copii. 
Simţi că şi lor le face plăcere să se întoar- 
că pentru scurt timp în copilărie. Relaţiile 
dintre ei, felul lor de a privi ceea ce ii 
înconjoară e copilăresc și naiv. Pentru ei, 
spălatul e o problemă foarte serioasă, un 
fel de rit pe care-l îndeplinesc cu solemni- 
tatea pe care o atribuie copiii acestui act, 
iar munca  —  scuturatul  cearceafurilor, 
spartul lemnelor — este un joc. Înainte 
de a pleca în căutarea Cocoșelului, Ursul 
şi Motanul fac antrenament cu o scîndură, 
adică se joacă, lăsindu-se să alunece de-a 
lungul ei şi cățărindu-se din nou pe ea, 
şi fac astă cu multă ardoare, și se bucură, 
gustă din plin plăcerea. Totul seamănă cu 
o glumă. Chiar și cunoscutele trucuri acto- 
ricești, luate direct din arsenalul clovnilor 
(ca momentul în care Motanul îl lovește, 
fără să vrea, pe Urs cu scîndura), capătă 
un farmec nou datorită comportării artis- 
ticește naive, de o simplitate copilărească, 
a actorilor. Atmosfera caldă, luminoasă, este 
subliniată de muzica veselă și simplă 
(Paul Hurmuzescu), de cîntece și dansuri, 
de decoruri și costume, mai ales prin colo- 
ritul lor viu și plăcut (decoruri Nicolae 
Savin, costume Elvira Postolache). 

Spectacolul nu ar fi avut decit de ciîș- 
tigat, dacă unele glume ar fi fost folosite 
cu mai multă măsură și dacă actorii ar fi 
fost mai exigenți cu ei înșiși în scene cum 
este aceea a bătăii Vulpoiului; copiii au 
mult spirit de observație și, dacă iși dau 
seama că bătaia de pe scenă este evident 
„jucată“, îşi pierd încrederea în acțiunea 
scenică. Şi, ca să ne întoarcem la text, o 
acțiune mai complexă, mai nouă și mai 
bine construită și o caracterizare mai am- 
plă a personajelor ar fi făcut spectacolul 
și mai viu și mai atrăgător. Foarte intere- 
santă in această privință ni s-a părut pre- 
zentarea Corbului, prin fabula atit de cu- 
noscută a lui La Fontaine. Reluarea unui 
motiv atit de cunoscut, într-o formă nouă, 
necazul Corbului că a ajuns de risul tutu- 
ror şi dorința lui de a se reabilita dau far- 
mec personajului și ni-l apropie. 

E un început destul de firav în dome- 
niul repertoriului dramatic pentru copii și, 
totuși, prezența primului spectacol poate 
invita la optimism... 

Ana Maria NARTI 


Publicitate 


Pe Calea Victoriei, în fața librăriei s-au 
strins vreo 10—12 oameni, intrigați de 
reclama, cam neobişnuită, a romanului 
Groapa de Eugen Barbu. 

l.epădind un puritanism care ucidea pur 
şi simplu publicitatea, Centrul de difuzare 
a cărții s-a trezit și a onorat așteptatul 
roman cu panouri sugestive, cu fotografia 
isteață a autorului, precum și — ceea ce este 
mai util decit orişice — cu niște afișe de 
mînă cuprinzind indicaţii despre „subiec- 
tul“ cărţii. E bine. Toată lumea va fi 
mulțumită. Și cititorul, căruia nu i se pre- 
zintă cartea de-a valma cu altele, fără 
atragere-aminte, $i librăria, care va face, 
desigur, vinzare bună și — evident, au- 
torul, care... 

Mulţumirea stirnită de acest început de 
bună publicitate s-a împletit însă, pe dată, 
cu o lacrimă... Ne-am gindit — sîntem 
în branșşă — la teatru... Ce tristă e re- 
clama în jurul spectacolelor de fiece seară ! 

Afișele vestind o piesă nouă stau, o zi 
sau cinci, pe ziduri, pe urmă dispar, aco- 
perite de alte foi, deşi piesa se joacă în 
continuare și publicul ar trebui să ştie 
asta. lar cele care mai rezistă —  întim- 
plător — pe vreun perete, sint înghesuite, 
pe la stinga de „Pronosport“, pe la dreap- 
ta de „Loto central“ și pe deasupra de 
apelurile pentru colectarea fulgilor de 
giscă... i 

La „Nottara“, ți se oferă panouri cu 
fotografii din Nora, lipite prin stagiunea 
trecută și uitate acolo de cine ştie cine. 
In schimb, Montserrat sau  Cauţiunea, 
piese noi, nu se bucură de atenţia celor 
însărcinaţi cu reclama. S-ar părea că nici 
nu mai sînt pe afiș... 

In vitrinele casei de bilete a Naţiona- 
lului, din Calea Victoriei, au rămas foto- 
grafii gălbejite ale veșnicei Doamne nevâ- 
zute, dar nici unul dintre spectacolele sta- 
giunii în curs nu se bucură de o foto- 
grafie (6X 9 măcar), iar cite unele nici 
măcar de un afiş. Şi asta unde? — acolo, 
şi tocmai acolo, unde se vind biletele și 
unde spectatorii trebuie să fie informaţi și 
atrași către spectacol. 

Priveşte gazetele, oh! gazetele noastre 
atit de severe la chip. O excepţie sau două 
— incolo, după ce cronicarul şi-a spus 
(dacă şi-a spus şi cum și-a spus-o) pä- 
rerea, piesa a dispărut din coloane. E 
moartă ? Nu, altceva e mort, și anume 
interesul pentru atragerea publicului la 
teatru, pentru impunerea — iată o sarcină 
socială ! — celor mai valoroase opere de 

artă, pentru popularizarea autorilor, acto- 
rilor, regizorilor care se disting in truda 
lor creatoare. 

Ce-ar fi să facem publicitate ? 


Piese tipărite, piese jucate 


De ciţiva ani de zile, secţia de teatru 
E.S.P.L.A. editează, într-un ritm mai mult 
sau mai puţin susținut, volume de teatm 
din dramaturgia originală, opere alese ale 
scriitorilor dintre cele două războaie (re- 
marcăm în ultima vreme volumele Mihail 
Sorbul, Al. Kirițescu, Victor Eftimiu şi aş- 
teptăm Camil Petrescu, G. M. Zamfirescu, 
V. I. Popa, T. Muşatescu, Mircea Ștefă- 
nescu etc.), precum și citeva — puţine — 
din dramaturgia universală de astăzi (Mil- 
ler, Nazim Hikmet, Georges Soria). E bine, 
e util şi preţios, dar cu totul neindestulător 
pentru necesităţile iubitorilor de lectură tea- 
trală. 

Ceea ce se remarcă — negativ — în acti- 
vitatea secţiei dela E.S.P.L.A. este, dacă se 
poate zice aşa, caracterul pasiv al acesteia; 
ai impresia că editura (ne referim la stră- 
dania ei in domeniul sus-pomenit) a de- 
venit un fel de bibliotecă a teatrelor, pu- 
blicind, în 90% din cazuri, piesele intrate 
în repertoriu și reprezentate pe scene bucu- 
reștene sau din provincie. Excepţiile sint, 
în calitatea lor de excepţii, puţine la nu- 
măr, iar citarea uneia e semnificativă. 

O piesă ca Boieri şi țărani de Alexandru 
Sever a văzut mai întii lumina tiparului 
la E.S.P.L.A., ulterior pe aceea (cam palidă 
de altfel) a rampei. Și dacă, după înfrîn- 
gerea a destule pierderi şi inerţii a fost 
jucată, la aceasta a contribuit și tipărirea 
ei, care a adus textul in discuția publicu- 
lui şi a criticii literare, făcindu-l cunoscut. 

Nu s-ar putea oare ca asemenea fericite 
excepții să devină reguli ? Scuturind pasi- 
vitatea, editura ar trebui să adopte faţă 
de dramaturgia originală în manuscris, o 
atitudine activă. Asemenea celorlalte redac- 
ţii (proză, poezie, critică) și redacţiei de 
teatru i se cere să joace un rol stimulativ, 
să scormonească prin sertarele autorilor de 
teatru consacraţi sau începători, să cerce- 
teze vrafurile de texte de la Ministerul Cul- 
turii (se găsesc), să propună contracte, 
într-un cuvint, să execute, din plin, rolul 
inițiator şi îndrumător care revine, de drept, 
oricărei edituri. 

Nu s-ar putea, în aceeași ordine de idei, 
ca dramaturgia sovietică, din democraţiile 
populare şi din celelalte ţări ale lumii — 
şi în primul rînd operele recente, necunos- 


cute la noi — să fie traduse şi tipărite, 
indiferent dacă ele se joacă sau nu pe vreo 
scenă a ţării ? 

Studiind, selectind şi publicind creaţiile 
cele mai valoroase ale dramaturgiei mon- 
diale, editura ar răspunde nu numai setei 
fireşti de cunoaştere a publicului, dar ar 
fi, totodată, de ajutor teatrelor; in loc să 
se năpustească orbește pe diferite Fete rä- 
tâcite, consiliile artistice ar putea avea cu- 
noștință de ceea ce este esenţial in teatrul 
contemporan și să reprezinte, nu lucrări de 
mina șaptea, ci creații de frunte. 

Ne-am ingădui, in acest sens, să suge- 
răm alcătuirea unor culegeri, cuprinzind 
8—10 piese plus un studiu introductiv 
(aşa cum face, citeodată, „Cartea rusă”) 
şi intitulate, de pildă, „Teatrul german 


contemporan“, „Teatrul francez”, —  „en- 
glez“, „italian“, sau culegeri din — iată 
citeva nume dintr-o sută — Brecht, Sala- 


crou, Miller, Fast, Giraudoux, Friedrich 
Wolf, Priestley, Filippo, Go-Mo-]Jo, Anouilh, 
Orlin Vasilev etc. 
Dar nu „ideile“ lipsesc. Ci niţică iniția- 
tivă... 
Al. M. 


Nişte amănunte tehnice 


„Şi incă un pas inainte pentru uşura- 
rea muncii privind repertoriul teatrelor. 

De nenumărate ori, mai cu seamă jn 
teatrele de provincie eram martorii unor 
dialoguri oarecum ciudate : 

— Cum v-a plăcut piesa dramaturgu- 
lui X ? 

— Nu... să vedeți, noi nu cunoaştem 
piesa. Am vrea s-o citim, am auzit de ea, 
mi-a vorbit colegul meu, directorul din Y, 
că a auzit şi la București, la cantina Fon- 
dului, cum că ar fi interesantă.. 

— Dar... cum? 

— E simplu, nu avem... textul... 

Am întilnit o dată un autor dramatic 
cocoşat sub povara unor plicuri enorme. 

— Cel mai bine e să scrii piese într-un 
act... E mai „uşor“ de expediat. x 

„Autorul îşi trimitea textul către tea- 
trele din provincie, pentru că se intimpla 
ca textele bătute la mașină de către Di- 
recția Teatrelor să nu ajungă la timpul şi 
locul potrivit. Părea o simplă dificultate 
tehnică ! În fond, circuitul unui text dra- 
matic — de la autor la masa de lectură 
a unui director sau secretar de teatru — 
se impotmolea adeseori, undeva pe drum. 

Tipărite, acum de către Fondul Lite- 
rar, într-o ediție de mic tiraj (cîteva 
sute de exemplare), aceste texte au fost 
concepute grafic in vederea alcătuirii unor 
caiete de regie, contrapaginile fiind lăsate 
albe în vederea eventualelor notații de 
ordin scenic pe marginea replicilor. Astfel 
editate, textele se difuzează la cererea celor 
40 de teatre din ţară. 

lată o iniţiativă aparent minoră, dar ne- 
îndoios menită și în stare să ușureze mun- 
ca teatrelor, a regizorilor și... autorilor, 

Pe lingă piesa lui T. Buşecan, s-au 
tipărit printre altele, pină acum, aleasa 
tălmăcire a lui Tudor Arghezi din Brecht 
(Mama Courage), vodevilul sovietic Suflete 
de hirtie, o piesă de Galsworthy, o alta 
a lui De Filippo etc. Ar fi de dorit, de- 
sigur, ca numărul pieselor originale tipă- 
rite să fie ceva mai mare... În această 
privință, însă, doar autorii înșiși pot aduce 
contribuţii substanţiale. Am semnalat o 
inițiativă lăudabilă a Fondului Literar, 
care a înţeles că şi amănuntele tehnice pot 
sprijini eforturile creatoare. 


Iniţiative bune 


Uneori, teatrele din provincie (cărora li 
se reproşează destule neajunsuri) au iniția- 
tive originale, îndrăzneţe. Nu mai vorbim 
despre piesele care-și găsesc premiere pe 
țară în orașe situate la sute de kilometri de 
Capitală, ci şi de alte înfăptuiri, aparent 
neinsemnate dar care au urmări practice 
directe în viața culturală a-orașului res- 
pectiv. 

Un popas în orașul Bacău ne-a pus în 
fața unor afișe care ne-au atras atenţia: 
Studioul Teatrului de Stat din Bacău. 

Despre ce este vorba ? Inimosul colectiv 
băcăoan a deschis un studio, un fel de 
școală de artă dramatică la care s-au înscris 
peste 50 de elevi. Actorii teatrului, regl- 
zorii ţin cursuri practice și teoretice ce an 
ca scop în primul rînd formarea de instruc- 
tori artistici pentru echipele amatoare de 
teatru din întreprinderi şi instituții. In 
același timp, în școlile medii din Bacău 
au fost „recrutaţi“ o serie de eleve și elevi 
talentați care au de gind să se prezinte la 
toamnă la examenul de admitere al Insti- 
tutului de Teatru „I. L. Caragiale”. Pen- 
tru aceasta, vor fi pregătiţi, îndrumați... 
Dar teatrul nu și-a oprit inițiativa aici. 
Studiouri asemănătoare s-au deschis și în 
alte oraşe din regiune: Piatra Neamţ, Ro- 
man. Cursurile au loc în fiecare luni, zi li- 
beră pentru actorii teatrului. Cu elevii 


studiourilor au şi început să se pună în 
scenă spectacole cu piese într-un act, sce- 
nete. Astfel de pregătiri s-au concretizat în 
organizarea unui spectacol cu piesa unui 
autor local, inspirată din răscoala din 
1907. 

Am fost plăcut surprinşi de entuziasmul 
cu care colectivul teatrului și mai ales 
tinerii regizori şi actori sprijină cu totul 
voluntar această iniţiativă... 

„Am dori dacă această metodă se dove- 
dește a fi bună, să se extindă” ne-a spus 
directorul teatrului. Este şi motivul pentru 
care am şcris această însemnare... 

Al. Popovici 


Teatrul lui Anatole France 


Se vorbeşte tot mai mult în presa 
noastră și în publicaţiile de specialitate de 
problema repertoriului, a cărui alcătuire 
preocupă deopotrivă toate teatrele, mari şi 
mici. Aș vrea să pomenesc aici, în două 
rînduri, de piesele ignorate ale unuia din 
cei mai mari prozatori universali. E vorba 
de comediile lui Anatole France, trei la 
număr și foarte deosebite una de alta. 
Prima, Au petit bonheur (Fie ce-o fi!), 
e o discuţie de salon, în care acțiunea lin- 
cezește în favoarea cazuisticii sentimentale, 
dar care-și păstrează încă, ca şi unele pro- 
verbe ale lui Musset, originalitatea dialo- 
gului și profunzimea psihologică. Cea de 
a doua e povestea lui Crainquebille — 
după nuvela cu același nume. O versiune 
radiofonică recentă a popularizat și la noi 
chipul profund uman, emoționant prin sim- 
plitatea și bunătatea lui, a lui moş Crain- 
quebille, zarzavagiul din - Montmartre. Cea 
de a treia comedie e o adaptare a unui epi- 
sod rabelaisian : Comedia celui care şi-a luat 
o nevastă mută, satiră spirituală a firii 
unor femei — multe la număr — prea 
vorbăreţe. E drept că fiecare din comediile 
lui France nu ar putea umple un spectacol, 
avînd fiecare un act sau două. Dar 
un teatru mai tînăr — „Tineretului“ sau 
„Nottara“ — nu ar putea oare să mon- 
teze o dată cu cele trei piese un spectacol 
Anatole France, care să înfățișeze publi- 
cului nostru o latură mai puțin cunoscută, 
dar pe cît de folositoare pe atit de ferme- 
cătoare a marelui scriitor francez ? 

V. L. 
a 


Rectificare. In nr. 4 al revistei noastre la 
pagina 15, rîndul 6 de sus. s-a strecurat o 
eroare. 

Se va. citi: gpr dar există la Piteşti un to- 
varăş care este îndrăgostit de teatrul din lo- 
calitatea sa...“ 

Publicul german l-a cunoscut 
pe Horia Lovinescu” 


De Citadela sfărimată mi-a vorbit pentru 
prima oară prietenul meu, regizorul Horst 
Schönemann, în vara anului trecut. Făcuse 
o călătorie prin Romiînia şi mi-a descris cu 
încîntare minunatele privelişti ale ţării, 
mi-a povestit despre oamenii ei şi — fi- 


* Articol scris pentru revista „,Teatrul“ 


rește — despre teatrul și actorii din Bucu- 
reşti, pe care avusese prilejul să-i cunoas- 
că. Atunci mi-a pomenit despre o piesă 
— spunea că e una din cele mai bune 
lucrări dramatice pe temele contemporanei- 
tăţii, scrisă în anii de după război, din 
cite i-a fost dat să cunoască — și mi-a 
citat un nume de autor, care îmi era tot 
atit de necunoscut ca și piesa: Citadela 
sfărimată de Horia Lovinescu. Lui Schöne- 
mann îi părea foarte rău că teatrul unde 
lucra ca regizor nu-i oferea posibilități de 


Scenă din actul I 

distribuţie pentru reprezentarea acestei pie- 
se. La citeva luni după întilnirea mea cu 
Schönemann,  preluind direcția Teatrului 
„Hans-Otto” din Potsdam, am descoperit 
că în planul de activitate al teatrului fi- 
gura, ca cea dintii premieră ce urma să 
aibă loc sub conducerea mea, tocmai drama 
lui Lovinescu. Am cerut textul şi mărturi- 
sesc că l-am citit pe nerăsuilate chiar în 
aceeași seară. Tema şi acțiunea m-au pa- 
sionat. Mi-a fost cît se poate de ușor să 
mă familiarizez cu personajele pe care piesa 
le aducea in scenă, am regăsit cunoscuţi, 
am retrăit situații concrete, pe care en 
însumi le întilnisem. Nenuwmărate asociații 
mi-au fost deșteptate de întimplările din 
piesă şi de oamenii ei. Am înţeles entu- 
ziasmul prietenului meu şi, din clipa aceea, 
unicul meu regret a fost că nu voi putea 
participa — în măsura în care aş fi dorit-o 
— la repetiţii, fiind reţinut de treburi ad- 
ministrative, precumpănitoare în acea fază 
de preluare a noilor mele însărcinări. 

Am așteptat cu neliniște prima repre- 
zentație şi am urmărit atunci cu luare- 
aminte reacția publicului. Ea a dovedit că 
regia și actorii respectaseră spiritul lucră- 
rii şi intenţiile autorului și că piesa avea 
priză. Dar, la noi — și probabil că lu- 
crurile stau la fel şi în Rominia — 
publicul de la premiere este format, în 
rea mai mare parte, din oameni de spe- 
cialitate, așa încît ceea ce prezintă un deo- 
sebit interes este primirea pe care o re- 
zervă unei piese noi spectatorii de rind, 
publicul — ca să spunem așa — de 
fiecare zi. În cazul Citadalei, nerăbdarea 
cu care aşteptam, deci, a doua reprezen- 
tație era sporită de împrejurarea că, la 
invitația noastră, Horia Lovinescu sosise 
şi urma să fie de față. In seara aceea, 
publicul era format, în cea mai mare par- 
te, din tineri. Mi s-a părut că autorul a 
fost deopotrivă de impresionat de intere- 
santa participare a spectatorilor, de reacțiile 
lor juste, ca și de eforturile noastre pentru 
a realiza un spectacol în spiritul piesei. 
La  sfirşitul reprezentației, aplauzele au 
izbucnit calde, spontane şi au durat mul- 
tă vreme. De altfel, piesa a stirnit ecouri 
favorabile şi în presă. Voi reproduce doar 
citeva extrase din cele mai de seamă ziare 
berlineze. 

Martin Linzer a scris în „National-Zei- 
tung“: . „...Lovinescu a atacat cu îndrăz- 

neală și abilitate o temă bogată in semni- 
ficaţii... “ 

In „Neues Deutschland“ găsim urmă- 
toarele aprecieri, sub semnătura lui Erwin 
Reiche: „...Toate aceste personaje, oameni 
şi umbre, evocă pe plan literar exemplul 
înalt al lui Gorki; au o plenitudine a lor 
şi nu sînt nici o clipă schițate sau con- 
fruntate în mod schematic. Este semnifi- 
cativ în ce privește nivelul de maturitate: 
al autorului, şi al poporului lui, că şi per- 
sonajele „pozitive“ ne sint înfățișate ca 
oameni reali, nu ca palide scheme...“ 

lată părerea unui alt critic: „Această 
piesă interesantă te captivează, pentru că 
zugrăvește un proces pe care și noi l-am 
trăit şi il mai trăim încă... Ea indică o 
dată mai mult, fronturile pe care se dă 
lupta între ieri şi miine şi, de asemenea, 
arată o dată mai mult — o spune și 
Bunica la un moment dat — că nu există 
decit o singură libertate pentru oameni, şi 
anume, libertatea de a alege...” 

Citadela sfărimată are acum în urma ei 
un număr apreciabil de reprezentații, care 
toate au deșteptat aceeaşi reacţie favorabilă 
in rindul spectatorilor 

Gerhard MEYER 


Piesele lui Nazim Hikmet 
pe scenele pragheze 


Dacă ar fi să dăm o explicaţie — şi 
nu o justificare — faptului că pină acum 
teatrele noastre nu au inclus în reper- 
toriu nici una din cele peste 20 de piese 
ale lui Nazim Hikmet, am pune-o poate pe 
seama timidităţii de a aborda o drama- 
turgie atit de violent originală. 

Pentru că într-adevăr, piesele lui Nazim 
Hikmet desfid canoanele dramatice, afir- 
mîndu-și cu dezinvoltură şi cu spontanei- 
tate cuceritoare, propriile legi de conduită 
scenică. 

Poate de aceea, supuse unui examen con- 
dus după obișnuitele criterii de apreciere 
ale unei lucrări dramatice, piesele lui Na- 
zim Hikmet nu ar rezista. Avînd mai cu- 
rind caracterul unor poeme dramatice, li- 
rico-filozofice, lucrările sale nu urmăresų 
cu insistență specială înnodarea unei in- 
trigi susținute. Mai intotdeauna, însă, indi- 
ferent de plasarea temporală a acțiunii, 
ele au implicații în via actualitate. Acesta 
este indubitabil unul din marile atribute 
ale artei lui Hikmet ; artist cu o excepțio- 

nală receptivitate la tot ce constituie pro- 
blemă actuală a umanităţii, el ii răspunde 
prin arta sa, din necesitatea imperioasă 
de a-şi spune cuvintul său de comunist. 

Inainte de a nota sumar impresiile asu 
pra celor două spectacole cu piesele lui 
Hikmet, pe care le-am văzut la Praga: A 
existat oare Ivan Ivanovici? — care se 
reprezintă sub titlul A existat oare Filip 
Filipek ? — şi Un om ciudat, ar fi poate 
util de semnalat că, de ani şi ani de zile, 
mai toate teatrele cehoslovace — ca şi cele 
sovietice, de altfel — ii reprezintă statornic 
lucrările dramatice (fapt care nu uimeşte 
decit raportat la ignoranța noastră aproape 
totală privind dramaturgia hui Hikmet, ig- 
noranță ce se cuvine in primul rind re- 
proşată serviciului de repertorii din Direc- 
ţia generală a teatrelor). Piesele lui Hikmet 
— spuneam — aducind în peisajul drama- 
turgiei contemporane această notă de in- 
viorătoare noutate, invită, dacă nu chiar 
impun realizatorilor de spectacole aceeași 
concepţie originală şi îndrăzneață, care tre- 
buie. totuşi, bine chibzuită pentru a nu 
duce la efecte exterioare, gratuite. Cele 
două spectacole pragheze au fost conduse 
cu mină regizorală sigură, departe de ase- 
menea primejdii. De altfel, pare să fie o 
trăsătură specifică teatrului ceh, in actuala 
fază a evoluţiei sale, că' spectacolele se 
disting mai puţin prin calitatea jocului 
actoricesc cit prin interesanta lor concepție 
regizorală. -Oldrich Lipsky, regizor al Tea- 
trului de Satiră, a imprimat pesei A 
existat oare Filip Filipek ? (a cărei adapta- 
re vizează critic şi cu eficiență realitățile 
proprii R. Cehoslovace) un ritm alert, 
sprințar și dezinvolt: Filip Filipek se me- 
tamorfozează sub ochii noştri dintr-un 
„doct“ alchimist medieval intr-o  bătrină 
vrăjitoare ce vinde înghețată otrăvită, pen- 
tru ca apoi, după o discuţie directă cu 
publicul. in care încearcă să afle calea 
cea mai sigură spre a-l nimici pe Pavel 
Petricek, să proiecteze pe un ecran imagini 
ce dezvăluie asasinatul moral plănuit 
Cadrul plastic al spectacolului joacă un rol 
hotăritor ; de o mare simplitate, el suge- 
rează locul acțiunii cu mare economie de 
detalii : biroul lui Pavel Petricek este des- 
pärțit de cel al secretarilor săi doar prin 
rama metalică a unei uși, prin care actorii 
simulează a trece ; tot sub ochii noștri, pa- 
nourile ce  alcătuiseră pereţii biroului lui 
Pavel Petricek se întorc pe partea cealaltă, 
sugerind interiorul unei cantine neingrijite : 
orașul în care soseşte Petricek este zugră- 
vit, de asemenea caricatural, pe un panou 
imens, iar spectatorii unui concurs sportiv, 
zugrăviți şi ei pe pinză, încep să „fume- 
ze” (ficţiunea se realizează printr-un mic 
artificiu scenic : prin nişte găurele tăiate 


Pavel Petricek (Petior) în piesa „A existat 
oare Filip Filipek?* 


în pinză se ridică şuvițe de fum) — la 
comanda şefului „suprem“ Pavel Petricek. 
Tot acest cadru fantastic, de un comic ire- 
zistibil, se potrivește perfect acțiunii, și ea 
fantastică pe alocuri, și mai ales, cu per- 
sonajele care nu au nici o clipă pretenţia 
de a-și depăși calitatea de caricaturi ani- 
mate, avind insă funcţie simbolică şi capa- 
citate de generalizare in lumea acestui uni- 
vers convențional al piesei. Există, in acest 
spectacol, o logică proprie satirei, șarjei, 
care justifică perfect chiar unele scene de 
un grotesc violent. Mă gindesc in special 
la momentul în care Pavel Petricek, aflin- 
du-se în fața superiorului său ierarhic, își 
vede, ca într-o necruțătoare oglindă, adevă- 
ratul său portret moral. Pentru citeva clipe, 
Petricek iși pierde personalitatea şi repelu, 
asemenea unei marionete, fiecare gest, fie- 
care mişcare și vorbă a şefului său. 
Actorii nu ni s-au părut însă a aduce 
contribuţii personale deosebite, deși toţi 
aveau un joc firesc, degajat. Astfel, inter- 
pretul Omului cu șapcă (G. Heverle) nu 
a învins dificultățile rolului, fiind handi- 
capat de interesantul interpret al lui Filip 
Filipek (M. Kopeţky) sau chiar de verva 

spontană a Omului cu pălăria de pai 
(V. Klemens). 

Celălalt spectacol, cu piesa Un om ciu- 
dat, l-am văzut pe una din scenele Teatru- 
lui Naţional, sala Tyl. Piesa aceasta — 
avind unele rezonanțe autobiografice — își 
are istoria sa proprie. De astă dată nu 
mai e vorba de o satiră, ci de unul din 
acele eseuri filozofice dramatizate pe care 
le întilneşti adesea in opera lui Hikmet. 
Prima variantă a fost scrisă în închisoare, 
apoi, prin nu se știe ce imprejurare, ea s-a 
pierdut, pentru ca acum 2—3 ani, autorul 
să o refacă complet, din memorie, doar în 
şapte zile. Un om ciudat — un om curios, 
o vietate neobişnuită care întîi uimește, 
apoi stinghereşte, ca în cele din urmă să 
devină de-a dreptul agresivă prin consec- 
venţa ei. Şi cum ar putea fi văzut altfel, 
intr-o societate in care totul se judecă prin 
valori monetare, omul care îşi face un cult 
din cinste şi puritate morală, care nu ac- 
ceptă nici un compromis în dragoste, prie- 
tenie sau profesie, sfidind arbitrariul şi 
sălbăticia legilor acestei societăți ? Recu- 
noşti, în avocatul Ahmed Riza, ceva din 
forta morală excepțională a lui Hikmet — 
omul care și-a plătit cu 17 ani de închi- 


Karel Höger (Ahmed Riza) în piesa „Un om 
ciudat" 


soare „luxul de a-și fi păstrat crezul co- 
munist în viață şi de a-l fi afirmat fără 
rezerve. În jurul acestui personaj, căruia 
Hikmet îi atribuie o semnificație simbolică, 
se țese o intrigă dramatică puternică, în 
desfăşurarea căreia, la un moment dat, îl 
putem vedea pe Riza cedind, vremelnic, 
presiunilor meschine din jur şi ajungind 
astfel, cu prețul prăbușirii sale sufleteşti, 
la o poziţie socială strălucită. Adus în 
pragul sinuciderii de o neagră desperare, 
Ahmed Riza se întoarce la viaţă, abia cind 
redescoperă în jurul lui pe omul simplu, 
pur în generozitatea şi altruismul lui. 
Piesa lui Nazim Hikmet e deci, din 
punctul de vedere al canoanelor dramatice. 
mai „ortodoxă“ decit toate celelalte, ea res- 
pectind calea obişnuită a teatrului de ana- 
liză modern şi solicitind în primul rind un 
aport substanţial din partea actorilor. Spec- 
tacolul Teatrului Tyl e remarcabil mai 
ales datorită viziunii sale regizorale sau, 
mai precis, prin originala viziune plastică 
în care regizorul (Otomar Krejca) şi-a 
conceput spectacolul. Sint utilizate în re- 
prezentaţie, cu fantezie și inventivitate, dar 
şi cu decent simţ al măsurii, procedee ci- 
nematografice, menite a lărgi cadrul plastic 
al spectacolului. Astfel, înaintea actului I, 
pe panouri uriașe, sint proiectate imagini 
din Istanbulul de azi. Datorită succesiunii 
rapide de imagini, spectatorul  sezisează 
ritmul trepidant al vieţii dintr-o metropolă 
capitalistă. Pe de altă parte, ca un fel de 
prolog pentru celelalte acte, pe aceleaşi 
panouri, sînt proiectate imagini înfățişind 
valurile spumeginde ale mării ori munca 
istovitoare din port (toate acestea, pe un 
fond muzical extrem de sugestiv). Decoru- 
rile lui Franţișek Trâster, menţinindu-se în 
cadrul unui realism strict, impun prin dis- 
creţia şi sobrietatea lor; ele nu distrag 
cu nimic atenţia spectatorului ci, dimpo- 
trivă, îl invită să şi-o concentreze asupra 
dramei care se desfășoară pe scenă. 
Datorită însă acestei insistente preocupări 
pentru originalitatea cadrului plastic, se 
pare că regizorul a lăsat pe plan secund 
îndrumarea interpreților ; aceștia au urmat. 
fiecare, propriul stil de joc, creîndu-și per- 
sonajele conform unei viziuni personale. 
ceea ce a lipsit spectacolul de omogeni- 


tate. 

Karel Hâgev, interpretul lui Riza, este 
un actor interesant, care trăiește drama 
interioară a personajului la înaltă tensiu- 
ne, deşi poate, uneori, cu unele accente 
retorice desuete 

Încă o remarcă, de astă dată oarecum 
de ordin tehnic: ambele spectacole reali- 
zate la Praga cu piesele lui Nazim Hikmet 


durează puţin timp, datorită ritmului susţi- 
nut, precum și reducerii la minimum a 
pauzelor necesare schimbărilor de decor. E 
un amănunt pe care ar trebui să-l rețină 
în mod deosebit oamenii noştri de teatru. 
Oarecum firească pentru finalul acestui 
articol, se naște întrebarea: pe cînd vom 
putea vedea, şi pe scenele noastre, intere- 
santele lucrări dramatice ale lui Nazim 

Hikmet ? 
Sanda FAUR 


În cinstea marii sărbători 


Multe teatre sovietice, printre care Tea- 
trul Mic, Teatrul „Maiakovski“, Teatrul 
Mare de Dramă din Leningrad, Teatrul 
„Şevcenko“ din Harkov şi altele au propus 
inițierea unei întreceri în cinstea celei de 
a 40-a aniversări a Marelui Octombrie. 

Sprijinind iniţiativa acestor teatre, Minis- 
terul Culturii al U.R.S.S. a hotărit orga- 
nizarea unui concurs al teatrelor de dramă, 
a cărui fază finală se va desfășura la 
Moscova, la 15 noiembrie a.c. 

Concursul va cunoaște o etapă republi- 
cană (septembrie-octombrie), cu care prilej 
vor fi selecționate spectacolele pentru faza 
finală. 

Participanţilor la concurs le revine, prin- 
tre alte îndatoriri: montarea unor specta- 
cole noi consacrate problemelor actualității, 
rod. al colaborării dintre teatru și drama- 
turg, lărgirea repertoriului prin includerea 
de noi piese ale dramaturgiei sovietice, ale 
dramaturgiei ţărilor de democraţie populară 
cit şi a celor mai reprezentative lucrări ale 
dramaturgiei progresiste din Apus. 

Pe de altă parte, colectivul Teatrului 
„Ermolova”, răspunzind chemării Teatrului 
Mic şi Teatrului „Maiakovski“, a hotărît să 
monteze în cinstea celei de a 40-a ani- 
versări a Marii Revoluții din Octombrie, 
Nu-ţi face chip cioplit de A. Faiko şi 
poemul dramatic Noroc bun de M. Svetlov. 
De asemenea, teatrul își propune să repre- 
zinte cu acelaşi prilej și noua piesă a lui 
Nazim Hikmet, Tinerețe, dedicată prieteniei 
dintre popoarele sovietice. Teatrul „Ermo- 
lova“ va prezenta la staţiile de televiziune 
două spectacole coupé: unul cuprinzind 
fragmente din piesele Fericirea, Prologul, 
Departe de Stalingrad şi altele, celălalt 
transmițind fragmente din piesele actuale 
ale dramaturgiei sovietice. 


Totodată teatrul se obligă să intensifice 
munca cu dramaturgii V. Rozov, L. Rah- 
manov, A. Gladkov şi alții care au con- 
tractat noi piese. 


Stiri din... 
URSS 


e Ministerul Culturii al U.R.S.S. a adop- 
tat recent o hotărire privind activitatea pic- 
torilor scenografi şi măsurile pe care tea- 
trele trebuie să le inițieze in vederea îm- 
bunătăţirii prezentării plastice a  spectaco- 
lelor. 

Pentru a asigura dezvoltarea scenogra- 
fiei sovietice — pe măsura dezvoltării in- 
tregii arte scenice sovietice — cit și pentru 
a stimula căutările înnoitoare ale pictori- 
lor scenografi, directorii de teatru sînt che- 
maţi să inițieze cît mai frecvent concursuri 
pentru schiţele de decoruri ale spectacole- 
lor incluse în repertoriu și pe această cale 
să sprijine tinerele talente. Totodată, ho- 
tărirea prevede ca teatrele să-și imbună- 
tățească munca de planificare, astfel incit 
pictorului scenograf să i se creeze răgazul 
necesar (nu mai puţin de o lună) pen- 
tru întocmirea proiectelor de decor ale spac- 
tacolelor ce i se încredințează. 

Hotărirea prevede că schițele de deco- 
ruri sînt proprietatea pictorului scenograf, 
în timp ce machetele, schițele de mobilă, 
planurile, desenele tehnice aparţin teatru- 
lui în seama căruia cade și buna lor păs- 
trare. În limita posibilităților materiale de 
care dispune, teatrul poate achiziționa de 
la pictorul scenograf și schiţele de deco- 
ruri. 

Un important capitol al hotăririi este 
consacrat obligativității ce revine directo- 
rilor de teatru de a gospodări mai chibzuit 
fondurile financiare, de a curma risipa de 
materiale și de a nu învesti bani în mon- 
tări costisitoare ce depășesc posibilitățile 
reale ale instituției ce conduc. 

Ministerele Culturii ale republicilor unio- 
nale vor putea trimite în capitalele repu- 
blicilor sovietice pe pictorii scenografi ai 
teatrelor regionale in vederea perfecționării 
lor. 

De asemenea, pictorii scenografi vor fi 
îndemnați să participe în mod regulat, la 
expozițiile de artă plastică. 

e După turneul efectuat în R. Ceho- 
slovacă, Teatrul „Vahtangov“ a poposit în 
Republica Democrată Germană. Repertoriul 
turneului cuprinde Omul cu arma, Foma 
Gordeev,  Singură, Filumena  Marturanvo, 
Mult zgomot pentru nimic, precum şi piesa 
Oraşul de la răsărit de A. Arbuzov, dedi- 
cată construcţiei oraşului tineretului Kom- 
somolsk-pe-Amur. 

Itinerarul turneului cuprinde oraşele 
Berlin, Leipzig şi Dresda. 

Răspunzind vizitei Teatrului  „,„Vahtan- 
gov“, colectivul de la Berliner Ensemble 
prezintă în Uniunea Sovietică un ciclu de 
spectacole. 

În ce priveşte planurile de viitor, Tea- 
trul „„Vahtangov” a inclus în repertoriu 
dramatizarea după Idiotul de Dostoievski 
și Hamlet de Shakespeare, a cărui direc- 
ţie de scenă va fi semnată de B. Zahava 
şi M. Astangov, ultimul fiind şi interpre- 
tul rolului titular. 

e Anastasia Platonovna Zueva, artistă a 
poporului din R.S.F.S.R., a implinit recent 
40 de ani de activitate scenică neintreruptă 
în cadrul colectivului Teatrului Academic 
de Artă „M. Gorki” din Moscova. 

Spectatorii romini au avut prilejul să o 
cunoască pe această strălucită reprezentan- 
tă a artei scenice sovietice cu prilejul tur- 
neului întreprins de M.H.A.T. în ţara noas- 
tră, cind A. P. Zueva s-a făcut remarcată 
în rolul Annei Ciudnova, din Orologiul 
Kremlinului de N. Pogodin și în rolul bu- 
cătăresei din Roadele invățăturii de L. 
Tolstoi. 

e Cu prilejul celui de al VI-lea Festival 
Mondiat al Tineretului, Teatrul „Ermolova“ 
din Moscova va prezenta Noi şi radiotele- 
grafistul Voinici, dramatizare de N. Otten 
şi I. Smirnov, după o povestire de B. Gor- 
batov, în timp ce Teatrul de Artă „Rai- 
nis“ din Riga va monta un spectacol inti- 
tulat Adie vintul. Toate rolurile sînt deți- 
nute de tinerii actori ai teatrului. 

e Teatrul Transporturilor din Moscova a 
prezentat de curind premiera piesei În 
umbra svasticii de dramaturgul englez Leo- 
nard Peck. Versiunea rusă a piesei este 
semnată de N. Kuzminski și M. Makliarski. 

Acum citeva luni, piesa lui Leonard Peck 
a fost reprezentată cu deosebit succes de 
către Teatrul Unity din Londra. 

e Recent, Teatrul Academic de Artă din 
Moscova a reluat Tinerețe zbuciumată de 
L. Rahmanov. Rolul profesorului Polejaev 

a fost interpretat de actorul I. Koltov. 
care, după o lungă absență, şi-a făcut cu 
acest prilej reapariția pe scenă. 

e Prima piesă a lui Carlo Goldoni in- 
terpretată pe o scenă rusă a fost Slugă la 
doi stăpini. Reprezentarea ei a avut loc ia 
1 octombrie 1789, cînd autorul mai era în 
viață. De atunci, dramaturgia lui Carlo 
Goldoni s-a menţinut consecvent in reper- 
toriul teatrelor ruse. Multe din piesele lui 
Goldoni au fost tălmăcite în limba rusă, 
datorită unor scriitori ca Alexandr Şahovski 
(Hangiţa), A. N. Ostrovski (Cafeneaua). 
Piesele lui Goldoni au prilejuit mari creații 
artistice unor interpreți de frunte ai scenei 
ruse ca Sasnițki, Savina, Davidov şi alții. 

Hangiţa a figurat în repertoriul primei 
stagiuni a Teatrului de Artă din Moscova. 
Piesa a fost interpretată de Stanislavski, 
Kniper-Cehova și Meyerhold. 

După Marea Revoluţie Socialistă din Oc- 
tombrie, dramaturgia lui Goldoni a fost 
incetăţenită în repertoriul permanent al tea- 
trelor sovietice. 

În anii războiului civil, comedia lui Gol- 
doni Slugă la doi stăpini s-a bucurat de un 
imens succes. În 1921, comedia este mon- 
tată pe scena Teatrului Mare de Dramă 
din Leningrad, rolul lui Trufaldino fiind 
interpretat de N. Monahov. 

Dar piesa care a intrunit de-a lungul 
anilor sufragiul unanim al popularității a 
fost fără îndoială  Hangiţa. Comedia s-a 
jucat de nenumărate ori aproâpe de către 
toate teatrele sovietice, răminind însă pil- 
duitor pentru măiestria cu care a reliefat 
trăsăturile de caracter ale fiecărui perso- 
naj spectacolul prezentat în 1933 de către 
M.H.A.T. (regia G. Mordvinov şi M. Ian- 
sin, distribuţia reunind pe Elanskaia, Li- 
vanov, Petkov, lanșin). 

În 1940 Hangiţa, în regia lui I, Za- 
vadski, a marcat din nou un răsunător: 
succes pe scena Teatrului ,,Mossoviet”. 

În 1943, Teatrul „„Vahtangov“ montează 
Slugă la doi stăpini, în timp ce Teatrul 
„Puşkin“ reprezintă în acelaşi an Minci- 
nosul. Recent, cu prilejul aniversării a 250 
de ani de la nașterea lui Goldoni, Socie- 
tatea Teatrală Rusă a organizat un spec- 
tacol coupé cu fragmente din Hangița, 
Mincinosul şi Certuri la Chioggia. 

Noua Zi eelandă 


@ „New Zeeland Players“, singurul teatru: 


profesionist din Noua Zeelandă, deşi des- 
făşoară o activitate susținută, atit la Wel- 
lington, capitala insulei, unde dispune de 
o sală proprie, cit și în celelalte orașe 
ale ţării, în care efectuează adesea turnee, 
„nu este totuși în măsură să răspundă ce- 
rinţelor populaţiei pentru teatru. De aceea, 
în insulă s-au înființat și funcționează nu- 
meroase teatre de amatori, care se bucură 
de atenția şi aprecierea publicului. Prin 
activitatea lor regulată și organizată, ele 
se apropie în mare măsură de teatrul 
profesionist. 

În ultima vreme, îşi găsește rezolvarea 
una dintre problemele cele mai arzătoare 
pentru animatorii teatrului din Noua Zee- 
landă, şi anume, găsirea unor săli proprii 
pentru fiecare ansamblu, 

Actualmente, oamenilor de teatru din 
Noua Zeelandă le mai rămine de rezolvat 
o altă problemă mult mai importantă decit 
prima, deoarece ea condiţionează nemijlocit 
viitorul teatrului naţional: problema re- 
pertoriului.  Parcurgind afișul teatral al 
unei întregi stagiuni, vom întilni foarte 
des numele lui Shakespeare, Molière, Ib- 
sen, Maxwell, Anderson, Charles Morgan, 
Anouilh, Tennessee Williams și ale altora, 
dar mult mai rar numele unor scriitori 
autohtoni. In repertoriul formaţiei New 
Zeeland Players, în care figurează Cristo- 
pher Fry, Bernard Shaw (cu Sfinta Ioana) 
sau Vanbrugh, singurul autor național pre- 
zent era pînă de curind Ngais Marsh. 
Piesa lui Un licorn pentru Crăciun, pre- 
zentată în cadrul spectacolelor pentru copii 
şi tineret, s-a bucurat de un imens succes, 
datorită spiritului și fanteziei cu care au- 
torul își conduce acțiunea. 

Unica formație ce acordă prioritate dra- 
maturgiei naționale este Wellington's Uni- 
ty. Aici au putut vedea lumina rampei 
într-o singură stagiune piese ca: Verdictul 
de Bruce Mason, Pintecul ulciorului de 
Marie Bullowek sau Croitoresele de Mur- 
ray Gitos, — melodramatica poveste a 
trei croitorese emigrate în Noua Zeelandă 
pentru a căuta zadarnic fericirea. 

Mai ales, în ultimul timp, problema re- 
pertoriului este la ordinea zilei; ea este 


dezbătută amplu în presă şi la reuniuni 
organizate în acest scop. 

Dintre formaţiile ce activează în restul 
țării, se distinge prin seriozitatea progra- 
mului său C.A.S. (Community Arts Ser- 
vice), din provincia Auckland. Animatorul 
ei, Harold Beigent, acordă o deosebită 
atenție intocmirii unui repertoriu valoros, 
cu rol educativ.  Subordonind activitatea 
ansamblului planurilor de activitate cul- 
turală și educativă întocmite de adminis- 
trația regiunii C.A.S. întreprinde lungi 
turnee cu prilejul cărora poposește in apro- 
ximativ 40 de sate situate în raza ei de 
activitate. 

Actuala etapă de dezvoltare a mișcării 
teatrale din Noua-Zeelandă indrituește pe 
cei peste 1.600.000 locuitori ai insulei să 
spere că, într-un viitor apropiat, ansam- 
blurile teatrale își vor îndrepta eforturile 
înspre promovarea unui repertoriu națio- 
nal, răspunzind mai îndeaproape cerințelor 
şi gusturilor spectatorilor, chiar dacă stră- 
dania lor va avea de înfruntat „sprijinul” 
foarte parcimonios pe care oficialitatea îl 
acordă dezvoltării artei teatrale naţionale, 


Finlanda 


e Teatrul Naţional din Helsinki a re- 
prezentat, în regia lui J. E. Witikka, o 
piesă a cunoscutului dramaturg suedez Va- 
lentin Chorell, Rămaşi fără mamă. În 
ciuda titlului, lucrarea este o comedie, şi 
încă una „temerară și dezlănțuită”, cum a 
calificat-o presa finlandeză. Scrisă cu in- 
teligență şi vervă, lucrarea lui Chorell dez- 
bate unele probleme privind raporturile în- 
tre soț şi soție, între copii și părinţi. Pro- 
blemele relaţiilor între membrii unei fa- 
milii au mai fost tratate de Chorell în 
piesa Surorile; dar, atunci o făcuse în 
tonuri sumbre și pedalind pe situații ambi- 
gue și de semnificație măruntă. Este im- 
bucurător că de astă dată Chorell a ales 
tonurile luminoase și arma risului. 


Anglia 


@ În peisajul teatral englez și-a făcut 
de curind apariția o nouă formaţie: In- 
ternational Playwrights Theatre. În tra- 
ducere, titulatura ar suna cam așa: Tea- 
trul Internațional al Dramaturgilor. Obiec- 
tivele au fost precizate clar de către direc- 
torul artistic al formației, Peter Hall: 


109 


www.cimec.ro 


„Vom fi o companie mobilă, fără un sediu 
stabil. Producțiile noastre vor vedea lumi- 
na rampei în diverse teatre londoneze. In- 
tenţia noastră e să reprezentăm piesele 
unor dramaturgi cu renume internaţional, 
deși sperăm, că vom putea cu timpul să 
cerem celor mai promițători dintre scrii- 
torii noştri tineri să scrie piese pentru noi”, 
international Playwrights Theatre și-a în- 
ceput activitatea în aprilie, reprezentind 
Camino Real de Tennessee Williams şi 
Călătorul fără bagaje de Anouilh. Din co- 
lectivul  actoricesr face parte şi Diana 
Wynyard, iar conducerea artistică a an- 
samblului este asigurată, alături de Peter 
Hall, de Toby Rowland. Campbell Wil- 
liams (de la Arts Theatre Club, unde se 
reprezintă pentru membrii clubului, piese 
interzise de cenzură) si de Lars Schmidt, 
cunoscut om de teatru suedez. 

e Shakespeare Memorial Theatre, de la 
Stratford-upon-Avon, a organizat o expo- 
ziţie de costume şi obiecte care au figurat 
în principalele montări realizate de celebra 
companie în ultimii ani. Expoziţia nu a 
înfățișat numai o colecție, de-a dreptul cap- 
tivantă, de exponate ioarte diverse, dar 
prin gustul artistic care a prezidat la aran- 
jarea lor, prin iluminaţia adecvată, ea a 
evitat maniera didactică și a evocat perfect 
atmosfera unor mari creaţii actoricești. Vi- 
zitatorii expoziţiei au putut să vadă mantia 
de mătase neagră purtată de Irving în rolul 
lui Filip II, costumele purtate succesiv în 
Hamlet de: Irving, Phelps şi Charles Fech- 
ter, duplicatul costumului lui Lear, execu- 
tat în nuanțe mai închise pentru scena 
furtunii, la cererea lui Irving etc. 


@ Personalitatea umană și artistică a lui 
Michael Redgrave, marele actor englez, 
adept al metodei lui Stanislavski, formea- 
ză obiectul unui amănunțit studiu biografic, 
al cărui autor este cunoscutul critic en- 
glez H. Findlater. Lucrarea a apărut re- 
cent şi a stirnit un viu interes şi contro- 
verse. În ea, Findlater îi atribuie lui Red- 
grave o viziune artistică mai originală, mai 
cutezătoare chiar decit a lui Laurence Oli- 
vier sau John Gielgud. 


Austria 


E Josefsstadttheater din Viena a prezen- 
tat recent în premieră piesa O lună la 
țară de I. Turgheniev. 


e O formație a Burgtheaterului din Vie- 
na a dat un ciclu de spectacole la Bruxelles. 
Au fost reprezentate o piesă clasică — 
Othello de Shakespeare — şi o lucrare 
aparținind dramaturgiei contemporane: 
Luaţi bufonul de J. B. Priestley. Ambele 
au prilejuit creații excepționale marelui 
actor Ewald Balser care, trecînd succesiv 
de la rolul maurului shakespearean la acela 
al bufonului visător din piesa caustică și 
totodată poetică a lui Priestley, a dat în- 
treaga măsură a talentului și a sensibili- 
tăţii lui scenice. Dacă, in ce privește 
Othello, regia (Joseph Glucksmann) a pre- 
ferat să respecte schema punerii în scenă 
tradiționale, în schimb, regizorul Adolf 
Rott și scenograful Robert Kautsky au con- 
ceput pentru piesa lui Priestley o mise- 
en-scene îndrăzneață, mobilă, pe un pla- 
tou golit de orice elemente accesorii și cu 
schimbări de decor efectuate la scenă des- 
chisă. Spectacolele date de Burgtheater au 
stirnit admirația şi interesul iubitorilor de 
teatru din Bruxelles. 


Italie 


@ Institutul de Teatru al Universităţii 
din Roma a inițiat un ciclu de manifestări 
legate de istoria teatrului. În acest cadru, 
Vito Pandolfi a ţinut la Teatro Ateneo 
din Roma o conferință despre Invenția 
măştilor. O serie de actori au ilustrat pre- 
legerea lui Vito Pandolfi cu lecturi din 
texte şi pretexte ale commediei dell'arte, 
alese și reconstituite de Roberto Zerboni 
şi Pandolfi. 


e La începutul acestui an a avut loc 
la Roma o şedinţă a directorilor celor 
citeva Piccoli Teatri, cu participarea di- 
rectorului general al inspectoratului gene- 
ral al teatrelor, precum și a secretarului 
Institutului Italian de Teatru, d'Alessan- 
dro. La această ședință s-a hotărit schim- 
barea denumirii de „Piccolo Teatro” în 
aceea de „Teatro Stabile“. Nu este vorba. 
aci de o simplă modificare de titulatură, ci 
de o consacrare oficială a prestigiului for- 
maţiilor în cauză, şi totodată a rolului pe 
care sint chemate să-l joace. Presa ita- 
liană de specialitate vede în această mä- 
sură un prim pas spre înființarea unor 
teatre de stat, atit de stăruitor reclamate 
de opinia publică teatrală din Italia. 


wa lendar 


Eugenia Ciucurescu (societară a Teatrului Național din București) 
s-a născut în comuna Ostrovu, regiunea Constanța, la 18 februarie 1880. 

Angajată cu contract în 1898/99, în ansamblul „Naţionalului“ bucu- 
reştean — Eugeni= Ciucurescu (opusă temperamentului scenic al surorii 
sale mai mari, Maria Ciucurescu) a luptat din greu cu intrigile culiselor 
şi abia după ani de zile a putut să se afirme. 

În 1927 a fost scoasă la pensie după o carieră artistică de aproape 
28 de ani, timp în care şi-a valorificat şi impus talentul şi temperamentul 
său scenic, în realizarea nenumăratelor roluri (jucate în majoritatea cazu- 
rilor, în dublură) dintre care pomenim: Doamna Clara din Ulaicu Vodă 
(rol jucat cu succes şi de Constanţa Demetriade), Vidra din Răzvan şi Vidra, Getta din 
Fintîna Blanduziei şi Zita din O noapte furtunoasă. 


A încetat din viaţă la 3 iunie 1942, în virstă de 62 de ani. 


Mia Teodorescu s-a născut în Bucureşti, în anul 1867 (luna şi ziua 
nu se cunosc). 

Mai întîi elevă-auditoare a conservatorului (1884—1885). urmează 
apoi la cursuri cu frecvenţă şi absolvă conservatorul, la clasa lui Stefan 
Vellescu. cu premiul I, figurind şi ca elevă a Teatrului Naţional din 
Bucureşti, cu 80 de lei lunar. 

În vara anului 1888, odată cu absolvirea conservatorului, pleacă 
la Tg.-Jiu, cu trupa actorului craiovean Ion Demetrescu-Cretzu; dim 
toamna anului 1889 este angajată a teatrului din Craiova. 

În 1890, chemată la Teatrul Naţional din lași, debutează pe scena 
moldovenească în rolul Gettei din Fintina Blanduziei. 

În anul 1891, îşi alcătuieşte o trupă proprie, cu care colindă provincia, pentru ca 
din 1892, să fie angajată din nou la Craiova, unde a repurtat un mare succes interpretind 
rolul Astarbeea din Pygmalion de G. Bengescu-Dabija ; după un lung şir de alte suc- 
cese, a fost avansată societară clasa a Il-a, în 1895. 

Între 1902 și 1904, părăseşte scena craioveană pentru a-și întocmi din nou o trupă 
a sa, dar în 1905 Mia Teodorescu este iar angajată de Gr. D. Gabrielescu, la teatrul din 
Craiova, ca societară clasa I. 

În 1924 este scoasă la pensie. Împlinise în acel an 40 de ani de activitate artistică 
(zece ani pe scenele teatrelor oficiale din Bucureşti şi lași. iar 30 de ani numai pe scena 
craioveană) şi se putea mîndri că interpretase în cariera ei întreg repertoriul vremii sale : 
clasic, romantic și modern — tragedie, dramă şi comedie —, de la eroinele lui I. L. Ca- 
ragiale. la acelea ale lui Shakespeare. Schiller, Ibsen etc. 

Pensionară a teatrului din Craiova, Mia Teodorescu joacă în 1924/25, la Teatrul 

Comunal din Brăila, în Suprema forță de H. G. Lecca și în Thérèse Raquin, apoi în piesa 
lui G. Diamandy: Chemarea codrului şi în altele. 

La 9 iunie 1929, pe cînd se afla în turneu cu Thérèse Raquin, încetează din viaţă 
în gara Gheorghieni, lingă Tg.-Mureş. 

E înmormîntată la cimitirul „Ungureni“ din Craiova, nu departe de mormîntul lui 
Traian Demetrescu, Elena Farago, Nae I. Poppescu. 


Ancheta noastră 
Pentru a cunoaşte mai îndeaproape opinia publicului în 


legătură cu dezvoltarea dramaturgiei și teatrului romînesc în 
ultimul deceniu, revista noastră iniţiază un sondaj, deocamdată 
în rîndurile cele mai largi ale spectatorilor din Bucureşti, invi- 
tindu-i să răspundă la următoarele întrebări : 


e |. Dintre autorii noştri dramatici contemporani, 
care sînt aceia ce răspund în cea mai mare măsură 
gustului şi cerinţelor dv. şi prin ce? 

9 2. Ce spectacole cu piese romînești contempo- 
rane v-au plăcut îndeosebi şi datorită căror factori 
(regie, interpreţi, decor) ? 

7 3. Care sînt elementele de viaţă din piesele ro- 
mîneşti contemporane ce v-au interesat mai mult şi ce 
alte elemente aţi dori să le vedeţi oglindite pe scenă ? 

¢® 4. În şirul de personaje ale pieselor noastre 
contemporane, unul v-a fost desigur mai drag: care e 
acest personaj ? 

* 5. In ce măsură cronicile dramatice vă invită 
să vedeţi un spectacol şi în ce măsură ele contribuie 
la lămurirea dv. ? 


Răspunsurile — în scris — se primesc la redacţia revistei 
„Teatrul“, (str. C. Mille, 5—7—9), pînă la 1 septembrie 1957 
(cu specificarea numelui, adresei şi profesiunii). 

Concluziile ca şi opiniile cele mai interesante se vor pu- 
blica în numărul nostru pe decembrie a.c. 

Abânamentele se tac prin factorii poştali 
și oficiile poștale din intreaga țara 


PREȚUL UNUI ABONAMENT 
15 lei pe trei luni, 30 lei pe șase luni, 60 lei pe un an 

